
Intru şi ies iară după ce am văzut ce se găseşte acolo jos... 
Trăiesc din nou şi sînt salvat după somnul morţii. 


CARTEA MORȚILOR, cap. 41 


Mare este Legea, trainică-i puterea ei. 
Ea nu a fost tulburată din vremea lui Osiris. 
Cînd toate se vor sfirşi, Legea va rămîne. 


PTAH-HOTEP, Învăţături 5. 

Mormintele regale ale primei dinastii 
Mormintele străvechi 


Templul lui Osiris 

Templul lui Sethi I și al lui Osireion 
Templul lui Ramses al II-lea 

Orașele Noului Regat 

Templul lui Sesostris al III-lea 
Cenotaful lui Sesostris al III-lea 
Cenotaful lui Ahmose 

Templul lui Ahmose 

Piramida lui Ahmose 

Capela lui Teti-sheri 


CRIMA SUPREMĂ 


1. 


Dimineața se revărsa peste Abydos, Marele Ţinut al lui 
Osiris. O dimineaţă aşteptată şi temută, pentru că era cea a 
noului an. În această zi atît de deosebită avea oare să înceapă 
inundația de care atîma bunăstarea Egiptului? În ciuda 
cercetării migăloase a arhivelor şi a primelor măsurători pe 
care le făcuseră învățații din Elephantina, nici unul dintre ei 
nu se socotea în stare să ofere o previziune demnă de crezare. 
Revărsarea apelor urma să fie îmbelşugată, pustiitoare sau 
neîndestulătoare? Neliniştea domnea pretutindeni, dar toţi 
supuşii îşi păstrau încrederea în Sesostris. De cînd faraonul 
mult iubit cîrmuia Cele Două Regate, atacurile forţelor 
Răului se risipiseră în faţa acestui uriaş de neclintit. Nu 
biruise el îndărătnicia guvernatorilor de provincii, refăcînd 
unitatea ţării şi aducînd pacea în Nubia? 

Comandantul trupelor speciale însărcinate să asigure paza 
locului nu se temea deloc. După spusele mai-marelui său, 
bătrînul general Nesmontu, regele stăpînea duhul Nilului. 
Datorită ritualurilor şi ofrandelor, creşterea apelor avea să se 
desfăşoare în deplină armonie. Dar această convingere adîncă 
nu-l împiedica pe ofiţer să-şi îndeplinească sarcinile cu seve- 
ritate, cercetîndu-i atent în fiecare dimineaţă pe preoţii tem- 
porari cărora le era îngăduit să treacă hotarul ținutului sacru. 
De la brutari pînă la berari, de la tîmplari pînă la cioplitorii în 
piatră, ofițerul îi controla unul cîte unul, însemnînd zilele în 
care aceştia veneau la lucru. Iar cei care lipseau din pricini 
neîntemeiate erau alungaţi fără milă. 

Un bărbat înalt, cu faţa şi ţeasta rase, înveşmâîntat într-o 
tunică de in alb, se înfăţişă înaintea ofițerului. 

— Cu ce te îndeletniceşti azi? 

— Fac fumigaţii în odăile preoţilor permanenţi. 

— O să-ţi ia mult timp? 

— Cel puţin trei săptămîni. 

— Cine te supraveghează? 

— Preotul permanent Bega. 

Simpla rostire a acestui nume era de ajuns ca să inspire 
încredere. Ținînd seama de severitatea lui Bega şi de aspri- 
mea-i bine-cunoscută, cei care munceau sub îndrumarea lui 
nu prea aveau motive de bucurie. 

— Diseară pleci? 

— Nu, răspunse bărbatul, am primit încuviințarea să dorm 
aici, într-o încăpere destinată preoţilor temporari. 

— N-o să te odihneşti ca-n puf! Mult noroc. 

Comandantului nici nu-i dădea prin gînd că tocmai îi 
lăsase astfel cale liberă celui mai înverşunat duşman al 
Egiptului, Prevestitorul. Pînă mai deunăzi bărbos şi purtînd 
pe cap un turban, acesta luase acum locul unui preot tempo- 
rar ucis de credinciosul său Shab Strîmbu', ca să poată 
pătrundă fără oprelişte în Abydos şi să-şi înşface prada, pe 
Fiul regal Iker. 

Deţinător al revelaţiei divine, păstrător al adevărului absolut, 
Prevestitorul socotea să le impună în lumea întreagă, la nevoie 
chiar cu forța. Necredincioşii fie aveau să se supună, fie aveau să 
piară. Singurele piedici pe care răspîndirea noii credințe le 
întîmpina erau faraonul Sesostris şi Misterele lui Osiris. 

Toate încercările de a-l ucide pe rege dăduseră greş. 
Protejat temeinic, Sesostris părea cu neputinţă de doborît. 
Aşa că Prevestitorul se hotârîse să-l omoare pe Iker, deja con- 
siderat de mulţi drept urmaşul la tron al suveranului. 
Săvîrşind această crimă chiar în inima regatului lui Osiris, 
„insula celor drepţi“, Prevestitorul avea să profaneze un sanc- 
tuar socotit de neatins, să secâtuiască izvorul spiritualităţii 
egiptene şi să ruineze edificiul construit cu atîta răbdare. 

Prevestitorul înainta cu pas domol spre Cetatea Întărită, 
micul oraş al lui Sesostris, înălţat de curînd la Abydos. 

— Eşti mulţumit de munca ta? îl întrebă cu voioşie un 
grădinar. 

— Tare mulţumit. 

— Fericită soartă avem, fiule! Eşti bine plătit, într-adevăr, 
dar nici vorbă să trîndăveşti. Şi apoi supraveghetorii nu 
glumesc deloc. Una peste alta, îl slujeşti pe Marele Zeu. 
Blestemată mîndrie, nu? Cînd mă gîndesc la toţi cei care ne 
pizmuiesc... Dar tu ce faci aici, de fapt? 

— Fumigaţii. 

— Frumoasă îndeletnicire, nimic de zis! Barem nu capeţi 
bătături în palme. Şi nici nu te doare spinarea. Haide, dă-i zor, 
că peste cîteva ore căldura o să ne dea gata. lar dacă inun- 
daţia o să fie nesemnificativă sau prea puternică, închi- 
puieşte-ţi cîte necazuri ne aşteaptă! Fie ca zeii să ne apere de 
nenorocire. 

Prevestitorul zîmbi. Nici un zeu nu va putea să protejeze 
Abydosul. 

Descoperirea acestui meleag îl fermeca. În timp ce gărzile 
şi armata îl căutau pretutindeni în Egipt, în Syro-Palestina 
şi în Nubia, el se plimba liber chiar pe pămîntul lui Osiris, 
pe care plânuia să-l nimicească. Desigur, preoţii temporari 
nu ajungeau în locurile rezervate iniţiaţilor, şi Prevestitorul 
nu putea să atingă decît în treacăt această fortăreață spirituală, 
pînă acum peste putinţă de distrus. Dar sprijinul deplin oferit 
de preotul permanent Bega, devenit discipol al Râului, îi 
îngâduia să viseze la zilele frumoase ce aveau să urmeze. 

Cetatea ÎIntărită nu semăna cu alte oraşe. Aici locuiau preoți, 
meşteri şi slujitori însărcinaţi să vegheze asupra bunei 
aprovizionări a templelor şi a dependinţelor acestora. Depinzînd 
direct de Coroană, oamenii de aici nu duceau lipsă de nimic. 
Pătrunşi de prezenţa lui Osiris,-se purtau cu o anumită gravitate 
şi continuau să îşi pună aceeaşi întrebare neliniștitoare: 
Arborele vieţii fusese vindecat, oare, pe de-a-ntregul? 

Prevestitorul îi lăsa pe cei creduli să se amăgească. 
Neîndoielnic, aurul adus din Nubia şi din Punt își dovedise 
virtuțile tămăduitoare, şi marele salcîm, care înverzise iară, 
strălucea de vigoare. El singur stătea mărturie pentru puterea de 
renaştere a zeului. Dar trebuia ca nici o altă vrajă să nu-l mai 
împovăreze. În ciuda puterilor sale, Prevestitorul nu putea să-i 
pricinuiască de la depărtare vreun rău. Dar de-acum înainte, 
aflindu-se în preajma lui, o să spulbere protecţiile magice ce 
înconjurau arborele şi o să-l golească de viaţă. 

Atmosfera locurilor îl tulbura. Poartă a Cerului, pămînt al 
liniştii şi al dreptăţii, Abydosul pătrundea în orice suflet. 
Marele 'Ţinut adăpostea izvorul vieţii. Încă din vremea pri- 
milor faraoni, ritualurile păstrau întregi puterile creaţiei şi 
nici o făptură omenească, oricît de nesimţitoare ar fi fost ea, 
nu putea ignora strălucirea lor. 

În privința misiunii Prevestitorului, nu încăpea nici o 
îndoială: Osiris nu trebuia să mai renască. Punînd capăt aces- 
tui miracol, Prevestitorul ar fi răspîndit lesne noua religie. 
Slujind în acelaşi timp drept învăţătură şi lege, ea avea să 
cucerească întreaga omenire. Fiecare credincios va repeta zil- 
nic aceleaşi formule neschimbate, iar libertatea de gîndire nu 
va fi îngăduită. Chiar dacă se vor ivi uneori conducători dic- 
tatori, convinşi că ţin în mînă destinul unui popor, în realitate, 
lucrurile, odată pornite, vor înainta de la sine, alimentate fără 
încetare de naivitate şi de violenţă. 

Prevestitorul se scutură deodată, asemenea unui cîine cu 
blana udă. Energia ce izvora din temple îl slăbea şi ar fi putut 
să-i pună în primejdie acţiunile viitoare. Ar fi fost totuşi o 
greşeală să se grăbească. Hrănindu-se cu sarea lui Seth, îşi 
păstra puterile şi aţiţa focul distrugător ce mocnea în el. 
Ştiind că sfîrşitul acestei înfruntări hotărîitoare era încă nesi- 
gur, predicatorul cu ochi roşii înainta cu băgare de seamă în 
ţinutul vrăjmaş. 

Construit după legile proporţiei divine, oraşul lui 
Sesostris încercă să-l respingă. În clipa cînd Prevestitorul 
apucă pe strada principală, un vînt cald îl ţintui pe loc, dar fal- 
sul preot deschise gura şi înghiţi acest suflu potrivnic. 

— Ai păţit ceva? îl întrebă un slujitor, înarmat cu o mătură 
şi nişte cîrpe. 

— Admiram frumosul nostru oraş. Se pare că va fi o zi 
minunată, nu? 

— Numai dacă inundația nu se preschimbă într-un prăpăd! 
Să nădăjduim totuşi că Osiris ne va salva! 

Prevestitorul îşi văzu mai departe de drum, spre locuinţa 
preotului permanent Bega, aflată în capul unei străduţe, la 
adăpost de soare. Ajuns aici, dădu la o parte rogojina ce aco- 
perea intrarea şi păşi într-o încăpere mică, dedicată cinstirii 
strămoşilor. 

Un bărbat urît, cu nas proeminent, sări de pe scaunul pe 
care stătea. 

— N-aţi... n-aţi întîmpinat greutăţi? 

— Nici gînd de aşa ceva, scumpe Bega. 

— Şi totuşi, comandantul se dovedeşte, de obicei, neîn- 
crezător peste măsură! 

— Semân îndeajuns cu preotul temporar pe care l-am 
înlocuit încît să nu atrag bănuielile. Mi se pare chiar amuzant 
să trec aşa lesne peste orice control. 

Bega, al cărui nume însemna „cel rece“, se bucura de 
fiecare pas ce-l apropia de clipa răzbunării sale. După ce 
petrecuse ani îndelungaţi la Abydos, se așteptase să fie numit 
Mare Preot şi să afle misterele. Dar Sesostris hotărîse altfel, 
şi, de aceea, urma să plătească scump pentru umilirea adusă 
lui Bega. Devenit slujitor al lui Seth, ucigaşul lui Osiris, 
Bega, căruia i se cuveneau cele mai înalte ranguri, avea să 
facă ordine, cu o mînă fermă, în templele Egiptului. Toţi 
aveau să-i recunoască meritele şi să i se supună orbeşte. Dar, 
mai înainte, trebuia să ducă la împlinire planurile îndrăzneţe 
ale Prevestitorului, căci doar prin mijlocirea noului său stăpîn 
putea să-şi potolească ura. 

Rece ca o zi de iarnă, Bega renunţase la tot ce venerase 
cîndva. Din trecutul său de preot şi de slujitor al lui Osiris nu 
mai rămăsese nimic. După ce fusese vreme îndelungată cen- 
trul existenţei sale, Abydosul devenise ţinta veninului şi a 
pormirilor lui dușmănoase. Visa să pîngărească marile taine şi 
gusta de pe acum fericirea pe care i-o va oferi dispariţia aces- 
tui ţinut privilegiat. Odată faraonul şi preoţii permanenţi 
înlăturați, iar femeile izgonite din temple, Bega avea să pună 
stăpînire, în sfîrşit, peste comorile lui Osiris. 

— L-ai văzut pe Shab? întrebă Prevestitorul. 

— Se ascunde într-o capelă, în apropierea terasei Marelui 
Zeu, şi vă aşteaptă poruncile. 

— Soldaţii nu fac ronduri prin partea aceea? 

— Nici unui neiniţiat nu-i este îngăduit să pătrundă acolo. 
Uneori, cîte un preot sau o preoteasă merg în preajma terasei să 
mediteze, dar am ales un loc dosnic, unde Shab nu va fi deranjat. 

— Vorbeşte-mi despre protecţiile Arborelui vieţii. 

— Sînt de netrecut. 

Pe buzele Prevestitorului se ivi un surîs ciudat. 

— Descrie-mi-le, ceru el cu o voce blindă, care-l înfiora pe 
Bega. 

Micuţul cap al lui Seth, săpat în palma mâinii sale drepte, 
se înroşi, iar durerea îl îndemnă pe preot să vorbească fără 
întârziere. 

— Patru salcîmi au fost sădiţi în jurul Arborelui vieţii. Plini 
de magie, ei zămislesc un cîmp de forţe pe care nici o energie 
din afară nu-l poate străpunge. În ei se incarnează cei patru fii 
ai lui Horus, iar o raclă alcătuită din patru lei le sporeşte pu- 
terea. Acești păzitori, cu ochii întotdeauna deschişi, se 
hrănesc cu Maat. Simbolul provinciei Abydos, un stilp în vîr- 
ful căruia se află o tainiţă ce ascunde secretul lui Osiris, însu- 
fleţeşte racla. Oricine îl atinge moare fulgerător. Şi să nu 
uităm aurul din Punt şi din Nubia, care acoperă trunchiul sal- 
cîmului şi îl face cu neputinţă de atacat. 

— Mi se pare că ţi-ai pierdut orice nădejde, prietene. 

— Mă feresc de amăgiri zadarnice, stăpîne! 

— Nu mai crezi în puterile mele? 

— Ba da, dar asemenea măsuri de apărare... 

— Orice fortăreață, fie ea chiar magică, are un punct slab. Iar 
eu am să-l descopăr. La templul lui Sesostris se poate ajunge? 

— Numai dacă îndeplineşti acolo o sarcină anume. 

— După ce isprăvesc cu fumigaţiile, găseşte-mi una. 

— Nu va fi uşor, căci... 

— Fără şiretlicuri, Bega. Trebuie să ştiu tot despre Abydos. 

— Nici măcar mie nu-mi este îngăduit să trec pragul tutu- 
ror sanctuarelor! 

— Unde nu ai voie să intri? 

— În locaşul de veci al lui Sesostris şi în mormîntul lui 
Osiris, a cărui uşă trebuie să rămînă sigilată. Acolo e ascuns 
vasul care conţine viaţa tainică a Zeului. 

— Şi vasul acesta e scos vreodată afară? 

— Nu ştiu. 

— De ce n-ai căutat să afli lucrul acesta pînă acum, Bega? 

— Pentru că rînduielile mă împiedică! Fiecărui preot per- 
manent i s-a dat o sarcină anume. Marele Preot, Pleşuvul, 
veghează asupra felului în care ne îngrijim de îndatoririle 
noastre. La cea mai măruntă greşeală, vinovatul este izgonit. 

— Prin urmare, nu vei săvîrşi nici una. O slăbiciune din 
partea ta ar trece drept trădare. 

Sub ochii Prevestitorului, Bega nu-şi mai găsi cuvintele, 
gîndindu-se doar să i se supună. 

Vocea dulce a unei tinere femei îl făcu să-şi uite spaima. 

— Pot să intru? V-am adus pîine şi bere. 

Prevestitorul însuşi ridică rogojina, îndemnînd-o să 
păşească înăuntru. 

Înaintea lor stătea acum o frumoasă brunetă cu sânii mici şi 
rotunzi. Braţul său stîng sprijinea coşul pe care-l purta pe cap, 
iar mîna dreaptă ţinea de toartă un urcior. Era îmbrăcată într-o 
fustă în dungi albastre şi negre, strînsă cu o centură albastră, şi 
avea gleznele şi încheieturile mîinilor împodobite cu brățări 
simple. Plină de voioşie, ademenitoare, Bina îşi lepădă pove- 
rile, apoi îngenunche în faţa Prevestitorului şi-i sărută mîinile. 

— lat-o şi pe regina nopţii, grăi acesta cu mulţumire. Deşi 
acum nu este în stare să se preschimbe în leoaică, puterea ei 
distrugătoare rămîne încă de temut. 

— Tu... nu ai dreptul să vii aici! bombâni Bega. 

— Dimpotrivă, îi răspunse ea răspicat. Tocmai am fost 
numită slujitoare a preoţilor permanenţi, cărora le voi duce în 
fiecare zi mîncare şi veşminte. 

— Şi Pleşuvul s-a învoit? 

— Comandantul forţelor de pază l-a convins că nu va găsi 
o preoteasă temporară mai devotată şi mai harnică decît mine. 
Cu toată neîncrederea lui înnăscută, ofiţerul ăsta aspru rămîne 
tot un bărbat. Iar smerenia mea l-a fermecat. 

— Aşa că, observă Prevestitorul, te vei putea apropia de 
preoţii cu-rangul cel mai înalt. Iar ţinta ta este preotul care 
veghează asupra mormîntului lui Osiris. 

— Fiţi cu mare băgare de seamă, îi povăţui Bega, neliniștit. 
Fără îndoială că Pleşuvul a luat şi alte măsuri de pază pe care 
eu nu le cunosc. Nimeni nu ştie ce puteri veţi stârni dacă 
pîngăriţi acest sanctuar. 

— Pentru început, aştept de la tine să aduni informaţii 
preţioase. Nu-ţi face griji pentru ce va fi mai departe. 

— Stăpîne, strălucirea lui Osiris... 

— Nu pricepi că Iker şi Osiris vor pieri pentru totdeauna? 


2. 


Iker nu cunoscuse nici o femeie înainte de Isis şi nu avea 
să mai cunoască vreodată alta. Isis nu cunoscuse nici un 
barbat înainte de Iker şi nu avea să cunoască vreodată altul. 
Prima lor noapte de dragoste pecetluise un legâmînt etern, 
dincolo de dorinţă şi de pasiune. O putere superioară urma să 
le preschimbe viitorul în destin. Trainic legaţi unul de 
celălalt, uniţi în spirit, inimă şi trup, aveau să împărtășească 
de-acum înainte aceleaşi gînduri şi simţăminte. 

De ce atîta fericire? Să trăiască alături de Isis, la Abydos... 
Un vis ce se va risipi în curînd! Iker deschise ochii, încre- 
dinţat că-l aşteaptă o cruntă dezamăgire. 

Dar ea se afla chiar acolo, lîngă el. Ochii săi de un verde 
magic îl priveau. Iker îndrăzni să-i mîngîie pielea de o 
nepâmînteană moliciune, să-i dezmierde chipul cu trăsături 
de o fineţe fără seamâăn. 

— Tu eşti?... Chiar tu? 

Sărutul pe care ea i-l dădu părea real. 

— Sîntem cu adevărat la tine acasă, la Abydos? 

— La noi acasă, îl corectă ea. Şi, de vreme ce locuim 
împreună, iată-ne căsătoriţi. 

Iker se ridică brusc în capul oaselor. 

— Dar nu am dreptul s-o iau de soţie pe fiica faraonului 
Sesostris! 

— Cine te oprește? 

— Judecata, buna-cuviinţă şi... 

Zîmbetul tinerei femei îl împiedică să găsească alte pricini. 

— Eu sînt un nimeni, eu... 

— Nu te arăta mai modest decît se cuvine, Iker. Fiu regal 
şi Prieten unic, tu ai o misiune de îndeplinit. 

Tînărul sări în picioare, măsură cu paşi mari încăperea în 
lung şi-n lat, atinse patul, pereţii şi cuferele cu veşminte, apoi 
o cuprinse pe Isis în braţe. 

— Atâta fericire... Aş vrea ca această clipă să dureze pen- 
tru totdeauna! 

— Nu se va sfîrşi niciodată, îi fagădui ea. Dar ne aşteaptă 
sarcini grabnice. 

— Fără tine, nu am sorţi de izbîndă. 

Isis îl apucă tandru de mînă. 

— Nu sînt soția ta? Cînd ne aflam departe unul de altul, tu 
îmi simţeai prezenţa, iar eu te purtam mereu în gîndurile 
mele. De astăzi sîntem uniţi pe vecie. Nici măcar suflarea 
vîntului nu se va putea strecura între noi. Dragostea ne va 
câlăuzi pînă dincolo de hotarele existenţei noastre. 

— Mă voi dovedi demn de tine, Isis? 

— Fie că vom trece prin încercări grele sau prin clipe de 
bucurie, alcătuim o singură făptură, Iker. Nici măcar moartea 
nu ne va despărţi. 


Pe cărarea ce ducea spre Arborele vieţii, Isis îi destăinui 
lui Iker că Sesostris îi ceruse să observe vorbele și gesturile 
preoţilor permanenţi şi temporari. Dar sarcinile rituale şi 
treptele iniţierii sale nu-i îngăduiseră deloc să-i cerceteze cu 
luare-aminte pe preoţi, aşa că Isis nu găsise vreo pricină de a 
învinovăţi pe cineva. Totuşi, neliniştile faraonului nu puteau 
fi trecute cu vederea. Şi, cum înţelegerea monarhului mergea 
mai departe decît cea a oamenilor obişnuiţi, nu presimţea el 
oare că în inima celei mai tainice confrerii din Egipt se petre- 
cuse o trădare? 

— Cum să devină un iniţiat din Abydos fiu al întunericu- 
lui? se miră Iker. 

— Şi eu mi-am pus această întrebare de sute de ori, mărtu- 
risi Isis. Dar Calea de Foc mi-a deschis ochii. Minunatele 
ritualuri nu sînt săvîrşite neapărat de oameni fără pată. 

— Crezi că un preot ar putea fi atît de făţarnic încît să-i 
păcălească pe toţi? 

— În misiunea ta trebuie să te îndoieşti de toți. 

Cei doi se opriră la mare departare de salcîm. 

Preoteasa îi rugă pe cei patru arbori tineri şi pe cei patru 
lei păzitori să le îngăduie să treacă. 

Aproape îndată, Iker simţi o mireasmă ciudată, dulce şi 
liniştitoare. Isis îi făcu semn să înainteze. 

La rădăcina Arborelui vieţii, cu trunchiul acoperit de aur, 
Pleşuvul vărsa apă. 

— Ai întârziat, Isis. Ia vasul cu lapte şi îngrijeşte-te de înda- 
toririle tale. 

Tînăra femeie se supuse poruncii primite. 

— Oricare ar fi întîmplările vieţii tale, adăugă Marele Preot 
cu o voce morocânoasă, ritualul trebuie să treacă înaintea lor. 
— Eu nu sînt o întîmplare, spuse Iker, ci soțul lui Isis. 

— Nu mă privesc poveștile de familie. 

— Dar poate că misiunea care m-a adus pînă aici vă 
priveşte. Faraonul Sesostris m-a însărcinat să aflu ce anume 
tulbură rînduiala preoţilor şi să veghez asupra făuririi de noi 
obiecte sacre pentru celebrarea Misterelor lui Osiris. 

O lungă tăcere se aşternu după aceste cuvinte. 

— Fiu regal, Prieten unic, trimis al faraonului... Vorbe 
deşarte! Eu, unul, trăiesc aici dintotdeauna, păstrez în bună 
ordine Casa Vieţii şi arhivele sacre, veghez ca preoţii perma- 
nenţi să-și îndeplinească fară greş sarcinile şi nu îngădui vreo 
slăbiciune. N-am fost dojenit niciodată, iar regele are 
încredere în mine. 

— Însa Luminăţiei Sale i se pare că lucrurile nu merg atât 
de bine. Oare atenţia voastră nu a slăbit deloc? 

— Nu-ţi dau voie să vorbeşti aşa, tinere! 

— Vîrsta mea contează prea puţin. Vă învoiţi să-mi 
înlesniţi cercetările? Da sau nu? 

Pleşuvul se întoarse către Isis. 

— Ce crede despre toate acestea fiica regelui? 

— Ar fi o mare greşeală să ne certăm între noi. Lipsit de 
sprijinul vostru, Iker se va împotmoli. lar Arborele vieţii 
rămîne pe mai departe ameninţat. 

Pleşuvul se împotrivi. 

— Dar străluceşte de sânătate! Nu-şi adînceşte el rădăcinile 
pînă la oceanul începuturilor ca să ofere celor drepţi apa 
renașterii? 

— Osiris sălăşluieşte în acest salcîm, viața şi moartea se 
unesc în el, aminti Isis. Astăzi, simt că pluteşte ceva râu în 
aer. Poate că noi atacuri ale forţelor distrugătoare se apropie. 

— Dar mijloacele de apărare aşezate aici de rege nu sînt de 
netrecut? întrebă, nedumerit, Iker. 

— Să nu ne amăgim. 

— Atunci înseamnă că avem încă un motiv ca să scăpăm 
de oile rîioase, dacă ele s-au strecurat printre noi! hotăr? Fiul 
regal. 

Neliniştit, Pleşuvul renunţă la această înfruntare fără rost. 

— Cum socoţi să începi? 

— Vreau să stau de vorbă pe rînd cu preoţii permanenţi şi 
să-i adun pe meşteri ca să-i înştiinţez despre dorinţele regelui. 
Toţi vor trebui să aibă mîinile pure. 

— Îţi faci singur zile fripte, Iker! Fiind străin de Abydos, 
mulţi te vor respinge. 

— Am să-l ajut eu, făgădui Isis. 

— De ce ar reuşi Fiul regal acolo unde noi am dat greş? 
grăi, căzut pe gînduri, Pleşuvul. Nimic nu dovedeşte vinovăția 
unui preot permanent. Şi să nu uităm de grija noastră cea mai 
mare! Constelaţia Orion a dispărut acum şaptezeci de zile. 
Dacă nu apare din nou la noapte, cerul se va nărui şi inundația 
atît de aşteptată nu va avea loc. 

— Am să întreb paleta de aur, spuse Iker. 

Pleşuvul fu peste măsură de uimit. 

— Regele ţi-a încredinţat-o? 

— Am această onoare. 

Batrînul clătină din cap. 

—  Întrebuinţeaz-o cu chibzuinţă. Şi nu uita: doar 
întrebările potrivite primesc răspunsuri pe care să te poţi 
bizui. Şi, acum, să ne îngrijim de pregătirea ofrandelor pen- 
tru duhul Nilului. 

Marele Preot se îndepărtă bodogânind. 

— Mă urâşte, observă Iker. 

— Socoate că nici un străin nu e bine-venit la Abydos. 
Totuşi, vorbele tale l-au mişcat adînc, şi n-o să pună piedici 
în calea noastră. 

— Ce dulce e cuvîntul „noastră“! Sigur n-aş fi izbutit. 

— N-ai să mai fii niciodată singur, Iker. 

Împreuna, cei doi strabatură drumul rezervat procesiu- 
nilor, mărginit de o parte şi de cealaltă de trei sute şaizeci şi 
cinci de măsuţe pentru ofrande, încărcate cu mîncăruri şi 
băuturi. Amintind de partea văzută şi de cea nevăzută a anu- 
lui, ele sacralizau fiecare dintre zilele lui. În felul acesta se 
celebra un ospăț veșnic, oferit KA-ului puterilor divine. La 
rîndul lor, acestea umpleau bucatele. 

Avînd în vedere însemnătatea sarcinii, mai mulţi preoţi 
temporari dădeau o mînă de ajutor preotului permanent care 
se îngrijea de jertfele de apă zilnice. Dar nici unul nu simţea 
prea mare tragere de inimă, căci tot mai des se făceau auzite 
felurite zvonuri legate de revărsarea Nilului. Unii mergeau 
pînă într-acolo încît se temeau că ea va lipsi cu desăvîrşire. Şi 
cum să nu se gîndească la tot ce putea fi mai rău, cînd 
Pleşuvul nu dezminţise aceste rumori? 

Lui Iker i-ar fi plăcut să descopere întregul ţinut, cu toate 
monumentele, dar misiunea sa nu-şi mai avea rostul dacă va- 
lurile aducătoare de rod nu se iveau. Lipsite de milul hrănitor, 
cîmpurile ar fi rămas sterpe. 

— De ce constelația Orion întîrzie să apară? o întrebă el 
pe sis. 

— Răul atinge în acelaşi timp şi cerul, şi pămîntul. 

— Atunci înseamnă că nu e pricinuit de o făptură ome- 
nească! 

Tacerea lui Isis îl îngrijoră pe Iker. Oricare ar fi fost puterile 
iniţiatorilor din Abydos, cum să biruie ei un astfel de 
vrăjmaş? Arborele vieţii se bucura doar de un scurt răgaz, 
căci alte furtuni se pregăteau să-l doboare. Prevestitorul avea 
la îndemînă, pesemne, unul sau mai mulţi complici, atît de 
bine ascunși, încît scăpaseră atenţiei Pleşuvului. Iar el, Iker, 
proaspăt sosit pe aceste meleaguri, trebuia să-i dea în vileag! 

Isis îl conduse pînă la templul lui Sesostris, menit să 
dureze milioane de ani. Aici, preoţii permanenţi înâlțau 
rugăciuni pentru creşterea apelor. Tînăra femeie îi prezentă 
Fiului regal pe cele şapte muzicante însărcinate să desfete 
prin cîntările lor sufletul divin, pe Slujitorul lui KA — cel care 
venera şi păstra trează energia spirituală, astfel încît så 
întărească legăturile confreriei cu nevăzutul —, pe cel care văr- 
sa jertfa de apă proaspătă pe mesele de ofrandă, pe cel care 

veghea asupra integrităţii marelui trup al lui Osiris şi pe preo- 
tul în stare să vadă tainele. 

Nu fără uimire, toți observară că Fiul regal ducea cu el 
paleta de aur. Şi, judecînd după atitudinea Pleşuvului, Iker se 
bucura de un respect mai presus de orice îndoială. 

Nebăgînd în seamă privirile îndreptate spre el, cînd pline 
de admiraţie, cînd bânuitoare, trimisul faraonului descoperi 
sanctuarul. Încercînd ciudatul simţămînt că-l cunoştea dintot- 
deauna, trecu pe lîngă pilon, apoi printre statuile colosale ce-l 
înfățișau pe monarh în chip de Osiris, pătrunse în sala al cărei 
tavan acoperit de stele era susţinut de coloane şi se reculese 
în faţa picturilor ce-l reprezentau pe suveran laolaltă cu 
divinităţile. 

După ce medită îndelung, Fiul regal vorbi către adunarea 
preoţilor permanenţi: 

— Sîntem în cea de-a doua zi a lunii lui Thot, şi Orion încă 
nu a apărut. Lucrul acesta neobișnuit arată înverşunarea celui 
mai aprig dușman al nostru, Prevestitorul. Aşa cå nu putem 
sta cu braţele încrucişate. 

— Şi care ar fi sfatul tau? grăi Pleşuvul. 

— Să întrebăm paleta de aur. 

Şi, fară întîrziere, Iker scrise pe ea: „Ce forţă poate stîrni 
revărsarea apelor?“ 

Întrebarea se şterse treptat, şi în locul ei se ivi răspunsul: 
„Lacrimile zeiţei Isis“. 

— Preotesele permanente să nu mai piardă vremea, hotărî 
Pleşuvul. Să înceapă fără zăbavă săvârşirea ritualurilor cuvenite. 

Recunoscînd-o pe Isis drept mai-marea lor, slujitoarele lui 
Osiris urcară pe acoperişul templului. 

Fiica lui Sesostris rosti primele cuvinte ale poemului de 
dragoste închinat cerului: 


Orion, fie ca strălucirea ta să străpungă întunericul. Eu 
sînt steaua Sothis, sora ta, eu îţi rămîn credincioasă şi nu te 
pârâsesc. Alungă noaptea, trimite fluviul de sus pe pămîntul 
nostru şi potoleşte-i setea. 


Iker şi preoţii permanenţi se retraseră. 

Ajuns în faţa templului, Fiului regal i se păru că îl 
pîndeşte cineva. Dar cum era cu putinţă una ca asta aici, la 
Abydos, într-o lume de linişte şi pace adîncă pe care doar 
căutarea sacrului ar fi trebuit s-o însuflețească? Iker s-ar fi 
lăsat bucuros în voia plăcerii de a contempla aceste meleaguri 
care îl vrăjeau, dar nu îi era îngăduit să uite de misiunea pe 
care-o avea. 

Şi, cum nu zări pe nimeni în preajmă, îşi ridică ochii spre 
cer. De hotărîrea sa atîrna soarta Abydosului şi a întregului 
Egipt. 


În clipa cînd privirea lui Iker căzu asupra lui, Prevestitorul 
se ascunse după un zid. În cel mai rău caz, tînărul n-ar fi zarit 
decît un preot temporar pe care, la o adică, l-ar fi putut întreba 
ce câuta acolo. 

Dar Fiul regal se mulţumi să admire apusul soarelui. 

Sa-şi urmărească prada, s-o surprindă departe de ceilalţi şi 
s-o lovească nu era treabă uşoară. Pătrunzînd în locuri 
interzise, Prevestitorul ar fi trezit bănuieli şi, poate, ar fi fost 
chiar izgonit din Abydos. Aşa că mai bine să cerceteze încet 
şi sigur întinsul ţinut al lui Osiris. 

Să-l ucidă pe Iker nu-l mulțumea îndeajuns. Moartea sa 
trebuia să zdruncine inimile tuturor într-atit încît să-i descu- 
rajeze şi să semene jalea în acest regat care se credea la 
adăpost de o asemenea nenorocire. 

Sprinten şi ager în ciuda înălţimii sale, Prevestitorui se 
folosi de întunericul ce cobora pentru a se întoarce în 
sărăcăciosul său dormitor. Shab Strîmbu' avea grijă să-i 
aducă destulă sare, spuma lui Seth, adunată din deşertul 
apusean în timpul marilor călduri. Ea îi potolea setea, îl 
hrânea şi îi păstra vie energia sa de animal de pradă. 


Fermecat de frumuseţea constelaţiilor ce împodobeau 
trupul uriaş al lui Nut, Zeiţa-Cer, pe Iker nu-l birui somnul. 
Se gîndea la bătălia îndîrjita a soarelui împotriva puterilor 
întunecate, la periculoasa lui călătorie nocturnă al cărei sfîrşit 
rămînea nesigur. Străbătînd trupul lui Nut, el strîngea lumina 
stelelor şi trecea, pe rînd, de porţile ce duceau spre renaștere. 


P- 

Dar, oare, viața fiecăruia nu însemna aceeaşi călătorie? Şi a i 
te supune nu dădea rost întregii existenţe? 

Începînd cu prima sa moarte, în mijlocul mării nestăvilite, 
Iker trăise multe încercări, cunoscuse îndoieli crude şi 
săvîrşise greșeli cumplite. Dar nu se oprise din drum, acest 
drum ce-l purtase pînă la Abydos, către nemăsurata bucurie 
de a trăi alături de Isis. 

Cînd ultima rămășiță a nopţii pierea şi zorii îşi vesteau 
trezirea, cerul îşi schimbă deodata înfăţişarea, de parcă o 
nouă lume se năștea. 

O tăcere adîncă se înstăpîni peste Marele Ţinut. 

Toate privirile se îndreptară spre steaua care, după mai 
bine de şaptezeci de zile de îngrijorătoare dispariţie, apăru 
iară, străbatînd bolta de flăcări. 

Încă o dată, minunea se înfăptuise. 

În dreptul Abydosului, fluviul se umflă, se lăţi, şi duhul 
Nilului, Hapy, se repezi, drăgăstos, să întîlnească malurile. 
Lacrimile lui Isis dezlanţuiseră inundația şi-l reînviaseră pe 
Osiris. 


3. 


În sfîrșit, Memphisul putea så dea frîu liber bucuriei! În 
ciuda unei mici întîrzieri, inundația avea să fie puternică, dar 
nu pustiitoare. De la cel mai bogat pînă la cel mai sărman, 
egiptenii îl proslăveau pe faraon, care izbutise să păstreze 
armonia dintre cer şi pâmînt. Celebrarea ritualurilor făcuse ca 
steaua cea bună să apară din nou şi anotimpurile să urmeze 
unul după altul potrivit legii lui Maat. Încă o dată, Cele Doua 
Regate scăpaseră de năpastă. 

Dar veştile minunate nu-i readuseseră zîmbetul pe buze 
lui Sobek, căpetenia gărzilor din întregul regat. Din cale-afară 
de vînjos, aspru şi neînduplecat, urîndu-i pe curtenitori, pe cei 
mieroşi şi pe cei făţarnici, Sobek îl venera pe Sesostris încă 
de la începutul domniei acestuia. Să-l apere era grija lui de 
căpătii. Din păcate, regele nu pregeta să-şi pună adesea viaţa 
în primejdie şi nu dădea ascultare sfaturilor ce-l îndemnau la 
prudenţă. De aceea, Sobek continua să pregătească el însuși 
gărzile însărcinate cu paza apropiată a suveranului. Iar pała- 
tul, fără a se preschimba într-o fortăreață, devenise un 
adăpost în care luptătorii din umbră ai Prevestitorului, oricât 
ar fi fost ei de pricepuţi, nu mai puteau să pătrundă. 

Creşterea apelor aducătoare de rod scăpase capitala de 
povara neliniştii. Fără să se îndoiască vreo clipă de puterea 
binefăcătoare a regelui, Sobek se îngrijora la gîndul cere- 
moniei de început de an, în timpul căreia demnitarii şi mai-ma- 
rii meşterilor ofereau daruri faraonului. Asigurarea pazei lui 
Sesostris în asemenea împrejurări se lovea de unele greutăţi 
de nebiruit. Dacă un ucigaş s-ar fi amestecat în mulţime şi ar 
fi încercat să se năpustească asupra regelui, gărzile l-ar fi 

împiedicat să-şi atingă ţinta, dar, dacă unul dintre înalții sluj- 
başi de la curte se număra printre credincioşii Prevestitorului, 
cum să-i vină de hac? Apropiindu-se de monarh pentru a-i 
înmîna darurile, ar fi avut vreme să-l atace înainte ca Sobek 
să-l poată opri. 

Sa-i controleze pînă la piele pe cei prezenţi ar fi fost cea 
mai nimerită rezolvare. Dar vai! Regulile de la curte şi bu- 
nul-simţ nu îngăduiau aşa ceva. Prin urmare, lui Sobek nu-i 
mai rămînea decît să stea cu ochii în patru şi să se repeadă, la 
o adică, asupra nemernicului, cu iuţeala unui fulger. 

Primul care pâşi înaintea faraonului fu vizirul Khnum- 
Hotep, bătrîn şi cu trupul îngreunat. Era devotat lui Sesostris, 
iscusit şi respectat de toţi, aşa că, din partea lui, Sobek n-avea 
a se teme de nimic. La fel şi în privinţa comandantului 
armatei, asprul general Nesmontu, a Marelui Trezorier 
Senankh, cu înfăţişare de om vesel, dar cu o fire neînduple- 
cată şi a mai-marelui peste toate lucrările faraonului, Sehotep, 
elegant şi cu purtări alese. 

La picioarele perechii regale, aceştia depuseră un colier 
lat, simbol al celor nouă puteri creatoare, o sabie din electrum — 
amestec de aur şi argint —, o capelă micuță din aur şi un vas 
din argint umplut cu apă proaspătă, dătătoare de noi puteri. 
După ei veni Medes, Secretarul Casei Regelui, purtînd un 
sipet încărcat cu aur, argint, lapislazuli şi turcoaze. 

Sobek nu-l suferea defel pe acest om scund şi îndesat, 
despre care însă slujbaşii din Memphis aveau numai cuvinte de 
laudă. Însarcinat să întocmească decretele regale şi să le trimită 
în toate colţurile Egiptului, în Nubia şi în Syro-Palestina, 
Medes îşi ducea la bună împlinire îndatoririle cu o sîrguință 
pilduitoare. Mulţi demnitari îi prevesteau un viitor strălucitor, 
căci Medes se arăta devotat peste măsură muncii sale. 

Se înşiruiră apoi vreo cincizeci de curteni, care mai de 
care mai smerit, întrecîndu-se unul pe altul în linguşeli. 

Ceremonia se desfăşură mai departe, iar nervii lui Sobek 
se încordau din ce în ce. Păzitorul lua aminte la gesturile 
tuturor, străduindu-se să ghicească ce avea de gînd fiecare. 

Oare un luptător din umbră ar fi fost îndeajuns de nebun 
sau de ameţit de vreo licoare încît să-l atace pe Sesostris, pe 
acest uriaş cu faţă severă şi privire atît de sfredelitoare încît îl 

încremenea pe cel cu care vorbea? Pleoapele sale grele 
îndurau suferinţa şi neştiinţa oamenilor, iar urechile sale mari 
desluşeau vorbele zeilor şi rugăminţile poporului său. 

Sesostris se născuse faraon. Păstrător al unei puteri 
neomeneşti, KA-ul, transmise din rege în rege, îi făcea să pară 
vrednici de rîs, prin simpla sa prezenţă, pe cei îndărătnici şi 
pizmaşi. Şi nu înfăptuise el minuni, precum stîmirea inundaţiei 
sau îmblînzirea apelor, înlăturarea privilegiilor guvernatorilor 
de provincii, unirea Celor Două Regate sau aducerea păcii în 
Canaan şi în Nubia? Faima suveranului nu înceta să sporească 
şi, adesea, domnia sa era asemuită cu cea a lui Osiris. 

Nedînd atenţie cuvintelor ce-l ridicau în slăvi, urînd 
linguşelile, Sesostris nu se lăuda niciodată cu izbînzile sale şi 
se gîndea doar la piedicile ce-l aşteptau. Să cîrmuiască ţara, 
nelăsînd-o să se abată de la Calea lui Maat, să întărească 
unirea, să-l protejeze pe cel sărman de cel puternic, să nu 
îngăduie slăbirea legăturii cu divinităţile erau treburi 
anevoioase care ar fi istovit pînă şi un gigant. Iar regele nu-şi 
îngăduia o clipă de râgaz, căci trebuia să vegheze ia toate 
acestea pentru ca supuşii săi să doarmă liniştiţi. 

Pe deasupra, Sesostris avea de înfruntat un potrivnic de 
temut, Prevestitorul, hotărît să răspîndească răul, cruzimea şi 
credinţa oarba. Însa Egiptul şi faraonul stăteau în calea izbîn- 
dei acestuia, iar el încercase să-i rănească drept în inimă, 
aruncînd o vrajă năprasnică asupra Arborelui vieţii, salcîmul 
lui Osiris din Abydos. Deşi acesta fusese tamăduit, Sesostris 
nu-şi găsea liniştea şi nu dădea crezare veştilor despre 
moartea Prevestitorului într-un colţ pierdut al Nubiei. Oare 
dispariţia lui nu era cumva doar o înşelătorie, care să ascundă 
de ochii egiptenilor pregătirea unui nou atac? 

Desigur, construirea unei piramide la Dachur, a unui tem- 
plu menit să dăinuiască milioane de ani şi a unui locaş de 
veci la Abydos, precum şi a unui brîu de fortărețe între 
Elephantina şi cea de-a doua cataractă zădămniciseră planurile 
vrăjmaşului. Dar acesta era în stare să conducă un grup 
numeros de luptători bine ascunşi printre locuitorii din 
Memphis, ştia să se adapteze împrejurărilor, să-i ademe- 
nească pe slujbaşi, să tragă foloase de pe urma slăbiciunilor 

oamenilor şi să lucreze pe ascuns. Departe de a fi învins, 
Prevestitorul continua să amenințe Egiptul. 

Cînd mai-marele sculptorilor din Memphis se prezentă la 
rîndul său înaintea perechii regale, Sobek se încordă şi mai 
tare. Omul părea demn de încredere, numai că Paăzitorul nu 
cunoştea înţelesul acestui cuvînt. 

— Luminăţia Ta, rosti meşterul, oferindu-i faraonului un 
mic sfinx din alabastru cu chipul acestuia, o sută de statui 
simbolizînd KA-ul regal vă stau acum la dispoziţie. 

Fiecare provincie avea să primească cel puţin o astfel de 
statuie, chezaş al unităţii regatului. Dioritul, ale cărui culori 
mergeau de la negru pînă la verde-închis, dădea sculpturilor 
putere şi severitate. În aceste reprezentări ale unui monarh 
vîrstnic, cu faţă gravă şi urechi mari, nu exista nici o urmă de 
trufie, ci doar voinţa de a spori strălucirea lui KA. Astfel, o 
forță mai presus de cele pămîntene îşi va răspîndi de-acum 
înainte în Egipt binefacerile, respingînd blestemele Preves- 
titorului. 

Ceremonia se apropia de sfîrşit. 

Sobek îşi şterse fruntea cu dosul miinii. Unii îşi vor bate 
joc de el, învinuindu-l că prea vede peste tot doar rele şi că 
măsurile sale de pază întrec orice închipuire. Dar el nu se sin- 
chisea de vorbele lor răutăcioase, căci nu avea de gînd să-şi 
schimbe obiceiurile. 

Ultimul purtător de daruri, un bărbat uscăţiv şi pipernicit, 
căra în braţe un vas din granit. 

Deodată, răgetele unui măgar, uimitor de puternice, îl 
pironiră locului, cînd mai avea doar cinci paşi pînă la platforma 
unde stătea perechea regală. 

Raăsturnînd doi soldaţi, un dulău enorm tăbări asupra 
slăbănogului, trîntindu-l la pămînt. Din vas ţişniră vreo zece 
vipere care împrăştiară spaima printre oaspeţi. 

Sobek şi oamenii săi uciseră tîrîtoarele cu lovituri de bas- 
ton. Suferind din pricina numeroaselor mușcături, bărbatul 
trăgea să moară. 

Sub paza gărzilor, perechea regală se retrase în linişte. 

Mîndru de isprava sa, cîinele primi bucuros mîngiierile unui 
voinic cu faţă pătrată, sprîncene stufoase şi pîntece rotund. 

Sobek se apropie. 

— Frumoasă treabă, Sekari. 

— Felicită-i pe Vînt-de-Miazănoapte şi pe Sîngerosul. 
Măgarul a dat alarma, iar cîinele n-a zăbovit. Cei doi prieteni 
ai lui Iker i-au salvat viaţa Luminăţiei Sale. 

— Li se cuvin cele mai alese laude! Îi cunoşti pe atacator? 

— Nu l-am văzut niciodată. 

— Şerpii lui i-au făcut de petrecanie. Tare aş fi vrut să-i 
pun cîteva întrebări, dar ai putea să juri că netrebnicii ăştia 
simt o plăcere nespusă de a ne tăia orice fir care să ne ducă la 
căpetenia lor. Căutările tale înaintează? 

— Deşi stau cu urechile ciulite zi şi noapte, n-am dat de 
vreo urmă. 

Îndeplinind misiuni tainice încredințate de Sesostris, 
Sekari avea harul de a se amesteca lesne printre oameni de 
toate soiurile, îndemnîndu-i cu felul său de a fi la destăinui- 
rile cele mai neaşteptate. La nevoie, ştia să se facă nevăzut, 
iar de la o vreme tot încerca să descopere vizuina luptătorilor 
din umbră. După moartea sacagiului şi cîteva arestări neîn- 
semnătate, strădaniile lui Sobek fuseseră zadarnice. Bănuitor, 
duşmanul se ascundea cu viclenie. 

— Fără îndoială, am slăbit legăturile dintre ei, rosti Sekari, 
deci le-am şubrezit şi planurile. Încercarea lor de acum nu ți 
se pare o lovitură deznădăjduita? 

— Nu prea, îşi dete cu părerea Sobek. Protejarea faraonu- 
lui într-o asemenea împrejurare şi într-un astfel de loc ţinea 
mai degrabă de noroc. Slăbânogul avea sorţi de izbîndă. 
Nemernicii ăștia au primit cîteva lovituri grele, dar nu se dau 
bătuţi! 

— Nici nu m-am îndoit vreodată. 

— Crezi că Prevestitorul a murit? 

Sekari şovăi. 

— Unele triburi nubiene îl urăsc cu sălbăticie. 

— Memphisul a suferit din plin şi o mulţime de nevinovaţi 
au pierit din pricina acestui demon. Zvonul despre moartea 
lui e foarte potrivit ca să ne adoarmă bânuielile. Oare ce 
grozăvii mai pune la cale? 

— Plec iar la vînătoare, îl înştiinţă Sekari. 


MARELE SECRET 31 


Medes era în culmea furiei. De ce nu fusese prevenit despre 
aceasta încercare de ucidere a faraonului? Viguros la cei peste 
patruzeci de ani ai săi, rotofei din pricina lăcomiei, cu faţa 
visătoare şi părul negru lipit de ţeastă, cu gambele scurte şi 
labele picioarelor umflate de grăsime, demnitar de vază şi sluj- 
baş neobosit, Medes cîştigase aprecierea regelui şi a vizirului. 
Însarcinat să întocmească decretele faraonului şi să le răspîn- 
dească degrabă, el conducea o armată de scribi dintre cei mai 
iscusiţi şi hotăra mişcările unei mici flote de corăbii iuți. 

Cine l-ar fi banuit că-i dă ascultare Prevestitorului? 
Asemenea omului său de încredere, Gergu, şi preotului per- 
manent din Abydos, Bega, Medes lua parte la uneltirile 
Răului. În palma lor, un cap micuţ al lui Seth, săpat adînc, se 
înroşea, provocînd suferinţe de neîndurat, la cea mai măruntă 
dorinţă de trădare. 

Dar cum de ajunsese Medes să fie părtaş la o asemenea 
nelegiuire? Motivele nu lipseau. De multă vreme, Casa 
Regelui ar fi trebuit să primească în sînul ei un slujbaş atît de 
dibaci ca el. Neîndoielnic, rangul de vizir i se cuvenea, ca 
simplă treaptă înaintea dobîndirii puterii supreme. Medes se 
simţea în stare să cîrmuiască Egiptul. Nu avea el, oare, nease- 
muite însuşiri de administrator şi conducător de oameni? Şi, 
cu toate acestea, nu i se îngăduia nici acum să intre în templul 
acoperit şi în locurile tainice ale sanctuarelor, mai ales în cele 
din Abydos, de unde Sesostris îşi trăgea adevărata forţă. 

Prin urmare, îi rămînea o singură cale: să-l ucidă pe monarh. 

Însa dincolo de această ambiţie întemeiată, Medes trebuia 
să mărturisească şi faptul că Răul îl fermeca şi îl atrăgea, căci 
nici un potrivnic nu-i putea ţine piept. De aceea, întîlnirea cu 
Prevestitorul, în ciuda cîtorva aspecte înspăimîntătoare, îi 
întrecuse toate speranţele. 

Bărbatul acesta ciudat era înzestrat cu puteri neobişnuite 
şi, mai ales, nu se temea de atacuri vitrege ale sorții. Urmînd 
un plan neîndurător, socotea dinainte fiecare lovitură, 
prevăzîndu-le pe cele ce dădeau greş şi întorcîndu-le pe viitor 
în favoarea sa. 

Nu departe de bogata şi eleganta sa locuinţă din centrul 
oraşului, Medes se ciocni de un bărbat greoi şi, fără îndoială, 
ameţit de vinul băut. 

— Sesostris e teafar şi nevătamat? întrebă Gergu, respon- 
sabil principal al hambarelor. 

— Din nenorocire, da. 

— Carevasăzică, zvonurile sînt false! Aţi fost înştiinţat 
despre acest atac? 

— Nu, din păcate. Buzele groase ale lui Gergu se albira. 
Prevestitorul nu mai are nevoie de serviciile noastre! 

Beţiv şi iubitor de lupanare, Gergu îşi datora slujba lui 
Medes şi, în ciuda cîtorva neînţelegeri, se supunea poruncilor 
sale. Îngrozit de Prevestitor, îl asculta şi pe acesta orbește, 
temîndu-se că, altminteri, l-ar fi aşteptat pedepse grele. 

— Nu te pripi. Poate a fost o idee de-a Libanezului. 

— Sîntem pierduţi! 

— Tu eşti încă liber, eu la fel. Dacă Sobek Păzitorul ne 
bănuia, ne-am fi aflat deja în temniţă. 

Aceste vorbe îl potoliră pe Gergu. 

Dar liniştea nu ţinu mult, căci un val de spaimă puse iar 
stăpînire pe el. 

— Prevestitorul a murit! Descumpăniţi, discipolii săi 
săvîrşesc fapte nesăbuite. 

— Nu te pierde cu firea, îl povăţui Medes. O căpetenie de 
teapa lui nu dispare ca un răufăcător oarecare. Atacul nu s-a 
petrecut la întîmplare. Slăbânogul ăla curajos ar fi trebuit să 
reuşească. Dacă nu apăreau măgarul şi cîinele, viperele i-ar fi 
muşcat pe faraon şi pe Marea Soţie regală. Aliaţii noştri din 
Memphis şi-au dovedit puterea. Închipuie-ţi nedumerirea lui 
Sobek Păzitorul! S-a făcut de rîs, şi o să fie socotit un nepri- 
ceput. lar dacă faraonul are să se lipsească de el, iată-ne 
scăpaţi de-o grijă. 

— Eu nu mi-aş pune mari speranţe! Neisprăvitul ăsta e mai 
sicîitor decît o căpuşă. 

— O gînganie... Bine zici, scumpul meu Gergu! O să-l 
strivim pe Păzitor sub sandalele noastre. Şi ce mari isprăvi a 
făcut, la urma urmelor? Doar cîteva arestări fără însemnătate! 
Trupa luptătorilor din umbră e neatinsă. 

Cu limba uscată, Gergu simţea o sete chinuitoare. 

— Aveţi bere tare? 

Medes zîmbi. 

— Să-mi lipsească aşa ceva ar fi nebunie curată! Haide să 
te mai întremezi puţin. 

O poartă grea cu două canaturi împiedica intrarea în vasta 
locuinţă a Secretarului Casei Regelui. Alături se vedea odăiţa 
paznicului care îi alunga neîntîrziat pe oaspeţii nepofitiţi. 

Paznicul se înclină adînc înaintea stăpînului său. 

In spatele zidurilor înalte, se întindea o grădină cu un 
bazin cu apă înconjurat de sicomori, spre care dădeau ușile cu 
obloane din lemn şi vitralii. 

Abia se așezară Medes şi Gergu la adăpostul terasei, că un 
slujitor le şi aduse bere rece. 

Gergu bău cu lăcomie. 

— Nu cunoaştem adevărata misiune a Fiului regal Iker la 
Abydos, zise Medes, abătut. 

— Dar aţi întocmit un decret în această privinţă! se miră 
Gergu. 

— Că i s-au dat puteri depline nu mă uimeşte, dar pentru ce? 

— N-aţi putea să aflaţi mai multe? 

— Şi să atrag astfel atenţia membrilor Casei Regelui asupra 
mea? Dar nu-mi plac lucrurile care nu sînt limpezi. Mergi la 
Abydos, Gergu. Rangul tău de preot temporar o să te ajute să 
capeţi informaţii mai sigure. 


4. 


Întîi de toate, materialele. 

Piatra, lemnul şi papirusul trebuiau să fie dintre cele mai 
alese. În fiecare zi, Iker stătea de vorbă cu meşterii, fără să-i 
privească de sus. Astfel îşi făuri un renume de om neînduple- 
cat, care pune mai presus de orice sarcinile sale, dar care îşi 
respectă semenii. 

Observîndu-l pe Fiul regal cu ochi lipsiţi de îngăduinţă, 
Pleşuvul văzu că acesta devenea pe zi ce trece un obişnuit al 
Abydosului. Temîndu-se la început că tînărul se va pripi şi se 
va folosi în mod nechibzuit de puterile sale, împărțind po- 
runci în stînga şi-n dreapta, Marele Preot îi aprecia acum 
bunul-simţ şi purtările cumpătate. 

— Meşterii te preţuiesc, îi dezvălui el lui Iker. O ispravă 
vrednică de laudă, într-adevar! Prietenia acestor voinici, mai 
degrabă ursuzi, nu se cîştigă lesne. Dar nu uita că răgazul pe 
care-l avem e scurt: peste două luni începe celebrarea Miste- 
relor lui Osiris. Nici un obiect nu trebuie să lipsească. 

— Sculptorii muncesc la noua statuie a lui Osiris, tîmplarii, 
la barca lui sacră, şi cu toţii îmi dau socoteala în fiecare zi. La 
rîndul meu, veghez să fie isprăvite la vreme rogojinile, jil- 
ţurile, coşurile, sandalele şi pînzeturile. Cît despre papirusuri, 
menite să poarte scrierile rituale, ele vor dăinui mii de ani. 

— Nu rîvneai parcă să devii scriitor? 

— Am alte îndatoriri de îndeplinit acum, dar dorinţa de a 
scrie îmi dă ghes la fel ca înainte. Oare hieroglifele nu 
alcătuiesc arta cea mai înalt? În ele se întruchipează cuvin- 
tele puterii transmise de către zei. Însa nici o scriere nu 

întrece ritualurile. Daca voi putea cîndva să iau parte la for- 
mularea lor, chemarea mea se va împlini. 

— Dar, de vreme ce ţi-a fost încredinţată paleta de aur, nu 
ţi-ai atins ţinta? 

— Nu o întrebuinţez decît atunci cînd împrejurări grave o 
cer şi niciodată în interes personal. Ea aparţine faraonului, 
Abydosului şi Cercului de Aur. 

Pleşuvul păru nedumerit. 

— Ce ştii despre Cerc? 

— El este culmea spiritualităţii noastre, singurul în stare să 
păstreze neatinse energiile zămislitoare şi înţelepciunea 
strămoşilor. 

— Vrei să faci parte din el? 

— Viaţa mea a fost punctată de minuni. Cred şi în aceasta. 

— Totuşi, nu te lăsa pradă viselor şi muncește mai departe 
din răsputeri. 

În amurg, Iker se întîlni cu Isis. Puțin cîte puţin, ea îl ajuta 
să descopere nenumăratele bogății ale ținutului lui Osiris. În 
seara aceasta, se reculeseră pe malul Lacului Vieţii. 

— Nu seamănă cu nici un altul, îi destâinui tînăra femeie. 
Doar preoţilor permanenţi li se îngăduie să se purifice în el şi 
să soarbă astfel puterea lui Nun. În timpul celor mai însem- 
nate sărbători şi cînd se desfăşoară marile mistere, Anubis 
însuşi se foloseşte de apa acestui lac: spală măruntaiele lui 
Osiris, ca să nu putrezească. Doar un iniţiat ştie să contemple 
acest mister. 

— Dar tu l-ai contemplat. 

Isis nu răspunse. 

— De cînd mi-ai ieşit în cale, am priceput că tu nu eşti o 
femeie ca oricare alta. Lumea cealaltă îţi însuflețeşte privirea 
şi îmi arăţi un drum a cărui natură eu nu o cunosc. Mă las în 
voia ta, călăuza mea, dragostea mea. 

Apa strălucea cu mii de scînteieri, în culori de argint şi de 
aur. Îmbrățişaţi, cei doi tineri gustară o clipă de neînchipuită 
fericire. 

De-acum înainte, Iker aparținea Abydosului. Îşi gasise 
adevărata patrie, Marele Ţinut. 

— De ce te nelinişteşte Arborele vieţii? o întrebă el pe Isis. 

— Această pace coborită peste Abydos nu e deplină, o 
forţă întunecată dă tîrcoale salcîmului. Ritualurile de fiecare 
zi o îndepârtează, dar ea revine mereu, neobosită. lar dacă 
puterea îi sporeşte, o să izbutim oare să-i ţinem piept? 

— Pleşuvul e stăpînit şi el de această îngrijorare? 

— Şi-a pierdut somnul tot frămîntîndu-se şi încercînd să 
înţeleagă dincotro vin undele vătămătoare. 

— Oare chiar din Abydos? Să fie cu putinţă? 

Privirea lui Isis se întunecă. 

— Trebuie să ne gîndim şi la un astfel de lucru. 

— Temerile regelui se adeveresc! Pesemne că unul dintre 
trimişii Prevestitorului a biruit toate opreliştile şi pregătește 
calea pentru viitorul atac al stăpînului său. 

Preoteasa tăcu, pârînd să-i dea dreptate. 

— Atunci să nu ne mai ascundem după deget, hotărî Iker. 
N-am stat încă de vorbă cu preoţii permanenţi, căci voiam să 
cunosc mai întîi lumea Abydosului. Dar iată-mă nevoit să 
încep căutările. 

— Nu cruța pe nimeni şi găseşte adevărul. 


Comandantul forţelor de apărare din Abydos avea s-o 
controleze el însuşi pe frumoasa Bina, care, supusă, nu dădu 
nici un semn că s-ar supâra. 

— Îmi pare rău, frumoasa mea. Poruncile sînt porunci. 

— Înţeleg, comandante. Totuşi, de-acum mă cunoşti destul 
de bine. 

— Paza înseamnă aceleaşi sarcini ce trebuie îndeplinite în 
fiecare zi. Dar îţi mărturisesc că există altele şi mai plictisi- 
toare. 

Zîmbitoare şi liniştită, Bina îi îngădui comandantului s-o 
atingă. 

— Ce-aş putea, oare, să ascund sub fusta mea scurtă? Cît 
despre coş, e gol. 

Roşu la faţă şi pus în încurcătură, ofiţerul se trase în lături. 
Cu toate că îşi ducea la bun sfîrşit îndatoririle, reuşea cu greu 
să-şi înfrîneze pornirile faţă de această minunată brunetă, 
blîndă şi ascultătoare. 

— Îți place munca pe care o faci, Bina? 

— Să-i slujesc pe preoţii permanenţi e pentru mine o 
onoare la care nici nu îndrăzneam să visez. Şi acum, iartă-mă, 
dar nu vreau să întîrzii. 

Regina nopții se îndreptă către una dintre dependinţele 
templului lui Sesostris. Aici primi pîine proaspătă şi un urcior 
de bere pe care trebuia să le ducă preotului însărcinat să ve- 
gheze asupra integrităţii marelui trup al lui Osiris şi să veri- 
fice peceţile de pe uşa mormîntului marelui zeu. 

Nici unui preot temporar nu-i era îngăduit să pătrundă în 
locul acela tainic. Asemenea celorlalte slujitoare, care se 
îngrijeau ca preoţilor permanenţi să nu le lipsească nimic, 
Bina se mărginea să care merindele pînă la locuinţele acesto- 
ra, în care domnea mereu o curăţenie desăvîrşită. 

Păzitorul peceţilor citea un papirus. 

— V-am adus mîncare şi băutură, rosti Bina cu glas domol 
şi plin de sfială. 

— Mulţumesc. 

— Unde să las pîinea și urciorul? 

— Pe măsuţa cea joasă din stînga intrării. 

— Ce vreţi pentru prînz? Carne uscată, peşte sau coaste de 
vacă fripte? 

— Astăzi, puţină pîine proaspătă îmi e de ajuns. 

— Sînteţi bolnav? 

— Asta nu te priveşte pe tine, micuţo. 

Aşadar, preotul acesta se arăta la fel de ursuz ca toţi 
colegii săi, rămînînd nesimţitor la farmecele Binei. 

— Mi-ar plăcea atît de mult să vă fiu de folos. 

— Vezi-ţi de treburile tale, doctorii noştri îşi cunosc meseria. 

— Doriţi să-i înştiinţez? 

— Dacă va fi nevoie, am s-o fac chiar eu. 

Bina îşi lăsă ochii în pămînt. 

— Oare, din pricina sarcinilor voastre, nu vă pîndesc anu- 
mite primejdii? 

— La ce te gîndeşti? 

— Mormîntul lui Osiris nu împrăştie în jur o energie de 
temut? 

Chipul preotului se înăspri. 

— Cauţi să încalci tainele, fetiţo? 

— Oh, nu! Sînt doar puţin... speriată. Se povestesc multe 
despre Osiris şi despre mormîntul său! Unii pomenesc chiar 
de duhuri înspăimîntătoare care îşi urmăresc duşmanii ca să 
le bea sîngele. 

Preotul tăcu. N-avea nici un rost să se împotrivească aces- 
tor credinţe care ajutau, de fapt, la protecţia sălaşului zeului. 

— Sînt gata oricînd să dau ascultare poruncilor voastre, 
grăi Bina, dăruindu-i ursuzului cel mai frumos zîmbet cu 
putinţă. 

Zadarnică strădanie, căci preotul nici nu-şi ridică ochii 
spre ea. 

— Întoarce-te acolo unde se coace pîine şi se umplu 
urcioarele cu bere, fetiţo, şi îngrijeşte-te de munca ta. 


— Stînd de vorbă cu preotesele lui Hathor, Iker nu găsi 
nimic care să-i stîrnească bâănuielile. Devenită Mare 
Preoteasă după moartea celei mai vîrstnice dintre ele, Isis se 
străduia să-i înlesnească sarcina. Dar nici o învinuire gravă 
nu putea fi adusă surorilor ei, căci gîndul le era doar la tre- 
burile de fiecare zi şi nu dăduseră îndărăt niciodată în faţa 
greutăților. 

Ascultîndu-le, Fiul regal nu simţi nici o tulburare, căci 
preotesele îi răspunseră fără fereală la toate întrebările. 

În felul acesta, Iker se încredinţă că părtaşul 
Prevestitorului nu se strecurase printre ele. În vreme ce-și 
continua munca în tovărăşia meşterilor, Fiul regal încercă să 
afle cît mai multe despre preoţii permanenţi, care nu-și 
ascunseră de fel nemulţumirea. 

Cel a cărui sarcină era tainică şi care vedea secretele se 
purtă întocmai cum dădeau de înţeles aceste cuvinte. După ce 
auzi întrebările Fiului regal, refuză, neînduplecat, să 
răspundă, arătîndu-i că el nu va vorbi cu altcineva, în afară de 
Pleşuv. Iar Marele Preot n-avea decît să hotărască singur ce 
se cuvine să-i transmită lui Iker. 


Pieşuvul nu se lăsă rugat şi repetă întocmai spusele preo- 
tului, din care se desprindea o învăţătură demnă de luat în 
seamă: doar iniţiaţilor în misterele lui Osiris le era îngăduit să 

cunoască tainele zeului. Iker nu se număra printre ei, aşa că 
preoţii trebuiau să păstreze tăcerea. 

— O asemenea împotrivire faţă de un trimis al faraonului 
nu vi se pare lucru necurat? vru să ştie Iker. 

— Dimpotrivă, fu de părere Pleşuvul. Acest bătrîn tovarăş 
de drum îşi respectă cu străşnicie îndatoririle, în orice împre- 
jurare. Doar păstrarea neatinsă a tainelor contează pentru el. 
Iar acestea n-au fost dezvăluite. Altminteri, dacă ne-ar fi 
trădat spre folosul Prevestitorului, Arborele vieţii pierea pînă 
acum, iar Abydosul dispărea. 

Îndoielile lui Iker se risipiră pe dată. 


Slujitorul lui KA, însărcinat să venereze şi să ţină vie 
energia spirituală, îl pofti pe Fiul regal să celebreze, alături de 
el, memoria strămoşilor. 

— Fără prezenţa lor, arătă preotul, legăturile cu nevăzutul 
s-ar destrăma puţin cîte puţin. Şi, odată rupte, ne-am 
preschimba în nişte morţi care încă mai viețuiesc. 

Baătrînul şi Fiul regal cinstiră împreună statuile KA-ului 
lui Sesostris, în care se aduna puterea născută din stele. Încet, 
grav, preotul rosti formulele ce trezeau la viaţă sufletele 
regale şi sufletele celor drepți. În fiecare zi, adînca sa învăţă- 
tură magică dădea roade. 

— Asemenea tovarăşilor mei, îl lămuri el pe Iker, nu sînt 
decît o înfăţişare a făpturii veşnice a faraonului. Singur, nu 
exist. Unit cu spiritul său şi cu al celorlalți preoţi permanenţi, 
iau parte la strălucirea lui Osiris, dincolo de nenumăratele 
forme de moarte. 

Cum să fi fost un astfel de om complicele Prevestitorului? 


Iker se apropie de cel care veghea asupra integrităţii mare- 
lui trup al lui Osiris. 

— Vreţi să-mi arătaţi uşa mormântului său? 

— Nu. 

— Regele mi-a încredinţat o misiune delicată şi încerc să 
nu supăr pe nimeni. Totuşi, trebuie să mă încredinţez de 
îndeplinirea fără cusur a sarcinilor sacre. lar ale dumitale se 
numără printre acestea. 

— Bine că mi-ai spus. 

— Şi-acum, vă învoiţi? 

— Doar iniţiaţii în mistere pot ajunge pînă la mormîntul lui 
Osiris. Să te îndoieşti de priceperea, de severitatea şi de cin- 
stea mea ar însemna să mă jigneşti. Prin urmare, cuvîntul meu 
îţi va fi de-ajuns. 

— Îmi pare râu, dar cer mai mult de-atît. Verificarea 
peceţilor nu vă ia o zi întreagă. În timpul ce vă rămîne, cu ce 
anume vă îndeletniciţi? 

— Preotul se încordă. 

— Ascult de poruncile Pleşuvului, şi orele unei zile se 
dovedesc adesea prea puţine pentru atîtea sarcini. Dacă el 
doreşte, o să vi le dezvăluie. Iar acum, tocmai am de îndepli- 
nit una dintre ele. 


— Îl socot mîna mea dreaptă, îi spuse Pleşuvul lui Iker 
după ce acesta îi povesti despre încăpăţînarea preotului. Puțin 
cam ursuz uneori, dar iscusit şi devotat. Eu însumi controlez 
trăinicia peceţilor şi nu am a-l învinui de nimic. În închipui 
ce s-ar fi întîmplat deja dacă ne-ar fi trădat, aliindu-se 
cu Prevestitorul? Nu-ţi mai râmîne decît să-te întîlneşti şi cu 
Bega, care e răspunzător de jertfele de apă vărsate zilnic pe 
mesele de ofrandă. 

Înalt, cu chip respingător şi aspru, preotul îşi privi 
oaspetele de sus. 

— Ziua a fost obositoare, mi-ar plăcea să mă odihnesc 
acum. 

— Atunci vorbim mîine, zise împăciuitor Iker. 

— Nu, cu cît isprăvim mai iute, cu atît mai bine! Eu şi 
restul preoţilor vă respectăm rangul şi ne străduim să vă fim 
pe plac. Cu toate acestea, cercetările voastre ne amărăsc. Să-i 
bânuiţi pe preoţii permanenţi din Abydos, ce grozăvie! 

— Şi atunci, n-ar fi de dorit ca ei să-şi dovedească nevi- 
novăţia? 

— Dar nimeni n-o pune la îndoială, Fiule regal! 

— Oare misiunea mea nu arată că lucrurile stau taman pe 
dos? 

Bega pâru nedumerit. 

— Confreria noastră îl nemulţumeşte pe faraon? 

— Luminăţia Sa simte că armonia acestui loc a fost tulbu- 
rată. 

— Şi care ar fi pricina? 

— Faptul că pe pămîntul lui Osiris se găseşte un părtaş al 
celui mai înverşunat duşman al nostru, Prevestitorul. 

— Peste putinţă! se împotrivi, cu voce răspicată, Bega. 
Dacă un asemenea demon s-ar fi aflat aici, Abydosul l-ar fi 
respins îndată. Nimeni n-ar putea zdruncina legăturile strînse 
dintre preoţii permanenți. 

— Dirzenia pe care o arătaţi mă linişteşte. 

— Fiul regal chiar a crezut, fie şi numai pentru o clipă, că 
unul dintre noi e trădător? 

— Am fost nevoit să mă gîndesc şi la aşa ceva. 

Umbra unui zîmbet însufleţi chipul neclintit al lui Bega. 

— Oare Prevestitorul, cu şiretenia lui, nu urmăreşte tocmai 
să ne dezbine, răspîndind asemenea zvonuri? Dacă ne pier- 
dem judecata, o să atragem asupra noastră prăpădul. Cîtà 
dreptate a avut faraonul să vă trimită aici! În ciuda tinereţii 
voastre, arătaţi multă înţelepciune. Abydosul o să vă fie 
recunoscător. 

Şi, astfel, căutările lui Iker ajunseră într-un punct mort. 


J. 


Împodobită cu un colier din patru şiraguri, cu cercei fini şi 
brățări mari, înveşmîntată cu o rochie lungă, plisată, şi o mantie 
ce-i lasă umărul drept descoperit, preoteasa lui Hathor se plecă 
înaintea lui Isis, mai-marea sa. Lui Nephtys, al cărei nume 
însemna „Suverana templului“, regina îi încredinţase condu- 
cerea atelierului de ţesături din Memphis. Însă, tot din porunca 
reginei, îl părăsise acum pentru a merge degrabă la Abydos. 

— Cea mai vîrstnică dintre noi a murit, o înştiinţă Isis. 
O altă iniţiată trebuie s-o înlocuiască neîntîrziat, ca să fim iară 
şapte. Mulțumită cunoaşterii adînci a ritualurilor, pe care ai 
dobîndit-o, tu ai fost cea aleasă. 

— Încrederea voastră mă onorează şi am să mă străduiesc 
să fiu demnă de ea. 

Nephtys semăna în chip ciudat cu Isis. Aceeaşi vîrstă, 
aceeaşi înălţime, aceeaşi formă a feţei, acelaşi trup zvelt. Aşa 
că legară pe dată prietenie, împărtăşindu-şi, fără oprelişti, 
gîndurile. Unii chiar le luau drept două surori, fericite că s-au 
regăsit după multă vreme. 

Isis o initie pe Nephtys în cele mai înalte mistere. 
Caălăuzită de tînara Mare Preoteasă, Nephtys străbătu Calea de 
Foc şi trecu de porţile ce duceau spre taina lui Osiris. Apoi 
fiica lui Sesostris îi povesti de-a fir a păr întîmplările nefericite 
ce loviseră Abydosul, fără să-i ascundă frămîntările sale. 

Însarcinata să pregătească viitorul giulgiu al zeului pentru 
ceremonia ce urma să se desfăşoare în curînd, Nephtys veri- 
fică inul recoltat. Doar din tulpinile foarte moi aveau să iasă, 
la sfîrşit, ţesături frumoase. Înmuiate în apă pînă la 
înlăturarea părţii lemnoase, unele fibre nu putrezeau. După 

purificarea lor, desăvîrşită de razele soarelui, se obținea din 
ele un material ales şi fâră cusur. 

Isis şi Nephtys toarseră şi ţesură. Nici o umbră, nici o pată 
nu aveau să murdărească tunica de in alb pe care o va îmbrăca 
Osiris. Flacără şi lumină, acest veşmâînt păstra misterul întreg. 

După ce pregătiră fire răsucite cît mai lungi, cele două 
femei le înnodară. Apoi, făcîndu-le ghem şi strîngîndu-le în 
oale de ceramică, întrebuinţară furcile vechi, rezervate 
urmaşelor zeiţei Hathor, şi respectară bine-cunoscuta regulă: 
şaizeci şi patru de fire de urzeală pe centimetru pătrat pentru 
patruzeci şi opt de fire de bătătură. 

— Cînd pe Ra îl încearcă o adîncă osteneală, aminti Nephtys, 
sudoarea sa cade pe pămînt, încolţeşte şi se preschimbă în in. 
Paătruns de lumina soarelui, hrânit de strălucirea lunii, el alcă- 
tuieşte scutecele pruncului și giulgiul celui reînviat. 

O capelă din Templul lui Osiris avea să adăpostească 
nepreţuitul veşmâînt. 


— Am dat greş, stăpîne. Primesc orice pedeapsă hotărăști 
că mi se cuvine. 

În ciuda farmecelor sale, a smereniei prefăcute şi a 
desăviîrşitului devotament pe care-l arătase, Bina nu izbutise 
să străpungă platoşa preoţilor permanenţi. Nici zîmbetul ei, 
nici cea mai bună bere, nici cele mai gustoase bucate nu le 
descreţiseră frunţile. Trecuse de la unul la altul, ca să nu 
trezească bănuielile preotului însărcinat să vegheze asupra 
peceţilor de pe uşa mormântului lui Osiris. Dar bărbatul nu se 
lăsase tras de limbă şi părea că nici nu vede trupul minunat al 
slujitoarei. Cu toate harurile pe care le avea şi cu toate că se 
străduise din răsputeri, Bina nu-şi atinsese țelul. 

Prevestitorul îi mîngîie părul. 

— Ne aflam pe pămîntul vrăjmaşului, frumoasa mea, şi 
nimic nu se poate face lesne aici. Preoţii aceştia nu se poartă 
asemenea oamenilor de rînd. Spusele tale arată că pun mai pre- 
sus de orice îndatoririle pe care le au şi nu dorinţele lor. Aşa cå 
n-are rost să ne primejduim vieţile prin vreo faptă nesăbuită. 

— Mă... mă iertaţi? 

— N-ai săvârşit nici o greşeală. 


44 CHRISTIAN JACQ 


Bina îmbrăţişă genunchii stăpînului ei. Deşi îl plăcea mai 
mult cu barbă şi capul acoperit de turban, noua înfăţişare nu-i 
ştirbea defel puterea. Peste puţină vreme, Prevestitorul avea 
să sfarme toate zidurile de apărare, fie ele din piatră sau ma- 
gice, ale slujitorilor lui Osiris. 

— O să călcăm în curînd sanctuarele tainice? întrebă ea, 
neliniştită. 

— Nu-ţi face griji, o să reuşim pînă la urmă. 


Iker stătu de vorbă îndelung cu comandantul forțelor de 
pază ca să înţeleagă în ce fel era rînduită munca preoţilor tem- 
porari. Sculptori, pictori, desenatori, olari, brutari, berari, 
grădinari, purtători de ofrande, cîntăreţi, muzicanți şi tot soiul 
de alţi slujitori erau înşiraţi pe o listă, după priceperea fiecăruia, 
fără a se ţine seama de vîrsta ori de rangul lor. Durata muncii 
putea să se întindă de la cîteva zile pînă la cîteva luni. 
Temporarii însufleţeau oraşul şi templele, trebaluind fără odihnă 
ca nici un soi de lipsuri să nu tulbure armonia ținutului sacru. 

Era cu neputinţă pentru Fiul regal să-i cheme pe toţi ca să 
le poată cerceta buna-credinţă. Dar comandantul nu avea 
îndoieli: nici o oaie rîioasă nu pătrunsese pe pămîntul divin. 
Desigur, unii dovedeau mai multă tragere de inimă decît alţii, 
dar supraveghetorii îi descopereau iute şi nu-i cruţau pe trîn- 
tori. Pe deasupra, orice plîngere care ajungea la Pleşuv ducea 
la izgonirea neîntîrziată şi pentru totdeauna a vinovatului. 

Iker ţinu cu tot dinadinsul să-i întîlnească pe cei mai vechi 
şi pe cei mai sîrguincioşi dintre preoţii temporari, şi discuţiile 
cu ei îl liniştiră. Într-adevăr, aceşti oameni, care înțelegeau 
însemnătatea sarcinilor primite, nu călcaseră niciodată 
hotarele dincolo de care nu le era îngăduit să treacă. 


Bina trecu pragul odăii în care Fiul regal asculta mărturisirile 
unui bătrin preot temporar care dorea să moară slujindu-l pe Osiris. 

Deşi abia îl zărise pe Iker, femeia îl recunoscu numaidecît 
şi se trase înapoi atît de iute, încît fu cît pe ce să răstoarne 
coşul pe care-l purta pe cap. Din pricina unei raze de soare ce 
cădea pieziş, bătrînul nu desluşi decît o siluetă. 

— Nu ne tulbura, micuţo. Lasă merindele afară. 

Bina se supuse, apoi dispăru pe dată. 

Carevasăzică, Fiul regal nu se mulțumea să stea de vorbă 
doar cu preoţii permanenţi! Dacă Bina ar mai fi făcut un pas, 
Iker ar fi dat cu ochii de ea. 

Şi dacă netrebnicul acesta voia să-i vadă pe toţi tempo- 
rarii, cum să scape de el? 


Deşi Abydosul îl fermeca, Gergu ura acest loc. Nu se 
simţea în largul sâu, spaima i se cuibărea în inimă şi gîndurile 
cele mai negre îi dădeau târcoale. Oare atîtea riscuri îl vor 
conduce spre succes? Responsabilul principal al hambarelor 
s-ar fi mulţumit bucuros cu slujba sa, cu urciorul zilnic de 
bere tare şi cu cele mai pricepute fete din lupanarele 
Memphisului, dar Medes şi Prevestitorul îi cereau mai mult. 

Oricît de mare i-ar fi fost dorinţa de a duce un trai mai 
paşnic, Gergu nu întrezărea nici o scăpare. Trebuia să le facă 
celor doi pe plac, nădăjduind cå faraonul va fi iute înfrînt şi 
că Prevestitorul va cîrmui Egiptul, înălțîndu-l pe el într-unul 
dintre cele mai înalte ranguri. 

În aşteptarea acestui viitor plin de făgăduințe, Gergu 
ajunse la Abydos pe o corabie ce căra mărfuri pentru preoţii 
permanenţi. Corabia trase lin la mal, unde comandantul 
forțelor de pază îl întîmpină pe Gergu. 

— Te ţii bine, observă el. 

— Mă îngrijesc de sănătatea mea, comandante. 

— Îmi pare rău, dar ordinele mă obligă să verific 
încărcâtura corabiei. 

— Pune-te pe treabă, dar nu zăbovi prea mult. Preoţii per- 
manenţi nu îngăduie nici o întîrziere. 

— Nu-ţi face griji, oamenii mei sînt foarte pricepuţi. 

Gergu aşteptă râbdător, sorbind berea slabă şi prea dulce 
pentru gustul lui. Ca întotdeauna, soldaţii nu descoperiră 
nimic care să dea de bănuit. Se îndreptă spre clădirea unde 
obişnuia să-l întîlnească pe Bega. 

Rece, cu chipul împietrit, preotul nu părea bucuros să-şi 
revadă complicele. 

— Care e pricina acestei vizite? 

— Aducerea proviziilor. Dacă ne-am schimba obiceiurile, 
am isca tot felul de întrebări, nu? 

Bega clătină din cap. 

— Te întrebam despre adevărata pricină a calătoriei tale. 

— Medes urăşte să cunoască lucrurile doar pe jumătate şi 
vrea să afle care e misiunea Fiului regal Iker. 

— Dar, avînd în vedere rangul său, Secretarul Casei 
Regelui n-ar trebui s-o ştie cel mai bine? 

— La drept vorbind, da. Însă de data asta decretul faraonului 
nu lămureşte misterul. Tu, în schimb, l-ai dezlegat, cu siguranţă. 

Bega stătu pe gînduri cîteva clipe. 

— Am să-ţi înmînez o nouă listă cu mărfurile trebuincioase. 

— Refuzi să-mi răspunzi? 

— Să mergem lîngă terasa Marelui Zeu. 

— Ne apucăm iar de negoţul cu stele? Socot că ne-ar pîndi 
primejdii prea mari. 

Cei doi bărbați străbătură o cărare mărginită cu mese de 
ofrandă şi capele al căror număr sporea pe măsură ce se 
apropiau de scara lui Osiris. 

Nici un trup neînsufleţit nu se odihnea în micile sanctu- 
are, înconjurate de grădini. Ele adăposteau doar statui şi stele 
ce îngăduiau celor care le ridicaseră să-i stea veșnic alături 
lui Osiris. Locul era pustiu şi învăluit într-o linişte adîncă. 
Din cînd în cînd, Bega se oprea şi ardea tămîie, „cea care 
divinizează“. Sufletul pietrelor vii se folosea de ea ca să urce 
la cer şi să se unească astfel cu lumina. 

Bega pătrunse într-o capelă înconjurată de sălcii. 
Ramurile lor joase ascundeau intrarea. 

„O să scoatem de aici vreo stelă micuță, ba poate chiar 
două, gîndi Gergu, şi o să le vindem celui ce dă mai mult. 
Încă un prilej straşnic de a ne îmbogăţi!“ 

— Urmează-mă, îi porunci Bega. 

— Mi-ar plăcea mai degrabă să aştept afară. 

— Urmează-mă! 

Cu paşi şovăielnici, Gergu se supuse. I se părea că, deşi 
absenţi, morţii îl pîndesc. Şi tulburîndu-le tihna nu avea să le 
stîrnească, oare, mînia nimicitoare? 

Înăuntrul monumentului răsări o nălucă! 

Un preot înalt, cu ţeasta rasă şi ochii roșii, ce-l priveau atît 
de stăruitor încît Gergu rămase țintuit locului. 

— Nu, nu e cu putinţă... Nu sînteţi...? 

— Cine mă trădează nu mai are mult de trăit, Gergu. 

Săpat în palma mîinii sale, micuțul cap al lui Seth îi arse 
carnea atît de tare, încît fu cît pe ce să-i smulgă un strigăt de 
durere. 

— Aveţi încredere în mine, stăpîne! 

— Vorbele tale nu au nici o însemnătate pentru mine. Doar 
faptele contează. De ce-ai venit aici? 

— Medes e neliniştit, mărturisi îndată Gergu. Vrea să 
cunoască adevărata însărcinare a lui Iker şi crede că Bega ar 
putea să i-o dezvăluie. 

— Socoţi îndreptăţită dorinţa lui Medes? 

Gergu simţi un nod în git şi înghiţi cu greutate. 

— Nimeni în afara voastră nu poate să judece asta, stăpîne. 

— Bun răspuns, grăi acru Shab Strîmbu”. 

Atacînd întotdeauna din spate, roşcovanul înţepă ceafa lui 
Gergu cu vîrful cuţitului său. 

Hoţ mârunt, fără nici un viitor, Shab descoperise 
adevărata credinţă ascultînd cuvîntările Prevestitorului. Urînd 
din adîncul sufletului femeile şi pe egipteni, nu şovăia nicio- 
dată să ucidă un necredincios ca să-şi mulţumească stăpînul. 

— Să-l omor pe făţarnicul ăsta? 

— Dar n-am trădat! strigă Gergu, îngrozit. 

— Îi daruiesc iertarea mea, hotari Prevestitorul. 

Vîrful cuţitului se îndepărtă, lăsînd un semn însîngerat pe 
pielea lui Gergu. 

— Acum nu e vremea potrivită pentru negoţul cu stele, arătă 
căpetenia uneltitorilor Răului. Ai să te îmbogăţeşti mai tîrziu, 
viteazul meu Gergu, bineînţeles numai dacă ai să mă slujeşti 
orbeşte. Bega, poţi să răspunzi la întrebarea lui Medes? 

— Fiul regal şi Prietenul unic Iker a fost trimis să îndepli- 
nească o sarcină anevoioasă şi însemnată în timpul celebrării 
misterelor lui Osiris. Încredinţindu-i paleta de aur, regele îi dă şi 
puterea de a cîrmui confreria preoţilor temporari şi permanenți. 
Am auzit de la cineva vrednic de încredere că Iker veghează 
asupra fâuririi unei noi statui a lui Osiris și asupra reparării bărcii 
sale. Trebuie să cîştige respectul meşterilor şi să ducă la bun 
sfîrşit această lucrare cît mai iute. Pe de altă parte, a stat de vorbă 
îndelung cu preoţii permanenţi şi cu preotesele, bănuind că unul 
dintre ei sau una dintre ele este complicele Prevestitorului. 

Gergu tresări. 

— Atunci sîntem pierduţi! 

— Nicidecum. În această ultimă privinţă, Fiul regal a dat 
greş. Căutările sale migăloase nu l-au ajutat să găsească nici 
o dovadă împotriva cuiva anume. 

— Din nenorocire însă, arătă Prevestitorul, cercetările sale 
se îndreptă şi către preoţii temporari şi era cît pe ce să o 
descopere pe Bina. Şi să nu uităm că s-a căsătorit cu Isis, a 
cărei isteţime ar putea să ne pricinuiască multe neajunsuri. 

— Şi ce cale credeţi că ar fi bine să urmăm de-acum 
înainte? întrebă preotul cu chip prefăcut. 

— Să nu ne pripim şi să cunoaştem mai întîi locurile 
tainice, mulţumită ţie, prietene. 

Bega ar fi preferat să rămînă în umbră şi să nu ia parte 
nemijlocit la aceste planuri. 

— Te codeşti? 

— Nici gînd, stăpîne! Dar va trebui să fim cu mare băgare 
de seamă şi să nu săvîrşim vreo faptă nesăbuită. 

— Ne-am strecurat în Abydos, şi asta ne oferă un avantaj 
hotărîtor. Mai multe atacuri se vor dezlănțui în acelaşi timp şi 
îi vor slăbi lui Sesostris puterile. Cind va recunoaşte, în 
sfîrşit, că Osiris e mort pe vecie, tronul său se va prăbuși. 

Datorită siguranţei şi liniştii Prevestitorului, discipolii săi 
îşi mai veniră în fire. 

— Şi să nu pierdem din vedere cealaltă ţintă a noastră: 
Memphisul. Ce se petrece acolo, Gergu? 

— O grea piedică se înalță înaintea noastră, stăpîne: Sobek 
Paăzitorul. Mă tem că are să zădărnicească orice mişcare a oame- 
nilor noştri. E nevoie să ne descotorosim grabnic de el, dar cum? 

— lată aici rezolvarea acestei probleme. 

Prevestitorul dădu la iveală cufărul din lemn de salcîm 
ce-o adăpostise cîndva pe regina turcoazelor. 

— i-l încredinţez, Gergu. Orice s-ar întîmpla, să nu-l 
deschizi. Altminteri, ai să mori. 

— Ce trebuie să fac mai departe cu el? 

— Cufărul va ieşi din Abydos în acelaşi fel ca stelele pen- 
tru negoţ, iar tu o să-l duci în odaia lui Sobek. 

— Nu e o treabă uşoară şi... 

Ochii Prevestitorului scînteiară. 

— Nu ai voie să greşeşti, Gergu. 


6. 


În aerul blând al nopţii se răspîndea melodia pe care Isis 
o cînta dintr-o harpă îmbrăcată în piele verde. Cele douăzeci 
şi una de strune ale instrumentului îngăduiau o mulţime de 
variaţii, şi tînăra preoteasă întrebuința cu măiestrie cele 
două octave. 

Iker se lăsa pradă acestui farmec neasemuit. Cum ar putea 
o asemenea fericire să dispară, de vreme ce el şi soţia sa o 
clădeau şi o întăreau zi după zi, înţelegînd pe deplin marele 
privilegiu oferit de zei? În fiecare clipă, ei doi încercau să 
cuprindă cu mintea uriaşul noroc pe care-l avuseseră. 
Împărţind pînă şi cele mai mărunte gînduri, cele mai firave 
Ssimţăminte, trăiau acum cea mai profundă dragoste cu putinţă. 

Paradisul pămâîntean lua forma casuţei lui Isis. Deşi Pleşuvul 
o socotea nedemnă de un Fiu regal şi de o fiică a lui Sesostris, 
nici unul, nici celălalt nu-şi doreau altă locuinţă. Neîndoielnic, 
aveau să fie nevoiţi s-o părăsească, mai devreme sau mai tîrziu, 
dar pînă atunci se străduiau să guste din plin farmecul acestui 
loc unde iubirea lor se împlinise pentru prima dată. 

Lui Iker îi plăceau pereţii albi, rama din calcar a uşii de la 
intrare, culorile calde ale zugrăvelii dinăuntru şi mobila 
simplă. Uneori, tînărul ar fi vrut să creadă că el şi Isis 
alcătuiau o pereche ca oricare alta şi că înaintea lor se întin- 
dea o viaţă tihnită. 

Dar gravitatea împrejurărilor şi misiunea sa anevoioasă îl 
readuceau repede cu picioarele pe pămînt. Ceea ce aflase pînă 
acum îl liniştea şi-l îngrijora totodată. La prima vedere, nimic 
nu dovedea că Prevestitorul îşi găsise un aliat pe pămîntul lui 
Osiris, sau poate că Iker nu era în stare să-l dea în vileag. 

O înlăţuire de acorduri, de la cele ascuțite pînă la cele 
joase, încheie melodia. Punînd harpa deoparte, Isis îşi sprijini 
drăgăstos capul de umărul lui Iker. 

— Pari abătut, observă ea. 

— Simt un soi de tulburare, pentru că n-am nici o îndoială 
că am fost minţit. Adevărul mi-a scăpat. 

Tînăra femeie nu-şi contrazise soţul. Şi ea împărtăşea 
acelaşi gînd. Un vînt rău bătea peste Abydos, unde 
vătămătoare răscoleau obişnuita seninătate a ținutului. 

— Oare în preajma noastră se găsesc unul sau mai mulţi 
credincioşi de-ai Prevestitorului? întrebă Iker. Oricum, n-au 
făcut nici un pas greşit. Ritualurile sînt îndeplinite fără cusur, 
după spusele tale şi ale Pleşuvului. Nici preoţii temporari 
n-au stîrnit bânuieli. Şi totuşi, sînt încredinţat că vrăjmaşul 
s-a furişat printre noi. Sâ-ncep iar să stau de vorbă cu toţi, pe 
rînd? Ar fi zadarnic. Trebuie să aşteptăm ca duşmanul să 
treacă la fapte, dar asta înseamnă ca Marele inut să fie pus 
în primejdie! Imi vine în minte insula lui KA, marele şarpe, 
stăpîn al Puntului, şi aud parcă aievea cuvintele sale: „Eu 
n-am putut să împiedic sfîrşitul lumii mele. Dar tu, o vei salva 
pe a ta?“ Socot că sînt neputincios în privinţa aceasta, Isis! 

— Nu mai eşti un naufragiat, Iker, şi insula celor drepţi nu 
va dispărea. 

— Mă gîndesc la bătrînul meu învăţător, scribul din 
Medamud, satul în care m-am născut, şi la ultimul său mesaj, 
de dincolo de moarte: „Oricare ar fi încercările, eu...“ 

— „Eu voi fi mereu alături de tine, continuă Isis, ca să te 
ajut să-ţi împlineşti destinul pe care nu-l cunoşti încă.“ 

Iker îşi privi soţia uluit. 

— Întâi faraonul, apoi tu... Cum de ştiţi aceste cuvinte? 

— Viaţa multora se desfăşoară după bunul-plac al întîm- 
plării, dar alţii răspund la chemarea unui destin, desluşind 
înţelesul ascuns al existenţei. Menirea lor e să trăiască mis- 
terul aici, pe pămînt, fără să-l tradeze şi să transmită ceea ce 
nu poate fi transmis. Venind din Templul lui Osiris, bâtrînul 
tău scrib descoperea astfel de oameni şi le deschidea ochii 
asupra viitorului, prin învăţarea hieroglifelor. 

Şocat, Iker pricepu că multele încercări prin care trecuse 
nu fuseseră rodul întîmplării. 

— Cine l-a ucis? 

— Prevestitorul, răspunse Isis. Şi el te căuta, căci, 
jertfindu-te zeului mării, şi-ar fi întărit puterile. Oamenii răi 
se hrănesc cu victimele lor şi niciodată nu se satură. 

— Batrînul scrib, faraonul şi tu... Voi m-aţi câlăuzit, voi 
m-aţi ocrotit! 

— Ai tălmăcit greşit unele întîmplări, rătăcind prin întune- 
ric, dar căutînd întotdeauna lumina. Astfel te-ai format pe tine 
însuţi, aflîndu-ţi în cele din urmă calea. 

— Dar, de vreme ce pot să te strîng în braţe, destinul meu 
nu s-a împlinit oare, întrecîndu-mi toate speranţele? 

— Dragostea noastră rămîne temelia de neclintit pe care tu 
te înalţi şi pe care nimeni nu va izbuti s-o distrugă. Totuşi, 
crezi că ai trecut de toate porţile Abydosului? 

Ziîmbetul lui Isis îl dezarmă pe Iker. 

— Al să-mi ierţi trufia? 

— Cînd nu mai avem de ales, sîntem liberi. Dar trebuie să 
păstrăm calea lui Maat. 

— Ajută-mă să merg înainte. Regele mi-a deschis locaşul 
eternității vechilor înţelepţi de la Saqqara şi visez să descopăr 
şi biblioteca din Abydos. 

— Nu se aseamănă cu nici o alta. 

— Mă socoţi nedemn de ea? 

— Păzitorul pragului va hotărî lucrul acesta. Te simţi în 
stare să-l înfrunţi? 

— Dacă tu mă călăuzeşti, de ce m-aş teme? 

Iker păşea în urma soţiei sale. Nici o femeie nu se mişca 
atît de uşor şi cu atîta eleganţă. Abia atingînd pămîntul, Isis 
părea că pluteşte deasupra lumii oamenilor. 

Zidurile înalte ale Casei Vieţii îl impresionară pe Iker. Prin 
intrarea foarte îngustă, nu putea trece decît o singură persoană. 

— lată locul unde ia naştere cuvîntul plin de veselie, unde 
se trăieşte potrivit cu dreptatea şi cu adevărul, unde ştim să 
desluşim cuvintele. 

De pe altarul cu ofrande înălțat înaintea uşii, Isis luă o 
pîine rotundă. 

— Scrie pe ea cuvintele: „aliaţii lui Seth“, 
preoteasa Fiului regal. 

Intrebuinţind o pensulă subțire, Iker le trasă cu cerneală roşie. 


a 


îi porunci 

— Şi acum, încearcă să pâtrunzi înăuntru uitînd de spaima 
ce te-a cuprins. 

Abia trecu pragul, cå tînărul scrib şi rămase împietrit pe loc. 
Un râget ameninţător îi îngheţă sîngele în vene. Ridicîndu-şi 
ochii, văzu o panteră, incarnarea zeiţei Mafdet, gata să sară 
asupra lui. Iker îi oferi pîinea vrăjmaşilor lui Osiris. Fiara şovăi 
o clipă, apoi îşi înfipse colții în ofrandă şi dispăru. 

Odată trecerea eliberată, Iker o luă de-a lungul unei galerii 
ce ducea într-o sală întinsă, luminată de nenumărate lămpi cu 
ulei care nu scoteau nici un pic de fum. 

Aici, aranjate cu grijă pe rafturi, odihneau sulurile de 
papirus ale căror titluri îl uimiră. 

În culmea încîntării, Iker răsfoi mai întîi marea carte ce 
dezvăluia tainele cerului, ale pămîntului şi ale lumii de 
mijloc, apoi studie cartea ce vorbea despre păstrarea bărcii 
sacre şi manualul de sculptură. 

Imagini ale unor realităţi necunoscute, căi ale unei 
cunoaşteri noi şi neobişnuite... Cînd Isis îi puse mîna pe umăr, 
Iker abia dacă atinsese o mică parte din această comoară. 

— Zorile se vor ivi în curînd, să mergem la Arborele vieţii! 
Pleşuvul vrea să iei parte la ritual. 

Plin de smerenie, Iker întinse către soţia sa şi către preot 
vasele umplute cu apă şi lapte. Cei doi le goliră la radăcina 
salcîmului, căruia părea să-i meargă foarte bine. 

Tînăra femeie îi încredinţă Fiului regal o oglindă alcătuită 
dintr-un disc gros de argint şi un mîner din jasp împodobit cu 
chipul zeiţei Hathor. 

— Îndreapt-o spre soare şi fă să cadă strălucirea ei asupra 
trunchiului salcîmului. 

Ritualul fu scurt şi intens. 

— Astă-noapte şi în dimineaţa aceasta, grăi Isis, ai urcat 
multe trepte. Lăsîndu-se atinsă de mîina ta, oglinda zeiţei te-a 
recunoscut drept slujitor al luminii. 

— Dar asta nu e de ajuns, continuă Pleşuvul. Diseară te 
aştept la Templul lui Sesostris. 

Prevestitorul îi văzu pe Isis, pe Iker şi pe Pieşuv înde- 
partîndu-se. Mulțumită lui Bega şi în ciuda unor întârzieri ale 
administraţiei, tocmai fusese mutat la templul lui Sesostris. 

Însarcinat cu îngrijirea vaselor şi a cupelor, Prevestitorului îi 
erau acum la îndemînă punctele slabe ale Abydosului. 

Fiindu-i îngăduit să doarmă într-o odaie a preoţilor tem- 
porari, el putea să înlăture una cîte una protecţiile lui Osiris. 

Ochiul său de pasăre de pradă nu întârzie să descopere cei 
patru salcîmi tineri, sădiţi în jurul Arborelui vieţii. Spre marea sa 
mirare, nici un soldat, nici un preot, fie el permanent sau tempo- 
rar, nu supravegheau locul. Carevasăzică, paza acestuia era aşa 
de bine asigurată, încît prezenţa oamenilor devenea de prisos. 

Apropiindu-se, Prevestitorul zări un relicvariu format din 
patru lei, stînd spate în spate. În mijlocul lor se ridica un stilp 
în vârful căruia se afla o tainiţă, împodobită cu două pene de 
struț, însemnul lui Maat. 

Prevestitorul se aşeză în poziţia scribului, pentru a chibzui 
mai bine. Egiptenii ştiau să înlesnească gîndirea şi să aleagă 
poziţiile trupului care ajutau la înflorirea ei. Respectîndu-le, 
oricine, chiar şi un neiniţiat, se simţea atras de sacru. Oricine, 
în afară de Prevestitorul. Singur şi ultim păstrător al mesaju- 
lui divin, el plănuia să întoarcă împotriva duşmanului propri- 
ile arme. 

Dinspre relicvariul cu lei şi dinspre cei patru salcîmi 
răzbătea un cîmp de forţe. Ca să-l străbată avea nevoie de 
anumite formule tainice. Iar Prevestitorul, cu toate că nu le 
cunoştea, trebuia să-i zădărnicească puterea. 

Şi unde să găsească îndrumările potrivite, dacă nu 
înăuntrul templului? Neîndoielnic, scrierile dictate de 
Sesostris îi vor oferi informaţii de mare preţ. Apoi, înarmat 
cum se cuvine, va ataca Arborele vieţii. 

Prevestitorul se întoarse la sanctuarul unde slujea şi primi 
poruncile mai-marelui său. Fără să strîmbe din nas, se învoi 
să înlocuiască, pe timpul nopţii, un preot bolnav. 

O noapte prielnică descifrării inscripţiilor de pe pereţi în 
căutarea cuvintelor puterii. 

Aşteptă să rămînă singur ca să-şi înceapă cercetările, 
purtînd cu el două vase de alabastru. Dacă s-ar fi întîlnit cu 
cineva care să-l ia la întrebări, avea răspunsul gata pregătit: 
curăța preţioasele obiecte înainte de a le depune pe altar. 

Forţa spirituală ce domnea în acest loc îl stînjenea. 
Fiecare hieroglită îl împingea înapoi, fiecare stea pictată pe 

tavan arunca asupra lui o lucire duşmănoasă. Presimţirile i se 
adevereau: neîncrezîndu-se în oameni, înțelepţii lăsaseră în 
seama simbolurilor paza construcţiei. 

Un mag oarecare ar fi luat-o la fuga. Încolţit, cu răsuflarea 
tăiată, Prevestitorul îşi dădu la iveală ghearele şi pliscul de 
şoim. Magia semnelor de pe ziduri alunecă peste carnea sa de 
pasăre răpitoare fără să o ardă. 

Cu toate simţurile încordate, Prevestitorul scrută picturile, 
citi cuvintele divinităţilor şi ale faraonului. 

Ofrande şi iar ofrande, mereu ofrande... Şi o unire veşnic 
repetată între lumea de dincolo şi rege. Astfel i se făgăduiau 
acestuia milioane de ani şi nesfîrşite sărbători ale înnoirii. 

Dar propovâduitorul noii religii va spulbera aceste promi- 
siuni. Paradisul său nu-i va primi decît pe luptătorii în stare 
să se jertfească pentru a impune credinţa, chiar şi cu preţul a 
mii de victime. Zeii vor părăsi pentru totdeauna Abydosul şi 
pămîntul Egiptului, lăsînd locul unui zeu unic şi răzbunător, 
a cărui voinţă nu putea fi pusă la îndoială. 

Tocmai de aceea Osiris trebuia împiedicat să reînvie, iar 
Arborele vieţii, să piară. 

În ciuda privirii sale agere, Prevestitorul nu desluşi vreo 
unealtă care să-l ajute să străpungă apărările magice. Dar nu 
se dădu bătut şi stărui, plin de răbdare. 

Oprindu-se în faţa celor doi coloşi ce-l înfâţişau pe faraon 
în chip de Osiris, cu braţele încrucişate pe piept şi strîngînd 
în palme cele două sceptre, Prevestitorul zîmbi. 

Cum de nu se gîndise la asta mai înainte? Totul aici era 
legat de Osiris, totul începea cu zeul şi se isprăvea cu el. 

Descoperise cheile! 

O voce aspră îl făcu să tresară. 

Pitit în spatele ușii întredeschise a unei capele laterale, 
Prevestitorul îi văzu pe Iker şi pe Pleşuv intrînd în curtea cu 
stîlpi. Dacă îl zăreau, sfîrşitul luptei ar fi fost nesigur. Slăbit 
din pricina hieroglifelor, omului-şoim îi lipsea acum forţa sa 
obişnuită. 

Întorcîndu-se cu spatele spre capelă, cei doi bărbaţi con- 
templară una dintre statuile faraonului preschimbat în Osiris. 

Istovit dupa o zi de muncă peste măsură de grea, Iker nu 
putea totuşi să ocolească invitaţia Pleşuvului. 

— Astăzi, meşterii nu ți-au arătat prea multă bunăvoință, 
zise bătrînul preot. 

— Aşa este. Dar mai au puţin şi-şi ating ţinta. l-aţi sfătuit 
cumva să-mi pricinuiască necazuri? 

— N-ar fi avut nici un rost, ei cunosc Regula. Tu însă, nu. 

— Sînt gata s-o învăţ şi s-o respect. 

— Se zice că Memphisul e un oraş unde tinerii de vîrsta ta 
se bucură la tot pasul de jocuri şi de felurite plăceri. Nu-ţi 
pare rău după el? 

— Chiar credeţi că voi răspunde „da“? 

Pleşuvul bombâni. 

— Nu-ţi vei putea îndeplini misiunea fără a trece de o nouă 
poartă. Meşterii ştiu asta şi nu rabdă să ţi se facă vreun hatîr. 

— Dar nici nu cer aşa ceva. 

— Uită-te la această statuie a lui Osiris. După tine, cine a 
făurit-o? 

— Socot că sculptorii din Abydos. 

— Nu toţi, Fiule regal! Deşi îşi stăpînesc bine meșşteşugul, 
celor mai mulţi nu le este îngăduit să intre în locașul aurului. 
Acolo se desăvîrşeşte munca tainică ce dă naştere statuii şi 
preschimbă lemnul, piatra sau metalul în creaţie vie. Deveniţi 
slujitori ai Zeului, adevărații făuritori, puţini la număr, cunosc 
formulele magice, cuvintele puterii şi ritualurile folositoare. 
Astfel, obiectul ce iese din mîinile lor dâinuieşte veşnic şi nici 
un foc nu-l mistuie. Fie oamenii aceştia te primesc printre ei, 
fie vei părăsi Abydosul. 

De vreme ce însărcinările sale nu-l scuteau de această încer- 
care, Iker nu se împotrivi. Ba, mai mult, la gîndul cå va descoperi 
o nouă faţă a Abydosului, nerăbdarea puse stăpînire pe el. 

— Aurul întrebuințat în acest locaş este cel al Cercului? 

— În timpul celebrării misterelor, doar el îngăduie renaşte- 
rea lui Osiris. De aceea, chiar şi înainte, fără să ştii, viaţa ta 
era dedicată căutării lui. Aducînd acest metal în Abydos, 
te-ai obligat tu singur să-i urmezi calea. Osiris le dezvăluie 
iniţiaţilor bogăţiile munţilor şi ale lumii subpâmîntene, le 
arată comorile ascunse acolo şi-i învaţă să lucreze metalele. 
Să te gîndeşti întotdeauna la faptul cel mai de seamă: Osiris 
este împlinirea desăvîrşită a aurului. 


7. 


Gergu se zorea să părăsească Abydosul. Înarmat cu lista 
mărfurilor pe care trebuia să le aducă data viitoare, se căţăra 
pe scara corăbiei, cînd o voce bine cunoscută îl ţintui pe-o 
treaptă. 

— Gergu! Nu ştiam că te afli aici! 

Responsabilul principal al hambarelor se întoarse. 

— Ce bucurie să te revăd, Fiule regal! 

— Plecai fară să vorbeşti cu mine? 

— Nici nu ştiam că eşti la Abydos! 

— Ai petrecut bine? întrebă Iker. 

— Muncă, muncă şi iar muncă! Abydosul nu e vestit drept 
loc de odihnă. 

— Ce-ar fi să-mi povesteşti pe-ndelete cu ce treburi ai 
venit? Poate îmi stă în putere să-ţi uşurez sarcinile. 

— Trebuie să mă întorc la Memphis. 

— Atât de grabnic? 

Gergu îşi muşcă buzele. 

— Nu chiar într-atât... 

— Atunci, haide să bem împreună o cupă de bere. 

— N-aş vrea să te încurc, eu... 

— Ziua se încheie, nu e timpul potrivit să porneşti într-o 
călătorie. Ai să pleci mîine în zori. 

Gergu se temea de întrebările Fiului regal. Era nevoit să-şi 
cîntărească bine cuvintele pentru ca din răspuns în răspuns să 
nu se trădeze şi să-şi pună în primejdie complicii. Dar să-l 
refuze pe Iker ar fi însemnat să-şi recunoască vinovăția. 

Aşadar, cu picioarele tremurînde şi cu privirea poso- 
morâtă, Gergu îl urmă pe Iker. Mai mulţi preoţi temporari 

văzură favoarea pe care i-o făcea Fiul regal şi socotiră că 
Gergu avea să primească o slujbă mai bună. 

Bucătăreasa isprâvise de pregătit masa: prepeliţe fripte, 
linte, lăptuci şi fiertură de smochine. Deşi atras de mirosurile 
îmbietoare, Gergu rămase cu gura căscată în faţa lui Isis, care 
se întorcea de la celebrarea unui ritual lîngă Lacul Vieţii, în 
tovărăşia preoteselor permanente. 

Cum putea fi o femeie atît de frumoasâ? 

În viitor, dacă va dobîndi destulă putere, Gergu va face 
din ea sclava sa, care-i va potoli cele mai spurcate pofte 
trupeşti. Iar Prevestitorul va încuviinţa, neîndoielnic, această 
umilire. 

— Prietenul tău rămîne să mânînce cu noi? întrebă Isis. 

— Bineînţeles! răspunse Iker. 

Gergu zîmbi prosteşte. Flămînd şi însetat, se strădui 
să treacă drept un curtean cu purtări alese, nădăjduind că o så 
vorbească despre lucrurile cele mai obişnuite. 

— Te întâlneşti cu mulţi preoţi temporari? vru să ştie Fiul 
regal. 

— Cîtuşi de puţin! Aduc doar proviziile pentru preoţii per- 
manenţi. 

— Iar poruncile le primeşti de fiecare dată de la altcineva? 

— Nu, doar de la Bega. 

— Un preot sever şi respectat... N-o să-ţi ierte greşelile. 

— De aceea nici nu săvîrşesc vreuna! 

— Cunoşti şi alţi preoţi permanenţi, Gergu? 

— Da’ de unde! Ştii, Abydosul må cam înspâimîntă. 

— Păi atunci, de ce continui să îndeplinești astfel de sarcini? 

Gergu simţi că se sufocă. 

— Slujba mea, nevoia de a mă dovedi folositor, în sfîrşit... 
mă înţelegi tu. Nu sînt decît un biet preot temporar, lipsit de 
răspunderi adevărate! 

— Ai observat în ultima vreme ceva nefiresc sau îngri- 
jorăâtor? 

— Nici vorbă! Osiris nu apără, oare, acest ţinut împotriva 
tuturor relelor? 

— Bega ţi-a cerut vreun lucru care să te pună pe gînduri? 

— Niciodată, chiar niciodată! Pentru mine el e cinstea 
întrupată. Pornesc la drum dis-de-dimineaţă, aşa că mi-ar plăcea 

să mă culc devreme. Mulţumesc de mii de ori pentru masă... 
Straşnice bucate! 

Ajungînd pe corabia sa, Gergu îşi dădu seama că Isis 
tăcuse tot timpul. Dar ce mai conta acum, cînd el scăpase cu 
bine din această capcană? 

— La capătul unei nopţi bîntuite de vise negre, Gergu fu 
încîntat s-o vadă apărînd pe slujitoarea care-i aducea lapte şi 
prăjituri. 

Dar chipul încruntat al Binei îi risipi iute încrederea 
proaspăt dobîndită. 

— Ai mîncat împreună cu Iker aseară. Ce voia? 

— Să reînnodăm legăturile de prietenie. 

— Negreşit, te-a copleşit cu întrebări! 

— Fii pe pace, m-am descurcat de minune. Iker nu mă 
bănuieşte. 

— Ce te-a întrebat şi ce-ai răspuns? 

Gergu îi povesti totul pe scurt, umflîndu-se în pene. Ar fi 
strîns-o bucuros de gît pe această femeie iscoditoare, dar 
Prevestitorul nu i-ar fi iertat-o. 

— Grăbeşte-te să te întorci la Memphis şi să nu mai vii aici 
fâră poruncă anume din partea stăpînului nostru. 

Bina se prosternă şi îmbrăţişă genunchii Prevestitorului. 

— Fiul regal bânuieşte că Gergu e amestecat într-o treabă 
necurată, grâi ea. N-a aflat mai multe şi încă nu ştie dacă are 
legătură cu lupta noastră. 

— Foarte bine, scumpa mea. 

— Gergu nu devine o primejdie pentru noi? 

— Dimpotrivă, îi va ademeni pe vrăjmaşii noştri spre 
Memphis, deci spre Medes. Nici pe Secretarul Casei Regelui, 
nici pe ajutorul său nu-i atrage adevărata credinţă. Amîndoi 
se gîndesc doar să capete cît mai multe înlesniri şi-şi închi- 
puie că pot să se folosească de noi. 

Bina zîmbi cu răutate. 

— Şi nu vor plăti cu viaţa pentru această greşeală? 

— Fiecare lucru la vremea lui. 

Frumoasa brunetă se încordă din nou. 

— Iker cunoaşte legăturile dintre Gergu şi Bega! Dacă se 
hotărăşte să-l arunce în temniţă pe preot, nu vom fi lipsiţi de 
un aliat însemnat? 

— În privinţa prefăcatoriei, nimeni nu-l întrece pe Bega. 
Va şti să-l domolească pe Iker. Pe deasupra, Fiului regal nu 
i-a mai rămas mult de trăit. 

Bina se lipi de coapsa stăpînului ei. 

— Aţi plănuit fiecare pas, nu-i aşa? 

— Altminteri m-aş mai numi Prevestitorul? 

Vorbele lui Isis îl chinuiau pe Iker: „Gergu seamână cu un 
fruct putred“. 

Deşi nu-l admira din cale-afară pe responsabilul principal 
al hambarelor, Fiul regal îl socotea totuşi un om voios, care 
ştie să se bucure de viaţă. 

— Soţia sa, care tăcuse toată seara, nu încetase să-l observe 
pe oaspete, atentă la cuvintele şi la gesturile lui. Iar judecata 
ei alungă părerea cea bună a lui Iker. 

Încrezîndu-se în gîndirea pătrunzătoare a soţiei sale, tînărul 
se învinovăţea că se arătase prea încrezător. Carevasăzică, 
Gergu îl tot linguşea ca să-i cîştige prietenia şi să dobîndească 
un loc printre curtenii de frunte. Această ambiţie măruntă şi 
atît de omenească ascundea vreun plan întunecat? Necioplitul 
de Gergu devenise discipolul Prevestitorului? 

Această posibilitate îl uimi pe Iker mai ales din pricină că 
lui Gergu îi plăcea să mânînce bine şi să bea vîrtos şi nu părea 
să se sinchisească de cele sfinte. Şi totuşi, Gergu îl cunoştea 
pe Bega, un preot atît de rece, de aspru, de cufundat în ştiinţa 
lui, atît de diferit de responsabilul principal al hambarelor. Să 
fie vorba despre o simplă întîlnire, rod al împrejurărilor, sau 
de o uneltire? 

Bega, părtaşul Prevestitorului... De neînchipuit! Firea-i 
colțuroasă şi urîţenia sa nu îndreptăţeau o asemenea învinuire. 
Dar Gergu avea, într-adevăr, legături cu el! 

Îngîndurat, Iker se îndreptă spre scara Marelui Zeu. 
Liniştea adîncă a locului îl va ajuta, poate, să-şi astîmpere 
zbuciumul. 

— Îndată ce simţurile îl preveniră că-l paşte primejdia, 
Shab Strîmbu' încetă să mai mestece bucata de peşte uscat. 

Dînd la o parte ramurile joase de salcie ce acopereau 
intrarea în capela unde se ascundea, Strîmbu” îl zări pe Iker. 

Scribul se apropia cu pași înceţi. 

Cum de putuse blestematul ăsta care-şi vîra nasul peste tot 
să-l găsească? Părea să fie singur şi neînarmat. Greşeală mor- 
tală pentru Iker şi prilej nesperat pentru Shab! Şi, întrucît Fiul 
regal nu-şi luase măsuri de apărare, avea să plătească scump 
această prostie. 

Shab apucă mînerul cuţitului său. 

Cînd îi mai rămăseseră doar douăzeci de paşi pînă la 
capelă, Iker se opri şi se aşeză pe brâul ieşit în afară al unui zid. 

Din păcate pentru Shab, Fiul regal nu se întoarse cu 
spatele spre el. Iar Strîmbu' nu ataca niciodată din faţă, te- 
mâîndu-se de reacţia victimei sale. 

Scribul desfăşură un papirus şi scrise cîteva rînduri. Apoi, 
nemulţumit, le şterse. 

În mod sigur nu câuta pe nimeni. Preocupat să-şi pună 
gîndurile în ordine, Fiului regal părea că-i vine greu să ia o 
hotăriîre. 

Strimbu' şovăi. 

Dacă se folosea de acest prilej neaşteptat şi-l ucidea pe 
Iker, Prevestitorul avea să fie, oare, mulţumit? Se cuvenea ca 
stăpînul, şi nu învăţăcelul său, să aleagă clipa morţii Fiului 
regal. 

Shab se ghemui în adîncul vizuinei sale. 

Punînd capăt unei meditații îndelungate, trimisul lui 
Sesostris se îndepărtă. 

În ultimul său mesaj, bătrânul învăţător al lui Iker pome- 
nea despre un străin sosit la Medamud, prieten bun de-acum 
cu primarul, care încercase să se descotorosească de uce- 
ni-cul scrib. Un străin... Prevestitorul, neîndoielnic! Ucigaş 
nemilos, care ştia să-i supună pe oameni voinţei sale, el nu 
era doar căpetenia unei bande de nelegiuţi orbiţi de credinţă, 
ci chiar întruparea Râului, a neîndurătoarei porniri spre 
distrugere, căreia doar Maat — temelie a rînduielii faraoni- 
lor şi, totodată, cîrmuitoare a celor drepţi — izbutea să i se 
împotrivească. 

Acum, Iker desluşea înţelesul existenţei sale şi pricina atî- 
tor încercări pe care le îndurase: să ia parte la această luptă cu 
toate forţele sale, fară să se dea bătut nicicînd. În fiecare zi, 
trebuia s-o ia de la început şi să privească drept în faţă această 
lume plăpîndă, aflată pe punctul de a fi sfişiată. 

Dragostea lui Isis îi oferea o putere nebănuită. Datorită ei, 
Iker lăsa deoparte îndoielile mistuitoare şi teama ce-i îngheţa 
sîngele în vene. Omorîndu-l pe generalul Sepi, marele 
cunoscător al formulelor magice în stare să respingă orice 
monstru, Prevestitorul dovedise cît de mari îi erau puterile. 
Iar acestea nu puteau izvori decît din potrivnica lui Maat, ise- 
fet, hrănita mereu de josnicii şi distrugeri. 

Era cu neputinţă s-o alungi pe isefet din lumea oamenilor. 
Oare Marele Ţinut al Abydosului se găsea la adăpost de 
şuvoiul ei pustiitor? 

Surîsul lui Isis risipi aceste gînduri întunecate. 

— A venit clipa să te pregăteşti pentru apropiata-ţi iniţiere, 
îl îndemnă ea. Trebuie să cunoşti totul despre Abydos. 

Iker se înfioră. În loc să-l umple de bucurie, aceste vorbe 
îl îngroziră. 

— Preferi neştiinţa? 

— Totul se desfăşoară atît de repede! Înainte, îmi petre- 
ceam vremea arzînd de nerăbdare. Astăzi, mi-ar plăcea så am 
mai mult timp, să gust pe îndelete ceea ce mi se întîmplă. 

— Luna khoiak se apropie, iar tu vei conduce ritualul Mis- 
terelor lui Osiris în numele regelui. 

— Am să fiu, cu adevărat, în stare de aşa ceva? 

— Numai astfel îţi vei îndeplini misiunea. Restul nu 
contează. 

Înca o dată, ea îl calauzea. 

Toată învăţătura ei despre locurile tainice din Abydos o 
dobîndi şi Iker, care străbătu, la rîndul său, Calea de Foc, 
Calea de Apă şi Calea de Pămînt, trecu de cele şapte porţi şi 
văzu barca lui Maat. 

De-a lungul acestor ore binecuvîntate, alcâtuiră o singură 
faptură, contemplară aceeaşi lumină cu aceiaşi ochi şi trăiră o 
viaţă fără pereche. 

Şi, în felul acesta, Iker şi Isis deveniră pe vecie soț şi soţie, 
frate şi soră. 

Unirea lor fu pecetluită în locul cel mai misterios din 
Abydos, mormîntul lui Osiris, aşezat sub o movilă de pămînt 
pe care creşteau salcîmi. 

Verificate zilnic de un preot anume însărcinat, peceţile 
închideau uşa ultimului sanctuar, unde zeul ucis îşi pregătea 
reînvierea. 

Doar faraonul putea să le rupă şi să pătrundă înăuntrul 
acestui locaş de veci, obîrşie a tuturor celorlalte. 

— Aici se găseşte vasul începuturilor, îi destăinui tînăra 
preoteasă. El adăposteşte secretul vieţii veşnice, dincolo de 
moarte. Nenumăratele forme de viaţă se trag din el. De aceea 
rămîne lîngă Osiris. 

— Acesta să fie chiar secretul Cercului de Aur? 

— Sfirşitul călătoriei tale se apropie, Iker. Deşi nici un om 
nu poate så mînuiască sau să deschidă acest vas, misterul său 
trebuie dezvăluit şi transmis, rămînînd totuşi intact. Dacă, în 
curînd, Locaşul Aurului te va recunoaşte drept un om vred- 
nic, dacă el îţi va deschide ochii, urechile şi gura, dacă vasul 
inimii tale e o cupă pură şi fără de prihană, atunci vei şti. 

Sentimentul că nu era demn de toate acestea înlocui, în 
sufletul lui Iker, spaima. El, ucenicul scrib din Medamud, 
atingea centrul spiritualităţii Egiptului, avea parte de o feri- 
cire neasemuită şi îşi împlinea visele! Dar så urce şi această 
treaptă, să păşească peste acest ultim prag nu-i întrecea, oare, 
puterile? 

Iker își alungă temerile, laşităţile necuvenite şi încercările 
de a întoarce spatele destinului său, trasat de Isis. 

Începînd chiar din acel moment, trebuia să trăiască mis- 
terul a cărui sursă ea i-o dezvăluise. Să se arate demn de Isis 
însemna să se avînte în nevăzut, precum ibisul lui Thot cu 
aripi uriaşe, ce străbătea amurgul pentru a regăsi lumina 
dimineţii. 

— Nu contează dacă mă simt sau nu pregătit, spuse el. Am 
să înaintez şi am să te urmez pînă la capătul nopţii. 

Licăriri ciudate străpunseră amurgul. 

— Locaşul Aurului începe să strălucească, vesti Isis. Te 
aşteaptă, Iker. 


8. 


Medes nu se mai îndoia cîtuşi de puţin: era urmărit. 

Odată soţia sa căzută într-un somn adînc, pricinuit de 
hapurile înghiţite, iar slujitorii adormiţi, Secretarul Casei 
Regelui părăsise la miezul nopţii bogata sa locuinţă din cen- 
trul oraşului, pentru a se duce la Libanez. La fiecare nouă 
vizită, o lua pe alte străzi, dînd impresia că hoinăreşte, se 
îndepărta de ţinta sa tocmai cînd s-o atingă şi se întorcea de 
sute de ori din drum. 

Pînă acum nu întîmpinase nici o piedică. 

Neîncrezător ca de obicei, Medes se înfăşurase într-o 
mantie grosolană şi-şi ascunsese capul sub o glugă. Astfel 
înveşmâîntat nimeni nu l-ar fi recunoscut pe înaltul demnitar. 

În ciuda riscurilor, trebuia să-l întilnească pe Libanez şi să 
discute cu el. 

Prudenţa pe care-o dovedise pînă acum şi măsurile de 
siguranţă pe care le respectase de fiecare dată nu aveau decît 
o cauză: Sobek Păzitorul îl supraveghea îndeaproape. 

Doar pe el sau şi pe ceilalţi demnitari? Neputîndu-se bizui 
pe nici o informaţie, Secretarul Casei Regelui era preocupat 
de cea mai rea întrebare dintre toate: Sobek îl banuia cumva? 

Totuşi, nu pricepea ce greşeală sâvîrşise! 

Apoi o altă idee îi trecu prin minte: Gergu fusese arestat, 
pesemne, la Abydos! Dîndu-şi drumul la gură, fricosul ăla îl 
vînduse. 

Însa lui Medes îi mai veni inima la loc cînd îşi aminti că 
în palma lui Gergu stătea săpat pe veci chipul lui Seth. Dacă 
netrebnicul trăda, Prevestitorul l-ar fi pedepsit fără întîrziere. 


64 CHRISTIAN JACQ 


Medes se ghemui la colţul unei străduţe şi se prefăcu 
adormit. Cu coada ochiului îl văzu pe urmăritorul său, un 
bărbat de statură mijlocie, slăbuţ, pe care ar fi izbutit lesne 
să-l doboare la pămînt. 

Dar, oare, nu-şi mărturisea astfel vinovăția? 

Nevoit să se poarte ca un trecător oarecare, omul lui 
Sobek se îndepartă. 

Îndată ce-l pierdu din vedere, Medes se năpusti spre 
străduţa opusă, alergînd cît îl ţineau picioarele. 

Cu răsuflarea tăiată, se piti în spatele unui cuptor de pîine 
şi aşteptă. 

Nu se ivi nimeni. 

Temător, Medes ocoli întîi pe departe casa Libanezului, 
apoi, într-un tîrziu, o porni într-acolo. 

Ajuns la poarta ei, îi arătă paznicului o mică bucată de 
cedru. Paznicul o cercetă îndelung în lumina lunii. Desluşind, 
în cele din urmă, hieroglifa arborelui crestată adînc, deschise 
poarta grea din lemn. 

Cel de-al doilea paznic, care supraveghea curtea, îl iscodi 
şi el pe Medes, apoi îl lăsă să treacă. 

— Urcaţi la primul etaj. 

Aşezată în inima unui cartier sărăcăcios, pierdută printre 
străduţele întortocheate, casa Libanezului nu era prea ară- 
toasă. Dar cine ştia să privească mai cu atenţie nu punea la 
îndoială faptul că această construcţie cu înfăţişare greoaie 
adăpostea multe bogății. 

Medes sări cîte patru trepte odată. 

— Vino, prietene, îl pofti vocea rîrîită a Libanezului. 

Afundat între perne de toate culorile, gazda, un bărbat 
rotofei, înfuleca prăjituri delicioase, stropite cu vin de curmale. 
Renunţînd cu desăvîrşire să se mai înfrîneze de la mîncare, 
Libanezul continua să se îngraşe cu fiecare zi ce trecea. Era 
mai presus de puterile sale să reziste minunatelor bucate 
egiptene, singurele în stare să-i potolească spaimele ce-i 
framîntau sufletul. 

Vorbăreţ, fermecător, negustor fără pereche, parfumat 
peste măsură şi puriînd veşminte încărcate de broderii, 
Libanezul îşi pipăia adesea groaznica cicatrice care-i brăzda 
pieptul. O data, o singură dată, se încumetase să-l mintă pe 

Prevestitor, şi ghearele omului-şoim fusesera cît pe ce să-i 
smulgă inima. De la acea nenorocire, se purtase ca un slujitor 
plin de rîvnă, încredinţat că avea să se numere printre curtenii 
cei mai de seamă cînd Prevestitorul va ajunge să cîrmuiască 
Egiptul. 

Credinţa propovăduită de Prevestitor cerea multe jertfe, 
mulţi morți şi osîndirea celor care ar fi îndrăznit să i se 
împotrivească. Şi de toate aceste treburi se va îngriji el, 
Libanezul. Obişnuit să pună din umbră la cale tot soiul de 
nelegiuiri, plănuia să-i stîrpească pe toţi necredincioşii. 

— Cum stăm? întrebă Medes, pus pe harţă. 

— Din pricina înăspririi controalelor, legăturile noastre 
negustoreşti cu Libanul sînt curmate, deocamdată. Să sperâm 
că această năpastă care s-a abătut peste noi se va sfârşi cît mai 
curînd! 

— N-am venit aici ca să vorbim despre asta. 

— Păcat, nădâjduiam că tu ai putea îndrepta lucrurile. 

— Cînd vei începe atacurile? 

— Cînd Prevestitorul va da poruncă. 

— Dacă mai e în viaţă! 

Libanezul turnă vin roşu în două cupe mari. 

— Răbdare, scumpe Medes, răbdare! De ce te pierzi cu 
firea? Stăpînul nostru e bine sănătos şi îşi ţese uneltirile în 
continuare la Abydos. Graba ne-ar aduce numai necazuri. 

— Cunoşti adevărata misiune a lui Iker? 

— Păi asta nu urmează să ne spună Gergu? 

— Nu ştiu dacă se va mai întoarce! 

— Nu mai pune mereu râul înainte! E adevărat, de cînd 
slujitorul meu cel mai devotat, sacagiul, a pierit, țin anevoie 
legătura cu oamenii noştri din Memphis. Totuşi, Sobek bate 
pasul pe loc şi n-a izbutit să aresteze nici un luptător al 
adevăratei credinţe. 

— Am fost urmărit în seara aceasta, îi dezvălui Medes. 
O iscoadă de-a lui Sobek, fară îndoială. 

Libanezul se întunecă la faţă. 

— Şi-a dat seama cine eşti? 

— Nicidecum. 

— Eşti sigur că te-ai descotorosit la timp de băgăreţul ăsta? 

— Altminteri m-aş fi întors acasă. 

— Sobek te supravegheaza — ca şi pe restul demnitarilor, 
după cîte se pare. N-are încredere în nimeni şi şi-a întețit 
câutările. E agasant... 

— Dacă nu scăpăm de el, nu vom izbîndi. 

— Ne stînjeneşte, recunosc, dar e greu de atins. Ar merita, 
oare, să sacrificâm o parte din oamenii noştri ca să-l 
doborîm? 

Numit în fruntea luptătorilor ascunşi în Memphis, 
Libanezul comanda o armată de negustori mărunți, frizeri şi 
vînzători pe care nu-i prea puteai deosebi de locuitorii capi- 
talei. Unii dintre ei chiar se căsătoriseră şi aveau copii şi toţi 
trăiau în armonie cu vecinii, fără să atragă cîtuşi de puţin 
atenţia asupra lor. 

— Sobek trebuie să dispară, stărui Medes. 

— Am să mă gîndesc la asta. 

— Nu mai zăbovi. Blestematul ăsta se apropie de noi mai 
iute decît îţi închipui. 

Libanezul îşi pierdu aerul său de om vesel şi nepăsător. 
Salbăticia care i se citea acum în ochi îl uimi pe Medes. 

— Nimeni nu se va pune de-a curmezişul în calea mea, 
fâgadui el. 

Furia lui Sobek Păzitorul facea să se cutremure pereţii 
odăâii sale de lucru unde, în fiecare dimineaţă, asculta 
rapoartele ofiţerilor şi ale iscoadelor sale, trimise în misiuni 
tainice. Unul dintre aceştia îndura acum fulgerele de mînie 
ale căpeteniei tuturor gărzilor din regat. 

— S-o luam pe îndelete, îi ceru Sobek. La ce oră a părăsit 
bărbatul casa lui Medes? 

— Pe la miezul nopţii. Tot oraşul dormea. 

— Ce veşminte purta? 

— O mantie grosolană şi o glugă trasă pe ochi. 

— Nu i-ai zărit chipul nici măcar o clipă? 

— Nu, din păcate. 

— Judecînd după mers, era tînăr sau bătrîn? 

— Plin de vigoare, oricum. 

— Încotro se îndrepta? 

— Cu neputinţă de spus. După părerea mea, rătăcea aiurea. 

— Căuta să te păcălească, şi a reuşit! 

— După ce s-a aşezat jos, am fost nevoit să-mi văd de 
drum. Cînd m-am întors, dispăruse. Parcă intrase-n pămînt, 
vă asigur. 

— Intoarce-te la cazarmă. Ai să mături curtea de-aici 
înainte. 

Fericit că nu se alesese cu o pedeapsă mai aspră, bărbatul 
ieşi în mare graba. 

În ciuda faptului câ pînă la urmă dăduse greş, spusele lui 
erau demne de toată atenţia. Înăsprind supravegherea anumi- 
tor curteni, Sobek căpătase o informaţie despre care trebuia 
să-l înştiinţeze neîntîrziat pe vizir. 

După ce verificase, alături de Senankh, socotelile visteri- 
ilor din mai multe provincii, Khnum-Hotep avea de gînd să 
se odihnească puţin. Picioarele şi spatele îl dureau și, de o 
bucată de vreme, nu mai ieşea la plimbare împreună cu cei 
trei cîini ai săi, care deveneau tot mai abătuţi din pricina 
aceasta. Dormind prost şi pierzîndu-şi pofta de mîncare, 
bătrînul vizir simţea cum viaţa i se scurge printre degete. Şi, 
cu toată priceperea sa, doctorul Gua nu izbutea så împiedice 
acest lucru. 

În fiecare dimineaţă, vizirul le mulțumea lui Maat şi zeilor 
pentru viaţa neasemuită pe care i-o hărăziseră şi le cerea să-i 
îndeplinească o ultimă dorinţă: să moară muncind, nu în 
patul său. 

— Căpetenia gărzilor regatului doreşte să vă vadă grabnic, 
îl vesti un slujitor. 

Se isprăvise cu odihna lui... Sobek Păzitorul nu-l deranja 
niciodată pentru vreun fleac. 

— Vizire, pari la capătul puterilor! 

— Așadar, ce ai să-mi spui de nu suferă amînare? 

— Două lucruri, unul folositor, celălalt... delicat. 

— Cu care preferi să începi? 

— Cu cel delicat. Cercetările atente şi migăloase legate de 
unii curteni de vază te forţează uneori să treci peste anumite 
oprelişti şi... 

— Vorbeşte mai limpede, Sobek. I-ai iscodit pe înalții dem- 
nitari pentru că așa ai hotărit tu, cu de la tine putere, fără să 
mă previi? 

— Grele cuvinte, dar adevărate. Întrucât nâdăjduiam să trag 
afară din baltă un peşte mare, nu mi-ar fi plăcut să întîmpin 
piedici. 

— Nu-ţi lipseşte îndrăzneala, våd! 

— Nu exista altă cale mai potrivită ca să-mi ating ţinta. 
Duşmanul n-avea cum să prindă de veste. 

— Numele peştelui? 

— Încă nu-l ştiu. 

— Dacă vrei sprijinul meu, n-o face pe şiretul cu mine. 

— Am ajuns şi la lucrul folositor: Secretarul Casei Regelui 
pare să fie amestecat într-o treabă nu tocmai curată. 

— Ce fel de treaba? 

— Încă n-am aflat. 

Sobek îi povesti vizirului cele petrecute cu o noapte 
înainte. 

— Ciudat, într-adevăr, recunoscu Khnum-Hotep, dar nu e 
destul ca să-l bânuim pe Medes că are legături cu luptătorii 
Prevestitorului din Memphis. 

— Şi totuşi am încuviințarea ta să continui? 

— Fie că o ai sau nu, oricum ai să continui. Te cunosc eu. 
Dar fii cu mare bâgare de seamă, Sobek. Dacă-l acuzi şi e 
nevinovat, sâvîrşeşti o greşeală uriaşă. Secretarul Casei 
Regelui n-o să te ierte şi o să ceară faraonului capul tău. 

— Mă încumet să înfrunt acest pericol. 

Din cartier în cartier, din străduţă în străduţă, din casă-n 
casă, Sekari bătea în lung şi-n lat Memphisul, încheindu-şi 
ziua într-o cîrciumă unde limbile se dezlegau lesne. Ca să 
culeagă informaţii cît de multe şi chiar să-i găsească pe com- 
plicii Prevestitorului, devenise sacagiu, de felul celui care 
fusese ucis de curînd. Vînt-de-Miazânoapte căra vasele cu 
apă, iar Sîngerosul supraveghea marfa. 

Acest negoţ sărman aducea oarece cîştig, dar numai dacă 
te fereai să faci popasuri prea îndelungate. Insă pentru Sekari 
marea greutate era să scape din mrejele anumitor slujnice, 
unele prea ademenitoare, altele prea vorbăreţe. 

Din păcate, cu toate strădaniile lui, recolta se dovedea 
slaba! 

Ai fi zis că oamenii Prevestitorului părăsiseră oraşul! 

Dar, încredinţat că lucrurile stăteau taman pe dos, Sekari 
se încăpăţina să caute mai departe. Slăbit, vrăjmaşul se 
ascundea şi tăcea, căci cucerirea Egiptului nu se putea 
înfăptui fără cea a Memphisului. Atacul hotărîtor urma să se 
dezlănţuie chiar aici, unde o bandă de ucigaşi orbiţi de 
credinţa lor avea să semene groaza şi jalea. 

În fiecare dimineaţă, Sekari alegea alt bărbier. Vesel din 
fire, atrăgea cu uşurinţă destăinuiri de tot soiul, şi conversaţia 
se înfiripa numaidecît. Necazuri, planuri, poveşti de familie, 
glume deşănţate... Dar nici o vorbă nelalocul ei, nici un 
cuvînt împotriva lui Sesostris, nici o laudă, adusă chiar pe 
ocolite Prevestitorului. 

Dacă printre bărbieri încă mai existau credincioși de-ai 
acestuia, atunci se prefăceau de minune. 

Ceilalţi vînzători îl apreciau pe Sekari. Deşi cunoşteau 
zeci de bîrfe, ei ridicau în slăvi meritele regelui, protector al 
celor slabi şi chezaş al lui Maat. Încă speriaţi de atacurile care 
loviseră în mod sîngeros Memphisul, sperau să nu mai aibă 
vreodată parte de asemenea nenorociri. 

Sekari străbătu locurile din port unde se descârcau 
corăbiile şi unde lucrau numeroşi străini. Însă nici unul din- 
tre ei nu-l ura pe faraon, ba dimpotrivă. Datorită lui, cîştigau 
pe măsura muncii depuse, aveau o locuinţă și-și puteau 
întemeia o familie. Cîţiva mai crîcneau uneori împotriva 
asprimii supraveghetorilor, şi unul singur suspina după ţara 
unde se născuse, Siria, fără însă ca dorinţa de a părăsi Egip- 
tul să-i dea ghes. 

Biruindu-şi dezamăgirea, Sekari îşi îndreptă paşii spre 
cartierul mărginaş din nordul capitalei, nu departe de templul 
zeiţei Neith. 

Ajuns aici, băgă de seamă că sandalele sale arătau jalnic şi 
căută o prăvălie de unde să-şi cumpere altele, trainice și ieftine. 

Tocmai cînd se apropia de un vînzător care picotea, 
Vînt-de-Miazânoapte se trase brusc îndărăt, iar Sîngerosul 
scoase un mîrîit ameninţător. 

Sekari nu nesocoti aceste avertismente, căci isprăvile tre- 
cute ale tovarăşilor sâi arătaseră că știu să adulmece primejdia. 

— Prăvaălia dă de bănuit? îl întrebă el pe măgar. 

Vînt-de-Miazănoapte încuviinţă ridicîndu-şi urechea 
dreaptă. 

— Omul ăsta ascunde ceva? 

Măgarul rămase cu urechea ridicată, iar Sîngerosul îşi 
dezveli colții. Sekari îl privea acum pe negustor cu alţi ochi. 

— Să facem cale-ntoarsă, hotărî el. 

Şi dintr-odată atmosfera i se pāru apăsătoare. 

Dacă negustorul se număra printre credincioşii Preves- 
titorului, atunci complicii săi nu dădeau, oare, târcoale prin 
preajmă? Temîndu-se de o capcană, Sekari se îndepărtă cu 
pas agale. 

Cînd un trecător îi ceru apă, Sekari se uită în jurul său, 
gata să se apere. Dar măgarul şi cîinele rămaseră liniștiți. 

— Tihnit cartier, începu Sekari. Cred că e plăcut să trăieşti 
aici. 

— Nu ne plîngem, adeveri celălalt. 

— Da” ia spune-mi... Vînzătorul ăsta de sandale s-a mutat 
aici de curînd? 

— Nici vorbă, îl cunosc de-o bună bucată de vreme! Un 
barbat atît de binevoitor, atît de săritor! Ce bine ar fi să existe 
mai mulţi ca el! 


9. 


Iker îşi petrecu noaptea adîncit în meditaţie înaintea 
Locaşului Aurului, care sclipea aidoma soarelui. Învaluit 
într-o lumină care alunga tenebrele, nu simţea oboseala. Oră 
după oră, se desprindea de trecutul său, de toate întîmplările, 
nenorocirile şi bucuriile. Doar Isis mai stăruia în mintea lui. 

În zori, Pleşuvul se aşeză în faţa Fiului regal, în poziţie 
de scrib. 

— Ce trebuie să cunoaştem, Iker? 

— Strălucirea luminii divine. 

— Ce te învaţă ea? 

— Formulele transformării. 

— Încotro te poartă ele? 

— Spre porţile lumii de dincolo şi spre căile străbătute de 
Marele Zeu. 

— Ce limbă vorbeşte el? 

— Cea a sufletelor-păsări. 

— Cine aude cuvintele sale? 

— Echipajul bărcii divine. 

— Eşti pregătit? 

— M-am lepădat de orice metal şi mînuiesc paleta de aur. 

— Nimeni nu pătrunde în Locaşul Aurului dacă nu devine 
asemenea soarelui la răsărit, ca Osiris. Vrei să-i cunoşti focul 
chiar dacă te pîndeşte primejdia de a fi mistuit de el? 

— Vreau. 

Doi meşteri îl dezbrăcară pe Iker şi îl spălară cu apa din 
belşug. 

— Nu trebuie să rămînă nici o urmă de ulei pe trupul tau, 
îi spuse Pleşuvul. Fii purificat de patru ori de către Horus şi 
Seth. 

Doi preoţi, purtînd măştile celor doi zei, apucară fiecare 
cîte două vase. Din gurile acestora ţîşni o energie ale cărei 
unde scînteietoare luară forma cheii vieţii. 

— Astfel vei fi eliberat de tot ceea ce e rău în tine şi vei 
descoperi drumul ce duce la izvoare. 

Zeii şi meşterii dispărură. 

Rămas singur, tînărul şovăi, neştiind ce s-ar cuveni să facă 
mai departe. Să aştepte cu braţele încrucişate ar fi însemnat o 
greşeală de neiertat, să o pornească la întîmplare, de asemenea. 

Aşa că Iker îi ceru ajutor lui Isis. Ea îl va călăuzi şi de data 
aceasta, ca de obicei. 

Simţind mîna ei strîngînd-o pe a lui, Fiul regal înainta 
pînă la un pîlc de salcîmi, dădu la o parte ramurile şi urcă în 
vîrful unei coline. 

— Priveşte misterul „primei dăţi“, îi porunci vocea aspră a 
Pleşuvului, şi anume această movilă ieşită din oceanul 
începuturilor. Creaţia are loc aici clipă de clipă. Să fii iniţiat 
înseamnă să înţelegi cum se desfăşoară ea şi să preschimbi 
materia în spirit şi spiritul în materie. Dacă vei supravieţui 
încercărilor, vei vedea cerul pe pămînt. Dar, mai întîi, sculp- 
torii te vor ciopli pe tine, mineralul grosolan scos din mărun- 
taiele muntelui. 

Trei meşteri traseră pînă la poalele colinei o sanie de lemn. 

— Eu sînt păzitorul suflului, grăi primul. Îmbalsămătorul 
mă ajută. Muncim piatra pentru ca, astfel, călătoria spre locul 
unde viaţa se reînnoieşte veşnic să se săvîrşească. 

Meşterul îl prinse pe Iker de piept. 

— Vechea inimă să fie smulsă, vechea piele şi vechiul păr — 
arse. Fie ca o nouă inimă să se nască, în stare să primească 
schimbările. Altminteri, focul îl va devora pe cel josnic. 

Pleşuvul îl acoperi pe Iker cu o piele albă şi îl sili să se 
întindă pe sanie, în poziţia unui prunc aflat în pîntecele 
mamei sale. 

O călătorie lungă începea. 

Lui Iker i se păru că devenise un material purtat spre 
şantierul unde se ridica un templu. Piatră printre alte pietre, 

nici nu se gîndea la locul unde va fi aşezat, peste masură de 
fericit că va face parte din construcţie. 

Fiul regal nu mai avea vîrstă. Redevenit prunc nenăscut la 
adăpostul acestei piei protectoare, nu mai cunoştea spaima. 

Sania se opri. 

Pleşuvul îi ceru lui Iker să se aşeze pe călcî:ie. 

Înaintea lui fu desfăşurat un imens papirus acoperit de 
hieroglife ordonate în coloane. În mijloc, se găsea o imagine 
surprinzătoare: Osiris văzut din faţă, purtînd coroana reîn- 
vierii Şi ţinînd în mîini sceptrul Putere şi cheia vieţii. Cercuri 
de foc îl înconjurau pe Marele Zeu. 

— Acesta este atanorul, cuptorul preschimbărilor. În el 
sălăşluiesc viaţa şi moartea. 

Iker crezu că are vedenii. Ţîşnind din text, se ivi năluca 
generalului Sepi. 

— Desluşeşte aceste cuvinte şi gravează-le în noua ta inimă, 
îl sfătui el pe elevul său. Cine le cunoaşte va străluci în cer 
aidoma lui Ra şi va fi recunoscut drept un Osiris. Coboară 
printre cercurile de foc, atinge insula cuprinsă de flăcări. 

Silueta lui Sepi se destrăma. Întreaga fiinţă a lui Iker, nu 
doar memoria sa, avea să ocrotească formulele. El însuşi 
deveni hieroglifa. 

Papirusul fu rulat şi pecetluit. 

Apoi apărură trei meşteri cu chipuri deloc prietenoase. Un 
sculptor, un tăietor în piatră şi un şlefuitor. 

— Să treacă la fapte cei care trebuie să-l lovească pe tată, 
porunci Pleşuvul. 

Neputînd să se apere, Iker văzu ridicîndu-se o daltă, un 
ciocan şi o piatră rotundă. 

— O să adormi, îl înştiinţă bătrînul preot. Să-i rugăm pe 
strămoşi să te trezească. 


Dupa ce trecu de toate controalele, Bina se duse la maga- 
zia templului, de unde luă pîine şi lapte proaspăt ca să le ducă 
preoţilor permanenţi. 

— Trebuie să încep cu Pleşuvul? 

— Nu, căci nu se află în odaia lui, îi răspunse preotul tem- 
porar care împărțea merindele. 

— A părăsit Abydosul? 

— El? Niciodată! Se îngrijeşte de iniţierea Fiului regal, 
după cîte se pare. 

Bina se arătă mirată. 

— Fiul regal... Dar nu se bucură deja de toate puterile? 

— Sîntem la Abydos, micuţo! Aici doar Legea Misterelor 
contează. Indiferent de rang, fiecare i se supune. 

— Bine, atunci merg la ceilalţi preoţi permanenţi. Pe ei, 
barem, îi găsesc? 

— Asta o să vezi tu! Isprăveşte odată cu trăncăneala şi nu 
mai pierde timpul. Bătrînilor preoţi nu le place să aştepte 
mâncarea de dimineaţă. 

Ultimul la care poposi frumoasa brunetă fu Bega. 

— Ce se petrece cu Iker? 

— Pleşuvul şi meşterii îi dezvăluie tainele Locaşului 
Aurului. 

— Tu le cunoşti? 

— Nu fac parte din confreria sculptorilor, răspunse acru 
Bega. 

— Dar pe Iker de ce îl primesc printre ei? 

— Neîndoielnic, pentru că fără acest lucru nu şi-ar putea 
îndeplini misiunea. 

Bina fu nevoită să aştepte prinzul, ca să-şi încrucişeze 
paşii cu cei ai Prevestitorului, care tocmai terminase de 
curăţat vasele cele mari. Zece preoţi le întrebuinţau la purifi- 
carea altarelor. 

— Sînt îngrijorată, stăpîne. 

— De ce te temi? 

— Iker dobîndeşte noi puteri. 

— Te gîndeşti la iniţierea lui din Locaşul Aurului? 

— Ştiaţi? 

-- De vreme ce acest scrib s-a salvat din naufragiul 
Fulgerului şi de pe insula lui KA, îşi va urma pînă la capăt 
destinul. 

— N-ar trebui să-l omorîm degrabă? În curînd, va ajunge 
cu neputinţă de atins! 

— Linişteşte-te, n-o să-mi scape. Cu cît se adînceşte în 
cunoaşterea misterelor, cu atît devine de neînlocuit ca 
moştenitor al lui Sesostris. Să ne descotorosim de o făptură 
măruntă nu ne ajută deloc. În schimb, uciderea unei fiinţe atît 


MARELE SECRET 75 


de însemnate îl va zdrobi pe rege, căci Iker este punctul său 
slab. Cînd va vedea năruindu-se viitorul Egiptului, cladit cu 
atîta răbdare, faraonul va fi descumpânit. Şi atunci, o să-l 
biruim cu uşurinţă. 


Mîna Pleşuvului îi atinse fruntea. 

Iker se trezi. 

— Ai adormit. lată-te ajuns la capătul prefacerilor, teafar şi 
nevătămat. Piatra poate fi tîrîtă pînă pe şantier. 

Trei meşteri porniră să tragă sania. 

Nu era nici noapte, nici zi, ci o penumbră odihnitoare. 
Această nouă câlaâtorie se desfăşura lin, ca o fericită 
întoarcere în ţara de baştină, părăsită de prea multă vreme. 

Se opriră lîngă pragul unei uşi închise. 

— Ridică-te în capul oaselor, adună-ţi picioarele sub tine şi 
sprijină-te pe câlcîie, îi porunci Pleşuvul. 

Cu mişcări uşoare, lker se supuse. 

— Doar Osiris vede şi aude, grăi preotul. Totuşi, cel iniţiat 
poate să aibă parte de această înţelegere dacă ochiul său 
devine ochiul şoimului lui Horus, iar urechea sa devine ure- 
chea vacii lui Hathor. Ochiul acesta înfăptuieşte şi creează, 
urechea aceasta desluşeşte glasul tuturor făpturilor vii, de la 
stele pînă la pietre. Acestea sînt cele două porţi ale 
cunoaşterii. Să vezi pînă în străfundurile întunericului, să 
auzi cuvîntul începuturilor, să străbaţi bolta cerească și să te 
înalţi spre Marele Zeu. Pămîntul său sacru înghite jarul dis- 
trugător. Să gîndeşti limpede, să fii rece şi cumpătat, aidoma 
lui Osiris, şi să mergi în pace spre ţinutul de lumină unde el 
trâieşte veşnic. 

Uşa Locaşului Aurului se deschise. 

— Croieşte-ţi drumul, Iker. 

Tînărul se ridică în picioare, simțind o dorinţă nestăvilită 
de a înainta. Cu paşi înceţi, trecu pragul sanctuarului. 

— Acum, mergi pe ape! 

Podeaua de argint părea lichidă, piciorul se afunda în ea. 
Cel care mergea pe apele stăpînului său nu se purta, oare, ca 
un slujitor desăvîrşit? Iker continuă drumul. 

Suprafaţa se întări. O strălucire argintie ţîşni, învăluindu-l 
pe tînărul scrib. 

— Înfaţişează-te înaintea Marelui Zeu, îi spuse Pleşuvul, 
încingînd fruntea lui Iker cu o legătură. De-acum încolo eşti 
înzestrat cu simbolul în stare să dea naştere privirii magice, 
să-l smulgă pe cel viu din întuneric şi să-ţi aducă iluminarea. 

Atingerea ţesăturii trezi din nou puterea fără seamăn a 
crocodilului, putere ce sălăşluia în Fiul regal de cînd se scu- 
fundase în adîncurile unui lac din Fayyum. Unirea dintre 
bucata de pînză ce-i înconjura capul şi această forţă stîrni o 
sclipire orbitoare. 

Eliberat de sub pielea albă, Iker atinse cerul, mîngîie pîn- 
tecele stelelor şi dansă împreună cu constelaţiile. 

Cînd strălucirea se domoli, tînărul îl zări pe Sehotep, 
mai-marele peste toate lucrările regelui şi căpetenia meşterilor. 

— Iată-te urmaş al lui Osiris, îl vesti el. Eşti dator să-l 
venerezi şi să-i continui înfăptuirile. 

Sehotep îl îmbrăcă pe Iker într-o tunică garnisită cu stele 
cu cinci colţuri. 

— Prin purificarea mîinilor, ai devenit preot permanent al 
Abydosului şi slujitor al Marelui Zeu. Descoperă munca 
tainică a Locaşului Aurului. Ea face să se nască statuia şi 
preschimbă materia în operă vie. 

— Cum se numeşte Osiris? întrebă Pleşuvul. 

Formulele cunoaşterii îi veniră iute în minte lui Iker. 

— Locul creaţiei, împlinirea ritualului şi locaşul ochiului. 
Izvor al vieţii, el e temelia lui Maat şi cîrmuitorul celor drepți. 

— Construieşte noul tron al lui Osiris! 

Iker ridică pe rînd materialele trebuincioase: aur, argint, 
lapislazuli şi lemn de roşcov. Ele se îmbinau aproape singure, 
alcătuind soclul pe care Sehotep aşeză o statuie a lui Osiris. 

— Împodobeşte pieptul stăpînului din Abydos cu lapis- 
lazuli, turcoaze şi electrum, care să-i ocrotească trupul. 

Miinile Fiului regal nu tremurară cîtuşi de puţin cînd 
aşeză colierul lat pe pieptul lui Osiris, punîndu-l astfel la 
adăpost de primejdii. 

— Întrucît acum eşti mai-mare peste taine, înzestrează-l pe 
zeu cu coroana ce i se cuvine. Înconjurată de pene de struț, 
acoperită cu o frunză de aur, ea străpunge cerul şi se amestecă 
printre stele. 

Iker încoronă statuia. 

Apoi îi puse în miini cele doua sceptre, biciul agricul- 
torului, simbol al naşterii întreite, şi toiagul păstorului, ce 
servea la strîngerea turmei de animale. 

— Prima parte a misiunii Fiului regal a fost împlinită, 
hotărî Pleşuvul. Noua statuie a lui Osiris va însufleţi viitoarea 
celebrare a misterelor. Mai rămîne s-o trezim pe Doamna din 
Abydos. 

Trei lămpi luminau o capela ce adăpostea vechea barcă a 
Marelui Zeu. 

— Din pricina vrăjilor rele, ea nu se mai mişcă liberă. De 
aceea trebuie reparată şi reînsufleţită. 

Folosind aur, argint, lapislazuli, cedru, santal şi lemn de 
abanos, Iker meşteri un naos pe care îl depuse în mijlocul 
bărcii. 

Stelele de pe tavanul Locaşului Aurului prinseră a scîn- 
teia, alungînd orice umbră. 

— Ra a construit barca lui Osiris, arătă Sehotep, cuvîntul a 
zămislit reînvierea. Ra luminează ziua, Osiris — noaptea. 
Împreună, ei alcătuiesc sufletul reunit, iar Osiris e locul din 
care ţîşneşte lumina. 

— Barca se mişcă din nou, băgă de seamă Pleşuvul. 
Spiritul iniţiaţilor poate trece de porţile cerului. Cea de-a 
doua parte a misiunii Fiului regal s-a încheiat. Şi astfel, el 
devine vrednic să conducă ritualul misterelor. 

Pleşuvuli îl îmbrăţişă pe Iker. 

Pentru prima oară, tînărul simţi emoția adîncă a bătrinului 
preot. 


10. 


La prima oră a dimineţii, Sobek Păzitorul îl primi pe 
Medes, care îşi stăpînea cu greu furia. 

— Îţi cer să începi de îndată cercetările. Hoţii mi-au călcat 
casa astă-noapte și mi-au furat mai multe lucruri de preţ. 

— Te credeam bine apărat. 

— Portarul meu dormea, netrebnicul! Iar hoţul e atît de 
iscusit, încît socot că s-ar putea întoarce oricînd. Prin urmare, 
am pus încă doi paznici să-mi supravegheze casa zi şi noapte. 

— Inţeleaptă hotărîre! 

— Trebuie să-l arestezi pe răufăcătorul ăsta, Sobek. 

— O treabă anevoioasă dacă nu poţi sâ-mi spui nimic 
despre el. 

— Cineva l-a zărit, 

— Cine? 

— Un servitor care n-avea somn. Uitîndu-se din întîmplare 
spre grădină, a observat trecînd un bărbat de statură mijlocie, 
sprinten, îmbrăcat într-o mantie grosolană şi cu o glugă pe cap. 

— Dar chipul i l-a văzut? 

— Din păcate, nu. Trimite cele mai bune gărzi să-l caute. 

— Bizuie-te pe mine, Medes. 

Secretarul Casei Regelui se întunecă la faţă. 

— Presimt că hoţul acesta nu era un tîlhar oarecare. 

Sobek se încruntă. 

— Lămureşte-mă. 

— E o simplă părere, dar poate n-ar fi rău să ţinem seama 
de ea: oare luptătorii ascunși în Memphis nu vor să-i ucidă pe 
demnitarii de vază şi mai ales pe membrii Casei Regelui? 
Atunci ar fi vorba de un complice de-al lor trimis să 

iscodească locurile şi să pregătească atacul. Iar furtul e doar 
praf azvîrlit în ochi! 

— M-ai pus pe gînduri, recunoscu Sobek, mai ales că 
încercări de jaf s-au petrecut şi la Sehotep, şi la Senankh 
acasă, 

Medes încremeni. 

— Carevasăzică, atacul o să se dezlănţuie din clipă în 
clipă! 

Păzitorul îşi strînse pumnii cu îndârjire. 

— Casa Regelui va rămîne de neatins, îţi făgăduiesc. 

— Tu alcătuieşti ultimul nostru zid de apărare, Sobek. 

— Încrede-te în trăinicia lui. 

Păzitorul rămase singur o bună bucată de vreme. 

— Nu cumva se pripea bănuindu-l pe Medes? Încă o dată, 
bărbatul acesta care muncea din greu îşi arăta credinţa faţă 
de rege. Iar dacă prezicerile sale se dovedeau adevărate, 
atunci însemna că luptătorii din umbră se pregăteau să lovească 
din nou. 

Urletele soţiei sale îl treziră pe Medes, chinuit de un vis 
urît în care se făcea că-l urmăreau vreo zece Sobek, unul mai 
înspăimântător ca altul. 

Scăldat în sudori, se năpusti în odaia femeii şi-i trase cîteva 
palme. 

— Cheamă-l iute pe doctorul Gua, îl imploră ea. 
Altminteri, voi muri, şi tu ai să fii răspunzător pentru asta! 

Pe Medes îl bătea adesea gîndul să-şi sugrume soţia, dar, 
avînd în vedere împrejurările, nu voia să atragă atenţia asupra 
sa. Însă de îndată ce va ajunge să cîrmuiascaă Egiptul, avea să 
se descotorosească de această povară. 

— Doctorul Gua, repede! 

— Trimit acum după el! Dar, pînă vine, slujitoarele tale o 
să-ţi aranjeze părul şi o să te fardeze, ca să arăţi cît mai bine. 

Medes porunci să plece neîntîrziat cineva în căutarea lui 
Gua. Ştia că n-avea nici un rost să-i făgăduiască o răsplată 
generoasă, căci doctorul, în ciuda faimei sale, nu se lăsa 
cumpărat. Ba, uneori, în loc să dea fuga la vreun înalt 
demnitar, stătea să îngrijească de un om sărman, dacă boala 
acestuia i se părea mai gravă. Nimeni şi nimic nu-i putea 
schimba obiceiurile, şi era de preferat să nu-l superi. 

Deşi gătită nevoie mare, soţia lui Medes se zguduia de 
plîns, îngreunînd munca şi aşa destul de migâloasă a sluji- 
toarelor care nu îndrâzneau să zică nimic de frică să nu fie 
izgonite sau aspru pedepsite. Toţi ai casei se temeau de 
răutatea nebunei. 

Spre uimirea lui Medes, doctorul Gua sosi înainte de 
prânz, cărînd după el obişnuitul sac din piele. Nesimţitor la 
frumuseţea grădinii ce înconjura bogata locuinţă a Secre- 
tarului Casei Regelui, Gua se îndreptă cu paşi repezi spre 
camera suferindei. 

— Vă mulţumesc că aţi răspuns atît de grabnic chemării 
mele, îl întîmpină Medes cu căldură. Socot că ar trebui să-i 
daţi nişte leacuri mai puternice. 

— Care dintre noi doi e doctorul? 

— Dar nici nu-mi trecea prin cap să... 

— Lăsaţi-mă să intru. Şi aveţi grijă să nu ne deranjeze 
nimeni. 

Pe Gua îl preocupau două întrebări. 

Mai întîi, de ce Medes, un slujbaş harnic, cinstit, vesel, 
sincer şi care se bucura de un renume fără pată, suferea de 
ficat? Acest organ, care oglindea firea omului, nu mânţea. 
Prin urmare, Medes se prefacea. Dar care să fi fost motivul 
unei asemenea purtări? Simpla ambiţie de a dobîndi un rang 
cît mai înalt sau alte planuri ce nu puteau fi mărturisite? 

Pe de altă parte, care era adevărata pricină a bolii soției 
sale? Egoistă, certăreaţă, năzuroasă, nervoasă peste măsură, 
femeia nu ducea lipsă de cusururi, dar tratamentul ar fi trebuit 
să-i îmbunătăţească sănătatea şi să-i înlăture crizele. 

Faptul că pînă acum dăduse greş îl necăjea pe Gua. 

— În sfîrşit, doctore! Am crezut că voi muri de o mie de ori. 

— Îmi păreţi plină de viaţă, ba chiar ceva mai grasă. 

Femeia roşi. 

— Din cauza neliniştii care mă roade, nu m-am putut 
stăpîni în faţa prăjiturilor şi a mîncarurilor cu sos. Iertați-mă, 
vă rog! zise ea cu voce subţire, de fetiţă. 

— Intindeţi-vă pe pat. Am să vă cercetez canalele inimii, o 
înştiinţă el, cuprinzîndu-i încheieturile mîlinilor. 

Puțin mai împâcată, bolnava îi zîmbi. Deşi aceste sclifo- 
seli îl scoteau din minţi, Gua îşi văzu mai departe de treaba. 

— Nimic serios, încheie doctorul, în cele din urmă. 
Curăţirea trupului pe dinăuntru o să vă ajute să vă simțţiţi 
mai bine. 

— Şi nervii mei? 

— Nu mai am poftă să-i îngrijesc. 

Nevasta lui Medes se ridică brusc, speriată. 

— Doar nu... doar nu mă lăsaţi de izbelişte? 

— Leacurile ar fi trebuit să dea roade. Dar nu s-a întîmplat 
aşa. Socot că la mijloc e altceva şi s-ar cuveni să înţeleg de ce 
ele se dovedesc neputincioase. 

— Eu, una, nu ştiu, eu... 

— Ba ştiţi. 

~ Doctore, sufăr! 

— Există un lucru care nu vă dă pace, ceva atît de adînc şi 
de chinuitor, încît nici un tratament nu-l poate domoli. 
Căutaţi-l, uşuraţi-vă sufletul de el şi vă veţi vindeca. 

— Nervii mei sînt de vină, doar nervii mei! 

— Nicidecum. 

Soţia lui Medes se agăţă de braţul doctorului. 

— Nu mă respingeţi, vă rog stăruitor! 

Gua se desprinse din strînsoarea ei. 

— Farmacistul Renseneb pregăteşte hapuri foarte puter- 
nice, în stare să aline cele mai grave suferinţe ale nervilor. 
Dacă nici acestea nu vă sînt de folos, atunci rămîn la părerea 
mea. Ascundeţi în adîncul sufletului o greşeală gravă care vă 
macină şi vă împinge spre nebunie. Mărturisiţi-o şi vă veţi 
elibera. 

Luîndu-şi sacul, doctorul Gua ieşi din casa lui Medes. 
O fetişcană bolnavă cu plămînii îl aştepta. 

— Despre ce-aţi vorbit? o întrebă Medes pe soţia sa. 

— Despre sănătatea mea... S-ar putea să n-o mai duc mult, 
dragul meu! 

„Grozavă veste“, îşi spuse Secretarul Casei Regelui în 
sinea sa. 

— Doctorul Gua plănuieşte un nou tratament, continuă ea, 
tulburată. 

— Atunci să ne încredem în el! 

Femeia se ghemui la pieptul lui Medes. 

— Ce soţ minunat am! Îmi trebuie parfumuri, pomezi şi ro- 
chii. Să schimbăm slujitoarele care pregătesc mîncarea. Şi pe 
cea care îmi îngrijește părul! Nu sînt bune de nimic şi mi s-a 
urît de ele. Din pricina lor, sănătatea mea se şubrezeşte. 

— Din devotament pentru stâpînul său, dar şi fiindcă era 
răsplătit cu dămicie, intendentul lui Medes râbda uneori 
umilinţe greu de îndurat, precum ocările responsabilului prin- 
cipal al hambarelor, Gergu. Beat turtă, acesta cerea să-l vadă 
îndată pe Medes. 

Intendentul îşi înştiinţa stăpînul. 

— Vă previn: răsuflarea îi duhneşte, iar veşmintele de pe el 
put groaznic. 

— Să fie spălat, parfumat şi îmbrăcat cu o tunică nouă. Eu 
îl aştept pe terasă. 

Clătinîndu-se, dar arătînd cît de cît omeneşte, Gergu se 
trînti într-un jilţ. 

— Pari sleit de puteri. 

— O călătorie nesfîrşită, popasuri prea lungi, prea... 

— Te opreai să bei, închipuindu-ţi că poţi să dispari. Dar 
pentru că semnul lui Seth îţi amintea de îndatoririle tale, ţi-ai 
continuat drumul spre Memphis. 

Gergu îşi coborî privirea în pămînt. 

— Hai să dăm uitării copilăriile astea şi să vorbim de lucrul 
cel mai important: adevărata misiune a lui Iker! 

— După spusele lui Bega, trebuie să repare barca lui Osiris 
şi să făurească o nouă statuie a zeului. În urma iniţierii sale 
din Locaşul Aurului, Fiul regal va deveni, se pare, preot per- 
manent, va conduce ritualul misterelor şi nu va mai părăsi 
Abydosul. Un fel de surghiun aurit şi veşnic. 

— Ce crede Prevestitorul despre asta? 

— E sigur de izbînda sa. 

— Aşadar, îl va ucide pe Iker şi va spulbera apărarea 
Abydosului. 

— Pesemne. 

— Ţi-ai pierdut avîntul, Gergu. Nu cumva ai făcut vreo 
greşeală? 

— Nu, liniştiţi-vă! 

— Atunci înseamnă că Prevestitorul ţi-a încredinţat o 
sarcină care te înspăimâîntă. 

— N-ar trebui să ne potolim o vreme? Încă un pas şi ne-am 
putea prăbuşi! 

Medes umplu o cupă cu vin alb, aromat, şi i-o oferi lui 
Gergu. 

— Cel mai bun leac. O să te ajute să revii cu picioarele pe 
pămînt şi să-ţi recapeţi încrederea. 

Gergu bău cu lăcomie. 

— Straşnic! Pus în amforă de cel puţin zece ani. 

— Doisprezece. 

— Cu o singură cupă nu-l pot cinsti cum se cuvine. 

— Ai să bei iar după ce-mi repeţi poruncile Prevestitorului. 

— Credeţi-mă, sînt smintite de-a dreptul. 

— Lasă-mă pe mine să judec. 

Ştiind că n-avea cum să scape de Medes, Gergu îi împlini 
voia. 

— Prevestitorul vrea să-l înlăture pe Sobek. 

— În ce fel? 

— Mi-a dat un cufăr care nu trebuie deschis cu nici un chip. 

— Nădăjduiesc că ţi-ai înfrînat curiozitatea. 

— Obiectul ăsta mă umple de groază! Îi el se află închise o 
mie de vrăji dintre cele mai rele! 

— Unde se găseşte acum? 

— L-am cărat pînă aici, bineînţeles, înfăşurat într-o pînză 
groasă de in. 

— Ce ţi-a spus Prevestitorul să facem cu el? 

— Sa-l ducem în odaia Păzitorului. 

— Nimic altceva? 

— Mie şi asta mi se pare cu neputinţă! 

- Nu mai înflori atîta lucrurile, Gergu! 

— Dar netrebnicul ăsta de Sobek care-şi vîră nasul peste 
tot nu e apărat zi şi noapte? Simţindu-se ameninţat, s-a încon- 
jurat de gărzi bine pregătite, gata să doboare pe oricine ar 
încerca să-l atace. 

— Arată-mi arma aceasta neaşteptată. 

Gergu plecă så caute cufărul, se întoarse cu el, iar Medes 
îi scoase învelitoarea. 

— Meşterul s-a întrecut pe sine! Cel mai de soi lemn de 
salcîm şi o lucrătură fără pereche. 

— Nu-l atingeţi, ar putea să ne trăsnească! 

— Cu siguranţă, Prevestitorul nu doreşte una ca asta. Ţinta 
e Sobek. 

— Dacă îi duc eu cufărul, o să intre la bănuieli. 

— Nu-ţi cer să-ţi pui viaţa în primejdie, prietene. Nimeni 
nu trebuie să lege moartea lui Sobek de noi. Îți închipui cum 
are să fie după ce scăpăm de cîinele ăsta? Ne stînjeneşte de 
prea multă vreme! Mă temeam chiar că s-a apropiat prea mult 
de noi, căci a trimis iscoade pe urmele mele. 

Gergu păli. 

— Şi dacă... vă înhaţă? 

— Sobek s-a gîndit şi la aşa ceva, pesemne. Dar am izbu- 
tit să-i zdruncin planurile şi să-l liniştesc în privinţa devota- 
mentului meu faţă de rege. Totuşi, o să mă supravegheze mai 
departe. 

— Cât mai avem timp, se repezi Gergu, să părăsim Egiptul, 
luînd cu noi cît mai multe lucruri de preţ. 

— De ce să ne pierdem cu firea? E de ajuns să ne supunem 
Prevestitorului. 

— Nici unul din noi doi nu poate duce acest cufăr lui 
Sobek, stărui responsabilul principal al hambarelor. 

— Atunci înseamnă că-l va duce altcineva. 

— Nu văd cine! 

Medes nu cugetă prea mult. Rezolvarea i se părea 
evidentă. 

— Avem la îndemînă un aliat căruia nici măcar nu-i vom 
cere părerea, grăi el, căci mă voi folosi pentru a doua oară de 
Singurul talent al scumpei mele soţii. 


11. 


O noapte întreagă, Sekari observă toată forfota din preaj- 
ma îndoielnicei prăvălii. La început, fu dezamăgit. Câţiva gu- 
ră-cască, discuţii mai mult sau mai puţin însufleţite, nişte 
soldaţi beţi, cîini porniţi în căutarea căţelelor aflate în călduri, 
pisici ieşite la vînătoare... Pe scurt, traiul obişnuit dintr-un 
cartier oarecare. 

Dar ochiul ager al lui Sekari surprinse un lucru ciudat: o 
santinelă ascunsă în colţul unei terase, supraveghind piaţa şi 
străzile înconjurătoare. 

Nu era vorba de un locuitor al cartierului dornic să ia o 
gură de aer curat, ci de un pîndar atent. Din cînd în cînd, 
făcea semne cu mîna unui complice pe care Sekari îl 
descoperi cu greu. Şi, fără îndoială, mai erau şi alţii. 

O pază severă, asigurată de oameni aşezaţi în cele mai 
potrivite unghere. Carevasăzică, cei care supravegheau locul 
nu erau nişte nepricepuţi. 

Sekari se simţi în primejdie. 

L-o fi observat careva? 

În loc s-o rupă la fugă, se îndreptă cu pas agale spre 
mijlocul pieţei şi intră în vorbă cu un grup de bărbaţi care nu 
se grâbeau la culcare. 

— Frumoasă noapte, băieţi. Mie, unul, nu mi-e somn. Nu 
ştiţi vreo fată drăguță prin apropiere? 

— Nu eşti de pe-aici, îi răspunse, morocănos, unul dintre 
bărbaţi. 

— Ba eu îl cunosc, îi luă apărarea un alt bărbat, cu părul 
cret. E noul sacagiu, are marfă ieftină. Nu ducem lipsă de fete 
drăguţe. 

— Cu coada ochiului, Sekari îl văzu pe unul dintre pîndari 
agitîndu-se. Apariţia lui, socotit un străin, tulbura liniştea 
obișnuită. 

— Osteneala îţi va fi răsplătită, prietene. Dacă mă conduci 
la o fată primitoare, n-o să-ţi pară rău. 

Creţul îşi trecu, pofticios, limba peste buze. 

— O siriancă ţi-ar plăcea? 

— Tu eşti mulţumit de farmecele ei? 

— Eu tocmai m-am însurat! Dar cei care o vizitează au 
numai cuvinte de laudă despre ea. 

— Atunci, să mergem! 

Sekari se simţea observat de mai multe perechi de ochi. 
Creţul apucă pe o străduţă întunecată şi pustie. Morocânosul 
venea după ei. 

Urmîndu-şi călăuza, Sekari trecu pragul unei clădiri 
arătoase, cu două etaje. 

— Morocânosul ne însoțește? 

— Nu, se duce la el acasă. 

— Locuieşte în apropiere? 

— Să urcăm la primul etaj, ca să te prezint. 

Apoi Creţul închise grijuliu uşa. 

În încăpere nu pluteau parfumuri ameţitoare şi nu erau 
picturi care să înfăţişeze jocurile dragostei. Din uşă nu se 
vedea nici o cameră de primire înzestrată cu rogojini şi perne 
şi nimeni nu-i oferi nou-venitului o cupă cu bere. Locul nu 
părea deloc sortit plăcerilor. 

— Nu vei fi dezamăgit, ai să vezi! îl încurajă Creţul, urcînd 
încet scara. 

Sekari îl împinse în lături şi se năpusti înainte. 

La etaj îl aştepta un ucigaș înarmat cu o biîtă. 

Lovindu-l cu capul în burtă, Sekari îl trînti şi sui cîte patru 
trepte odată pînă la al doilea etaj. 

Lama unui pumnal îi atinse uşor obrazul, chiar în clipa în 
care păşi pe terasă. Singura cale de scăpare era să sară din 
acoperiş în acoperiş, cu riscul de a-şi rupe gâtul. 

Jos, Morocănosul dăduse alarma. leşind din întuneric, 
mai multe siluete se luară după fugar. 

Agerimea lui Sekari îi surprinse pe urmăritori. Cel mai 
iute dintre ei dădu greş şi căzu între două case. Descurajaţi, 
complicii săi se lăsară păgubaşi. 

Creţul porunci oamenilor să se întoarcă în ascunzătorile 
lor. Prea multă zarvă ar fi atras negreşit atenţia strâjilor. 

Sobek mîncase o coastă friptă de vacă, o salată, nişte 
fructe proaspete şi băuse o cupă cu vin fâră să se oprească din 
cititul rapoartelor aduse de oamenii săi. Prielnică pentru 
cugetare, noaptea îi îngăduia să cîntărească mai bine lucrurile 
şi să le deosebească pe cele importante de cele mărunte. 

Îşi pusese mari nădejdi în faptul că Sekari credea că 
dăduse de o urmă a luptătorilor din umbră, dar, prevăzător din 
fire, voia să mai facă o ultimă verificare. Îndată ce Sekari se 
va întoarce, Păzitorul avea să ia măsurile cuvenite. 

Se auzi un ciocânit în uşă. 

— Intră. 

— Îmi pare rău că vă deranjez, comandante, zise straja. V-a 
fost trimis acest cufăr, împreună cu un mesaj grabnic, după 
cîte am înţeles. 

Sobek rupse pecetea şi desfăşură un mic papirus dintre 
cele mai fine. 

„Primeşte acest cufăr în care să-ţi rînduieşti arhivele tale 
secrete. E făcut de unul dintre cei mai iscusiţi meșteri. Sper 
că îl vei preţui, asemenea celorlalţi demnitari cărora 
Luminăţia Sa le oferă un astfel de dar. Ne vedem mîine, la 
consiliul cel mare. Sehotep.“ 

„Minunat obiect, într-adevăr“, gîndi Păzitorul, ridicînd 
capacul. 

Dar, spre marea lui uimire, cufărul nu era gol! Înăuntru se 
aflau şase figurine care semănau cu statuetele ushebti, „cei 
care răspund“, însărcinate ca, în lumea de dincolo, să 
îndeplinească, în locul celor morţi, diferite munci, precum 
udatul grădinilor, căratul mîlului roditor de la răsărit spre 
apus şi însămînţarea cîmpurilor. 

Modelate din lut ars, figurinele acestea aveau însă ceva 
neobişnuit. Nu purtau asupra lor, aşa cum ar fi trebuit, 
săpăligi şi tesle, ci pumnale! Bărboase şi amenințătoare, 
feţele lor nu păreau ale unor egipteni. 

— Aşa să arate un dar din partea faraonului? Urîtă glumă! 

În clipa cînd căpetenia tuturor gărzilor din regat apucă una 
dintre statuete, aceasta îşi înfipse arma cu sălbăticie în mîna lui. 

Luat pe neaşteptate, Sobek îi dădu drumul. 

Cele şase statuete se repeziră atunci asupra bărbatului, 
lovindu-l fără odihna. 

Deşi nu se putea feri de toate loviturile, Sobek îşi închipui 
că va birui această ceată mărunţică, dar figurinele se mişcau 
cu o aşa iuţeală, încît Păzitorul nu izbuti să le ţină piept. 

Suferind din pricina zecilor de răni, bârbatul îşi pierdu 
forţele. 

Neîncetat, lama pumnalelor îi sfişia carnea. Nelăsîndu-i 
răgaz să se apere, atacatorii păreau să zîmbească la gîndul 
că-l vor ucide pe acest uriaş. 

Sobek se împiedică de cufăr şi se prăbuşi greoi. 

Întărîtate, statuetele se năpustiră asupra gîtului şi asupra 
capului său. În pragul leşinului, victima îşi apăra încă ochii cu 
palmele. 

Furios că moare astfel, Păzitorul slobozi un urlet de fiară 
sălbatică, atît de puternic şi de deznădăjduit, că soldatul care 
făcea de strajă îndrăzni să intre în odaie. 

— Comandante, aţi păţit ceva? Comandante! 

Uluit peste măsură de ceea ce văzu, soldatul se grăbi să 
calce statuetele-n picioare şi să-l elibereze pe Sobek. Dar 
figurinele nu se sfărîmau cu nici un chip, atacînd iar şi iar. 

Vrînd să-l scoată pe Sobek afară, soldatul încercă să-l 
tîrască de mîÎini, dar atinse o lampă şi o răsturnă. 

Uleiul fierbinte se împrăştie peste o statuetă care se 
aprinse numaideciît. 

— Ajutor! strigă soldatul. 

Mai multe străji sosiră într-un suflet şi rămaseră fără grai 
cînd dădură cu ochii de Sobek. 

Într-o baltă de sînge, Păzitorul nu mai mişca. 

— Ardeţi blestemăţiile astea! îi îndemnă soldatul pe 
tovarăşii săi. 

Flăcările îi cuprinseră pe atacatori. Crăpînd şi plesnind, 
lutul ars scotea nişte gemete înfricoşătoare. 

Santinelele nu se încumetau să atingă trupul zdrobit al 
căpeteniei lor. 

— Să-l chemăm pe doctorul Gua! 

Cînd se socoti în afara oricărei primejdii, Sekari închise 
ochii și respiră adînc. De data aceasta era cît pe ce s-o 
păţească. Niciodată nu avusese de-a face cu un grup atît de 
unit, în stare să treacă imediat la fapte, fără să şovăie. 

Acum, Sekari înţelegea de ce gărzile lui Sobek nu 
reușiseră să-i dibuiască pe aceşti nelegiuiţi. Amestecaţi prin- 
tre locuitorii cartierelor, munceau, îşi întemeiau familii, legau 
prietenii şi nu se deosebeau prin nimic de egiptenii adevâraţi. 
Nimeni nu-i trata ca pe nişte străini, nimeni nu-i bănuia. 

Un gînd neliniştitor puse stăpînire pe Sekari: Prevestitorul 
îşi urzise planul cu multă vreme în urmă. Oare de cîţi ani 
ucigaşii săi se pripăşiseră la Memphis? Zece, douăzeci, poate 
chiar treizeci! Nebăgaţi în seamă, neştiuţi, deveniseră nişte 
oameni pe care vecinii lor îi preţuiau. Şi, în tot acest răstimp, 
aşteptaseră ordinele căpeteniei lor şi loviseră ţinta cu precizie. 

De aceea căutările lui Sobek nu dăduseră roade. Poate că 
unii dintre cei care-i ofereau informaţii făceau parte tocmai 
din trupele Prevestitorului. Prin urmare, îl minţeau, ca să-l 
potolească, şi-i destăinuiau doar lucruri fără prea mare 
însemnătate ce duceau la arestarea vreunui tîlhar mărunt, 
nicidecum a unui credincios de-al Prevestitorului. 

Ascunzătorile lor erau la fel de sigure ca nişte fortărețe. 
Pîndarii îl descopereau neîntîrziat pe cel ce s-ar fi arătat prea 
curios şi dădeau alarma. 

După cum se purtase pînă acum, Sekari se osîndise singur. 
Duşmanul nu-l socotea un gură-cască oarecare şi avea să 
încerce să-l omoare. 

„Cît de prost am fost, gîndi Sekari. Nu s-au ţinut după 
mine şi au păstrat liniştea ca să nu-i trezească pe vecini, dar 
se vor strădui să-mi facă de petrecanie! N-au trimis o ceată pe 
urmele mele, ci un singur om, care să mă atace pe la spate, 
iute şi fără să dea greş.“ 

De pe acoperişul unei căsuțe, ucigaşul sări asupra lui 
Sekari şi-l trînti la pămînt. 

Doborit, Sekari se împotrivi fără vlagă şi nu izbuti să 
scape din strînsoare. 

Atacatorul îi petrecu în jurul gâtului un şnur gros din piele 
şi strînse din toate puterile. 

Ultimele tresăriri ale victimei sale îl înveseliră. Cu bere- 
gata strivită, epipteanul avea să moară sufocat. 

O izbitură zdravână îl forţă pe ucigaș să dea drumul şnurului. 

Mai întîi nu pricepu ce se întîmplase, apoi simţi colții unui 
cîine înfigîndu-i-se în ţeastă şi sfarimînd-o. 

Isprăvindu-şi treaba, Sîngerosul îi linse mîinile stăpînului, 
care îşi recăpătă anevoie răsuflarea. 

— Ştii să apari în clipa cea mai potrivită, prietene! Îl 
mâîngfie îndelung pe salvatorul său, ai cărui ochi luceau de 
mulţumire. Trebuie să-l previn pe Sobek. 

Sekari se ridică şi o porni înainte clătinîndu-se, O între- 
bare îl tot rodea: duşmanul trimisese doar un ucigaș? 

Zorind pasul, ieşi din încrengătura de străduţe şi ajunse pe 
o esplanadă unde îl aştepta Vînt-de-Miazânoapte încărcat cu 
vasele trebuincioase îndeletnicirii de sacagiu. 

Apa rece îi potoli lui Sekari arsura de la gît. 

Apoi, în mare grabă, cei trei tovarăşi se îndreptară spre palat. 

Nu departe de odăile lui Sobek se auzea o zarvă 
neobişnuită. Vălătuci de fum se ridicau în aer, iar o mulţime 
de sacagii alergau spre clădire. 

— Ce se petrece aici? i se adresă Sekari unei santinele. 

— Una dintre odăi a luat foc. Dar tu du-te acasă, că ne 
îngrijim noi de asta. 

— Comandantul Sobek e teafâr? 

— Ce te priveşte pe tine, prietene? 

— Am un mesaj să-i duc. 

— În împrejurările grave de acum, Sekari se vedea nevoit 
să rupă tăcerea în privinţa persoanei sale. 

Santinela se apropie de el, aruncîndu-i priviri sfredelitoare. 

— Semnul ăsta de pe gâtul tău e cam ciudat... Ai fost atacat? 

— O nimica toată. 

— Aş vrea să aflu mai multe. 

— Am să-i povestesc pe îndelete lui Sobek. 

— Nu mişca, baiete! 

Santinela îl ameninţă pe Sekari cu un baston. Îndată, 
Vînt-de-Miazănoapte şi Sîngerosul se strînseră lîngă Sekari. 
Măgarul bătea pămîntul cu copitele, iar Sîngerosul mirîia 
înfricoşător. 

— Liniştiţi-vă, prieteni. Omul acesta nu-mi vrea răul. 

Santinela se dădu cîţiva paşi îndărăt. Cîţiva soldaţi îi 
săriră în ajutor. 

— Necazuri? întrebă un ofiţer. 

— Aş dori să-l văd pe comandantul Sobek, ceru, cu 
umilinţă, Sekari. 

— Pentru ce anume? 

— Nu-i pot spune decît lui. 

Ofiţerul stătea în cumpănă. Sau îl azvîrlea pe nebunul ăsta 
în temniţă, sau îl conducea la gărzile din preajma lui Sobek, 
cărora le rămînea să decidă ce să facă mai departe cu el. 

După ce cugetă îndelung, alese să-l însoţească pînă la 
unul dintre apropiații Păzitorului. Acesta îl recunoscu pe 
Sekari şi-l trase deoparte. 

— Trebuie să-l prevenim îndată pe Sobek, îi destăinui 
Sekari. Să scotocim tot cartierul aflat la miazănoapte de tem- 
plul lui Neith. 

— Ce bănuieşti că e acolo? 

— Locul adăposteşte un cuib al luptătorilor din umbră. 

— Sobek nu mai poate să ne dea ordine, grăi ofiţerul cu 
voce slabă. 

— Nu mai este căpetenia gărzilor? 

— Dac-ar fi doar atât! 

— Doar nu vrei să spui că... 

— Vino cu mine! 

Sobek zăcea întins pe o rogojină, cu capul pe o pernă. 
Doctorul Gua îi curăța nenumăratele tăieturi. 

Sekari se apropie. 

— Trăieşte? 

— Abia mai răsufla. N-am văzut niciodată un trup cu atitea răni. 

— O să-l salvaţi? 

— În halul în care se găseşte, soarta e cea care va hotărâ. 

— Se ştie cine l-a atacat? 

Ofiţerul chemă garda care-l descoperise pe Sobek şi care 
povesti, ducîndu-şi cu greu pînă la capât cuvintele, priveliştea 
cumplită şi de necrezut pe care-o văzuse. 

Apoi ofiţerul îi arătă lui Sekari un mic papirus pătat de sînge. 

— Cunoaştem numele făptașului. Fl a făurit statuetele, a 
trimis cufărul şi, iscălindu-se, s-a dat în vileag. 


12. 


Cunoscînd de-acum totul despre templul menit lui 
Sesostris, Prevestitorul nu socotea că e necesar să distrugă 
scrierile, să pîngărească obiectele şi să arunce vrăji rele 
asupra statuilor. Toate acestea nu slujeau decît la păstrarea 
KA-ului faraonului şi la zămislirea unei energii care hrănea 
doar Abydosul. Slăbirea ei n-ar fi însemnat mare lucru. lar 
Prevestitorul voia să-şi doboare fară ocolişuri potrivnicul. 

Ca de obicei, Prevestitorul îşi îndeplini atent îndatoririle de 
dimineaţă, apoi lăsă locul altor preoţi temporari care aveau să 
îngrijească sanctuarul. Se prefăcu a se întoarce în odaia sa, se 
asigură că nu-l vede nimeni şi se îndreptă spre Arborele vieţii. 

Acolo nu găsi nici un preot, nici un păzitor. 

Ceremonialul din zori odată încheiat, salcîmul lui Osiris 
rămăsese singur, scăldat în razele soarelui. Cîmpul de forţe ce 
lua naştere datorită celor patru salcîmi tineri era de ajuns ca 
să protejeze arborele. 

Din buzunarul tunicii, Prevestitorul scoase patru sticluţe 
cu otravă. În timpul nopților petrecute în templu, se furişase, 
fără să lase vreo urmă a trecerii sale, în încăperea unde se 
păstrau tot soiul de licori şi preparase un amestec mortal. Deși 
continuau să pară sănătoşi, tinerii arbori aveau să se usuce pe 
dinăuntru şi să-şi piardă puterile. Cînd Pleşuvul va băga de 
seamă, va fi deja prea tîrziu. 

Mai întâi, cel dinspre răsărit. 

Prevestitorul vărsă la rădăcina tînărului salcîm lichidul 
fara culoare şi fără miros, aflat în sticluţă. 

— Fie ca lumina ce renaşte să nu te mai încălzească şi să te 
ucidă, asemenea vîntului îngheţat al iernii. 

Urmă arborele dinspre apus şi cea de-a doua sticluţă. 

— Fie ca licăririle asfinţitului să te  împovâreze cu o 
moarte rea şi să te învăluie în întuneric. 

Apoi veni rîndul salcîmului dinspre miazăzi şi al celei 
de-a treia sticluţe. 

— Fie ca razele cele puternice ale soarelui să te ardă şi să-ţi 
usuce seva. 

În sfîrşit, cea de-a patra sticluţă şi arborele dinspre 
miazănoapte. 

— Fie ca frigul izvorât din neguri să te copleşească şi să te 
roadă. 

Chiar de-a doua zi, Prevestitorul avea să observe rănile 
pricinuite de otravă. Şi, dacă acestea se vor dovedi la înălţimea 
speranţelor sale, cîmpul protector de forţe va dispărea. 

După aceea, va putea să se atingă şi de cei patru lei. 

Iker trăia din nou fiecare clipă a ritualului de iniţiere din 
Locaşul Aurului, a cărui măreție încă îl uimea. Cum să 
izbutească un simplu om să pătrundă atîtea taine şi să prindă 
mulţimea de tîlcuri ale simbolurilor? Poate că renunţînd să 
întoarcă lucrurile pe toate feţele şi ascuţindu-şi simţurile, va 
pătrunde în inima misterului. 

Universul nu putea fi desluşit. Şi totuși, avea un înţeles 
veşnic, ce izvora fără încetare din el însuşi şi se întindea din- 
colo de hotarele minţii omeneşti. Ivită din stele, viaţa se 
întorcea în acelaşi loc datorită iniţierii. Iar el, ucenicul scrib 
din Medamud, tocmai trecuse de o poartă ce se deschidea 
spre privelişti neasemuite. 

Trezită din zori, Isis celebra un ritual împreună cu sluji- 
toarele lui Hathor. De cînd ieşise din Locașşul Aurului, unde 
statuia şi barca lui Osiris se încărcau de energie, rămăsese 
tăcută. Pentru că înfruntase încercări aidoma celor ale lui 
Iker, Isis ştia cît de important era să te reculegi după ce ai trăit 
clipe atît de mistuitoare. 

Iker revenea încetul cu încetul pe pămînt, fără să uite 
nimic din câlătoria sa dincolo de timp şi spaţiu. Ieşind din 
modesta casă albă, el admiră îndelung cerul, pe care niciodată 

nu avea să-l mai contemple la fel ca pînă acum. El era obîrşia 
operelor nemuritoare, cărora meşterii le dădeau o formă ce 
putea fi văzută şi de ochii oamenilor. 

Dar, din nenorocire, existau pe lume şi alte lucruri care nu 
aduceau fericirea. Iar Fiul regal, Prieten unic şi trimis al 
faraonului, trebuia să le înfrunte. 

— Laptele e acru şi pîinea tare, spuse Bega. Alege cu mai 
multă atenţie mîncarea pe care o duci preoţilor permanenţi. 
Dacă unul dintre ei se plînge, ai să fii izgonită. 

Frumoasa Bina se înfurie. 

— Părerea ta e lege? 

— Aici nimeni n-o nesocoteşte. 

— Tocmai de-aia putrezeşte Abydosul! 

— Nu întrece măsura, fetiţo, şi îndeplineşte-ţi cum se 
cuvine munca! 

Bega ura femeile. Uşuratice, neruşinate, aţiţătoare, 
prefăcute, aveau o mie de metehne, cu neputinţă de îndreptat. 
Cînd va dobîndi puterea deplină, o să le alunge din Abydos, 
oprindu-le să mai ia parte la ritualuri. Nici o preoteasă nu va 
mai pîngări templele Egiptului, rezervate bărbaţilor. Doar ei 
erau vrednici să slujească divinităţile şi să se bucure de 
bunăvoința acestora. Învățăturile Prevestitorului i se păreau 
foarte chibzuite: femeile sà fie îndepărtate din sanctuare şi 
şcoli, trupurile să le fie acoperite din cap pînă în picioare ca 
să nu-i mai ademenească pe bărbaţi şi să stea închise în casă, 
unde să-şi slujească soţii. Sub domnia faraonilor căpătaseră 
atît de multă libertate, încît se purtau ca nişte fiinţe fără 
stăpîn şi puteau chiar să cîrmuiască regatul! 

Batjocoritoare, Bina se uita ţintă la Bega. 

— Mânînci şi bei sau duc pîinea şi laptele înapoi? 

— De data asta, treacă de la mine. Dar mîine, aştept mai 
multă grijă din partea ta şi... Pleacă repede, vine Iker! 

Sprintenă, fata dispăru iute. 

Cu spinarea încovoiată, Bega îşi îndreptă toată atenţia 
asupra mesei. 

— Jertaţi-mă că vă tulbur de cu zori. 

— Sîntem cu toţii la dispoziţia Fiului regal. Aţi mîncat de 
dimineaţă? 

— Nu încă. 

— Atunci împărţiţi cu mine aceste bucate. 

— Mulţumesc, nu mi-e foame. 

— Doar nu v-aţi îmbolnăvit! 

— Liniştiţi-vă, încercările prin care am trecut mai degrabă 
m-au înzdrăvenit. 

— Vă felicit pentru iniţierea din Locaşul Aurului. E o cinste 
rară, care însă vă împovărează cu răspunderi uriaşe. Noi vom 
fi mîndri să vă vedem conducînd ritualurile din luna khoiak. 

— Clipele despre care vorbii mi se par foarte apropiate, iar 
eu mă simt tare neştiutor! 

— Toţi preoţii permanenţi, începînd cu mine, vă vor ajuta 
să pregătiţi această mare sărbătoare. Nu vă mai faceţi atitea 
griji în privinţa ei. Dar misiunea voastră se desfăşoară bine? 

— Locaşul Aurului adăposteşte o nouă statuie a lui Osiris 
şi noua sa barcă şi nădâjduiesc că nimic nu tulbură rînduiala 
preoţilor. Ştiu că v-au cam necăjit cercetările mele, dar nu 
puteam renunţa la ele. 

— Le-am şi dat uitării, îl asigură Bega. Preţuim cu toţii 
purtările voastre lipsite de înfumurare. Trebuia să vă 
încredinţaţi singur că preoţii permanenţi sînt devotați pe 
de-a-ntregul ritualurilor lui Osiris şi caută să-şi îndeplinească 
sarcinile fără greş. Inimă a Egiptului, Abydosul trebuie să 
rămînă nepătat. lar Luminăţia Sa şi-a dovedit înţelepciunea 
facînd aceste verificări şi alegînd omul care să le ducă la 
capăt cu bine. 

Bega rămînea la fel de respingător, glasul său, la fel de 
aspru, dar vorbele rostite de el îl îmbaărbătară pe Iker. Severul 
preot se arătase întotdeauna zgîrcit cu laudele şi arareori îi era 
cuiva dat să audă asemenea cuvinte din gura lui. Judecata sa 
părea să fie ecoul gîndurilor preoţilor permanenţi, risipind 
încordările şi dezvăluindu-i lui Iker că aceştia îi încuviinţau 
faptele. 

— Încredinţarea paletei de aur unui demnitar atît de tînăr, 
fară a ţine seama de ritualurile şi misterele noastre, ne-a 
nedumerit la început, mărturisi Bega, şi de puţine ori l-am 
văzut pe Pleşuv atît de nemulţumit. Prea închişi în lumea 
noastră, am avut nesăbuinţa de a pune la îndoială hotărîrea 

regelui. Trufie vrednică de dispreţ, greşeală de neiertat! 
Vîrsta şi încercările ne-au tocit simţurile. În fiecare zi, opera 
Zeului se împlineşte şi îndatorirea noastră e s-o prelungim cu 
umilință, lăsînd la o parte ambițiile mărunte. Venirea voastră 
aici, Iker, ne-a învâţat multe. Nu exista un mijloc mai nimerit 
pentru a ne trezi atenţia adormită şi a ne reaminti că trebuie 
să fim cu băgare de seamă. Dacă un faraon se îndepărtează de 
Abydos, Egiptul e în primejdie să dispară; dacă se apropie de 
el, moştenirea strămoşilor răspîndeşte nenumărate binefaceri, 
şi asupra Celor Două Regate se revarsă bunăstarea. Alegerile 
lui Sesostris sînt pilduitoare, Luminăţia Sa îşi merită faima şi 
dragostea supuşilor. Iar noi cu toţii avem cinstea să slujim un 
monarh fără pereche ale cărui hotărîri ne luminează calea. 

Întrucât nu se aşteptase la asemenea destăinuiri din partea 
unui bărbat atît de rece şi de sever, Iker îi aprecie sinceritatea, 
dovadă a credinţei depline ce-i călăuzea pe preoţii perma- 
nenţi. 

Totuşi, Fiul regal nu uită de întrebările ce-l frămîntau de 
cînd Isis spusese că Gergu seamănă cu un fruct putred. 

— Preoţii permanenţi nu părăsesc prea des Abydosul, aşa 
mi se pare. 

— Aproape niciodată, deşi Legea nu ne opreşte. Dar ce să 
căutăm afară? Noi singuri am ales traiul acesta, iubim pămîn- 
tul lui Osiris şi am descoperit partea cea mai însemnată a 
vieţii. Ce ne-am putea dori mai mult? 

— Un lucru mărunt nu-mi dă pace: cum l-aţi cunoscut pe 
Gergu? 

Bega se încruntă. 

— Din întîmplare. Eu mă îngrijeam ca preoţilor perma- 
nenţi să nu le lipsească proviziile şi alte obiecte trebuincioase. 
Gergu fiind însărcinat cu aducerea lor, i-am pus la încercare 
priceperea. 

— Cine l-a trimis la Abydos? 

— Nu cunosc. 

— Aţi uitat să-l întrebaţi? 

— Nu sînt curios din fire. Şi, de vreme ce trecuse de toate 
controalele, de ce să-l privesc cu ochi bănuitori? Îi cer să nu 

întîrzie şi să-şi ia munca în serios, iar pînă acum Gergu nu 
m-a dezâmăgit. 

— Nu v-a pus niciodată întrebări... necuvenite? 

— Atunci aş fi avut eu grijă să nu mai calce în Abydos! 
Dar nu, el se mulţumeşte să primească listele pe care i le 
înmâînez şi să le respecte întocmai. 

— Însoţeşte pînă aici mărfurile de fiecare dată? 

— Gergu este un slujbaş care nu-şi lasă treburile în seama 
altora. Îi place să verifice el însuşi încărcătura şi s-o conducă 
pînă în port. Datorită devotamentului său a şi fost numit preot 
temporar. Firea sa necioplită nu-l împiedică să admire 
Abydosul şi să-şi vadă de-ale lui. Bega îşi drese glasul. Dar 
care e pricina acestor întrebări? ÎI bănuiţi pe Gergu de lucruri 
necurate? 

— N-am dovezi. 

— Şi totuşi, vă îndoiţi de el! 

— Oare slujba sa de responsabil principal al hambarelor 
n-ar trebui să-i răpească tot timpul? 

— Demnitari de rang înalt vin adesea aici tocmai de la 
Memphis, Teba sau Elephantina! Avînd în vedere însem- 
nătatea Abydosului, distanţa nu contează. Unii rămîn doar o 
săptămînă sau două, alţii mai mult. Nici unul nu renunţă la 
sarcinile sale, oricît de simple sau de anevoioase ar fi ele. lar 
Gergu se numără printre aceşti preoţi temporari statornici şi 
credincioşi. 

— Mulţumesc pentru ajutor, Bega. 

— Acum sînteţi mai-marele nostru. Nu şovăiţi să mi-l 
cereţi ori de cîte ori aveţi nevoie. 

Privindu-l pe Fiul regal cum se îndepărtează, aliatul lui 
Seth mestecă, nervos, o bucată de pîine. Îi părea rău că-l 
apărase pe Gergu, dar, învinuindu-l, i-ar fi oferit lui Iker 
prilejul de a scotoci iar pretutindeni şi de a începe nişte 
căutări care s-ar fi răsfrînt asupra lui Bega însuşi. 

Dar oare cuvintele sale l-au convins pe Fiul regal de nevi- 
novăţia lui Gergu? 

Fără îndoială că nu. 

Acest Iker devenea tare primejdios. Dobîndind de-acum 
puteri sporite şi fiind considerat vrednic de Misterele lui 

Osiris, trimisul lui Sesostris căpătase o forţă neaşteptată. 
Crezînd că Abydosul îl va respinge, Bega se înşelase amamic. 

Tînărul acesta era însufleţit de o lumină ciudată, pe care 
ritualurile lui Osiris o hrăneau. 

O clipă, o singură clipă, Bega se întrebă dacă n-ar fi fost 
mai bine să uite de trădare şi de toate uneltirile, să redevină 
un preot adevărat şi să urmeze calea lui Iker. 

Supărat, se frecă la ochi. 

Puritatea lui Iker, năzuinţele sale, respectarea tradiţiilor 
nu puteau duce la nimic bun. Doar Prevestitorul însemna 
de-acum viitorul. 

Şi apoi, Bega mersese prea departe. 

Renegîndu-şi trecutul şi jurămintele, luînd parte la 
uneltirile Răului, nu se mai putea întoarce din drum. Alegerea 
făcută îi eliberase pornirile prea multă vreme înfrînate, 
dorinţa de a se îmbogăţi şi pofta de putere. Cei aidoma lui 
Iker aveau să piară. 

Iar Prevestitorul trebuia să treacă degrabă la fapte. 


Shab Strîmbu' se întîlni cu stăpînul său lîngă scara 
Marelui Zeu, departe de ochii soldaţilor care patrulau în 
deşert, în afara Abydosului. Odată isprăvite ritualurile ce se 
desfăşurau la apusul soarelui, lămpile se aprinseseră în odăile 
preoţilor permanenţi şi ale celor temporari cărora le fusese 
îngăduit să doarmă în Abydos. După masa de seară, preoţii 
pricepuţi în observarea cerului se urcaseră pe acoperişul tem- 
plului lui Sesostris, scrutînd stelele şi străduindu-se să 
desluşească mesajul zeiţei Nut. 

— Ai reuşit să te apropii de mormîntul lui Osiris? 

— La prima vedere, nu pare să fie protejat, răspunse 
Strîmbu”. Doar un preot bătrîn verifică peceţile şi rosteşte 
formulele. 

— Nici un fel de pază? 

— Nici cea mai firavă. După cum m-aţi sfătuit, m-am ţinut 
la o depărtare de treizeci de paşi de uşa mormîntului. 
Pesemne există vreo apărare nevăzută. E cu neputinţă ca la un 
monument atît de însemnat să se ajungă aşa de uşor. 

— Sacrul ce domneşte peste acel loc şi strălucirea lui Osiris 
îi descurajează pe curioşi, socoti Prevestitorul. Se tem de 
mînia zeului. 

— Şi dacă preoţii au aşezat acolo o stavilă magică? 

— Asta nu o să mă oprească, viteazul meu prieten. Puțin 
cîte puţin, voi nărui zidurile Abydosului. 

— Trebuie să mai stau ascuns în această capelă, stăpîne? 

— Nu pentru multă vreme. 

— Strîmbu” rînji. 

— Voi căpăta privilegiul de a-l ucide pe Iker? 

Ochii Prevestitorului se înroşiră puternic. Trupul său 
răspîndea în jur o căldură ca de jăratic. 

Înspăimîntat, Shab se trase îndărăt. 

— Statuetele mele au ieşit din cufăr, zise Prevestitorul cu 
voce amenințătoare. Deschizîndu-l, Sobek Păzitorul tocmai a 
săvârşit ultima sa greşeală. În noaptea asta, vom scăpa de el, 
şi oamenii noștri din Memphis vor putea porni la atac. 


13. 


Sesostris se bucură că inițierea lui Iker din Locaşul 
Aurului se sfîrşise cu bine. După spusele Pleşuvului, tînărul 
se purtase în chip desăvîrşit şi-şi îndeplinise misiunea cu grijă 
şi pricepere. Fără să ştie, trecuse în felul acesta de prima 
poartă a Cercului de Aur din Abydos şi, prin urmare, devenea 
puţin cîte puţin un Osiris. Curînd, conducînd ritualul din luna 
Khoiak se va afla, totodată, în centrul lui şi va pătrunde, pe 
deplin, în inima celei mai tainice confrerii din Egipt. 

Astfel, Iker se construia aidoma pietrei de lumină din care 
se năştea fiecare piramidă, fiecare templu, fiecare locaş de 
veci. Şi, pe această piatră, faraonul îşi întărea regatul, nu pen- 
tru slava sa, ci pentru cea a lui Osiris. Atîta vreme cît Cele 
Două Regate îi prelungeau înfăptuirea zeului, moartea nu-i va 
atinge pe cei vii. 

Potrivit unor zvonuri stăruitoare, Sesostris avea să-l nu- 
mească pe Iker coregent şi să-l asocieze la tron ca să-l 
pregătească pentru domnie. Dar planul monarhului, deşi nu 
înlătura cu totul o atare posibilitate, era mult mai cuprinzător. 
După pilda înaintaşilor săi, el trebuia să transmită KA-ul lui 
Osiris unui om vrednic să-l primească, să-l păstreze, să-l 
sporească, apoi, la rîndul său, să-l transmită mai departe. Lui 
Iker, făuritor al bărcii şi al statuii zeului, avea să-i revină 
această sarcină. Ajungînd să cunoască misterele, el le va cele- 
bra. Pentru tînărul acesta fără pereche, nu exista nici o deose- 
bire între a privi şi a trece la fapte, între a descoperi şi a da 
viaţă. Scurgerea orelor odată înlăturată, Fiul regal ar trăi, 
potrivit timpului lui Osiris, la obîrşia timpului şi a sim- 
bolurilor, plămădite din spirit şi materie. I se va alătura lui 

+ 
Isis dincolo de calea de foc şi va privi înăuntrul Arborelui 
vieţii. 

Ameninţările Prevestitorului făceau cu atît mai însemnată 
existenţa acestui cuplu. Credinței sale oarbe şi voinţei lui de 
a o impune prin violenţă Isis şi Iker li se împotriveau printr-o 
spiritualitate senină, pură, hrănită de o lumină creatoare. 

Dar victoria nu era încă dobîndită. 

Sesostris nu credea în dispariţia Prevestitorului, care, pre- 
cum o viperă a nisipurilor, ştia să se ascundă înainte de a lovi. 

Pricepea el, oare, adevărata importanţă a lui Iker sau se 
înverşuna doar să lupte contra faraonului punînd la cale noi 
atacuri în Memphis? În ciuda cîtorva reuşite, Sobek se temea 
de relele pe care le-ar putea săvîrşi luptătorii din umbră, atât 
de bine ascunşi, încît pînă şi lui Sekari îi era greu să le dea de 
urmă. 

La miezul nopţii, generalul Nesmontu rupse firul gîn- 
durilor lui Sesostris. 

— Am veşti foarte proaste, Luminăţia Voastră. Sobek a 
căzut victimă unui atac. Nişte statuete aduse într-un cufăr i-au 
pricinuit neînchipuit de multe răni. Doar focul le-a biruit. 
Doctorul Gua încearcă să-l salveze, dar nu se arată prea 
încrezător. lar nenorocirile nu se opresc aici! Cînd a fost 
chemat, doctorul se afla la căpătiiul vizirului, care se simţea 
foarte rău. Potrivit părerii lui Gua, pe Khnum-Hotep l-au 
lăsat de tot puterile. 

— Să pornim chiar acum, stăruia Sekari. Dacă mai întîrziem 
mult, netrebnicii ăia o să-şi ia tălpăşiţa. 

Însărcinaţi cu paza lui Sobek, cei mai buni oameni ai săi 
erau peste măsură de abatuţi. 

— Doar el poate să ia o astfel de hotărire, reaminti 
aghiotantul său. 

— Priveşte adevărul în faţă! Sobek e pe moarte. El avea 
ştire despre tot ce făceam şi aştepta raportul meu. Şi ar fi fost 
dornic să trecem la fapte. Păzitorul ar fi pornit într-acolo cu 
toate trupele, fii sigur! 

Copleşit, ofiţerul nu părea în stare să se mişte. 

— Doar Sobek ştia să conducă toate forţele noastre strînse 
laolaltă. Fără el, sîntem pierduţi. El făcea aproape toată treaba, 
cerceta toate dosarele şi descîlcea toate iţele. Înlăturîndu-l, 

duşmanul ne-a țintuit la pămînt. Niciodată n-o să mai găsim 
un comandant asemenea lui. 

— Un prilej ca ăsta n-o să se mai ivească prea curînd. Dă-mi 
cît mai mulţi oameni bine pregătiţi şi-am să-i călăuzesc pînă 
acolo. Avem cît de cît sorți de izbîndă şi vom reuşi să 
nimicim o parte din oamenii Prevestitorului. 

Doctorul Gua ieşi din odaia lui Sobek. 

— Duceţi-vă să aduceţi un urcior cu sînge de bou! 

— Trăieşte... mai trăieşte? întrebă aghiotantul. 

— Grâbiţi-vă! 

Fu trezit degrabă din somn meşterul măcelar de la templul 
lui Sesostris, care sacrifică doi boi graşi şi-i trimise doctoru- 
lui preţiosul lichid. Gua i-l dete rânitului să-i bea cu 
înghiţituri mici. 

— O să-l salvaţi? întrebă Sekari. 

— Ştiinţa mea nu săvîrşeşte minuni, iar eu nu sînt faraon. 

— Pot să te ajut, grăi atunci monarhul păşind în cameră. 

— Regele îşi lipi palmele de trupul Păzitorului, smulgîndu-l 
astfel din ghearele morţii. 

Rănitul îşi veni în simțţiri. 

— Luminăţia Voastră... 

— Munca ta nu s-a isprăvit, Sobek. Lasă-te îngrijit, dormi 
şi întremează-te. 

Doctorul Gua nu-și credea ochilor. Fără sprijinul regelui, 
Păzitorul s-ar fi stins din viaţă, în ciuda trupului său vînjos. 
Atingerea tămăduitoare a faraonului și sîngele de bou îi aduse- 
seră deja puţină culoare în obraz. 

— Farmacistul Renseneb să prepare întăritoarele cele mai 
puternice, porunci doctorul. 

Regele şi Sekari se retraseră. 

— Printre gărzi domneşte dezordinea, Luminăţia Voastră. 
Am nevoie de Nesmontu ca să încercuiesc un cartier din 
Memphis unde se ascund oameni de-ai Prevestitorului. 

— Alătură-te generalului şi câlăuzeşte soldaţii. 

Aghiotantul lui Sobek se apropie de suveran. 

— Luminăţia Voastră, cunoaştem numele făptaşului. 

— Nu e vorba de Prevestitor? 

— Nu, Luminăţia Voastră. 

— De unde atîta siguranţă? 

— I-am văzut iscălitura. 

— Ai vreo dovada? 

— Da, acest papirus, scris de mîna ucigaşului care i-a trimis 
lui Sobek cufaărul, minţind că e un dar din partea voastră. 

Sesostris citi scrisoarea. 

La prima vedere, vinovatul era Sehotep. 

Întinerit la gîndul că va aresta o bandă de luptători din 
umbră, Nesmontu conducea pregătirile de plecare, în răpăitul 
tobelor. El însuşi îi trezise pe soldaţii din cazarma cea mare a 
Memphisului şi se aşezase în fruntea mai multor regimente, 
desfăşurate potrivit îndrumărilor lui Sekari. 

În plină noapte, străduţele şi pieţele erau pustii. 

— Să ne păzim să nu ni se întindă vreo capcană, îşi arătă 
Sekari îngrijorarea faţă de fratele său din Cercul de Aur. 

— Răufăcătorii ăştia n-o să mă păcălească aşa cum i-am 
păcălit eu la Sichem, făgădui Nesmontu. Mai întîi, încercuim 
locul, apoi, trupe mici de pedestraşi vor răscoli fiecare casă. 
Pe acoperişuri, arcaşii vor ţine săgețile gata să le slobozească. 

Ordinele generalului fură împlinite cu iuţeală şi fără greş. 
Zarva puse stăpînire pe întregul cartier. Oamenii vociferau 
nemulţumiţi, copiii ţipau, dar nu izbucni nici o încăierare şi 
nimeni nu încercă să fugă. 

Împreună cu vreo zece pedestrași, Sekari scotoci casa în 
care fusese cît pe ce să fie ucis. 

Resturi de mîncare, cîteva lămpi vechi, nişte rogojini 
tocite... Cei care încercaseră să-l omoare pe Sekari părăsiseră 
casă în mare grabă. 

Mai rămînea prăvălia vînzătorului de sandale, care, alături 
de soţia sa şi de un băieţandru speriat, îşi striga nevinovăția. 

— Căutaţi prin toate odăile, ordonă Nesmontu. 

— Din a cui poruncă? întrebă negustorul. 

— Nu te priveşte. 

— Am să mă plîng vizirului! În Egipt, nu te porţi aşa cu 
oamenii. Trebuie să respecţi legile. 

Nesmontu îl sfredeli cu privirea. 

— Sînt generalul care comandă armata egipteană şi n-o să 
mă înveţe pe mine cum să-mi fac treaba un complice de-al 
Prevestitorului. 

— Complice... Prevestitorul... Nu înţeleg! 

— Poate vrei nişte lămuriri. 

— Chiar le cer! 

— Te bănuim că eşti unul dintre luptătorii din umbră cărora 
le place să ucidă egipteni. 

— Nu... nu ştii ce vorbeşti! 

— Arată-mi puţin respect! Oamenii mei o să aibă grijă de 
tine, în timp ce eu am să-ţi întorc bîrlogul pe dos. 

În ciuda împotrivirilor sale, soldaţii îl luară pe bărbat cu ei. 

Sekari căută, nerăbdător, o dovadă a vinovăţiei negus- 
torului, dar nu dădu decît peste piei de toate soiurile, zeci de 
perechi de sandale, papirusuri cu socotelile prăvâliei şi 
obiecte necesare unei familii mici pentru traiul de zi cu zi. 

— N-o să găsim nimic, zise el cu amărăciune. 

— Poate există pe undeva ascunzători burduşite cu arme, îi 
răspunse Nesmontu, îndârjit. 

— Credincioşii Prevestitorului au avut timp să le mute în 
altă parte. 

— Vom lua la întrebări pe toţi locuitorii cartierului. Şi, 
crede-mă, au să vorbească! 

— Nu, generale. Dacă au mai rămas răufăcători prin preajmă, 
se vor lăsa prinşi de bunăvoie. Iar dacă-i arestăm, ori vor 
păstra tăcerea, ori ne vor îndruga numai minciuni. 

Bătrînul general recunoscu că Sekari avea dreptate. 
Totuşi, îşi duse căutările pînă la capăt. Dar strădaniile lui se 
dovediră zadarnice. 

Nu-i dibuiră nici pe Morocănos, nici pe Creţ. Ba încă se 
văzu nevoit să-l elibereze pe vînzătorul de sandale, cerîndu-i 
iertare. 

După încheierea ritualurilor de dimineaţă, Sesostris stătu 
de vorbă pe-ndelete cu doctorul Gua. 

— Sobek se va pune pe picioare, îl asigură Gua pe monarh. 
Leacurile pe care i le dau ar înzdrăveni şi un taur sălbatic, şi, 
din fericire, Sobek are un trup la fel de viguros! Singura 
bătaie de cap e să-l silim să stea în pat pînă ce rănile adînci se 
vor cicatriza. Dar întrucît nici un organ n-a fost grav atins, îşi 
va recăpăta toată puterea dinainte. 

- Şi Khnum-Hotep? 

Doctorul nu-i ascunse regelui adevărul. 

— Nu mai există speranţe, Luminăţia Voastră. Din pricina 
unei istoveli nemăsurate, inima vizirului va înceta în curînd 
să bată. Singura mea dorinţă e ca leacurile să-l împiedice să 
sufere. 

— Îngrijeşte-te, în primul rînd, de el, îi ceru Sesostris. 

Generalul Nesmontu îi dădu regelui raportul despre 
căutările de peste noapte, fără să-i ascundă nimic şi fără să se 
amăgească singur. De-acum gărzile trebuiau să cerceteze cu 
băgare de seamă trecutul tuturor locuitorilor cartierului şi să 
verifice dacă aceştia spuseseră adevărul. Muncă anevoioasă, 
plină de migală şi care s-ar fi putut så nu ducă nicăieri. 
Credincioşii Prevestitorului se amestecaseră atît de bine 
printre egiptenii din Memphis, că era greu să le iei urma. 

— Aghiotantul lui Sobek cere arestarea lui Sehotep, grăi 
suveranul. 

— Nici eu, nici Sekari nu credem în vinovăția lui! se 
împotrivi generalul. Un membru al Cercului de Aur din 
Abydos nu s-ar gîndi în veci să-l ucidă pe mai-marele 
gărzilor. 

— Un document îl acuză. 

— Unul fals, fără îndoială! Din nou cineva încearcă să 
dezbine Casa Regelui. 

— Marele Consiliu nu se va strînge în dimineaţa aceasta, 
hotărî monarhul. Trebuie să-l ascult întîi pe Sehotep. 

— Nu vrea să-şi spună numele, generale, dar pretinde că e 
ceva grav şi care nu suferă amînare. 

— Ai tu grijă de el, îi ordonă Nesmontu aghiotantului său. 

— Dar a zis că nu vorbeşte decît cu generalul Nesmontu şi 
cu nimeni altcineva. Spune că siguranţa faraonului ar fi în joc. 

Dacă era vorba de-un răuvoitor, acesta avea să ajungă în 
faţa judecătorilor pentru răspîndirea de veşti false şi 
defâimarea armatei. 

În vârstă de vreo treizeci de ani, înalt, cu o cicatrice ce-i 
brăzda mîna stîngă, bărbatul părea cumpătat şi totodată 
neliniştit. 

— Din porunca lui Sobek, rosti el cu voce apăsată, m-am 
strecurat printre slujbaşii conduşi de Medes. Misiunea mea 
era să observ dacă el sau oamenii lui uneltesc ceva. 

Nesmontu scoase un soi de mormăit. 

— Păzitorul chiar n-are încredere în nimeni! A pus iscoade 
în toată administraţia? 

— Asta n-o ştiu, generale. Dar eu trebuia să-i dau de veste 
lui Sobek de cum observam ceva nefiresc. Şi pentru că un 
atare lucru s-a petrecut, iar Sobek nu mă poate primi, am 
socotit de cuviinţă să vă înştiinţez. 

— Înţeleaptă hotârîre, te ascult. 

— Slujba mea e dintre cele mai însemnate, şi pot să citesc 
cea mai mare parte a documentelor ce ajung sub ochii lui 
Medes şi ai oamenilor säi apropiaţi. Să-i cîştig încrederea şi 
să o păstrez s-a dovedit o treabă tare grea. Se poartă ca un 
adevărat tiran, nu trece cu vederea nici o greşeală, şi doar 
dacă munceşti din răsputeri îi intri în voie. 

— De-aia Secretariatul Casei Regelui merge mai bine ca 
niciodată, îşi dete cu părerea Nesmontu. 

— Purtarea lui Medes e pilduitoare, continuă barbatul, iar 
treburile şi le îndeplineşte fără cusur. Pînă ieri nu văzusem 
nimic nefiresc sau care să-mi dea de bănuit. Fiind însărcinat 
cu verificarea odăilor de lucru înainte de închiderea lor, am 
aruncat o privire printre dosarele pe care Medes urmează så 
le citească în dimineaţa aceasta. Printre ele se afla şi 
următoarea scrisoare neiscâălită: 


Un trădător s-a strecurat în Casa Regelui. El a născocit 
povestea Prevestitorului, un răsculat sirian, mort de multă 
vreme. Acest monstru cu sînge rece şi neabătut în hotărtrea 
lui este căpetenia luptătorilor ascunși din Memphis, a săvîrşit 
fapte cumplite şi plănuiește să-l omoare pe mai-marele 
gărzilor din regat. Apoi va pune la cale un nou atac împotriva 
faraonului. Un ucigaş mai presus de bănuieli: Sehotep. 


— Ai pus mîna pe acest document? 

— Nu, căci tocmai ceea ce va face Medes cu scrisoarea 
contează. Va vorbi despre ea sau va tăcea? Dar pe mine lucrul 
acesta nu mă mai priveşte, întrucît i-am spus că părăsesc slujba 
din pricina sănătăţii mele şubrede. Aş vrea să mă întorc prin- 
tre tovarăşii mei din cazarmă înainte ca Medes să descopere 
cine sînt cu adevărat. 

Lui Nesmontu nu-i mai rămînea decît să se grăbească sâ-l 
înştiinţeze pe monarh. 


14. 


De cînd sacagiul, cea mai bună iscoadă a sa, dispăruse, 
Libanezul se văita că ține greu legătura cu trupele sale de 
luptători. Totuşi, trimişii acestora se înfăţişau înaintea por- 
tarului său, care le transmitea poruncile stăpînului. 

Libanezul ar fi trebuit să găsească pe altcineva în locul 
sacagiului, dar nu se bizuia pe credincioşii Prevestitorului şi 
n-ar fi primit în casa lui decît un bărbat de nădejde, care-şi 
dovedise stăpînirea de sine. Doar Medes se bucura de acest 
privilegiu, căci Secretarul Casei Regelui, care purta semnul 
de neşters al lui Seth, nu mai putea să dea înapoi. 

Portarul îi înmînă un mesaj încifrat al cărui cuprins îl 
umplu de bucurie: cu trupul aproape golit de sînge de pe 
urma rănilor pricinuite de statuetele vrăjite, Sobek Păzitorul 
trăgea să moară! 

Carevasăzică, Prevestitorul dăduse o lovitură hotărîtoare. 
Rămase fără căpetenie, gărzile din Memphis se vor lăsa pe 
tînjeală şi capitala va fi mai uşor de atacat. 

Bucuros, Libanezul înghiţi, una după alta, trei prăjituri 
îmbibate de grăsime. 

Portarul apăru din nou. 

— Creţul doreşte să vă întâlniți degrabă cu el în piaţă. 

Bogatul negustor ieşea arareori din sălaşul său. De aceea, 
o astfel de cerere îi dădea de înţeles că se petrecuseră fapte 
grave, neliniştitoare chiar. 

Greutatea trupului său îi îngreuna mersul, iar drumul i se 
păru foarte lung. 

În faţa unei tarabe cu smochine se opri. Vînzătorul se 
număra printre credincioşii Prevestitorului şi nu avea de ce să 
se ferească de el. 

Creţui veni lîngă Libanez. 

— Nu sînt gârzi prin preajmă? 

— Două la intrarea în piaţă şi alte două amestecate printre 
cumpărători, dar le supraveghem. Dacă se apropie, o să fim 
preveniţi. 

— Ce s-a întîmplat? 

— O iscoadă egipteană ne-a descoperit adăpostul. Am 
încercat de două ori să-i facem de petrecanie, dar am dat greş. 
Aşa că eu şi oamenii mei, temîndu-ne să nu trimită gărzile 
peste noi, am părăsit neîntîrziat cartierul, avînd grijă să nu 
lăsăm vreo urmă. Dar mare ne-a fost mirarea cînd am văzut 
că armata a dat buzna pe străzi şi a scotocit prin case! 

— Şi ce-au găsit? 

— Nimic. Soldaţii au plecat cu mîna goală, ba încă s-au 
ales şi cu bruftuluieli din partea locuitorilor şi a oamenilor 
noştri rămaşi pe loc. Vînzătorului de sandale chiar i-au cerut 
iertare că l-au învinuit pe nedrept! În Egipt nu se glumeşte cu 
legile, şi armata nu se poate purta cu supușii faraonului după 
cum are poftă. Slăbiciunea asta o să ducă regatul la pieire! 

— A fost arestat vreunul de-ai noştri? 

— Nici unul. Zvonurile despre moartea lui Sobek par înte- 
meiate de vreme ce cîrmuirea a folosit armata şi nu gărzile, 
devenite neputincioase fără comandantul lor. Îmi şi închipui 
deznădejdea ce i-a cuprins pe Sesostris şi pe înalții demnitari! 
Atta risipă de forţe, atîtea strădanii, atîtea căutări, şi tot nu 
ne-au prins! Slăvit fie măreţul nostru stăpîn, Prevestitorul. 
Datorită protecţiei sale am ajuns de neatins. 

— Bineînţeles, bineînţeles, încuviință Libanezul, dar tre- 
buie să ne arătăm şi de-acum înainte la fel de uniţi şi de 
prevăzători. 

— Înlăturarea lui Sobek nu ne va înlesni oare drumul? 

— Să nu-l uităm pe generalui Nesmontu. 

— Un bătrîn care nu ştie-altceva decît să-şi muştruluiască 
trupele. Iar acestea nu vor fi în stare să ne ţină piept. 

— Unde plânuieşti să vă ascundeţi tu şi oamenii tăi? 


E] 

— Acolo unde nu-i va trece nimănui prin minte să ne 
caute: în cartierul care tocmai a fost răscolit de la un capăt la 
altul! Judecînd după noile noastre locuri de taină, e peste 
putinţă să fim descoperiţi. 

Ultima idee a Libanezului îi ferea, într-adevăr, de 
necazuri pe luptătorii din umbră, care aveau să pornească în 
curînd la atac. 

— Să nu ne laşi să lîncezim. Soiul ăsta de locuinţă e tare 
neplăcut. 

— Aştept ordinul Prevestitorului. 

Aceste cuvinte îl mulțumiră pe Creţ. Uneori, el se îndoia 
de buna-credinţă a Libanezului, sclav al traiului îmbelşugat, 
şi se întreba dacă puterea pe care i-o încredinţase 
Prevestitorul, numindu-l comandant al luptătorilor din 
Memphis, nu i se urcase cumva la cap. Dar vorbele rostite de 
negustor îl liniştiră pe deplin. 

— Cînd va sosi clipa, eu şi celelalte căpetenii, împreună cu 
oamenii noştri, vom lovi în numele Prevestitorului. Îi vom 
zdrobi pe netrebnici şi doar cei care se vor supune noii 
credinţe vor scăpa cu viaţă. Legea Zeului va birui, îi vom 
prigoni pe necredincioşi şi pe femeile neruşinate. 

— Cucerirea Memphisului nu va fi treabă ușoară, încercă 
să-i mai domolească avîntul Libanezul. Să ţin legătura cu toţi 
oamenii noștri îmi dă destulă bătaie de cap. 

— Găseşte iute o cale să ocoleşti toate piedicile! Orice-ar 
fi, Prevestitorul va alege clipa potrivită. Egiptenii ţin atît de 
mult la fericirea lor şi la plăcerile vieţii, încît vor fi copleșiți 
de valul nostru purificator. Sute de gărzi şi de soldaţi vor 
îngenunchea şi ne vor ruga să-i cruțåm. Iar cînd vom ridica în 
vîrful lăncilor noastre capetele lor tăiate, ofiţerii o vor rupe la 
fugă şi-l vor părăsi pe faraon. Cît despre Sesostris, îl vom 
prinde viu şi i-l vom oferi Prevestitorului! 

Gustînd din plin aceste minunate privelişti ale unui viitor 
nu tocmai îndepărtat, Libanezul nu-și nesocotea totuşi 
duşmanul și se îndoia de trupele sale. Dacă lupta se va 
încheia cu izbînda lor şi noua lui slujbă îi va da voie să taie şi 
să spînzure, o să-l osîndească la moarte pe Creţ şi pe cei 
asemenea lui, învinuindu-i de desfrîu. Folositor în timpul 
luptei, nebunul ăsta care se lăsa pradă unei înflăcârări 

nemăsurate avea să se preschimbe mai apoi într-o creatură 
vătămătoare şi greu de controlat. 

Nevasta lui Medes respecta întru totul sfaturile doctorului 
Gua: două hapuri dimineaţa, unul la prînz şi trei seara şi 
multe infuzii de-a lungul zilei. Odată ce înghiţea leacurile 
acestea pregătite de farmacistul Renseneb, se simţea uşoară şi 
împăcată cu sine. Somnul îi era tihnit şi îşi regăsise liniştea. 
Slujitoarea cea nouă care-i aranja părul şi noul bucătar îi 
împlineau toate poftele. Ultimul prepara bucate de o fineţe 
fără seamăn şi prăjituri îmbietoare pe care nevasta lui Medes 
le înfuleca întruna. 

Dobîndind parcă puteri neaşteptate, începu să se îngri- 
jească de casă. De cu zori, chemă la ea o întreagă armată de 
meşteri, împărțind porunci cu nemiluita: să vopsească pereţii, 
să curețe bazinul cu apă, să taie crengile uscate ale copacilor, 
să verifice jgheaburile prin care se scurgea apa folosită în 
gospodărie. Această forfotă o făcea să uite de gravele greșeli 
care o chinuiau, aşa că nu mai era nevoită să i le destăinuie 
doctorului Gua şi să rupă astfel tăcerea la care soţul ei o forţa. 

— Ce sănătate înfloritoare! observă Medes, uimit. 

— Doctorul Gua e duhul meu bun. Nădăjduiesc c-ai să fii 
mândru de mine! Casa noastră avea nevoie de multe reparaţii, 
şi, în sfîrşit, am hotărît să văd de ea. 

— Felicitări, scumpa mea. Eşti stăpînă aici, şi nu te sfii s-o 
arăţi. Dar mai ales nu te lăsa păcălită. Muncitorii ăştia nu se 
gîndesc decît să ne fure. 

Zîmbind, Medes porni spre odăile de lucru ale vizirului. 

Falsul scrib, iscoada lui Sobek, citise, pesemne, scrisoarea 
neiscălită strecurată printre dosare. Fiind ultimul care pleca 
acasă, neisprăvitul scotocea peste tot. Iar o descoperire atît de 
importantă îi răsplătea răbdarea! 

Bineînţeles, acum aştepta să vadă ce va face Medes. 

Dacă se prefăcea că nu ştie nimic şi nu sufla o vorbă, 
Secretarul Casei Regelui nu ar fi dovedit, oare, că era com- 
plicele lui Sehotep şi că unelteau împreună? 

În odăile de lucru ale vizirului domnea o mîhnire adîncă. 

— Ne facem griji pentru sănătatea lui Khnum-Hotep, îi 
mărturisi lui Medes unul dintre apropiații vizirului. Am 
crezut că o să-l pierdem din pricina unui rău cumplit ce-l 

cuprinsese. Dar, din fericire, doctorul Gua l-a readus în 
simţiri. 

— Şi acum vizirul s-a hotărât, în sfîrşit, să se mai odih- 
nească puţin? 

— Din păcate, nu. Intraţi, vă aşteaptă. 

Ca în fiecare dimineaţă, Medes se întîlnea cu vizirul ca să 
primească noile porunci. 

Aerul pierdut a lui Khnum-Hotep, cîndva atît de 
impunător, îl uimi pe Medes. Slăbit, cu ochii adînciţi în orbite, 
cu obrajii supţi şi pielea pămîntie, vizirul de-abia respira. 

— Nu îndrăznesc să vă dau eu sfaturi, zise, întristat, 
Medes, dar n-ar fi, oare, înţelept să vă uşuraţi de o parte din 
sarcinile ce vă apasă atît de greu? 

— Uiţi că muncă se spune kat şi ne oferă KA, energia fâră 
de care viaţa nu e cu putință? Să mori muncind e cel mai fru- 
mos mod de a dispărea. 

— Nu 'vorbiţi de nenorocire! 

— Să nu ne ascundem după deget. Pînă şi doctorul Gua a 
renunţat să mai spere că mă va vindeca. Un alt demnitar cre- 
dincios lui Sesostris mă va înlocui şi va sluji regatul la fel 
de bine. 

Secretarul Casei Regelui îşi luă un aer încurcat. 

— Mi-a fost trimis un document ciudat. E vorba despre un 
şir de minciuni, fără nici o iscălitură. Scrisoarea aceasta îl 
împroaşcă pe unul dintre membrii Casei Regelui cu noroi. 
Am şovăit să o distrug, deşi clocoteam de furie, socotind că 
se cuvine mai degrabă să v-o aduc. 

Medes îi întinse scrisoarea vizirului. 

— Într-adevăr, e mai bine så mă previi. 

Sehotep petrecuse o noapte minunată în tovărăşia unei 
tinere femei, iscusite în jocurile dragostei. Veselă şi neas- 
tîmpărată, se deda la tot soiul de desfătări fără nici o opre- 
lişte. Impotrivindu-se cu încrîncenare căsătoriei, voia să se 
bucure din plin de tinereţe înainte de a-i urma tatălui ei la 
cîrma familiei. 

Fericiţi, cei doi amanți se despărțiră dimineaţa, după ce 
mîncaseră pe săturate ca să-şi recapete puterile. Acum, 
lăsîndu-se pe mîinile frizerului său, Sehotep se gîndea la 
ceea ce avea de spus în faţa marelui consiliu, unde trebuia să 

dea seamă despre cum înaintau lucrările pe şantierele din 
regat. 

Îndată ce sosi la palat, un ofițer din garda faraonului îl 
conduse în odaia de lucru a lui Sesostris, nu în sala unde se 
adunau membrii Casei Regelui. 

De fiecare dată cînd se întîlneau, elegantul Sehotep 
simţea tot mai multă admiraţie pentru acest uriaş care nu 
cunoştea oboseala şi nu dădea înapoi în faţa nici unei 
piedici. La drept vorbind, Sesostris se ridica deasupra vre- 
murilor şi a supuşilor săi. 

— N-ai nimic să-mi destăinui, Sehotep? 

Mai-marele peste toate lucrările regelui fu luat pe 
neaşteptate. 

— Trebuie să-mi spun raportul între patru ochi? 

— Nu găseşti că purtările lui Sobek sînt greşite? 

— Deşi cîndva s-a înşelat în privinţa lui Iker, socot că este 
o căpetenie fără pereche. 

— Nu i-ai trimis, în numele meu, un cufăr din lemn de sal- 
cîm în care se aflau niște statuete magice? 

În ciuda minţii sale agere, Sehotep rămase cu gura 
căscată. 

— Cu siguranţă că nu, Luminăţia Voastră! Cine a făcut o 
glumă aşa dezgustătoare? 

— Însufleţite de un duh rău, statuetele au încercat să-l 
omoare pe Sobek. Suferind din pricina nenumăratelor răni, 
aproape că şi-a pierdut tot sîngele. Acum pare să fie în afara 
primejdiei, dar trebuie să-l descoperim şi să-l pedepsim pe 
vinovat. Iar el şi-a iscălit fapta. Şi această iscâlitură e a ta. 

— Peste putinţă, Luminăţia Voastră! 

— Priveşte acest papirus. 

Tulburat, Sehotep citi scrisoarea mînjită de sînge, găsită 
lîngă trupul lui Sobek. 

— N-am întocmit eu aceste rînduri. 

— Îţi recunoşti scrisul? 

— Asemănarea mă uimeşte! Cine a putut să plăsmuiască 
un astfel de fals? 

— Încă un document te acuză, adăugă regele. Potrivit unei 
scrisori neiscălite, tu ai fi comandantul trupelor de luptători 
din umbră ascunşi în capitală şi plănuieşti să mă ucizi. Ca să 

îndepărtezi de tine orice bănuială, l-ai născocit pe acest 
Prevestitor, luînd ca model un tîlhar mort de multă vreme. 

Sehotep rămăsese atît de năucit, că nu mai putea scoate un 
cuvînt. 

— Aghiotantul lui Sobek şi ceilalţi ofiţeri ai gărzilor cer 
arestarea ta, grăi în continuare Sesostris. Papirusul acesta le e 
de ajuns ca să depună o plîngere la vizir. 

— Încercarea nu vi se pare grosolană? Dacă eram 
într-adevăr monstrul despre care vorbiţi, n-aş fi fost atît de 
prost încît să-mi iscălesc ticăloşiile! Şi o scrisoare fără 
iscălitură nu înseamnă nimic în ochii judecătorilor egipteni. 

— Khnum-Hotep se vede totuşi nevoit să ia în seamă plîn- 
gerea şi să facă oarecare cercetări. Deocamdată, nu mai poţi 
îndeplini slujba de mai-mare peste lucrările regelui. 

— Luminâţia Voastră... vă îndoiţi de mine? 

— 'Ţi-aş mai vorbi astfel? 

O fericire adîncă însenină privirea lui Sehotep. Cîtà vreme 
se bucura de încrederea regelui, se va bate din răsputeri. Dar 
cum să-l descopere pe cel care pusese la cale această 
mîrşăvie? 

— Din pricina învinuirilor ce ţi se aduc, continuă Sesostris, 
nu-i mai pot aduna laolaltă pe toţi iniţiaţii Cercului de Aur. 
Locul tău va rămîne gol pînă îţi va fi recunoscută 
nevinovăția. 

— Cel mai mare vrăjmaş al meu sînt bîrfele ce se vor isca. 
Limbile veninoase au să se dezlege! Iar duşmânia gărzilor n-o 
să ne uşureze cîtuşi de puţin sarcina. Acum pricep că atacul 
nu se dovedeşte atît de grosolan pe cît îmi părea la început... 
Vizirul, Senankh şi Nesmontu sînt, neîndoielnic, următoarele 
ţinte ale Prevestitorului. 

— Sănătatea lui Khnum-Hotep se năruie de la o zi la alta, 
îi destăinui monarhul. 

— Doctorul Gua... 

— De data aceasta se dă bătut. 

Deşi încrezător din fire, Sehotep şovăi. 

— Răul vrea să lovească în Luminăţia Voastră! Îndepaăr- 
tindu-i pe cei care vă sînt devotați, semânînd haosul în 
administraţie, atingîndu-se chiar de Cercul de Aur, încearcă 
să vă şubrezească puterea. Nu e vorba de o luptă pe faţă, ci de 

o otravă picurată cu pricepere şi ale cărei urmări se văd în 
timp. Împrejurările vă cer să mă înlocuiţi, căci bunul renume 
al Casei Regelui nu trebuie pătat. Iar lucrul de pe şântierele 
deschise nu trebuie să se oprească. 

— N-am să înlocuiesc pe nimeni, hotărî faraonul. 
Altminteri ar însemna că te socot vinovat înainte de judecata 
tribunalului vizirului. Legile sînt la fel pentru toţi, şi pentru 
cei mici, şi pentru cei mari. 

— Şi dacă nevinovăția nu-mi va fi recunoscută? Să zicem 
că un răuvoitor va aţîţa o parte din gărzi împotriva mea. 
Atunci nu mai am sorți de izbîndă. 

— Să urmăm mai departe calea lui Maat, şi adevărul va ieşi 
la lumină. 

Sehotep se înfioră. Un vînt rece sufla peste regat şi 
ameninţa să-l pustiască. 

Neclintit, faraonul se pregătea pentru o bătălie a cărei 
întindere şi încrîncenare i-ar fi înspăimîntat şi pe cei mai 
curajoşi. 


15. 


Comandantul forțelor de pază din Abydos îi tăie calea 
Binei. 

— Unde zoreşti aşa? 

Fata îi suriîse. 

— Ca de obicei, merg la templu să iau mîncarea ce trebuie 
dusă preoţilor permanenţi. 

— Cam plictisitor, nu? 

— Îmi place mult munca mea şi n-aş schimba-o pe o alta. 

— La anii tăi, nu se vorbeşte aşa! Dacă ai să-ţi dai în con- 
tinuare silinţa, o să capeţi o slujbă aleasă. 

— Vreau doar să fiu de folos. 

— Haide, haide, n-o face pe sfioasa! Acum vreau să văd 
dacă nu ascunzi ceva pe sub veşminte. 

— Din ce pricină? 

— Nu ghiceşti? O fată aşa frumoasă ca tine nu se poate 
mulţumi doar să servească masa unor preoţi bătrîni, cărora nu 
le pasă decît de ritualuri şi de hieroglife. După părerea mea, 
te întilneşti cu un iubit. Ţinînd seama de îndatoririle mele, 
vreau să-i aflu numele. 

— Imi pare rău că te dezamăgesc, dar nu am nici un iubit. 

— Îmi vine greu să te cred, frumoasa mea! Dacă încerci 
să-l aperi pe fericitul ales, te înţeleg. Dar eu trebuie să ştiu tot 
ce se petrece în Abydos. 

— Cum să-ţi arăt că te înşeli? 

Comandantul îşi încrucişă braţele. 

— Bine, să zicem că-i aşa... Atunci înseamnă că ai de gînd 
să te măriţi. 

— Nu e nici o grabă. 

— Greșeşti, Bina! Dar vezi să nu te arunci în braţele vre- 
unui neisprăvit şi caută să te sfătuieşti cu un bărbat trecut prin 
viaţă. 

— Tu, de pildă? 

— Multe tinere fermecătoare îmi dau tîrcoale. Dar nu 
m-am lăsat ispitit tocmai din cauza ta. 

Bina se prefăcu emoţionată. 

— Vorbele tale mă tulbură. Din păcate, cu munca mea nu 
cîştig prea mult şi n-aş putea să mă arăt vrednică de un om 
atît de însemnat ca tine. 

— Unii demnitari îşi aleg drept soţii fete din popor. 

Frumoasa brunetă îşi plecă ochii. 

— M-ai luat pe nepregătite! Nu pot să-ţi răspund. 

Bărbatul îi mîngîie umărul. 

— Nu te pripi, scumpa mea. Avem tot timpul să fim 
fericiţi. 

— Chiar crezi asta? 

— Bizuie-te pe mine, n-ai să fii dezamăgită! 

— Îmi dai un răgaz să mai chibzuiesc? 

Comandantul zîmbi prosteşte. 

— Hotărăşte după cum te îndeamnă inima, micuța mea. 
Nădâjduiesc însă că nu vei sta în cumpănă prea mult. 

Bina se îndepărtă legănîndu-se. 

Lucrurile mergeau tot mai rău. Nu va mai izbuti multă 
vreme să-l respingă pe acest desfrînat mereu în căutare de fete 
uşoare. Fiecăreia îi îndruga aceleaşi minciuni. Şi, întrucît se 
plictisea repede, trecea de la una la alta, seara ademenindu-le 
cu măritişul, iar dimineaţa uitîndu-şi făgăduielile. 

Bina spera că Prevestitorul nu va întîrzia să pornească 
atacul hotărîtor împotriva Abydosului. Şi atunci avea să-l 
ucidă pe comandant cu mîna ei. 

Otrăviţi, cei patru salcîmi tineri nu mai generau decît unui 
cîmp slab de forţe, care nu-l stingherea pe Prevestitor. 
Înţepaturile ca de ac pe care le simţea de-a lungul picioarelor 
chiar îl făceau să zîmbească. 

Cei patru lei ai căror ochi nu se închideau niciodată 
alcătuiau ultima protecţie a Arborelui vieţii. Păzitori neobosiţi, 

omorau fulgerător pe oricine ar fi încercat să rănească salcî- 
mul lui Osiris. Un stîlp în vîrful căruia se afla o tainiţă, sim- 
bolul Marelui Ţinut, îi înzestra cu o putere de temut. 
Prevestitorul se feri să-l atingă. Pînă nu-l va ucide pe 
Osiris, fetişul! acesta va răspîndi în jur o energie periculoasă. 


În schimb, nu-i era frică să înfrunte fiarele, căci el o 
preschimbase cîndva pe Bina într-o leoaică înspăimîntătoare. 

Pazitorii aveau înfățișări diferite. Prevestitorul se apropie 
de leul cu chipul cel mai sever, aşezat spre miazânoapte, şi-i 
picură pe pleoape o licoare roşiatică făcută din neghină, nisip 
din Nubia, sare din deşert şi sîngele Binei. Apoi frecă 
răbdător calcarul, pînă ce lichidul pătrunse în el şi orbi leul. 

Ceilalţi trei, care străjuiau la miazăzi, la apus şi la răsărit, 
avură aceeaşi soartă, pierzîndu-şi vederea. 

Curînd, colții şi ghearele lor nu vor mai avea nici o putere, 
şi din vajnicii păzitori nu vor mai rămîne decît nişte pietre 
neînsufleţite. 


Purtătorul paletei de aur, Iker, celebra ritualul de 
dimineaţă, ajutat de Pleşuv. Însoţit de acesta, verifică munca 
preoţilor permanenţi, apoi se reculeseră, împreună, în faţa 
mormîntului lui Osiris. 

— N-ai săvârşit nici o greşeală, observă bătrînul preot, şi ai 
devenit, cu adevărat, mai-marele confreriei noastre. 

— Sînt doar trimisul regelui. Nu eu îndrum preoţii. 

— De-acum lucrurile se schimbă, Iker. Într-un timp 
scurt, ai străbătut un drum lung, ai ocolit zeci de piedici, ai 
îndepărtat multe primejdii şi ai îndeplinit o misiune 
anevoioasă. Vîrsta nu contează. Preoţii permanenţi te 
recunosc drept urmaşul meu şi nici eu nu puteam visa la 
mai mult. 

— Nu credeţi că aţi luat această hotărîre prea devreme? 

— Unii oameni au răgazul să se pregătească pentru sar- 
cinile viitoare, alţii învaţă să le stăpînească împlinindu-le. 


1 Obiect căruia în religiile primitive îi sînt atribuite virtuţi magice, suprana- 
turale, fiind venerat ca atare. (n.tr.) 

Destinul tău îţi cere să-ţi croieşti drumul pe măsură ce înain- 
tezi. Jinduiai după Abydos, iar Abydosul îţi răspunde. 

— Cercul de Aur... 

— Te afli deja înăuntrul lui. O ultimă poartă îți mai rămîne 
de trecut, în timpul celebrării misterelor. De aceea pregătirea 
lor trebuie să fie fără cusur. Începînd din această seară vom 
cerceta să vedem dacă nu lipseşte nici unul dintre obiectele 
trebuincioase. Apoi vom vorbi despre desfășurarea, pas cu 
pas, a ritualului. 

Cînd Iker se întoarse în micuța casă albă, Isis îl întîmpină 
cu un surîs minunat şi se îmbrăţişară cu toată dragostea. 

— Mă voi dovedi, oare, la înălţimea sarcinii mele? o 
întrebă el, neliniștit. 

— Asemenea întrebare nu se pune. Cine s-ar încumeta să 
se creadă demn de marile mistere? Spiritul Abydosului ne 
cheamă, inima noastră se deschide spre lumina lui şi împli- 
nim ritualurile călcînd pe urmele lăsate de paşii strămoşilor. 
Faţă de această datorie, mai presus de orice altceva, ce con- 
tează îndoielile şi frământările noastre? 

Amîndoi urcară pe terasă, apărată de soare cu o pînză de 
in legată la colţuri de patru mici coloane din lemn. 

Fericirea se năştea din desăvîrşita unire a vieţii zilnice cu 
sacrul, a idealului cu împlinirea sa. 

Împaărţind parcă acelaşi trup, Iker şi Isis mulţumiră 
divinităţilor pentru că le oferiseră o asemenea şansă. 

— Sora mea din Cercul de Aur mă primeşte, cu adevărat, 
lîngă ea? 

— M-am gîndit mult la asta, îi răspunse Isis în glumă, şi 
m-am codit îndelung. Dar cum tu pari să fii cel mai puţin rău 
dintre cei dornici să stea în preajma mea... 

Pe Iker îl fermecau rîsul cristalin şi blîndeţea ochilor ei. 
Dragostea născută încă de la prima lor întîlnire sporea neîn- 
cetat. Şi unul, și altul ştiau că timpul nu avea s-o spulbere, ba 


dimpotrivă. 
Dar nelinişti ascunse puseră iar stăpînire pe sufletul Fiului 
regal. 


— Bega l-a lăudat pe Gergu. Totuşi, eu îi împărtâşisem 
toate bânuielile mele, bizuindu-mă pe judecata ta limpede. 

— Ma miră. El nu laudă niciodata pe nimeni. 

— Răceala cu care se poartă nu-l face deloc plăcut, dar mie 
mi s-a părut sincer. Responsabilul principal al hambarelor 
respectă întocmai poruncile lui Bega, ferindu-se să-l 
nemulțumească. Dar tot mai am o nelămurire: Gergu a venit 
din proprie voinţă la Abydos sau l-a împuternicit cineva? 

— Bega ce crede? 

— Zice că nu-i pasă, de vreme ce Gergu îşi vede de treabă 
şi trece de pază fără greutate. 

— Ciudate cuvinte din partea unui om atît de sever ca el. 

— Vrei să spui că-l bănuieşti şi pe Bega? 

— Nu, n-am nici o învinuire să-i aduc, în afară de faptul ca 
are inima împietrită. 

— Aşa Îi e firea sau se preface? 

— Bega se ţine departe de toţi preoţii, răspunse Isis. Şi 
totuşi, s-a străduit, în zadar, să-mi câştige prietenia. 

— Avînd în vedere rangul tău, nu-l macină, oare, ranchiuna? 

— Greu de spus, căci de felul lui e ursuz peste măsură. 
Respectarea Legii n-ar trebui să alunge orice bucurie din 
suflet. Chiar şi Pleşuvului, care se arată tot atît de sever, nu-i 
lipseşte căldura sau veselia. 

— Bega mi-a făgăduit ajutorul său. A recunoscut că sosirea 
mea aici şi cercetările mele au stîrnit nemulțumiri mari, acum 
risipite. 

— Să nădăjduim că așa stau lucrurile. 

— Neîncrederea ta mă nedumereşte! 

— Nu-ţi dai seama ce putere ai dobîndit, Iker. Preoţii 
bătrîni se înclină în faţa ta, din respect pentru ea. Ştiu că n-ar 
putea să te înfrunte, în ciuda tinereţii tale. Unii s-au împăcat 
cu gîndul acesta, alţii se simt înşelaţi în aşteptările lor. Şi să 
nu uităm că regele te-a prevenit. Nici o clipă să nu ne slăbim 
atenţia. 

— Am să-l rog pe Sobek Păzitorul să iscodească legăturile 
lui Gergu. Dacă e amestecat în treburi necurate, vom afla. Cât 
despre Bega, am să fiu cu mare băgare de seamă în privinţa lui. 
De-a lungul pregătirii ritualului misterelor, o să-i cer mereu 
sfatul. Marea preoteasă a lui Hathor se învoieşte să mă ajute? 

— Legea îmi spune că n-am încotro, încuviinţă ea, zîmbind. 

De cînd păşise pe pămîntul Abydosului, frumoasa 
Nephtys dormea puţin. Lua parte la ritualurile preoteselor, 
pregătea numeroasele pînzeturi trebuincioase la celebrarea 
misterelor, verifica, împreună cu preoţii, obiectele necesare... 
Aproape că nici nu simţea cum se scurg zilele şi trăia ore de 
neuitat, care-i întreceau toate speranţele. 

Întâlnirea cu Isis era un soi de miracol. Ea o îndruma, 
arătîndu-i cum să ocolească greşelile, şi îi uşura sarcinile în 
orice împrejurare. Între cele două preotese domnea o aseme- 
nea armonie, încît abia dacă aveau nevoie să-şi vorbească. 

Nephtys porni spre templul lui Sesostris, ca să controleze 
cupele şi vasele ce aveau să fie folosite în timpul lunii khoiak. 
Ajunsă aici, îi ceru supraveghetorului preoţilor temporari 
să-l vadă pe cel care răspundea de îngrijirea vaselor. 

Fu condusă într-o capelă unde muncea un bărbat înalt, 
arătos, distins şi semeţ. Din întreaga sa făptură se răspîndea 
un farmec ciudat, care o cuceri de îndată pe tînăra preoteasă. 
Cu faţa rasă îngrijit, parfumat cu gust, înveşmâîntat într-o 
pînză de in de un alb desăvârşit, bărbatul avea gesturi blînde, 
care-i dovedeau răbdarea. 

Tocmai isprăvise de curăţat un splendid vas de alabastru, 
făcut în vremea primei dinastii. 

— Poţi să te opreşti puţin? 

Preotul îşi ridică încet ochii de o surprinzătoare culoare 
Toşiatică. 

— Sînt gata să vă ascult poruncile, răspunse el cu o voce 
învăluitoare. 

— Câte asemenea obiecte de preţ numără comoara templului? 

— Cam o sută, cele mai multe din granit. 

— În stare bună? 

— Bineînţeles. 

— Vor putea fi întrebuințate în timpul ritualului? 

— În afară de unul singur pe care l-am trimis meşterului 
sculptor ca să-l dreagă. lertaţi-mi curiozitatea... Sînteţi cumva 
sora geamână a Marii Preotese a lui Hathor? 

Tînăra femeie zimbi. 

— Semânăm, într-adevăr. Eu mă numesc Nephtys, şi regina 
mi-a făcut marea cinste de a-mi îngâdui să iau locul unei 
preotese care a murit. 

— Locuiţi la Memphis? 

— Da, dar nu duc dorul acestui oraş minunat. Abydosul 
îmi împlineşte toate dorinţele. 

— Eu nu cunosc capitala, minţi Prevestitorul. M-am născut 
într-un sat din vecinătatea Abydosului şi am rîvnit de cînd mă 
ştiu să-l slujesc pe Osiris. 

— Doreşti să devii preot permanent? 

— Mi-ar trebui nişte haruri pe care nu le am. Îmi duc traiul 
meşterind vase. Dar în fiecare an, vreme de două sau trei luni, 
am bucuria să lucrez aici. Sarcinile care mi se încredinţează 
nu au nici o însemnătate. Contează doar că mă simt aproape 
de Marele Zeu. 

— Am să-i vorbesc Pleşuvului despre tine. Poate se 
învoieşte să te păstreze aici un timp mai îndelungat. 

— Nici nu îndrăznesc să visez la aşa ceva! Mulţumesc pen- 
tru ajutor. 

— Cum te cheamă? 

— Asher. 

„Asher, «clocotitorul». Un nume care i se potriveşte, în 
ciuda liniştii sale, gîndi Nephtys. Multe femei trebuie să-și fi 
pierdut somnul din pricina lui.“ 

— E rîndul meu să fiu curiosă: ai o soţie? 

— Îndeletnicirea mea îmi aduce un câştig prea mic ca să pot 
ţine o nevastă şi copii. Gîndul că n-ar fi fericiţi mă îngrozeşte. 

— Faptul că îi pui mai presus de tine pe ceilalţi îţi face cinste. 
Dar dacă ai întîlni o femeie care să aibă şi ea o meserie, chiar 
o preoteasă temporară din Abydos? 

Prevestitorul păru mirat, aproape nevenindu-i să-și creadă 
urechilor. 

— Munca mea îmi răpeşte tot timpul şi... 

— Te felicit pentru asta, Asher. Felul în care iau naştere din 
piatră vase atît de frumoase mi se pare vrednic de atenţie. Nu 
ti-ar plăcea să-mi povesteşti mai multe despre acest meşteşug 
într-o seară? 

Femeia asta era la fel de neruşinată ca toate egiptencele. 
Sub domnia adevăratului zeu, o greşeală atît de gravă va fi 
neîntîrziat pedepsită cu lovituri de bici şi de baston, apoi 
netrebnica va muri ucisă cu pietre. Prevestitorul îşi înfrînă 
mânia şi vorbi la fel de mieros. 

— Sînteţi preoteasă, iar eu nu sînt decît un om simplu, şi 
n-aş vrea să vă plictisesc cu trăncăneala mea. 

— Miine-seară e bine? 

Cu toate că în sinea lui hotărîse s-o pedepsească pe 
această uşuratică, Prevestitorul o găsea atrăgătoare. 

Aşa că se învoi să-i facă pe plac. 


16. 


— Mă îndoiesc, grăi Sobek Păzitorul către aghiotantul său. 
Mai dă-mi o bucată de carne şi o cupă cu vin. 

Deşi era țintuit la pat, iar zvonurile continuau să vorbească 
despre apropiata lui moarte, căpetenia tuturor gărzilor din 
regat îşi recăpăta puterile cu o iuţeală de necrezut. Sîngele de 
bou şi întăritoarele farmacistului Renseneb îi priau de minune. 

— Cu tot respectul, comandante, vă înşelaţi! Dovezile sînt 
zdrobitoare. Avem chiar iscălitura lui Sehotep. 

— ÎL crezi atît de neghiob? Nu este el omul care să se 
poarte aşa prosteşte! 

— Dacă acel cufăr nu v-ar fi fost trimis de un prieten de 
încredere, l-aţi fi privit cu ochi bănuitori. Statuetele trebuiau 
să vă ucidă, şi apoi să distrugă papirusul, ştergînd orice urmă 
a vinovăţiei lui. 

Judecata aceasta părea să se bazeze pe un sîmbure de 
adevăr. 

— Zeii vă apără, comandante, dar nu vă forţaţi norocul! 
Aveţi acum prilejul să-l reduceţi la tăcere pe ucigaşul ascuns 
în inima Casei Regelui. 

— Sehotep, căpetenia luptătorilor din umbră... Cu 
neputinţă! 

— Ba, dimpotrivă! Tocmai de aceea n-am izbutit să punem 
mîna pe ei. Fiind primul care afla planurile faraonului, 
Sehotep îşi prevenea complicii în caz de primejdie. Şi era 
nevoit să vă înlăture pentru că începeaţi să vă apropiaţi de el. 
V-aţi apucat să așezați iscoade pe lîngă toţi demnitarii, şi el 
şi-a pierdut cumpătul. Omorîndu-vă, lăsa gărzile fără 

comandant şi punea capăt cercetărilor începute. Oare un 
membru al Casei Regelui nu ştie să mînuiască magia şi să dea 
viaţă statuetelor ucigaşe? 

Tulburat, Sobek mușcă din carnea sîngerîndă. 

— Şi ce-ai de gînd? 

— Eu şi tovarăşii mei din corpul de elită al gărzilor vom 
face plîngere pe lîngă vizirul Khnum-Hotep. Faptele sînt 
limpezi, iar dovezile, de netăgăduit. Vom cere ca Sehotep să 
apară în faţa judecătorilor sub învinuirea că a încercat să vă 
ucidă cu bună ştiinţă. 

— Va fi osîndit la moarte. 

— Cu atît mai bine! E o pedeapsă dreaptă pentru un astfel 
de nelegiuit! 

Casa Regelui dezonorată, Sesostris slăbit, temeliile rega- 
tului şubrezite... Urmările se vădeau a fi dezastruoase. Pe de 
altă parte însă, lipsiţi de căpetenia lor, luptătorii din umbră fie 
se vor împrăștia în cele patru zări, fie vor trece la atacuri 
nesăbuite, devenind uşor de învins. 

Şi coşmarul se va risipi. 


Fără nici o îndoială, iscoadele din preajma lui Medes 
dispăruseră! Datorită priceperii soţiei sale de a imita scrisul 
altora şi scrisorii neiscălite, toate bănuielile se îndreptau către 
Sehotep. De aceea, urmărirea celorlalți demnitari nu-şi mai 
avea rostul. 

Medes era în culmea bucuriei. În ochii stăpînirii, Sehotep 
avea să plătească pentru toate nenorocirile din trecut. 

Dornici să-l răzbune pe Sobek, gărzile nu vor da drumul 
prăzii cu nici un chip. lar Medes va continua să treacă drept 
un slujbaş fără pată, devotat trup şi suflet monarhului. 

Neîncrezător, verifică locurile ca să se asigure că nici o 
iscoadă nu dădea tîrcoale prin jur, nici chiar după căderea 
nopţii. 

Liniştit, aşteptă apoi ca toţi ai casei să adoarmă, îmbrăcă 
o tunică închisă la culoare, diferită de cele pe care le purta de 
obicei, şi îşi acoperi capul cu o glugă. În ciuda oricăror 
primejdii, trebuia neapărat să stea de vorbă cu Libanezul. 

Memphisul se cufundase în somn. 

Deodată însă, se auzi zgomot de paşi. Străjile! 

Medes se lipi de uşa unei magazii, în spatele unor case. 
Poate că soldații vor trece pe lîngă el fără să-l vadă. 

Închise ochii, gîndindu-se ce să le spună daca-l zăreau. 

Astfel se scurseră clipe nesfîrşite. 

Străjile făcură cale întoarsă. 

Medes apucă de zece ori pe străzi diferite, pînă cînd se 
încredinţă că nimeni nu se ţine după el. Răsuflînd uşurat, 
porni spre locuinţa Libanezului, unde îi arătă portarului, ca de 
fiecare dată, bucata de cedru cu hieroglifa arborelui scrijelită 
pe ea. 

De cum trecu pragul, trei bărbaţi cu chipurile respin- 
gătoare îl înconjurară. 

— Stăpînul ne-a poruncit să controlăm pe oricine vine aici, 
îl lămuri unul dintre ei, cu obrajii acoperiţi de o barbă deasă. 

— Nici să nu-ţi dea prin minte una ca asta! 

— Ascunzi o armă? 

— Bineînţeles că nu. 

— Atunci nu te mai împotrivi. Altminteri, o să te îmbrîn- 
cim afară. 

Apariţia Libanezului îl potoli pe Medes. 

— Spune-le netrebnicilor ăstora să mă lase în pace! se răsti 
Secretarul Casei Regelui. 

— Nici gînd. Vreau să-mi fie respectate ordinele, ceru 
negustorul. 

Uluit, Medes se supuse. 

Pătrunzînd în odaia de primire unde nu se mai înghesuiau, 
ca altădată, urcioare cu vin şi tăvi cu prăjituri, îşi luă la rost 
gazda. 

— Ai înnebunit? Te porți cu mine de parc-aş fi un 
răufăcător! 

— În împrejurările de acum sînt nevoit să mă arăt din 
cale-afară de prevăzător. 

Pentru prima oară de cînd se cunoşteau, Medes găsea că 
pe Libanez îl frămînta ceva. 

— Carevasăzică, atacul stă să înceapă. 

— Doar Prevestitorul va lua această hotarire. Eu, unul, sînt 
pregătit. Am reuşit, în sfîrşit, nu fără oarecare greutăţi, să 
înnod legăturile cu toţi oamenii noştri. 

— Şi, datorită şiretlicului meu, gărzile sînt aţiţate împotriva 
lui Sehotep, învinuit că a încercat să-l ucidă pe Sobek 
Păzitorul. 

— A scăpat cu viaţă? 

— E rănit grav. Iar furia oamenilor săi ne va fi de folos. 
Osîndirea lui Sehotep va lovi drept la temelia Casei Regelui. 
Chiar dacă Sesostris îl crede nevinovat, vizirul va respecta 
legile. 

— Clipa cea mai potrivită pentru noi se apropie... Numai 
de n-ar întîrzia porunca Prevestitorului! Trebuie să mă ajuţi 
mai mult, Medes. 

— În ce fel? 

— Omenii mei au nevoie de arme. Pumnale, săbii şi lănci 
cît de multe. 

— Anevoioasă treabă. Prea anevoioasă. 

— Sîntem la un pas de ţintă, slăbiciunile nu-şi mai au loc 
printre noi. 

— Am să mă gîndesc la asta, dar nu-ţi făgăduiesc nimic. 

— E vorba de un ordin, spuse apăsat Libanezul. 
Neîndeplinirea lui ar duce la o binemeritată pedeapsă. 

Cei doi bărbaţi se înfruntară din priviri. 

Medes nu luă ameninţarea în glumă. Pentru moment, tre- 
buia să-şi calce pe inimă. 

Dar, odată victoria dobîndită, avea să se răzbune cu vîrf şi 
îndesat. 

— Să-i cumpărăm pe paznicii atelierului celui mare, unde 
se fac armele, mi se pare cu neputinţă. Cred c-ar fi mai ni- 
merit un atac rapid asupra magaziei din port, unde sînt strînse 
armele înainte de a fi trimise armatei. Gergu va atrage atenţia 
santinelelor, iar oamenii tăi vor înhăţa prada. 

— Prea bătător la ochi. Caută alt mijloc. 

— Să furăm încărcătura unei corăbii menită unui oraş din 
provincii... Mai greu, dar se poate. Înlocuim documentele, 
schimbînd felul mărfurilor. Dar să nu ne amăgim că vom 

repeta o asemenea ispravă! Greşeala va fi, neîndoielnic, 
descoperită, iar cei răspunzători, pedepsiţi. O dată, o singură 
dată, aş izbuti să ies din încurcătură, aruncînd vina pe alţii. 

— Fă cum ştii, numai s-o scoţi cu bine la capăt. Nu gărzile 
au ameninţat o parte din trupele mele, ci armata. Şi de vreme 
ce Sobek nu ne mai stînjeneşte, mai avem o singură piedică 
de înlăturat ca să zdrobim apărarea Memphisului. Lipsiţi de 
marele lor general, ofiţerii se vor sfîşia între ei. 

— Ai îndrăzni să te atingi de Nesmontu? 

— ÎL admiri pe unul dintre cei mai rāi duşmani ai noştri? 

— E păzit cum nici nu-ţi închipui! 

— Nu chiar. Crezîndu-se de nedoborit, bătrînul Nesmontu 
se poartă ca un soldat de rînd. Pieirea lui va semăna cu un 
cutremur, Armata şi gărzile ramase fără comandanţi... Ce să 
ne dorim mai mult de atît? 

Credincios obiceiurilor sale, Nesmontu oferi un ospăț 
tinerilor recruți. Carne de vită înăbuşită, fiertură de legume, 
brînză de capră şi prăjituri, toate stropite din belşug cu vin 
roşu. Generalul depănă amintiri din diferite bătălii şi ridică în 
slăvi binefacerile disciplinei, temelia oricărei izbînzi. 
Copleşit de întrebări, răspunse cu plăcere şi fagădui că toţi cei 
care se vor antrena din greu şi nu se vor codi în faţa nici unui 
ordin vor ajunge departe. 

O suită de cîntece, care nu erau pentru toate urechile, 
încheie acest ospăț unde se båuse zdravăn. 

— Miîline vă veţi trezi dis-de-dimineaţă şi vă veţi spăla cu 
apă rece, îi înştiinţă, la plecare, Nesmontu. Apoi veţi alerga şi 
veţi învăţa să mînuiţi armele. 

Un tînăr lat în umeri se apropie. 

~- Generale, v-aş ruga să-mi faceţi o cinste uriaşă. 

— Te ascult. 

— Soţia mea a născut de curînd. Primiţi să fiţi naşul băia- 
tului meu? 

— Un soldat bâtrîn ca mine? 

— Tocmai de aceea. Soţia mea crede că o viaţă aşa înde- 
lungată ar fi un semn bun, ba chiar o binecuvîntare pentru 

copil. S-ar bucura aşa tare să vi-l arate pe fiul nostru. Locuim 
aproape de cazarmă, n-o să pierdeţi multă vreme. 

— Bine, atunci să nu mai zăbovim! 

Mergînd cu paşi iuți, noul recrut o luă înaintea generalu- 
lui, călăuzindu-l. 

Străbătură o primă străduţă, apoi încă una la dreapta şi o 
a treia care cotea foarte strîns. 

Cînd un zgomot ciudat împrăştie liniştea, tînărul soldat o 
luă la fugă. 

— Atenţie! urlă Sekari, care îi urmărea pe cei doi bărbaţi, 
temîndu-se de un atac pe la spate împotriva lui Nesmontu. 

Generalul stătu în cumpănă cîteva clipe dacă să-l 
urmărească pe falsul soldat sau să se întoarcă. Şi această 
şovăială fu pricina unei mari nenorociri. Grinzile unei schele, 
slăbite de complicii soldatului, se prăbuşiră peste Nesmontu, 
acoperindu-l precum un giulgiu de lemn. 

Sekari încercă să le dea la o parte. 

— Nesmontu... mă auzi? Sînt eu, Sekari! Răspunde! 

La fiecare grindă, Sekari se opintea din răsputeri. 

Într-un tîrziu, zări trupul generalului. 

Nesmontu avea ochii deschişi. 

— Îşi pierzi sprinteneala, băiete, zise el printre dinţi. 
Lepădătura aia a scăpat. Cît despre mine, am braţul stîng rupt 
şi o grămadă de vînătăi. Dar pot să mă ridic singur. 

— O capcană bine pregătită, îşi dete cu parerea Sekari. 
Făcută anume ca să râmili în ea. 

— Pentru ceilalți, am şi rămas. De vreme ce credincioşii 
Prevestitorului voiau să mă ucidă, să le facem pe plac. Vestea 
morții mele îi va îndemna să iasă din ascunzătoare. 


Să iscălească actul de învinuire a lui Sehotep, fratele său 
din Cercul de Aur, îi sfişia sufletul vizirului Khnum-Hotep, 
dar trebuia să respecte legea, lăsînd deoparte orice îngăduinţă 
sau prietenie. lar dovezile împotriva lui Sehotep îl forţau să 
ia această hotărîre. 

Şi totuşi, nevinovăția lui Sehotep se afla mai presus de 
orice îndoială. 

Aceasta şi era marea iscusinţă a vrăjmaşului: să păcă- 
lească gărzile şi să se folosească de legile după care se 
călăuzea Egiptul ca să clatine Casa Regelui şi să slăbească 
puterea lui Sesostris. lar o asemenea înfrîngere vizirul n-o 
putea îndura. Aşa că îşi puse în gînd să încerce să-i 
lămurească pe Sobek şi pe tovarăşii săi că, făcînd plîngere, 
înlesneau planul Prevestitorului. 

Deodată, Khnum-Hotep se simţi cuprins de amețeli. Timp 
de cîteva clipe, mintea i se întunecă. Apoi, venindu-şi în fire, 
îşi tîrî picioarele pînă la fereastră, se sprijini în coate de ea şi 
se căzni să respire adînc. 

O durere cumplită îi sfişie pieptul, silindu-l să se aşeze iar. 
Lipsit de aer, nefiind în stare să strige după ajutor, pricepu că 
sfîrşitul se apropia. 

Ultimele gînduri ale vizirului se îndreptară spre Sesostris, 
rugîndu-l să nu renunţe la luptă şi mulțumindu-i că îi dăruise 
atita fericire. 

Cîinii lui Khnum-Hotep începură să urle a moarte. 


Construit la nord de piramida de la Dachur, la cincizeci 
de metri depărtare de aceasta, splendidul locaş de veci al 
Khnum-Hotep primi mumia vizirului în prezenţa tuturor 
membrilor Casei Regelui, a lui Medes şi a lui Sobek 
Păzitorul. 

O căldură grea apăsa întregul ţinut. Pregătită în grabă, dar 
cu mare grijă, mumia fu coborită în fundul unui puț şi aşezată 
într-un sarcofag. 

Regele însuşi celebră ritualurile de înmormîntare. După 
ceremonia deschiderii gurii, a ochilor şi a urechilor mumiei, 
faraonul însufleţi picturile şi scrierile cu hieroglife din 
capela unde un preot al lui KA va păstra vie memoria lui 
Khnum-Hotep. 

Moartea aceasta trezise în Medes mari speranţe. Sehotep 
înlăturat, Senankh de neînlocuit la cîrma trezoreriei, Medes 
nu vedea cine altcineva, în afară de el, putea fi numit vizir. 
Socotindu-l pe Secretarul Casei Regelui un muncitor neobosit 

şi un slujitor vrednic de laudă, Sesostris va ridica la un rang 
atît de înalt pe un complice al Prevestitorului! 

Dispariţia neaşteptată a generalului Nesmontu sporea 
mâhnirea tuturor. Căznindu-se să se arate cît mai îndurerat, 
Medes se miră totuşi că-l vede pe Sobek, care, slăbit, se spri- 
jinea într-un baston. 

După ce ieşi din capelă, Sesostris privi îndelung mormîn- 
tul lui Khnum-Hotep. Apoi le vorbi demnitarilor. 

— Trebuie să plec îndată spre Abydos. După atîtea nenoro- 
ciri, ne dăm seama cu toţii de primejdiile care ameninţă 
Memphisul. În lipsa mea, noul vizir va veghea asupra 
locuitorilor şi se va arăta neîndurâtor faţă de cei care le vor 
tulbura liniştea. Fie ca urmaşul lui Khnum-Hotep să continue 
cu vrednicie munca acestui om fără pereche. Tu, Sobek 
Păzitorul, ia-l drept pildă şi îndeplineşte această slujbă la fel 
de amară ca fierea. 


17. 


Sorbind pe îndelete dintr-o cupă cu vin dulce, Libanezul 
se felicită că îi vorbise lui Medes cu toată asprimea cuvenită. 
Nu cumva Secretarul Casei Regelui, prea obişnuit să-şi apere 
cu orice preţ liniştea, se lenevise? Înfigîndu-i un ghimpe în 
nemăsurata lui trufie, căpetenia luptătorilor din Memphis îl 
împingea să treacă la fapte şi să-şi arate devotamentul faţă de 
Prevestitor. 

Iar urmările nu aveau să-l dezamăgească pe Libanez. 

Din cartier în cartier, vestea năuci întregul Memphis: 
Nesmontu pierise. După unii, fusese vorba de un atac, după 
alţii, de o întîmplare nefericită. Moartea lui Khnum-Hotep, 
învinuirea lui Sehotep, dispariţia bătrînului general dovedeau 
că soarta se înverşuna împotriva apropiaților lui Sesostris, 
care devenea tot mai singur şi mai neputincios. Numirea lui 
Sobek Păzitorul ca vizir nu liniştea pe nimeni. Chiar dacă 
rânile trupeşti şi sufleteşti i se vindecau, lucru de care, la 
drept vorbind, mulţi se îndoiau, nu va fi în stare să se îngri- 
jească de această slujbă, atît de grea. O gardă rămîne o gardă, 
iar lui Sobek îi va păsa mai ales de pază şi de pedepsirea celor 
care încălcau legile, decît de celelalte treburi ale regatului. 

Puterea stăpînirii se fărîmiţa. 

Această alegere nefirească stătea mărturie pentru 
deznădejdea regelui care, în vremuri de pace, l-ar fi numit fie 
pe Senankh, fie pe Medes. Încolţit, silit să se apere împotriva 
unui duşman de neatins, monarhul încredinţase puterea 
adevărată unui om cu sănătatea şubrezită, pe care-l credea în 
stare să oprească înaintarea râului. 

Crețul şi oamenii săi se întorseseră în adăposturile lor din 
cartierul aflat la miazănoapte de templul lui Neith. Aici găsiră 
străjile obişnuite, iscoadele ştiute de multă vreme, dar nici 
picior de soldat. Trimişii lui Sobek n-aveau decît să scotocească 
oricît casele şi prăvăliile, că tot nu aveau să descopere nimic. 

Ştiindu-i pe sacagii, pe frizeri şi pe vînzătorii de sandale 
supravegheați îndeaproape, Libanezul îşi răspîndea poruncile 
prin mijlocirea slujnicelor care mai schimbau cîte o vorbă 
între ele prin pieţe. 

Astfel se statornicise legătura între trupele Prevestitorului, 
aflate deja pe picior de război. Dornici să se bată, luptătorii 
visau să cucerească Memphisul ucigînd cît mai mulţi necre- 
dincioşi. Măcelărirea femeilor şi a copiilor va semăna groaza, 
iar gărzile şi soldaţii nu vor reuşi să stăvilească valul pustiitor 
al apărătorilor noii credinţe. 

Pînă şi Libanezul începea să-şi piardă răbdarea. 
Prevestitorul întîrzia să pornească atacul. Planul său de a lovi 
drept în inima Abydosului întîmpina, pesemne, mari greutăţi, 
atît de mari încît îl fortau să mai aştepte o vreme. 

Cicatricea ce-i brăzda pieptul îl săgetă. Îndată ce 
Libanezul se îndoia de marea căpetenie, urma ghearelor de 
şoim devenea dureroasă. 

Negustorul goli cupa dintr-o înghiţitură. 

Lovite de moarte, Abydosul şi Memphisul, oraşul sacru al 
lui Osiris şi capitala, centre ale spiritualităţii şi ale bunăstării, 
se vor nărui, pricinuind astfel prăbuşirea întregului regat. 

Însă doar Prevestitorul ştia ziua şi ora, căci el era trimisul 
Zeului. Şi să nu i te supui orbeşte însemna să-i stîrneşti mânia. 


Marele Trezorier Senankh, mai-marele Dublei Case Albe, 
avea pentru ce să fie mulţumit: treburile Egiptului de care se 
îngrijea el mergeau de minune. Slujbaşii erau răsplătiți după 
merit, meşteşugurile şi agricultura înfloreau, toţi demnitarii, 
mari sau mici, respectau legea lui Maat, iar aceia dintre ei 
care se dedau la tot soiul de furtişaguri, amestecîndu-se în 
felurite lucruri necurate, îşi primeau pedeapsa cuvenită. 
Planul faraonului prindea viaţă puţin cîte puţin şi dădea roade 
dintre cele mai bune. 

Şi totuşi, Senankh socotea că-i mai rămîneau o grămadă de 
probleme de rezolvat, căci era un duşman neîmpăcat al lenei 
şi se străduia să-i trezească pe cei nepăsători din amorţeală. 

Dar cum să se bucure de toate aceste împliniri, cînd 
fratele şi prietenul său, Sehotep, fusese învinovăţit că pusese 
la cale uciderea lui Sobek? Iar victima sa era acum vizirul 
însărcinat să conducă tribunalul! Nevoit să respecte legea, 
Păzitorul trebuia să ia seama la acuzaţii şi să rostească 
sentinţa. Dacă se arăta părtinitor, ar fi săvîrşit o mare 
greşeală. 

Dar Senankh nu avea de gînd să-şi părăsească prietenul la 
necaz. În ciuda faptului că nevinovăția lui Sehotep sărea în 
ochi, asprimea legilor ameninţa să-l zdrobească pe mai-ma- 
rele peste toate lucrările regelui. 

Sekari rămînea singura scăpare. 

Cei doi bărbaţi se întîlniră într-un lupanar din cartierul de 
miazăzi, ca să nu atragă atenţia nimănui. 

— Trebuie să-l scoatem pe Sehotep din această capcană 
care se închide deasupra lui. Cu siguranţă ai tu o idee, Sekari! 

— Din păcate, n-am. 

— Daca şi tu te laşi păgubaş, Sehotep e pierdut! 

— Nu mă las pâgubaş, dar mă cheamă alte treburi mai 
grabnice. Nădăjduiesc să înhaţ o trupă de luptători din 
umbră. 

— Uitînd de Sehotep? 

— Are să fie găsit nevinovat, căci dovezile sînt false. 

— Te înşeli, vizirul Sobek se va înverşuna împotriva lui! 
Mai bine am face noi nişte cercetări ca să dăm la iveală 
adevarul. 

— Fără ajutorul gărzilor e greu. Iar ele se vor strînge în 
jurul Păzitorului. 

— Doar n-o să stăm cu braţele încrucişate! 

— Un pas greşit ar înrăutăţi lucrurile. Plecarea regelui îi 
lasă cale liberă lui Sobek. 


Medes nu reuşea să-şi potolească furia. I se cuvenea ran- 
gul de vizir ţinînd seama de priceperea şi de harurile sale. 
Incă o dată, încăpăţinîndu-se să nu-i recunoască meritele, 
Sesostris îl umilise. lar Medes îndura greu o înfrîngere atît de 

usturătoare. De aceea va privi cu nespusă plăcere căderea 
faraonului şi naşterea unei noi cîrmuiri în inima căreia va sta 
însuşi Secretarul Casei Regelui. 

Înlăturarea Libanezului n-o să-i dea batăi de cap. În schimb, 
cea a Prevestitorului părea anevoioasă. Dar, oricît de mari i-ar fi 
fost puterile, avea şi el unele slăbiciuni. Poate va ieşi slăbit din 
lupta purtată la Abydos şi din înfruntarea cu Sesostris. 

Medes se ştia harăzit unui destin măreț. Şi nimeni nu-l va 
împiedica să pună mîna pe putere. 

Pînă atunci însă, îşi va îndeplini noua misiune: să facă rost 
de arme pentru oamenii Libanezului. Vestea morţii lui 
Nesmontu îi înlesnea sarcina, căci ofiţerii, descumpăniţi, 
începuseră să dea ordine care se băteau cap în cap. Mulţi 
soldaţi, care asigurau paza, fuseseră chemaţi în cazarma cea 
mare a orașului. Iar unul dintre atelierele în care erau reparate 
săbiile şi pumnalele rămăsese nesupravegheat. 

Hotărînd să tragă foloase de pe urma acestui noroc ne- 
sperat, Medes lăsă în seama lui Gergu grija de a plăti gras 
nişte muncitori din port, care nu puneau întrebări, şi de a goli 
atelierul, ducînd armele într-o magazie părăsită, de unde 
luptătorii din umbră le puteau apoi lua. Secretarul Casei 
Regelui îi va dovedi astfel Libanezului că era în stare să 
treacă la fapte, ferindu-se să-i spună însă că va păstra pentru 
sine o parte din arme ca să-şi înzestreze propriile trupe. 

Acest prilej neaşteptat îl facu pe Medes să lase baltă 
primejdiosul plan de a fura încărcătura unei corăbii, după 
cum îi spusese Libanezului. 

Neîndoielnic, sorții erau de partea lui. 


Deşi munca îi lipsea şi nu avea voie să-şi părăsească super- 
ba locuinţă, Sehotep nu căzu pradă deznădejdii. În fiecare 
dimineaţă se lăsa mai întîi pe mîinile bărbierului său, apoi se 
îmbăia, se parfuma şi îşi alegea cele mai elegante veşminte. 

Se isprăvise cu ospeţele la care afla dorinţele întregului 
Memphis, cu nopţile petrecute în tovărăşia unor femei fru- 
moase, cu plecările în provincii, cu repararea vechilor edificii 
şi cu deschiderea de noi şantiere. Dar învățatul Sehotep se 
simţea bine acum citind toată ziua vechile scrieri şi 
descoperind în ele nenumărate minunăţii de care uitase. 

Niciodată stilul marilor cărturari nu trecea înaintea înţelep- 
ciunii, care oglindea o spiritualitate transmisă încă din vre- 
murile de aur ale piramidelor şi neîncetat reformulată. 

Această comoară străveche îi dădu lui Sehotep tăria să 
ţină piept vitregiei sorții. Pe deasupra, pâstra mereu în minte 
învăţătura Cercului de Aur din Abydos, care îi dezvăluise 
chipul ascuns al lucrurilor. Faţă de iniţierea în renaşterea lui 
Osiris ce însemnătate mai aveau necazurile sale? În timpul 
ritualurilor luminii, lătura sa omenească şi latura sa cerească 
se contopiseră. Omul nu era alcătuit doar din plăceri şi din 
durere. Vremelnicia devenea partea cea măruntă a existenţei, 
veşnicia, partea cea mai de preţ a vieţii. Oricare ar fi fost 
suferinţele ce-l aşteptau, va încerca să le înfrunte cu nepăsare, 
de parcă nu l-ar fi privit pe el. 

O rază de soare lumină un cufăr din lemn de salcîm 
împodobit cu flori de lotus incrustate cu migală. Sehotep 
zîmbi gîndindu-se că o mobilă asemănătoare fusese pricina 
nenorocirii ce se abătuse asupra lui. Şi totuşi, această culme a 
măiestriei stătea drept mărturie a înfloririi pe care o 
cunoscuse Egiptul sub cîrmuirea faraonilor care puseseră mai 
presus de toate incarnarea spiritului într-o mulţime de forme, 
de la o simplă hieroglifă, pînă la o piramidă imensă. 

— Vizirul Sobek doreşte să vă vadă, îl înştiinţă intendentul. 

— Condu-l pe terasă şi adu-ne vin alb rece din anul întâi al 
domniei lui Sesostris. 

Păzitorul ar fi putut să-l cheme pe Sehotep în odaia sa de 
lucru, dar preferase să-l întîlnească la el acasă şi să-i vor- 
bească fără ocolişuri, nădăjduind să-i smulgă adevărul. 

Sobek nu-l înţelegea pe bărbatul acesta de treizeci de ani, 
elegant, cu trăsături fine şi cu ochii scăpărînd de inteligenţă. 
Pe deasupra, îl mai tulbura ceva: de ce Khnum-Hotep nu 
iscalise actul de învinuire a lui Sehotep? Răspunsul era sim- 
plu: chinurile morţii. Mîna i se înţepenise, neputînd să-i mai 
împlinească voinţa. 

Dar, la fel de bine, se putea ca vizirul sa nu fi crezut în 
vinovăția lui Sehotep şi să fi avut de gînd să continue 
cercetările înainte de a trimite în faţa marelui tribunal al 
Egiptului un membru al Casei Regelui. 

— Judecătorul îl ia la întrebări pe un ucigaş osîndit 
dinainte, grâi Sehotep, sau mai pluteşte vreo umbră de 
îndoială asupra faptelor mele? 

Încruntat, Sobek nu-şi găsea locul. 

— Barem desfată-ţi ochii cu priveliştea, îl sfătui gazda sa. 
De pe această terasă se văd Zidul Alb al lui Menes, care a unit 
Egiptul de Sus cu Egiptul de Jos, și multe dintre templele 
oraşului de o frumuseţe fără pereche. 

Întorcîndu-i spatele lui Sehotep, Sobek rămase nemişcat. 

— Am să admir priveliștea altă dată. 

— N-ar trebui să gustăm fiecare clipă? 

— Mă aflu sau nu înaintea căpeteniei luptătorilor din 
umbră ascunși în Memphis, vinovat de a fi pus la cale 
uciderea atîtor egipteni? Aceasta e singura mea întrebare. 

— Ca să se facă ascultat, noul vizir trebuie să ofere celor- 
lalţi o pildă. Soarta mea fiind hotărîtă dinainte, mă bucur de 
ultimele ore de așa-zisă libertate. 

— Nu mă cunoşti, Sehotep! 

— Nu l-ai azvîrlit tu în temniţă pe Iker învinuindu-l de 
trădare? 

— Atunci am greşit, recunosc. Dar noile mele îndatoriri mă 
îndeamnă să mă arăt mai prevăzător şi să chibzuiesc mai bine. 

Sehotep întinse braţele spre Păzitor. 

— Leagă-mă! 

— Aşadar, mărturiseşti? 

— Cînd am să fiu osîndit la moarte, va trebui să mă ucizi 
cu mîinile tale, Sobek. Căci n-am de gînd să-mi pun singur 
capăt zilelor şi-mi voi striga nevinovăția pînă în ultima clipă. 

— Te porţi ca un nesăbuit! Uiţi faptele săvîrşite? 

— În privinţa falsurilor și a vicleniilor, vrăjmaşul nostru e 
peste măsură de înzestrat. Iar noi, supuşi legilor, devenim vic- 
timele lor! 

— Legile noastre ţi se par nedrepte? 

— Orice lege are punctele ei slabe. E sarcina judecătorilor 
şi mai ales a vizirului să fie cu mare băgare de seamă şi să 
caute adevărul dincolo de lucrurile pe care le vede oricine. 

— Voiai să mă omori, Sehotep! 

— Nu. 

— Tu ai modelat statuetele vrăjite, care urmau să-mi ia viaţa. 

— Nu. 

— După ce scăpai de mine, venea rîndul faraonului. 

— Nu. 

— De luni de zile dădeai de ştire complicilor tâi despre 
hotărîrile Casei Regelui, ajutîndu-i să scape de gărzi. 

— Nu. 

— Răspunsurile tale sînt cam scurte, nu crezi? 

— Nu. 

— Isteţimea nu te pune la adăpost de pedeapsă. Iar dove- 
zile sînt zdrobitoare. 

— Care dovezi? 

— Scrisoarea neiscălită mă cam încurcă, într-adevăr. 
Totuşi, are şi ea o noimă care se potrivește cu restul. 

Sehotep se mulţumi să se uite ţintă în ochii vizirului. 

Privirile sincere şi directe ale celor doi bărbaţi se încru- 
cişară. 

— Ţi-ai iscălit fapta, iar supraviețuirea mea nu schimbă cu 
nimic lucrurile. Gândul şi împlinirea lui sînt deopotrivă, iar 
tribunalul nu-ţi va arăta nici pic de îngăduinţă. Mai bine 
mărturiseşte şi spune-mi numele complicilor tăi. 

— Îmi pare rău că te dezamâgesc, dar sînt credincios 
faraonului şi n-am săvârşit nici o nelegiuire. 

— Atunci cum îţi închipui că a ajuns scrisul tău pe docu- 
mentul ce însoțea cufărul? 

— De cîte ori să-ţi repet? Duşmanul se foloseşte de un 
măsluitor iscusit care-i cunoaşte bine pe membrii Casei 
Regelui. Fie ca vizirul să nu se lase înşelat! 

Seninătatea lui Sehotep îl surprinse pe Sobek. Nu cumva 
se prefăcea? 

— Oricât de atent a fost urzit acest plan, continuă Sehotep, 
poate că undeva s-a strecurat o greşeală. Cercetează cu grijă 
purtările apropiaților mei. Doar unul dintre ei a avut la 
îndemînă scrisul meu. 

— Dar iubitele tale? 

— Am să întocmesc o listă din care nu va lipsi nici una. 

— Îi bănuieşti şi pe unii demnitari? 

— Vizirul e cel care trebuie să se călăuzească după legea 
lui Maat dînd la iveală adevărul, oricare ar fi urmările. 


18. 


Odată înlăturată pavăza alcătuita din cei patru salcîmi 
tineri şi cei patru lei, mai rămîneau două piedici de trecut: 
„fetişul“ Abydosului şi aurul ce acoperea trunchiul Arborelui 
vieţii. Adus din Nubia şi din Punt, preţiosul metal avea să-şi 
piardă toată puterea cînd Prevestitorul va ridica vălul ce aco- 
perea vîrful stîlpului aşezat în mijlocul raclei. 

Dar această pîngărire nu putea avea loc înainte de 
uciderea noului Osiris, desemnat cu ajutorul ritualurilor — 
Fiul regal şi Prietenul unic Iker. Tînărul încă nu ştia ce-l 
aştepta, dar Prevestitorul pregătise această clipă cu mulţi ani 
în urmă. 

Alegîndu-l pe acest băiat singuratic, aplecat spre învăţarea 
limbii sacre, nesimţitor la onoruri şi în stare să îndure o 
mulţime de încercări fără să-şi piardă avîntul ce-l însufleţea, 
nu se înşelase. Şi totuşi, nu-l cruţase, trimiţîndu-l de cîteva ori 
la moarte sigură, ca să se încredinţeze de harurile sale. 

Nimeni şi nimic, nici chiar o mare furtunoasă, un fals sol- 
dat, un animal înfuriat, uneltiri de tot soiul sau oricare alte 
forte distrugătoare nu izbutiseră să-l răpună pe Iker. Cuprins 
de teamă, stilcit în bătaie, umilit, învinovăţit pe nedrept, el se 
ridica şi-şi continua drumul. 

Un drum care îl conduse pînă la Abydos, sanctuarul vieţii 
veşnice, dar şi sălaşul morţii lui. 

Punînd capăt renaşterii lui Osiris şi tăind orice legătură cu 
tărîmul de dincolo, Prevestitorul şi aliaţii lui Seth aveau să 
ucidă însuşi viitorul Egiptului şi să-i sfărime creaţia. Şi, în 

ciuda curajului său, Sesostris va privi neputincios la toate 
acestea. 

Nici monarhul nu se înşelase alegîndu-l pe Iker drept fiu 
spiritual, noua incarnare a lui Osiris şi viitor stăpîn al Marilor 
Mistere din Abydos. Vîrsta nu conta, de vreme ce în inima lui 
se afla tot harul cerut de această sarcină. Pînă şi Pleşuvul, cu 
îndelungata lui experienţă, îl primise pe Iker lîngă el şi-i 
uşurase calea. 

Deşi îşi dădea seama de primejdiile ce pîndeau, Sesostris 
nu putea să-şi închipuie ce unealtă va întrebuința 
Prevestitorul: Iker, în acelaşi timp vrăjmaş înverşunat al com- 
plicilor lui Seth şi armă în bătălia hotăritoare împotriva 
faraonului, împotriva tuturor faraonilor! Înălţîndu-l pe Iker 
aşa cum se înalţă un templu, regele credea că ridică un zid 
magic în stare să oprească atacurile Răului. Odată eliminat 
Iker şi Abydosul rămas fără apărare, Prevestitorul va da ultima 
lovitură. 


Isprăvindu-şi treaba la templu, Prevestitorul se îndreptă 
spre odaia unde avea să mănînce laolaltă cu alţi preoți tem- 
porari, încîntaţi să lucreze la Abydos. 

Binevoitor, gata oricînd să dea o mînă de ajutor 
tovarăşilor săi, le cîştigase iute respectul. Potrivit unor 
zvonuri, Pleşuvul nu va întîrzia să-i încredinţeze sarcini mai 
importante. 

Mergînd cu pas agale, se gîndea la masa de seară din casa 
lui Nephtys. Bucatelor celor mai alese li se va adăuga 
farmecul tinerei femei serioase, dar totodată pline de viaţă şi 
cu o minte fără pereche de ageră. Prevestitorul plănuia s-o 
ademenească în patul lui şi să se desfete pe săturate cu ea. 

Iar dacă Nephtys va refuza, mai tîrziu, să se supună 
adevăratei credinţe, el va arunca prima piatră atunci cînd ea 
va fi omorîtă în piaţă, sub privirile tuturor. Trebuiau ucise 
neruşinatele care vor îndrăzni să-şi păstreze toate libertăţile. 
În schimb, femeile care se vor pleca înaintea lui vor deveni 
războinice aprige, mai crude chiar decît bărbaţii. Necu- 
noscînd mila, vor urma pilda Binei şi-i vor măcelări, cu în- 
verşunare şi cu bucurie, pe cei îndărâtnici. Apoi, din pîntecele 

lor se vor naşte armatele Prevestitorului. Femeile nu vor mai 
întrebuința tot soiul de mijloace ca să nu rămînă grele, aşa 
cum făceau egiptencele, familiile vor avea o droaie de copii, 
iar numărul supuşilor va spori neîncetat. Mulțimea se va 
întinde pretutindeni, gălăgioasă şi uşor de cîrmuit. 

— Doriţi puţina sare? întrebă Bina. 

— Bucuros. 

Ochii tinerei brunete sclipeau de furie. 

— Te supără ceva? 

— Această Nephtys... Vă dă tîrcoale! 

— Purtarea ei te nedumereşte? 

— Nu sînt eu regina nopţii, singura femeie ce are voie să 
vă stea în preajmă? 

Prevestitorul o privi cu superioritate. 

— Cazi în greşeală, Bina. Ai uitat că femeia este mai pre- 
jos de bărbat? Doar el poate să ia hotărtri. Unui bărbat i se 
cuvin mai multe femei şi nu va putea să se mulțumească doar 
cu una singură. În schimb, o soţie trebuie să rămînă devotată 
soţului, altminteri ar fi ucisă cu pietre. Acestea sînt poruncile 
Zeului. Egiptul s-a înşelat oprindu-i pe bărbaţi să ţină mai 
multe neveste şi dînd femeilor un loc pe care nu-l merită şi 
care le face primejdioase. Dar noua credinţă va şterge aceste 
neajunsuri. 

Prevestitorul mîngñie pletele Binei. 

— Legea divină îţi cere s-o îngâdui pe Nephtys alături de 
tine şi pe oricare altă femeie pe care o voi alege. Iar tu îi vei 
da ascultare. Tu şi suratele tale trebuie să începeţi prin a vă 
supune călăuzelor voastre, a căror mare căpetenie sînt eu. 
Trag nădejde că nu te îndoieşti nici o clipă de asta. 

Bina îngenunche şi sărută mîinile Prevestitorului. 

Faceţi ce vreţi cu mine. 


La scrisoarea în care ceruse ca Gergu să fie urmărit, Iker 
primi un răspuns neliniştitor, în care se povestea ce i se întîm- 
plase lui Sobek Păzitorul, care fusese grav rănit şi nu mai 
putea să ia hotărîri. Aşadar, luptătorii din umbră ascunşi în 
capitală pomeau din nou la atac! 

Iker se grăbi să-i împărtăşească soţiei sale veştile proaste. 

— Sobek se va înzdrăveni, prezise ea. Faraonul îi va scoate 
din trup magia cea rea, iar doctorul Gua îl va tămădui. 

— Vrăjmaşul ne ameninţă iar! 

— N-a încetat niciodată s-o facă, Iker. 

— Dacă Sobek se pune pe picioare, va cerceta tot ce are 
legătură cu Gergu. Cine ştie, poate prin el vom ajunge la 
căpeteniile luptătorilor. 

— Cum se poartă Bega? 

— Prietenos şi plin de respect. Îmi răspunde fară înconjur 
la orice întrebare şi-mi uşurează sarcina. Incă o zi de lucru şi 
pregătirile pentru ritual vor fi încheiate. 

Isis şi Iker se priviră cu dragoste. 

— Pentru prima dată, murmură Isis, ai să conduci ceremo- 
nia misterelor. la aminte, mai ales, să nu faci nici un gest, să 
nu rostești nici o vorbă la repezeală. Trebuie să devii calea pe 
care o străbat formulele puterii, instrumentul prin care 
sunetele lor se împletesc în deplină armonie. 

Iker se simţea nedemn de o asemenea răspundere, dar nu 
avea de gînd să dea înapoi. În fiecare dimineaţă le mulțumea 
zeilor pentru viaţa sa care semăna cu un şir de miracole. Trăia 
alături de Isis, în Abydos, se bucura de încrederea regelui, 
înaintase pe calea cunoaşterii, ce-ar fi putut cere mai mult? 
Încercările trecute dăinuiau încă în inima lui, pătrunsă acum 
de o bucurie pe care o gusta sub toate chipurile, fie că era 
vorba de contemplarea unui apus de soare, fie de celebrarea 
unui ritual. 


Harul de ţesătoare al lui Nephtys n-avea pereche. 
Pînzeturile şi veşmintele ce aveau să fie întrebuințate în tim- 
pul misterelor din luna khoiak erau de o frumuseţe orbitoare. 
Zgîrcit cu laudele, Pleșuvul recunoscu totuşi măiestria 
preotesei. 

Isis şi sora sa numărau bucăţile de pînză necesare ritu- 
alurilor, ca să se încredinţeze că nu lipsea nici una. 

efi cunoşti bine pe cei mai mulți dintre preoții temporari, 
zise Nephtys. 

— Nu chiar pe toți, ci mai ales pe cei care obişnuiesc så 
vină aici de multă vreme. 


142 CHRISTIAN JACO 


— Mă gîndesc la unul dintre ei, care lucrează la templul 
lui Sesostris. Un bărbat foarte frumos, înalt, arătos şi plin de 
farmec. În viaţa de zi cu zi meştereşte vase din piatră. 
O îndeletnicire grea, pe care însă o stăpîneşte cu desăvîrşire. 
Aici, la Abydos, i-a fost încredinţată sarcina de a curăța 
cupele şi vasele rituale. După părerea mea, merită mai mult. 
Şi-ar afla loc chiar printre preoţii permanenţi. 

— Câtă înflăcărare! Nu cumva te-a... cucerit? 

— Poate. 

— Fără îndoială. 

— Am luat masa împreună, mărturisi Nephtys, şi o să ne 
revedem în curînd. Este chibzuit, înţelept, muncitor, dar... 

— Există şi ceva care te pune pe gînduri? 

— Blîndeţea lui mi se pare nefirească, de parcă în spatele 
ei zace o cruzime bine ascunsă. Pesemne că mă înşel. 

— Ascultă-ţi presimţirile înainte de a merge mai departe. 

— Şi tu ai simţit la fel în privinţa lui Iker? 

— Nu, Nephtys. Eu ştiam doar că dragostea lui era adîncă, 
deplină şi-mi cerea să mă dăruiesc ei pe de-a-ntregul. Forţa 
aceasta mă înspăimâînta, nu desluşeam ce se petrece cu mine 
şi nu voiam să-l mint. Totuşi, mă gîndeam adesea la el şi une- 
ori îmi lipsea. Puțin cîte puţin, această legătură magică s-a 
preschimbat în dragoste. Şi am înţeles că el era singurul 
bărbat din viaţa mea. 

— Şi convingerea ta nu e tulburată nici acum de nimic? 

— Dimpotrivă, se adînceşte pe zi ce trece. 

— Ai noroc, Isis. Eu, una, nu ştiu dacă frumosul meu preot 
temporar îmi va dărui atîta fericire. 

— la aminte la presimţiri. 


Precum o fiară aflată mereu la pîndă, Shab Strîmbu” ghici 
că se apropie cineva de ascunzătoarea lui. 

Dînd la o parte una dintre ramurile joase ce acopereau 
intrarea. în capelă, zări silueta greoaie a lui Bega. 

Lui Shab nu-i plăcea cîtuşi de puţin bărbatul acesta înalt 
şi urît şi se întreba cum de putea privirea lui şireată să-i 
păcălească pe preoții permanenți. În locul lor, el s-ar fi îndoit 
de acest netrebnic ros de ambiţii tainice. Bega îşi închipuia 

că-l aşteaptă un viitor strălucit şi se vedea deja cîrmuind o 
întreagă preoţime din rîndurile câreia aveau să fie înlăturați 
cei care se împotriveau noii stăpîniri. Dar Bega se înşela. De 
curățirea preoţimii se va îngriji Shab. Iar Bega se va număra 
printre primii osîndiţi. Orice urmă a trecutului trebuie ştearsă 
pentru ca o lume potrivită cu vrerea Prevestitorului să se poa- 
tă ridica. 

— Eşti singur? întrebă Shab cu glas bănuitor. 

— Singur, ieşi fără frică. 

Cu pumnalul în mînă şi tot trupul încordat, Strîmbu' se 
supuse. 

— Prilejul mult aşteptat s-a ivit, îi destăinui preotul. Pregă- 
teşte-te să-l ucizi pe Iker. 


Purtînd măşti de şacal, doi preoţi îi întruchipau pe 
deschizătorii de drumuri, unul în relaţie cu miazănoapte, 
celălalt cu miazăzi. 

— Împliniţi-vă datoria! porunci Iker. Veniti şi aveţi grijă de 
tatăl vostru, Osiris. 

Însărcinat să o aducă înapoi pe zeiţa îndepărtată care 
fugise în adîncurile Nubiei şi s-o preschimbe pe leoaica 
înspăimîntătoare în pisică blîndă, un lâncier îi apăra pe şacali. 
Aproape de ei se ţinea Thot, cel cu cap de ibis, care păstra 
asupra lui scrierile magice, fără de care nu puteau fi alungate 
forțele întunecate, hotărîte să împiedice procesiunea lui 
Osiris. 

În centru se afla barca Marelui Zeu. Ea urma să străbată o 
parte a ținutului, să călătorească pe lacul sacru şi să lege iar 
văzutul de nevăzut. 

— Într-adevăr, grăi Thot, stăpînul Abydosului va renaşte şi 
va apărea în toată gloria sa. 

Zeul se odihnea înăuntrul capelei aşezate în mijlocul 
bărcii. 

— Să fie purificat drumul ce duce spre pădurea sacră, ceru 
Iker. 

Fu adusă o sanie mare de lemn, pe care barca avea să fie 
depusă şi purtată apoi de-a lungul drumului, umplînd de 
bucurie inima locuitorilor de la Rasărit şi de la Apus. Ei îi vor 

admira frumuseţea cînd ea se va întoarce, purificată şi 
înnoită, în locaşul ei de veci. În timpul noptii în care Zeul este 
ascultat şi i se oferă deplinătatea, munca din Locaşul Aurului 
va da roade. 

Mai râmînea de întruchipat înfruntarea dintre slujitorii lui 
Osiris şi părtaşii lui Seth. Înarmâîndu-se cu un baston cu vîr- 
ful ascuţit, numit „cel plin de vigoare“, Iker îi strînse laolaltă 
pe primii, ca să ţină piept cetei de vrăjmaşi. 


Cu ţeasta acoperită de o perucă roşie, cu sprîncenele şi 
mustaţa vopsite în roşu, înveşmîntat într-o tunică din pînză 
grosolană, Shab Strîmbu' era de nerecunoscut. Amestecat 
printre preoţii temporari, strîngînd în mînă un baston, nu avea 
ochi decît pentru Iker. 

Mai întîi o să-l izbească tare în ceafă, după aceea, 
prefăcîndu-se că-l ajută, o să-l sugrume cu un şnur din piele. 
Trebuia să se mişte cu mare iuţeală. Apoi, folosindu-se de 
învălmăşeala iscată, va reuşi să fugă. 

— Să-i doborîm pe duşmanii lui Osiris! porunci Iker. Sà 
cadă la pămînt şi să nu se mai ridice! 

Şi unii, şi ceilalţi îşi luară treaba în serios, dar fără a lovi 
cu putere. Bastoanele se ridicau şi coborau în cadență, ca 
într-un dans. 

Strîmbu” se văzu nevoit să facă la fel cu tovarășii săi. 

Unul cîte unul, războinicii lui Seth se prăbuşiră. 

Furios că picase în capcana acestui ritual, a cărei 
desfăşurare n-o prea cunoştea, Shab ar fi trebuit să se 
năpustească printre apărătorii lui Osiris şi să-i zdrobească lui 
Iker capul. 

Din păcate, Fiul regal mînuia o armă de temut. lar 
Strâmbu” nu-şi ataca niciodată făţiş victimele. 

Silit să se lase păgubaş, îşi azvîrli bastonul şi se culcă la 
pămînt. 

Biruiţi, părtaşii lui Seth nu se mai puteau împotrivi pro- 
cesiunii care se îndrepta spre mormîntul lui Osiris. 

Învinşii se ridicară, scuturîndu-se de praf. 

— Ţi-a luat ceva timp să cazi! se mirâ un preot. La cere- 
monia adevărată să nu mai întîrzii atît. 

— Dar nu trebuie să ne batem cu înverşunare? întrebă 
Shab. 

— Doar ne prefacem că sîntem de partea lui Seth, însă tu, 
băiete, te-ai cam înfierbîntat! Contează numai înţelesul ritu- 
alului. Du-te acasă, spală-te cu apă rece şi scapă de tot roşul 
de pe tine. Aici nu preţuim deloc această culoare. 

Shab l-ar fi strîns de gît, bucuros, pe acest neisprăvit 
căruia prea îi placea să împartă sfaturi, dar era mai bine să 
aibă răbdare. 

Supărat, se întoarse în ascunzătoarea lui, sperînd că 
Prevestitorul îl va ierta pentru că dăduse greş. 


19. 


O furtuna de nisip aşternu peste Abydos o mantie gal- 
benă-roşiatică. Era greu să mergi dintr-un loc în altul, şi 
de-abia dacă desluşeai ceva la o depărtare de cîţiva paşi. 

Totuşi, Iker porni spre locuinţa lui Bega. Preotul îl poftise 
să ia masa împreună ca să-i dezvăluie, potrivit spuselor sale, 
nişte informaţii preţioase pentru Abydos. 

— Ar trebui să vă adăpostiţi, îl sfătui comandantul forţelor 
speciale, care plecase să verifice stràjile. N-am văzut nicio- 
dată asemenea urgie! 

— Bega må aşteaptă. 

— Atunci grăbiţi-vă! 

Ofiţerul se temea să nu se întîmple vreo nenorocire, căci, 
forţaţi să rămînă în cazarmă, soldaţii săi nu şi-ar fi putut face 
datoria în caz de pericol. 

Pe cînd se întorcea, zări silueta unei femei. 

Ofiţerul se apropie. 

— Bina! Nu mai sta afară, e primejdios! 

— Doream să te văd. 

Încîntat, bărbatul zîmbi. 

— Şi nu mai aveai răbdare? 

— Fata îşi legână şoldurile, ademenitoare. 

— Cred că... 

— Haide, vino! Sprijină-te de mine! 

Frumoasa brunetă se atîrnă de gîtul comandantului şi-i 
ceru un sărut. 

— Nu aici, cu toată furtuna asta! 

— Aici şi acum. 

Aţiţat, ofiţerul făcu să alunece bretelele rochiei pe umerii 
aurii. Dar, în clipa în care îi sărută sînii, Shab Strîmbu” răsări 
în spatele lui şi-l sugrumă cu un şnur de piele. 

Moartea fu dureroasă şi rapidă. 

— De vreme ce ştia încotro se îndreptase Iker, soarta 
ofițerului fusese pecetluită. Şi, oricum, Bina îi pusese de mult 
gînd rău, căci nu-i mai putea răbda privirile pofticioase. 


Locuinţa lui Bega, sărăcăcioasă şi neprimitoare, ar fi avut 
nevoie de reparaţii temeinice. Spre surprinderea lui Iker, 
Bega pregătise un soi de ospăț. Pe o masă lungă din lemn, 
acoperită cu o pînză, se înşirau două urcioare cu vin şi tăvi 
încărcate cu peşte, carne, legume şi fructe. 

— Sînt fericit să vă primesc în casa mea, Fiule regal. Astă 
seară, sărbătorim. 

— Ce anume? 

— Izbînda voastră, bineînţeles. Tocmai aţi cucerit Abydosul, 
nu? Să bem în cinstea acestei uriaşe victorii. 

Iker primi cupa întinsă de Bega şi sorbi din ea. Găsi vinul 
cam amărui, dar nu îndrăzni s-o spună cu voce tare. 

— Cuvintele acestea mă miră şi mă nedumeresc, mărturisi 
el. Nu sînt un învingător şi nu e vorba de nici un război. 
Singura mea dorinţă este să-i slujesc pe Osiris şi pe faraon. 

— Haideţi, nu mai faceţi pe smeritul! La vîrsta voastră, să 
ajungeţi mai-marele preoţilor permanenţi din Abydos, ce des- 
tin de neînchipuit! Mîncaţi şi beţi, vă rog. 

Lui Iker îi displăcu zeflemeaua preotului. 

Supărat, gustă puţin peşte uscat, cîteva frunze de salată şi 
goli cupa. 

— Ce voiaţi să-mi dezvăluiţi, Bega? 

— Păreţi tare grăbit! Dacă furtuna se înteţeşte, n-o să puteţi 
pleca. Vă ofer, bucuros, găzduire. 

— Cînd m-aţi chemat aici, aţi pomenit ceva despre nişte 
informaţii de cea mai mare însemnătate. 

— Chiar aşa şi sînt, credeţi-mă! 

Privirea lui Bega deveni de-a dreptul sălbatică. O răutate 
îngheţată îl însufleţea, de parcă ar fi reuşit să lovească o ţintă, 
socotită multă vreme de neatins. 

— Vorbiţi mai limpede! 

— Nu mai fi nerăbdător, o să capeţi toate lămuririle! Lasă-mă 
să mă bucur de această clipă. Triumful tău e doar o părere, 
tinere ambițios. Furîndu-mi rangul ce mi se cuvenea pe drept, 
ai săvîrşit o greşeală de neiertat. lar acum, ai să plăteşti pen- 
tru ea. 

Iker se ridică. 

— V-aţi pierdut minţile! 

— Uită-te în palma mîinii mele stîngi. 

Un moment, lui Iker i se împăienjeniră ochii. 

— Fără îndoială, din pricina oboselii şi a vinului prost. 

Apoi desluşi clar palma lui Bega şi un chip micuţ şi sur- 
prinzător desenat pe piele. 

— S-ar zice că... Nu e cu putinţă! Capul... capul zeului 
Seth! 

— Întocmai, Fiule regal. 

— Ce... ce înseamnă asta? 

— Aşaza-te pe scaun, te clatini. 

— Silit să-i dea ascultare, Iker îşi mai reveni puţin. 

— Bega îl privea cu o ură sălbatică. 

— Asta înseamnă că sînt aliat al lui Seth şi părtaş la unelti- 
rile Răului, deopotrivă cu Medes şi Gergu. Minunate 
dezvăluiri, nu? Şi surprizele încă nu s-au isprăvit. 

Ameţit, Iker răsufla greu. Sîngele parcă îl ardea, dar puse 
toate acestea pe seama uimirii. Cine să-şi închipuie atîta 
mîrşăvie din partea unui preot permanent? Faraonul nu se 
înşelase. Râul înflorea chiar în inima Abydosului. 

Apăru un bărbat înalt, cu faţa şi țeasta rase. Ochii săi 
roşietici îl fixau pe Iker. 

Bega se plecă adînc înaintea lui. 

— De astă dată, stăpîne, nimeni şi nimic nu-l va salva pe 
Fiul regal. 

— Cine sînteţi? întrebă Iker. 

— Ia gîndeşte-te bine, îl povăţui o voce blîndă. Ghicitoarea 
nu mi se pare aşa greu de dezlegat. 

— Prevestitorul! Prevestitorul, aici, pe pămîntul sacru al 
Abydosului... 

— Ai trecut prin cele mai aspre încercări şi ai izbîndit 
mereu, Iker, înfruntînd nenumărate primejdii. N-am greşit 
cînd te-am ales. Nici un alt om n-ar fi fost în stare de atîtea 

isprăvi. lată-te acum ajuns la capătul destinului tău fără 
pereche, moştenitor şi urmaş al faraonului, cunoscător al Ma- 
rilor Mistere, fiu spiritual de neînlocuit. De aceea trebuie să 
dispari. Lipsit de viitor, Sesostris se va prăbuşi, trăgînd după 
el, în cădere, întregul Egipt. 

Adunîndu-şi ultimele puteri, Iker apucă o cupă şi încercă 
să-l lovească pe monstru. 

Ţîşnind din spatele lui, Shab Strâmbu” îl prinse de mijloc, 
forţîndu-l să dea drumul cupei şi să se aşeze la loc. 

— Te lasă puterile, continuă Prevestitorul. Din scrierile 
păstrate în templul lui Sesostris am aflat multe. Învăţaţii 
egipteni sînt neîntrecuţi în privinţa otrăvurilor. Felul în care 
întrebuințează veninul şerpilor şi al scorpionilor pentru 
tămăduirea bolilor e vrednic de admiraţie. Dar eu am eles să 
stric gustul vinului turnînd în el un amestec ucigător. Află că 
noua credinţă îi va opri pe supuşii ei să bea vin. Aşa că tu vei 
pieri din pricina obiceiurilor destrăbălate ale acestui regat 
blestemat. 

Bina apăru şi ea. 

— În sfîrşit, iată-te doborit, nemaiputînd să te aperi. Visai 
să te ridici cît mai sus, dar te-ai prăbuşit. Căderea ta mă 
bucură din cale-afară. 

Scăldat în sudoare, imobilizat, Iker simţea cum viaţa i se 
scurge din trup. 

— Înainte ca întunericul să te înghită, urmă Prevestitorul, 
trebuie să-ţi dezvălui cum va arăta viitorul. Mulțumită dis- 
pariţiei tale, temelia Celor Două Regate va fi zguduită. 
Nenorocirea îl va copleşi pe Sesostris. Apropiaţii îl vor 
părăsi, iar Memphisul va îndura furia discipolilor mei. Doar 
cei care se vor supune noii credinţe vor supravieţui, în vreme 
ce răzvrătiți şi necredincioşii vor pieri. Sculptura, pictura, 
literatura, muzica vor fi interzise. Cuvintele mele vor fi copi- 
ate şi rostite fără încetare şi n-o să mai fie nevoie de altă 
învăţătură. Oricine va îndrăzni să se îndoiască de adevărurile 
mele va fi ucis. Femeile, care sînt mai prejos decît bărbaţii, 
vor sta închise în case, îşi vor sluji soţii şi le vor dărui mi- 
lioane de prunci care să alcătuiască o armată de războinici 
biruitori ce vor răspîndi credinţa noastră în lumea întreagă. 
Nici o părticică din trupurile femeilor nu va rămîne descoperită, 

iar fiecare bărbat îşi va alege cîte neveste va dori. Aurul zei- 
lor va asigura bogăţia celor devotați mie. Dar, mai presus de 
toate, Iker, Osiris nu va mai reînvia. 

— Te înşeli, demonule. Moartea mea nu va schimba nimic, 
faraonul are să te zdrobească. 

Prevestitorul zîmbi. 

— Nu-ţi vei salva lumea, micule scrib, pentru că am osîn- 
dit-o deja. Iar eu nu pot fi nimicit. 

— Te înşeli... Lumina... lumina te va învinge. 

Buzele lui Iker se strînseră. Focul îl mistuia, mîinile şi 
picioarele nu-l mai ascultau, vederea i se stingea. 

Însă moartea nu-l îngrozea, căci se lepădase de Rău. 

Înălţă rugi către faraon, tatăl său, şi îşi îndreptă ultimele 
gînduri spre Isis, care se afla atît de aproape, şi totuşi atît de 
departe. Îşi adună toată dragostea într-un ultim suspin, 
încredinţat că ea nu-l va părăsi. 

Bega fu primul care cercetă trupul neînsufleţit. 

— N-o să ne mai stînjenească de-acum, rosti el, cu răceală. 

Dintr-o mişcare, smulse colierul de aur al Fiului regal şi 
călcă în picioare amuleta reprezentind sceptrul Putere. Apoi 
ridică pînza şi dădu la iveală un sarcofag din lemn. 

Cu ajutorul lui Shab, aşeză trupul lui Iker înăuntru. 

— Luaţi-l şi duceţi-l lîngă templul lui Sesostris, porunci 
Prevestitorul. Eu mai am încă multe de făcut. 

— Furtuna s-a întețit, zise Bina, neliniştită. 

Prevestitorul îi mîngiie părul. 

— Crezi că un biet vînt de nisip mă va opri să atac mor- 
mîntul lui Osiris? 

— Fiţi prevăzător, stăpîne. Se spune că protecţia magică a 
acestui loc împiedică pe oricine să se apropie. 

— Iker a murit, şi nici un zid, văzut sau nevăzut, nu-mi va 
sta în cale. 


Nisipul pătrundea peste tot. 

Cu ferestrele şi uşa închise, Isis renunţă, pînă la urmă, să 
mai încerce să-l scoată afară. Trebuia să aştepte sfîrşitul 
urgiei ca să scape de acest musafir nepoftit. 

Urletele vintului o înfiorară pe tînăra femeie. Vaietele şi 
gemetele lui răsunau pretutindeni, năpustindu-se fără odihnă 
asupra clădirilor. 

Dintr-odată, Isis fu cuprinsă de îngrijorare. 

De ce nu se întorsese Iker? Poate că preferase să rămînă 
în templu pînă cînd furtuna se potolea, continuînd să vegheze 
asupra pregătirilor pentru marea ceremonie ce se apropia. 

Brusc, preoteasa simţi o durere năprasnică sfişiindu-i 
inima. Nevoită să se aşeze, îşi recăpătă cu greu suflarea. 

Niciodată n-o copleşise o teamă atît de adîncă. 

Pe o măsuţă joasă, paleta de aur avea o strălucire ciudată. 
Biruindu-şi suferinţa, Isis o atinse. 

Pe paleta apăru hieroglifa tronului, ce slujea la scrierea 
numelui preotesei. 

Iker o chema. 

Amintiri tulburătoare îi reveniră în minte. Nu-i dezvă- 
luise, oare, bătrîna Mare Preoteasă, cu puţină vreme înainte 
să moară, că va avea de îndeplinit o misiune primejdioasă, 
fiindcă ea, Isis, nu era o preoteasă ca toate celelalte? Dar nu, 
nu trebuia să se lase pradă deznădejdii. O simplă furtună de 
nisip, o simplă întârziere a soţului ei, o simplă durere de 
inimă pricinuita de prea multă muncă, atîta tot... Isis îşi răcori 
faţa cu apă rece şi se întinse pe pat. 

Paleta de aur, numele său, chemarea lui Iker... Nu putea să 
stea nepăsătoare. 

Îşi îmbrăcă rochia lungă şi alba de preoteasă a lui Hathor, 
îşi încinse mijlocul cu o centură roşie şi se încâlţă cu sandale 
din piele. 

Vîntul o biciuia, nisipul îi zgîria obrajii. 

Nu vedea drumul la o distanţă mai mare de cinci paşi. Ar 
fi trebuit să se întoarcă în casă, dar Iker avea nevoie de ea. 
Sufletele lor, inimile lor erau într-atât de strîns legate, încît, 
chiar şi despărțite, se simțeau apropiate. 

Însa, de cîteva clipe, Iker parcă se îndepărta. Oare Isis nu 
risca să-l piardă? 

Înfruntînd vremea potrivnică, preoteasa înaintă spre tem- 
plul lui Sesostris. Şi dacă, alături de preoţi, Fiul regal se adîn- 
cise iar în cercetarea misterelor, pirzînd şirul orelor? Sau 
poate că întîmpina greutăţi neprevăzute. 


152 CHRISTIAN JACQ 


Dar nici unul dintre aceste gînduri nu-i domoli lui Isis 
zbuciumul. 

Cu fiecare pas pe care-l făcea, presimțea că se întîmplase 
o nenorocire. Răul tocmai lovise Abydosul. 

Nicicînd noaptea nu fusese atât de întunecată. 

„Vei trăi încercări cumplite, îi prezisese regina, şi trebuie 
să ştii cuvintele puterii ca să lupti împotriva vrăjmaşilor 
văzuţi şi nevăzuţi.““ 

Piciorul lui Isis atinse o dală din piatră. 

În sfîrşit, găsise aleea ce ducea la templu. 

Isis cunoştea aceste locuri mai bine decît oricine. Şi 
totuşi, şovăi să-şi continue drumul. 

Lîngă primul portal se împiedică de un sarcofag. Pe 
capacul acestuia era desenat cu cerneală roşie capul lui Seth. 

Cu înfrigurare, preoteasa ridică iute capacul. 

Înăuntru zăcea un trup neînsufleţit. 

Sperînd cå se înşală, Isis închise ochii cîteva clipe. 

— Nu, Iker, nu... 

Apoi, îndrăzni să-l atingă şi să-l sărute. 

Scoţîndu-şi centura, făcu un nod magic şi îl aşeză pe 
trupul lui Iker ca să păstreze legătura dintre sufletele lor. Apoi 
puse pe degetul mijlociu al soţului ei un inel ce avea forma 
crucii vieţii. 

Din vîrtejurile de nisip roşiatic se ivi un uriaş. 

— Luminăţia Voastră... 

Sesostris îşi strînse fiica la piept. 

Ea plînse, aşa cum niciodată o femeie nu mai plînsese 
vreodată. 


CĂUTĂRILE LUI ISIS 


20. 


Presimţind un dezastru, faraonul se temea să nu ajungă 
prea tîrziu. Dar greutăţile călătoriei pe Nil îl împiedicaseră să 
sosească în Abydos la timp. 

Iar vrăjmaşul tocmai îl lovise drept în inimă. 

Omorîndu-l pe Iker, ucisese însuşi viitorul Egiptului. 

Isis privi îndelung cerul. 

— Cel care încearcă să-l despartă pe frate de sora sa nu va 
birui. Vrea să mă doboare aruncîndu-mă în cea mai neagră 
deznădejde. Dar am să-l strivesc, fiindcă mi-a distrus feri- 
cirea. Moartea nu e, oare, o boală care poate fi vindecată? 
Trebuie să-l readucem pe Iker la viaţă, Luminăţia Voastră, 
folosindu-ne de Marele Secret. 

— Îţi împărtăşesc durerea, dar nu cumva vrei un lucru cu 
neputinţă de înfăptuit? 

— KA-ul nu trece din faraon în faraon? Nu există doar un 
singur faraon? Dacă această putere îl însufleţeşte pe Iker, am 
putea încerca s-o facem să renască. Cel puţin în cazul arhi- 
tectului Imhotep, veşnic viu încă din vremea piramidelor, 
KA-ul său n-a încetat să fie transmis de la un iniţiat la altul, 
iar el rămîne singurul întemeietor al templelor. 

— Treaba cea mai grabnică e să înlăturăm pricina morţii şi 
să oprim putrezirea trupului. Adu giulgiul osirian pregătit 
pentru celebrarea misterelor şi vino după mine în Casa Vieţii. 

Gărzile de elită care-l însoțeau pe monarh puriară sar- 
cofagul pînă la intrarea în clădire. 

Furtuna de nisip se potoli, în sfîrşit. 

— Luminăţia Voastră, îl înştiinţă un ofiţer, tocmai am 
descoperit leşul comandantului forţelor de pază. A murit su- 
grumat. 

Pe chipul regelui nu se citea nimic. 

Aşadar, după cum bănuise, duşmanul pătrunsese chiar în 
orașul lui Osiris. 

— Trezeşte toate gărzile, cere întăriri din oraşele cele mai 
apropiate şi căutaţi prin tot ţinutul Abydosului, chiar şi prin 
deşert. 

Răvâşit, şchiopâtînd uşor, Pleşuvul se înclină în faţa 
regelui. Privirea îi căzu pe sarcofag. 

- Iker! E... 

— Complicii Prevestitorului l-au ucis. 

Pleşuvul păru dintr-odată foarte bătrîn. 

— Într-adevăr, se ascund printre noi, şi eu nu mi-am dat 
seama de nimic! 

— Vom împlini ritualurile Marelui Secret. 

— Luminăţia Voastră, ele pot să fie folosite doar pentru 
faraon şi pentru oamenii deosebiți ca Imhotep sau... 

— Oare Iker nu se numără printre ei? 

— Dacă ne înşelăm, Iker e sortit să piară pe vecie! 

— Isis doreşte să ducă această luptă. Şi eu la fel. Să ne 
grăbim, trebuie să alung moartea. 

Pleşuvul deschise uşa Casei Vieţii. 

La vederea faraonului, pantera, păzitoarea arhivelor sacre, 
rămase liniștită. 

Îndata ce Isis se întoarse, aducînd un sipet din fildeş şi 
faianţă albastră, regele ridică trupul lui Iker şi îl duse 
înăuntrul Casei. În acest loc unde luau naștere vorbele 
fericite, unde se trăia prin Cuvînt, unde vorbele puteau fi 
desluşite cu toate înțelesurile lor, faraonul medita, citea şi 
alcătuia ritualuri, şlefuite apoi de preoţii permanenţi de-a lun- 
gul anilor. 

Sesostris aşeză rămăşiţele pămînteşti ale fiului său spi- 
ritual pe un pat de lemn împodobit cu figuri de zei ţinînd 
în mâini cuțite. Nici un duh rău nu avea să-l atace pe cel 
adormit. 

— Îmbrăcaţi-l cu tunica osiriană, le porunci monarhul 
lui Isis şi Pleşuvului. Capul său să odihnească pe căpătiiul lui 
Shu, aerul luminos, obîrşie a tuturor vieților. 

Isis deschise sipetul şi despături veşmîntul regal de in pe 
care Iker ar fi trebuit să i-l ofere lui Osiris în timpul celebrării 
misterelor. Tînăra femeie spălase şi netezise preţioasa 
țesătură. Doar o iniţiată în misterele lui Hathor putea să atingă 
această pînză strălucitoare ca o flacără. 

— Sudoare a lui Ra, imagine a luminii divine, giulgiul 
purifica şi oprea trupul să putrezească. 

Spre mirarea Pleşuvului, chipul lui Iker, cu ochii larg 
deschişi, rămase netulburat. 

Flacăra ţesăturii sacre ar fi trebuit să-i mistuie carnea şi să 
pună capăt speranţelor nebuneşti ale lui Isis. 

Preoteasa îl privea şi îi vorbea, deşi buzele ei nu rostiseră 
nici un cuvînt. Odată trecută această primă încercare, Iker 
lupta mai departe într-o lume care nu era nici moarte, nici 
renaştere. 

Bineînţeles, soţia lui ar fi putut să se maârginească la ritu- 
alurile ce îngăduiau sufletului celor drepţi să trăiască din nou 
în paradisul tărîmului de dincolo. Dar această moarte era 
lucrarea Râului, care nu se mulțumea doar să ucidă un om, ci 
năzuia să-l nimicească pe fiul spiritual al faraonului şi desti- 
nul pe care el îl întruchipa. 

Isis înţelegea că Pleşuvul nu consimţea la acest ritual, care 
presupunea o serie de riscuri. Dar încercarea giulgiului nu 
dovedea, oare, că Osiris îl încuviinţase şi că Iker nu i se 
împotrivea? 

Cînd apăru un uriaş purtînd masca lui Anubis, şacalul 
care cunoştea adevăratele căi ale Apusului şi drumurile 
celeilalte lumi, Isis şi Pleșuvul se retraseră şi plecară să caute 
în Comoara Casei Vieţii obiectele de trebuinţă pentru conti- 
nuarea ritualului. 

— Adun laolaltă cârnurile sufletului întreg, rosti Sesostris, 
vindec moartea, modelez soarele, piatră de aur cu raze 
dătătoare de rod şi plămădesc luna plină, ce renaşte neîncetat. 
Îţi transmit forța lor. 

Pînă în zori, cu ajutorul miinilor, faraonul îi insuflă 
această putere lui Iker. 

Mumificat, încremenit între două lumi, trupul Fiului regal 
nu se va descompune. 

Pleşuvul îi întinse regelui un baston cu miner curbat, vop- 
sit în alb şi împodobit cu cercuri roşii, iar Sesostris îl aşeză 
sub Iker. El avea să ţină locul şirei spinării şi măduvei aces- 
teia, astfel încît energia să circule în continuare şi să alunge 
frigul morţii. 

Isis îi înmînă tatălui ei o piele de animal pe care Anubis o 
rupse în fişii, apoi înfăşură cu ele corpul fiului său. 

— Seth este prezent, glăsui el. După ce te-a ucis, te ocro- 
teşte. De-acum înainte, n-o să te mai rănească. Focul său 
nimicitor te apără de el însuşi şi păstrează căldura vieţii. Să 
fie aduse cele şapte uleiuri sfinte! 

Reunite, ele formau ochiul lui Horus, armonia ce biruia 
dezordinea. Cu degetul mic, Isis atinse buzele lui Iker, insu- 
flîndu-i energia uleiurilor „parfum de sărbătoare“, „bucurie 
deplină“, „pedeapsa lui Seth“, „unirea“, „sprijinul“, „cel mai 
ales dintre pini“ şi „cel mai bun din Libia“. 

Anubis destupă vasul pe care i-l dăduse Pleşuvul. În el se 
afla chintesenţa mineralelor şi a metalelor, rod al lucrărilor de 
alchimie din Locaşul Aurului. 

— Te ung cu această substanţă divină, plamaădită anume 
pentru KA-ul tău. Şi astfel, tu devii o piatră, loc al 
preschimbărilor. 

Folosindu-se de o teslă din metal ceresc, Anubis deschise 
canalele inimii, urechile şi gura lui Iker. Astfel, noi simţuri se 
treziră la viaţă, douăsprezece canale se întîlniră în inimă, 
zămislind suflarea şi alcătuind o mantie protectoare. 

Deşi devenise trup osirian la adăpost de orice stricăciuni, 
Iker era totuşi departe de a renaşte. Trebuia ca făptura lui să 
capete strălucire, să fie însufleţită de lumina dinaintea 
oricărei naşteri. 

Scoţîndu-şi masca de şacal, faraonul rosti prima formulă 
din Textele Piramidelor, cea prin care începea reînvierea 
sufletului regal: 

— Fără îndoială, n-ai plecat mort, ci ai plecat viu. 

Iar Isis adăugă: 

— Ai plecat, dar te vei întoarce. Dormi, dar te vei trezi. Ai 
ajuns pe ţârmul lumii de dincolo, dar trăieşti. 

Pleşuvul îi lăsă singuri pe faraon şi pe fiica sa. 

— Moartea s-a născut, glăsui Sesostris. Prin urmare, va 
pieri. Ceea ce străluceşte dincolo de lumea pe care o vedem, 
dincolo de ceea ce noi numim „viaţă“ şi „moarte“ nu 
cunoaşte deşertăciunea. Făpturile dinaintea creaţiei scapă de 
ziua morţii. De aceea, iniţierea în Misterele lui Osiris nu se 
înfăţişează doar ca o naştere nouă şi o trecere peste moarte. 
Oamenii dispar pentru că nu ştiu să se unească iar cu vre- 
murile de început ale lumii şi nu ascultă mesajul mamei lor 
cereşti, Mut. Mut atrage după sine moartea, dreptatea, pre- 
cizia, clipa cea potrivită, energia dătătoare de rod şi zămis- 
lirea unei noi seminţe. 

— Locaşul morţilor nu e adînc şi întunecat? se neliniști 
Isis. El nu are nici uşi, nici ferestre. Nici o rază nu-l 
luminează, nici un vînt de miazănoapte nu-l răcoreşte. 
Niciodată soarele nu se înalţă acolo. 

— Astfel se înfăţişează infernul celei de-a doua morţi. Un 
om cunoscător îi scapă şi nici o magie nu are puterea să-l ţină 
acolo. Aminteşte-ţi de iniţierea ta şi de încercarea sarcofagu- 
lui. În acea clipă ai înţeles Marele Secret: iniţiaţii în misterele 
lui Osiris se pot întoarce din morţi, dar numai dacă s-au 
lepădat de rău şi au fost recunoscuţi ca nişte oameni drepţi în 
faptele şi în inima lor. 

Isis îşi aduse aminte. 

Făptura omenească e alcătuită dintr-un trup pieritor, un 
nume ce are înrîurire asupra destinului său, o umbră ce 
dăinuie după moarte ca să înfăptuiască o primă renaştere, un 
ba, sufletul-pasăre în stare să zboare pînă la soare şi să aducă 
de acolo strălucire trupului osirian, un KA, energia nepieri- 
toare, şi un akh, spiritul luminos trezit la viaţă în timpul 
iniţierilor în mistere. 

Iker le avea pe toate. 

Şi totuşi, moartea le despărţea şi le risipea. Dacă judecata 
tribunalului osirian era prielnică, ele se întregeau pe tărîmul 
celălalt şi se adunau într-o nouă fiinţă, în stare să trăiască 
două eternităţi — cea a clipei şi cea a timpului. 

Dar Isis voia mai mult. 

— Trei sfere alcătuiesc lumea de dincolo, arătă regele. 
Cea a dezordinii şi a tenebrelor, unde sînt închişi cei osîndiţi. 
Cea a luminii, unde Ra şi Osiris se unesc în prezenţa celor 
drepţi. Între ele se găseşte cea în care Râul trebuie prins în laţ. 
Tu şi Nephtys veţi împlini ritualurile acestei lumi de mijloc. 


Isis şi Nephtys se fardară una pe alta. 

O dungă de fard verde, provenind din ochiul lui Horus, 
înfrumuseţa pleoapele de jos, una de fard negru, izvorînd din 
ochiul lui Ra, pleoapele de sus. Păstrate într-o cutie numită 
„cea care deschide vederea“, aceste farduri, roade ale meşte- 
rilor din templu, îngrijeau ochiul divin. 

Argila roşie învioră culoarea buzelor, iar uleiul de cim- 
brişor ajută pielea să-şi recapete moliciunea. 

În dreptul inimii lui Nephtys, Isis desenă o stea, iar în 
jurul propriului buric, un soare. Şi astfel deveniră două boci- 
toare, Isis — Cea Mare, asemănată cu pupa bărcii cereşti, 
Nephtys — Cea Mică, amintind de proră. 

Nephtys înşiră înaintea lui Isis şapte rochii de culori 
diferite, reprezentînd încercările prin care trecuse în Locaşul 
Salcîmului Marea Preoteasă a lui Hathor. 

Apoi, cele două surori îmbrăcară cîte o tunică din pînză de 
in foarte fină, albă ca puritatea zorilor, galbenă ca brînduşele 
şi roşie ca flacăra. Îşi împodobiră părul cu diademe din aur, 
incrustate cu flori din cornalină şi trandafiraşi de lapislazuli, 
şi îşi acoperiră pieptul cu coliere late din aur şi turcoaze, ale 
căror închizători aveau forma unui cap de şoim. La încheie- 
turile mîinilor şi la glezne îşi prinseră brățări din cornalină 
roşie şi se încălţară cu sandale albe. 

Nephtys se strădui să-i mai aline surorii sale durerea. 

— Isis... îţi împărtăşesc suferinţa cum nici nu-ţi închipui. 
Moartea lui Iker e o nedreptate ce cu greu poate fi îndurată. 


MARELE SECRET 161 


— Tocmai de aceea vom merge să reparăm această nedrep- 
tate. Am nevoie de ajutorul tău, Nephtys. Energia faraonului 
şi cuvintele puterii au oprit fiinţa lui Iker în lumea de mijloc. 
Iar nouă ne revine sarcina să-l scoatem de acolo. 

Cele două tinere femei pătrunseră în odaia mortuară, în 
care pîlpiia o singură lampă. Isis se aşeză la picioarele raclei, 
iar Nephtys, la căpătii. 

Întinzîndu-şi braţele, ele îi dădură viaţă din viaţa lor. Din 
palmele lor ţişniră unde care învăluiră trupul neînsufleţit 
într-o lumină blîndă. 

Pe rînd, bocitoarele intonară tînguirile rituale, transmise 
din vremea lui Osiris. Vibraţiile acestor cuvinte îngrădeau 
forțele distrugătoare şi le îndepârtau de mumie, întinzînd 
între lumea celor vii şi lumea celor morţi o plasă de vorbe 
magice, purificatoare. 

Veni şi clipa ultimei rugăminţi. 

— Întoarce-te în templul tàu, imploră Isis, întoarce-te în 
pace! Eu sînt sora ta care te iubeşte şi care alungă 
deznădejdea. Nu părăsi acest loc, uneşte-te cu mine, eu 
izeonesc nenorocirea. Lumina îţi aparţine, tu străluceşti. Vino 
spre soţia ta, care te îmbrăţişează, adună-ţi oasele şi 
mâdularele ca să devii o făptură întreagă şi desăvîrşită. 
Cuvîntul stăruie pe buzele tale, iar tu respingi întunericul. Te 
apăr pentru totdeauna, inima mea e plină de dragoste pentru 
tine, doresc să te liniştesc şi să rămîn atît de aproape de tine 
încît nimic să nu ne despartă. lată-mă aici, în mijlocul aces- 
tui sanctuar tainic, hotărită să birui răul care te apasă. Sînt 
sora ta, nu te îndepărta de mine. Zeii şi oamenii te jelesc. Eu 
te chem pînă în înaltul cerului! Nu-mi auzi glasul? 


După o veghe îndelungată, faraonul, Pleşuvul, Isis și 
Nephtys se aşezară împrejurul raclei. 

— Osiris nu e zeul tuturor morţilor, aminti regele, ci doar 
al celor credincioşi lui Maat, care, în timpul vieţii lor, au 
urmat calea dreptăţii şi a adevărului. Judecătorii lumii de din- 
colo ne văd viaţa într-o singură clipă şi nu ţin seama decît de 
faptele noastre, puse grămadă lîngă noi. Nu se vor arăta 

îngăduitori, şi numai cel drept va păşi liber pe frumoasele câi 
ale veşniciei. Dar, înainte de toate acestea, se reuneşte tri- 
bunalul oamenilor. Eu reprezint Egiptul de Sus şi Egiptul de 
Jos, Pleşuvul — preoţii permanenţi din Abydos, Isis — preote- 
sele lui Hathor. Îl socotiți pe Iker vrednic să apară în fața 
Marelui Zeu şi să se urce în barca lui? 

— Iker n-a săvârşit nici o greşeală împotriva Abydosului şi 
a iniţierii, rosti Pleşuvul, adînc tulburat. 

— Inima lui Iker e mare şi nici o greşeală însemnată n-a 
pătat-o, zise Isis. 

Mai rămăsese judecata regelui. 

Oare Sesostris avea să-l învinuiască pe Iker din pricina 
rătăcirilor sale din trecut? 

— Iker şi-a urmat destinul, fără laşitate şi fără şovâială. 
Este fiul meu. Fie ca Osiris să-l primească în regatul său. 


21. 


Judecata prilenică a tribunalului lui Osiris se înfăţişa ade- 
sea sub forma unei păsări, a unui fluture sau a unui scarabeu. 

Îndată ce ieşi din Casa Vieţii, Isis scrută cerul. 

Bineînţeles, cunoştea inima lui Iker, puritatea şi sinceri- 
tatea ei. Dar care avea să fie hotărîrea nevăzutului, de care 
atârna continuarea ritualului? 

Deodată, un ibis mare cu aripi largi şi zbor elegant 
străbâtu cerul. 

Privirea lui se încrucişă cu a lui Isis. 

Atunci preoteasa ştiu că Iker rostise cuvintele potrivite, 
ajutat de Thot, protectorul scribilor. Uşoară precum pana de 
struț a zeiței Maat, inima lui trăia. Dovedindu-şi priceperea 
într-ale formulelor învăţate de la stăpînul hieroglifelor, Fiul 
regal îşi croia drumul spre cealaltă viaţă. 

— Pe paleta de aur se iviră cuvintele „cel drept“. 

— Greul de-abia acum începe, arătă Sesostris. Trebuie să 
trecem moartea lui Iker în mumia lui Osiris. Zeul o va birui, 
iar trupul osirian al lui Iker va renaşte. 

Coloană vertebrală a Egiptului, temelie a oricărei con- 
strucţii, materiale şi spirituale, Osiris slujea drept reazem 
templelor, locaşurilor de veci, caselor, canalelor... Nu lipsea 
de nicăieri şi nici un fel de moarte nu-l putea atinge. 
Rezervată faraonilor şi marilor înţelepţi precum Imhotep, 
această trecere putea fi oare săvîrşită şi acum? 

În timp ce Pleşuvul vărsa libaţiile de apă şi lapte la 
rădăcina Arborelui vieţii, Sesostris şi fiica sa porniră spre 
mormîntul Marelui Zeu. 

Preotul permanent însărcinat să vegheze asupra lui alerga 
în întîmpinarea lor. 

— Luminăţia Voastră, o nenorocire cumplită s-a petrecut! 
Astă-noapte, peceţile de pe uşă au fost rupte. 

Faraonul străbătu pădurea sacră, luînd-o pe singurul drum 
ce ducea la intrarea în mormînt, ascunsă în verdeaţa încon- 
jurătoare. 

În apropiere se vedeau salcîmii arşi. 

Cel care pîngărise locul dusese o luptă aprigă împotriva 
apărărilor magice ale sanctuarului. 

În faţa intrării se zăreau rămăşiţele peceţilor. 

Sesostris trecu pragul. 

Pretutindeni zăceau risipite, sfărîmate, călcate în picioare 
bijuterii, felurite vase şi alte obiecte rituale trebuincioase 
veşniciei lui Osiris. Ospăţul lumii de dincolo nu mai putea fi 
celebrat. 

Temîndu-se de tot ce era mai rău, monarhul înaintă. 

Cîteva lămpi luminau camera învierii, distrusă şi ea. 

Aici, pe un pat din bazalt negru, format din trupurile a doi 
lei, odihnea, nu de mult, mumia lui Osiris, purtînd pe cap 
coroana albă şi ţinînd în mâini sceptrul Magie şi cel a naşterii 
triple. 

Simbolurile fuseseră fărîmiţate în mii de bucăţi. 

Pîngărind acest loc al păcii unde locuia Marele Zeu, 
stăpînul liniştii, Prevestitorul străpunsese cele şapte apărări 
ale sarcofagului. 

Din mumie, suport al reînvierii, nu mai rămăsese nimic. 

Prevestitorul împrăştiase părţile trupului divin astfel încît 
nimeni să nu izbutească să le adune. 

Mai dăinuia însă o speranţă. 

Sesostris ridică din pardoseală o dală mare şi grea, dînd la 
iveală un şir de trepte ce duceau într-o sală întinsă, aflată sub 
pămînt. Acolo, un cerc de flăcări străjuia vasul pecetluit care 
conţinea taina operei divine, limfele lui Osiris şi izvorul 
vieţii. 

Focul continua să ardă, dar vasul dispăruse. 

În privirea tatălui său, Isis citi un zbucium adînc. 

Pentru prima oară, uriaşul stătea în cumpănă. 

— Nu-mi ascunde nimic, îi ceru ea. 

— Doar Prevestitorul a putut să pîngărească astfel locaşul 
de veci al lui Osiris. 

— Mumia Zeului... 

— A fost smulsă de pe patul ei şi nu e de găsit. 

— Vasul pecetluit... 

— A fost furat şi distrus. 

— Deci nu mai putem trece moartea lui Iker în Osiris şi să-l 
reînsufleţim apoi, folosind vasul pecetluit. 

Cu chipul răvăşit, Pleşuvul sosi în fugă. 

— Luminăţia Voastră, Arborele vieţii se usucă din nou! Cei 
patru lei păzitori au fost orbiţi, iar cîmpul de forţe protectoare 
al celor patru salcîmi — spulberat. Aurul salvator îşi pierde 
strălucirea. 

— Fetişul din Abydos? 

— Stîlpul a fost dărîmat, tainiţa — zdrobită. 

— Relicvariul osirian? 

— Nimicit şi el. 

Aşadar, Prevestitorul nu se dăduse în lături să-l desfi- 
gureze pe Zeu. 

— N-ar trebui să formăm Cercul de Aur? întrebă Pleşuvul. 

— Peste putinţă, răspunse Sesostris. Noul vizir, Sobek 
Păzitorul, se teme că Memphisul va fi atacat. Ca să-i ademe- 
nească pe luptătorii din umbră afară din vizuinile lor, a 
răspîndit vestea morţii lui Nesmontu, ucis mişeleşte. 
Generalul trebuie să rămînă ascuns şi să apară doar la timpul 
potrivit. Pe deasupra, învinuit de a fi încercat să-l omoare pe 
Sobek, Sehotep nu are voie să-şi părăsească locuinţa şi e în 
primejdie să fie osîndit la moarte. 

— Sîntem legaţi de mîlini şi de picioare, învinşi pentru tot- 
deauna? 

— Nu încă, îl asigură faraonul. Să întarim neîntârziat pro- 
tecţia lui Iker. Mai-marele dulgherilor şi meşterii iniţiaţi să 
ducă barca lui Osiris înăuntrul Casei Vieţii. Apoi gărzile să 
înconjoare Casa şi să nu lase pe nimeni să intre, în afară de 

voi doi şi de Nephtys. Oricine va încerca să pătrundă cu 
forţa să fie răpus de îndată. Tu, Pleşuvule, caută să afli dacă 
a văzut cineva cum au fost ucişi Iker şi comandantul forţelor 
speciale. 

— Şi dacă ucigaşii au fugit din Abydos? 

— Atunci să nu-i lăsăm să ne scape! 

— Poate nu şi-au atins încă toate ţintele, zise bătrînul preot 
cu o voce prevestitoare de rău. 

Monarhul şi cele două surori depuseră mumia lui Iker în 
barca făurită de curînd pentru celebrarea misterelor. Ea şi 
numai ea îl întruchipa pe Osiris cel reîntregit. Datorită 
îmbinării desăvîrşite a părţilor ei, stăpînul Apusului reunea 
toate divinităţile. 

— Fie ca tu să pluteşti şi să mînuieşti ramele, grăi regele 
către Iker, să te îndrepţi încotro doreşte inima ta, să fii primit 
în pace de către mai-marii Abydosului, să iei parte la ritualuri 
şi să-l urmezi pe Osiris pe drumurile pure ce străbat pămîntul 
sacru. 

— Trăieşte laolaltă cu stelele, rosti Isis. Al tău suflet-pasăre 
aparţine lumii celor treizeci şi şase de decani, te prefaci în 
fiecare din ei după cum ţi-e voia şi te hrăneşti din lumina lor. 

Nephtys udă o grădină micuță aflată în apropierea bărcii. 
Sufletul-pasăre avea să vină aici ca să-și potolească setea 
înainte de a se înălța iar spre soare. 


Respectînd poruncile regelui, meşterul sculptor din 
Abydos ciopli statuia-cub a lui Iker. Ea îl înfăţişa pe scrib 
şezînd, cu picioarele strînse la piept şi genunchii aproape la 
acelaşi nivel cu umerii. Trupul îi era acoperit cu giulgiul reîn- 
vierii, iar ochii îi erau deschişi către lumea de dincolo. 

Ferit de răzleţire, iniţiatul astfel incarnat se înscria în 
inima unei ordini veşnice. Oare cubul nu cuprindea toate fi- 
gurile geometrice răspunzătoare de construcţia neîncetată a 
universului? Deşi această sculptură închidea sufletul lui Iker 
într-o piatră de lumină, sarcini anevoioase îi aşteptau pe 
monarh şi pe fiica sa. 

Uitînd să mănînce şi să doarmă, Isis nu se dezlipea de 
sarcofag. Nephtys plecă să se odihnească puţin. 

Cînd faraonul o strînse blînd la pieptul său, Marea 
Preoteasă din Abydos se gîndi la tot ce putea fi mai râu. 

— Nu mai avem nici o speranţă, nu-i aşa? 

— Ne-au mai rămas puţini sorţi de izbîndă, Isis. Puţini, dar 
există. 

Sesostris nu rostea niciodată vorbe goale şi nu încerca s-o 
amăgească. 

— Nu-l vom elibera pe Iker din temniţa lumii de mijloc 
fără vasul pecetluit, adăugă suveranul. 

— Să-l găsim întreg e doar un vis frumos! 

— De asta mă tem şi eu. 

— Moartea a biruit. 

— Poate că există un alt vas pecetluit care conţine, şi el, 
limfele lui Osiris. 

— Şi unde să fie ascuns? 

— La Medamud. 

— Satul lui Iker? 

— În timpul luptei pe care o purtăm împotriva 
Prevestitorului, nimic nu se petrece la întîmplare. Destinul a 
făcut ca Iker să se nască în acel ţinut al lui Osiris, atît de 
vechi, încît a căzut în uitare. Voi merge, aşadar, la Medamud, 
chiar dacă am să dau greş. Nimeni nu ştie unde se află sanc- 
tuarul străvechi al lui Osiris. Ultimul păstrător al acestei taine 
era un bătrîn scrib, ocrotitorul şi învățătorul lui Iker. De aceea 
Prevestitorul i-a curmat viaţa. 

— Şi cum vei descoperi acest sanctuar? 

— 'Trecînd printr-un anume fel de moarte care mă va pune 
în legătură cu strămoşii. Sau ei mă vor călăuzi, sau puterea 
regală se va dovedi neîndestulătoare şi va dispărea. Dacă 
reînvierea lui Iker nu se împlineşte, Osiris va pieri pentru tot- 
deauna. Prevestitorul va avea atunci cale liberă şi vor începe 
vremurile credinţei oarbe, ale cruzimii şi ale asupririi. Acum, 
datoria mea e să găsesc acest vas pecetluit, dacă într-adevăr el 
s-a păstrat pînă azi. Şi nici sarcina ta nu se vădeşte a fi mai 
uşoară. 

Sesostris îi înmâînă fiicei sale coşul misterelor, împletit din 
stuf colorat în galben, albastru şi roşu şi avînd fundul întărit 

cu două stinghii din lemn aşezate în cruce. În el se strîngea 
tot ce se împrăştiase, în el se întregea sufletul osirian. În tim- 
pul ritualului secerişului, Iker avusese prilejul să-l zăreasca. 

— Prevestitorul şi aliaţii lui Seth vor să spulbere cuvîntul 
cel adevărat, rod al luminii incarnate în Osiris. Tu, Isis, să 
străbaţi provinciile, să cercetezi oraşele, să cauţi taina tem- 
plelor şi a necropolelor, să aduni mădularele divine şi să le 
aduci la Abydos ca să le reunim. Osiris e viaţa. Prin el, cei 
drepţi rămîn la adăpost de moarte, cerul nu se năruie şi 
pămîntul nu se scufundă. Trebuie să-l păstrăm neatins şi 
întreg, astfel încît să transmitem mai departe această viaţă. 
Datorită iniţierilor tale, ai o inimă nouă, în stare să 
desluşească misterul sanctuarelor răspîndite de-a lungul şi 
de-a latul Celor Două Regate. Dacă izbuteşti să-ţi închei 
căutările înainte de începutul lunii khoiak, ne mai rămîn 
treizeci de zile ca să-l înviem pe Osiris-Iker. 

Isis îşi însoţi tatăl pînă la locaşul de veci al acestuia. Aici, 
faraonul intră în Sala comorii, de unde se întoarse cu o armă 
din argint masiv. 

— Iată cuțitul lui Thot, Isis. El va descoperi drumul cel bun 
şi va străpunge vălurile ce ascund bucăţile din trupul lui 
Osiris care au fost risipite pretutindeni. 

— Dar răgazul nu e prea scurt? se  nelinişti tînăra 
preoteasă. 

— Ai uitat sceptrul din fildeş al regelui Scorpion? Modelat 
de către magia izvorită din trupurile divinităţilor, el te va feri 
de atacurile Râului, îţi va insufla vorbe înțelepte şi-ţi va 
îngădui să te mişti dintr-un loc în altul împreună cu vîntul. 
Afundă-te în apele lacului sacru, atinge adîncurile oceanului 
începuturilor. Dacă zeii nu ne-au părăsit, vei găsi acolo sulul 
de piele pe care şi-a scris hieroglifele Thot, în vremea sluji- 
torilor lui Horus. El a zugrăvit fiecare provincie a Egiptului, 
desenată după imaginea cerului, şi îţi va dezvălui unde tre- 
buie să poposeşti în cursul călătoriei tale. 

Isis văzuse deja Nun-ul în mijlocul acestui lac pe malurile 
căruia venea în fiecare zi să ia apa necesară pentru udarea 

salcîmului. Cobori încet treptele scării de piatră şi dispăru sub 
apă, înarmată cu sceptrul Magie şi purtind cuțitul lui Thot. 

Cînd bezna o învălui cu totul, o rază de lună îi deschise 
drumul. La capătul unei nopţi întunecate, ea lumina un cufăr 
de fier. 

Isis înfipse vîrful cuţitului în închizătoare. 

Capacul se ridică singur. Înăuntru se afla un cufăr de 
bronz care conţinea un altul din lemn, care adăpostea, la rîn- 
dul său, un al patrulea din fildeş şi abanos în care era închis 
al cincilea cufăr, din argint. Isis folosi sceptrul ca să-l 
deschidă şi dădu la iveală un sipet de aur înconjurat de şerpi 
ce şuierau furioşi, apărînd comoara. 

Dar strălucirea lamei cuţitului îi domoli. Aşa că animalele 
se îndepărtară, formînd un cerc împrejurul preotesei. 

Cînd Isis desfăcu sipetul de aur, din el ţîşni un lotus cu 
petale de lapislazuli pe care odihnea un chip liniştit, stră- 
lucind de tinereţe. 

Chipul lui Iker. 

După ce luă sulul lui Thot din sipet, preoteasa închise în 
el lotusul şi se întoarse la suprafaţa apei. 

— Iată capul lui Osiris, îi spuse ea faraonului, înmînîndu-i 
relicva. Divinităţile nu ne-au părăsit şi ne ajută în continuare. 
Iker devine noul suport al învierii. De-acum înainte, de soar- 
ta sa atîrnă destinul nostru. 

Sesostris deschise iar ochii celor patru lei, trezi la viaţă cei 
patru salcîmi tineri, puse la loc fetişul Abydosului, în vîrful 
stilpului, şi îl acoperi cu un văl ţesut de Nephtys. 

Cerul se însenină, soarele prinse iar a străluci. 

Sute de păsări se roteau deasupra Arborelui vieţii, al cărui 
aur îşi recăpătase întreaga frumuseţe. 

— Ascultă-le, o îndemna regele pe Isis. Şi ele te vor 
călăuzi. 

Preoteasa le pricepea graiul. Într-un singur glas, sufletele 
lumii celeilalte îi cereau să reîntregească trupul lui Osiris. 

22. 


Faraonul şi fiica sa statură îndelung de vorbă cu Pleşuvul 
şi cu Nephtys. În numele regelui, bătrânul preot avea să se 
îngrijească de siguranţa Abydosului, fâră însă a uita să cele- 
breze ritualurile împreună cu tînăra soră a lui Isis. Ales dintre 
gărzile personale ale monarhului, noul comandant al forțelor 
speciale urma să-i ajute. 

— În afară de voi doi, porunci Sesostris, nimeni nu va 
intra în Casa Vieţii. Cei mai destoinici soldaţi vor sta de 
veghe zi şi noapte în jurul ei. Răspîndiţi vestea morţii lui Iker. 
Dacă ucigaşii se află prin preajmă, se vor lăsa îmbătaţi de 
izbîndă şi vor face, poate, un pas greşit. 

— O pază atît de severă nu va stârni nedumerirea? se îngri- 
joră Nephtys. 

— Drept dovadă a deznădejdii ce ne-a cuprins, paza se va 
întinde la toate monumentele şi locurile importante ale 
Abydosului. Două lucruri trebuie să le aveţi în vedere înainte 
de toate. Mai întîi, păstrarea mumiei lui Iker. În fiecare zi, 
să rostiţi cuvintele puterii. Apoi să împiedicaţi pe oricine să 
intre în ţinutul lui Osiris sau să-l părăsească. 

— Socotiţi că vă veţi întoarce curînd, Luminăţia Voastrâ? 
întreba Pleşuvul. 

— Voi aduce vasul pecetluit ce conţine limfele Marelui 
Zeu sau nu mă voi mai întoarce. 

Cînd faraonul se îndepărtă, Pleşuvul se gîndi cå Abydosul 
îşi trăia ultimele zile. 

Isis îşi luă rămas-bun de la Nephtys, sfătuind-o să fie cu 
mare băgare de seamă. Vrăjmaşul nu se dădea în lături de la 
nimic şi n-ar fi şovăit să ucidă o femeie. 

Potrivit celor scrise pe sulul lui Thot, văduva trebuia să 
meargă, pentru început, la Elephantina, capul Egiptului, şi 
apoi să coboare de-a lungul Nilului. 

Isis urcă pe o corabie iute, al cărei căpitan era de-o 
iscusinţă fără pereche. Format din corăbieri încercaţi, echipa- 
jul cunoştea toate capcanele fluviului. Zece arcaşi de elită o 
însoțeau pe fiica lui Sesostris. 

De-abia fură întinse pînzele, cà tînăra femeie ridică spre 
cer vîrful sceptrului Magie. În câteva clipe se stîrni dinspre 
miazănoapte un vînt puternic. 

Niciodată căpitanul nu cîrmuise o corabie care să înain- 
teze cu o asemenea viteză, iar oamenilor săi nu le rămîneau 
prea multe de făcut. 

— Vom călători şi noaptea, îl înştiinţă Isis. 

— Dar e foarte primejdios! 

— Razele lunii ne vor lumina drumul. 


Shab Strîmbu” ieşi din ascunzătoare. 

Nu se vedea nimeni prin preajmă. 

Voia să afle dacă întregul ţinut era încercuit de soldaţi sau 
dacă existau şi locuri nepăzite. 

Dincolo de ultimele capele, se întindea o regiune 
nisipoasă. Cîndva, pe aici scosese Bega din Abydos micile 
stele. 

Dacă n-ar fi fost înzestrat din naştere cu o neîncredere fără 
margini, Shab ar fi devenit acum o pradă uşoară. La mică 
depărtare unul de altul, doi arcaşi stăteau la pîndă. Judecînd 
după gesturile lor, păreau deprinşi cu asemenea treburi. 

Ghemuit, Shab se furişă cu grijă. 

„Pesemne că doar unele locuri se bucură de o aşa mare 
atenţie“, cugetă Shab. Dar recunoscu, în curînd, că se înşe- 
lase. Peste tot se vedeau soldaţi. Carevasăzică, nu se putea 
fugi din Abydos pe aici. 

Înciudat, se întoarse în adăpostul său. 

Deodată, se auziră paşi. 

Shab dădu la o parte o ramură joasă. 

— Intră, Bega. 

Preotul se aplecă anevoie şi pătrunse în micuța capelă. 

— Armata supravegheaza deşertul, n-avem cum så trecem 
fară să fim zăriţi. 

— Pretutindeni sînt soldaţi, încuviinţă Bega. Au primit 
ordin să tragă fără să stea pe gînduri. 

— Cu alte cuvinte, faraonul crede că ucigaşii lui Iker se 
află încă în Abydos! Prevestitorul o să ne scoată din capcana 
asta. 

— Să nu te mai mişti de aici, am să-ţi aduc de mîncare. 

— Dar dacă m-aş amesteca printre preoţii temporari? Iker 
nu mai e ca să mă recunoască! 

— Gărzile îi iau la întrebări pe toţi. Ai trezit bănuieli şi ai 
fi arestat. Aşteaptă noile porunci. 


Bega era la fel de nervos ca Shab, dar gustul plăcut al vic- 
toriei îl liniştea. Măsurile luate de rege nu te făceau, oare, să 
zîmbeşti? O armată întreagă desfășurată în Abydos nu avea 
să-l readucă pe Iker la viaţă. 

Luîndu-şi o înfăţişare potrivită cu împrejurările, se jelui şi 
el în tovărășia preoţilor permenenţi chemaţi de Pleşuv, de la 
care nădăjduiau să primească lămuriri. 

— Ce nedreptate înfiorătoare! se văită Bega. Dacă e ade- 
vărat că nefericitul Iker a pierit înseamnă că moartea l-a se- 
cerat chiar cînd dobîndise cele mai înalte ranguri. Cu toţii 
ajunseserăm să-l preţuim pentru că ne respecta obiceiurile. 

Ceilalţi preoţi şi preotesele încuviinţară. 

Sacerdotul însărcinat să vegheze asupra mormîntului lui 
Osiris părea, la rîndul său, peste măsură de îndurerat. 

— Arâţi sleit de puteri, observă Bega. N-ar trebui să te 
vadă un doctor? 

— La ce bun? 

— Ce vrei să spui? 

— Îmi pare rău, trebuie să păstrez secretul. 

— Nu şi între noi. 

— Ba chiar şi între noi. Aceasta e porunca Pleşuvului. 

Bega zîmbi în sinea sa. Aşadar, bâtrînul încerca să împie- 
dice răspîndirea veştilor dezastruoase care aveau să nâruiască 
speranţele celor care trăiau pe pămîntul Marelui Zeu, înainte 
de a se împrăştia în tot Egiptul. 

— Se şopteşte că Iker a fost ucis, se încumetă să deschidă 
vorba slujitorul lui KA. 

— Baţi cîmpii! i-o reteză Bega. Să nu plecăm urechea la 
astfel de bîrfe fără nici o noimă. 

— N-a fost sugrumat şi un ofiţer? 

— Neîndoielnic, în urma vreunei încăierări. 

— Şi desfăşurarea armatei, înmulţirea măsurilor de sigu- 
ranţă, întărirea pazei clădirilor? E limpede că o primejdie 
cumplită ne ameninţă! 

Intrarea Pleşuvului puse capăt discuţiilor. 

Zbîrcituri adînci îi brăzdau faţa, îmbătrînită, parcă, 
dintr-odată. Severităţii sale obişnuite i se adăuga acum o 
tristeţe sfişietoare. Pînă şi cei mai încrezători din fire pri- 
cepură cît de rău stăteau lucrurile. 

— Fiul regal Iker a murit, rosti el. Totuşi, vom continua să 
pregătim celebrarea misterelor din luna khoiak. 

— A fost ucis? întrebă slujitorul lui KA. 

— Da. 

O tăcere desăvîrşită se aşternu. 

Pînă şi Bega simţi un fel de tulburare, de parcă o lume 
întreagă tocmai se prăbuşise. Un omor pătase ţinutul sacru al 
lui Osiris, o cruzime neînchipuită se ivise în mijlocul tărîmu- 
lui liniştii şi al păcii. 

— Vinovaţii au fost arestaţi? 

— Nu încă. 

— Li se cunosc numele? 

— Din nenorocire, nu. 

— Se ştie dacă au fugit din Abydos? 

— Nu. 

— Atunci sîntem în primejdie! se îngrozi slujitorul lui KA. 

— Dar comandantul forţelor speciale? sări şi preotul în 
stare să vadă secretele. Şi el a fost ucis! 

— Adevărat, 

— De către altă bandă de nelegiuiţi? 

— Nici asta nu ştim, dar cercetările au început. Luminăţia 
Sa a luat măsurile ce se cuvin ca să fiţi la adăpost. Să 
respectăm mai departe Legea şi să ne îngrijim de ritualuri. Nu 
există o cale mai bună de a cinsti amintirea lui Iker. 

— N-o văd nicăieri pe biata Isis, zise Bega. A părăsit 
Abydosul? 

— Soţia lui Iker trece printr-o suferinţă atît de zdrobitoare, 
că nu mai are tăria să-şi vadă de îndatoririle ei de Mare 
Preoteasă. Nephtys îi va ţine locul. 

Bega nu-şi mai încăpea în piele de bucurie. Iker mort, Isis 
plecată! O mie de soldaţi erau mai puţin periculoşi decît ei 
doi. De multă vreme dorea să-i vină de hac acestei femei prea 
frumoase, prea inteligente, prea strălucitoare. Dispariţia lui 
Iker o doborîse şi-o lipsise de puterea de a-i mai pricinui 
vreun rău Prevestitorului. Pesemne că se va prăpădi de durere 
în vreun palat din Memphis. 

— Şirul nenorocirilor noastre nu se opreşte aici, continuă 
Pleşuvul. Mormîntul lui Osiris a fost pîngărit, iar preţiosul 
vas, furat. 

— Nici Abydosul, nici Egiptul nu vor supravieţui acestei 
urgii, murmură slujitorul lui KA, abătut. 

— Vă mai spun încă o dată, stărui bătrînul: să trăim mai 
departe potrivit Legii. 

— În numele cărei speranţe? 

— Nu e nevoie să speri ca să îţi vezi de îndatoriri. 
Ritualurile se transmit prin noi şi dincolo de noi, oricare ar fi 
împrejurările. 

Descumpăniţi, preoţii permanenţi se întoarseră la tre- 
burile lor obişnuite, începînd cu împărţirea de porunci 
preoților temporari, printre care domneau nedumerirea şi 
neliniştea. Iar cum Pleşuvul nu ceruse nimănui să păstreze 
taina asupra celor petrecute, veştile zburară cu iuţeală. 


La căderea nopţii, Bina îi masă picioarele stăpînului său. 
În întunericul micii locuinţe unde dormea preotul temporar, 
Prevestitorul îi aparţinea doar ei şi nu se mai gîndea la 
blestemata aceea de Nephtys, pe care Bina ar fi ucis-o cu pro- 
priile mîini. Blîndă, binevoitoare, supunîndu-se celor mai 
mărunte dorinţe ale Prevestitorului, ea avea să fie soţia prin- 
cipală, îndepartîndu-le pe celelalte şi trimiţîndu-le să se îngri- 
jească de treburile casei. Iar dacă una dintre ele ar încerca să-i 
ia locul, Bina îi va sfişia carnea, îi va scoate ochii şi-i va arun- 
ca măruntaiele la cîini. 

Prevestitorul mîncă puţină sare, dar Bina nu puse nimic în 
pură. Hotărîse să nu mai bea vin şi să se ferească de 
mâîncărurile grase de teama să nu i se rotunjească trupul şi să 
nu-i mai fie pe plac stăpînului ei. Dacă îşi păstra frumuseţea 
şi rămînea la fel de ademenitoare ca acum, Prevestitorul nu se 
va sătura niciodată de ea. 

O siluetă trecu pragul. Bina înşfăcă un pumnal şi-i tăie 
calea. 

— Sînt eu, Bega! 

— Încă un pas şi te spintecam. Data viitoare, dă-ne de ştire 
că vii. 

— Nu voiam să fac zgomot. Sînt soldaţi la pîndă prin preajmă. 
Gărzile şi santinelele supraveghează tot ţinutul, zi şi noapte. 
Nimeni nu poate intra în Abydos, nimeni nu poate ieşi. 

— Ne rămîne cărarea ascunsă, îi aminti Bina. 

— După spusele lui Shab, n-o putem folosi nici pe aceea. 
Arcaşii patrulează prin deşert. 

— Nu vă mai frămîntaţi atîta, îi sfătui Prevestitorul. Ia zi 
mai bine dacă Pleşuvul a dezvăluit tuturor adevărul. 

— Era prea tulburat ca să tacă! Miine, toată suflarea din 
Abydos va şti cît de mare e dezastrul. Preoţii permanenţi sînt 
înspăimîntaţi, frumosul monument osirian se fărîmiţează. 
Lipsiţi de ocrotirea Zeului, se simt sortiţi pieirii. Izbînda e 
deplină, stăpîne! Cînd capitala va fi trecută prin foc şi 
scăldată în sînge, forțele de ordine se vor risipi şi noi vom 
pune mîna pe putere. 

— Sesostris ce face? 

— A părăsit Abydosul. 

— Ca să meargă unde? 

— Nu cunosc. Copleşită de durere, Isis a plecat şi ea. 

— Fără să ia parte la înmormâîntarea soţului ei? 

— Poate că a trebuit să îngroape leşul în mare grabă. 

— Un lucru ce nu le stă deloc în fire egiptenilor, socoti 
Prevestitorul. Nu cumva beţia victoriei ţi-a întunecat judecata? 

— Lovit în plin, vrăjmaşul se poartă ca un animal în cursă! 

— Sau încearcă să ne arate nouă că e aşa! 

— De ce nu vă vine să credeţi că şi-au ieşit din minţi? 

— Pentru că regele a redat tăria cîmpului de forţe al celor 
patru salcîmi tineri, a deschis iar ochii leilor păzitori şi a ridi- 
cat la loc în mijlocul relicvariului stîlpul şi tainiţa. 

— O simplă păcăleală! Vrea să ne facă să credem că măcar 
capul lui Osiris e la adăpost. 

— Pleşuvul v-a spus ceva în privinţa aceasta? 

— Nu, dar ne-a mărturisit că mormântul Marelui Zeu a fost 
pîngărit şi că vasul pecetluit a dispărut. Nici o energie nu mai 
ocroteşte Abydosul. 

— Însa cea a salcîmilor tineri a dat deja roade. lar puzde- 
ria asta de soldaţi mă împiedică să mă apropii de Arborele 
vieţii ca să-i grăbesc pieirea. Dacă faraonul se recunoaşte 
învins, de ce-a mai luat atitea măsuri de prevedere? 

— Praf în ochi! îşi dădu cu părerea Bega. Temîndu-se să nu 
se işte tulburări la Memphis, a alergat într-acolo. 

— La drept vorbind, aşa o cer împrejurările. Totuşi, 
monarhul acesta ştie să ducă un război mai presus de fire. 
Moartea îi răpeşte fiul spiritual, furtuna mătură Abydosul, iar 
el părăseşte ţinutul, mărginindu-se la cîteva porunci pentru 
paza ținutului sacru... Nu, toate astea nu i se potrivesc. 

— Apărarea Memphisului nu suferă amînare. 

— Salvarea lui Osiris e încă şi mai importantă. Un rege ca 
el n-o ia la goană ca un laş în faţa primejdiei şi nici nu-şi lasă 
de izbelişte armata în toiul bătăliei. Refăcînd brîul magic al 
Abydosului, oricît de neînsemnat ni se pare nouă, ferind sal- 
cîmul de alte vătămări, îşi mărturiseşte dorinţa de a lupta mai 
departe cu cele mai bune arme. 

Ochii roşii ai Prevestitorului sclipiră. 

— Sesostris nu se îndreptă spre Memphis, grăi el. Vreau să 
aflu ce plănuieşte cu adevărat. Întreabă-i pe slujbaşii din port 
şi pe corăbieri. 

— Am să trezesc bănuieli! 

— Continuă să-mi fii credincios, viteazul meu prieten. 

Arsura pe care o simţi Bega în palmă îi tăie pofta de a se 
mai împotrivi. 

— Plecarea lui Isis nu vă pune pe gînduri? întreba Bina. 

Prevestitorul îi mîngtie pletele. 

— Cum ar putea izbuti o femeie să-mi facă rău? 


23: 


Provinciile Egiptului erau imaginea pămîntească a uni- 
versului. Unind lumea de dincolo cu cea de aici, legăturile şi 
armonia făceau din Cele Două Regate ţara iubită de zei. Ea se 
înfăţişa precum trupul lui Osiris, pe care orice dezbinare îl 
punea în primejdie. Legînd trainic Sudul cu Nordul, faraonul 
celebra realitatea reînvierii. 

Fiecare provincie adăpostea mai multe relicve, printre 
care şi o bucată din trupul lui Osiris, ascunsă cu grijă şi pro- 
tejată. Mulțumită Cărții lui Thot, Isis ştia că paisprezece 
dintre ele aveau o importanţă anume, căci ar fi fost de ajuns 
pentru crearea unei mumii care să dăinuiască veşnic, în stare 
să primească moartea lui Iker. 

Însă duşmani de temut îi stăteau în cale. 

Mai întâi, timpul. Datorită sceptrului Magie, Isis va reuşi 
să şi-l facă aliat, poate chiar să-l stăpînească. Totuşi, nu tre- 
buia să piardă nici o clipă. 

Apoi, mai-marii provinciilor. Deşi se supuneau voinţei 
regelui, al cărui sol era tînăra preoteasă, ei nu-i vor privi cu 
ochi buni cererile şi vor încerca s-o abată din drum. 

În sfîrşit, complicii lui Seth nu-i vor da pace de-a lungul 
căutării sale. Putea trece nebăgată în seamă doar cîtă vreme ei 
nu cunoşteau ţinta călătoriei sale. Dar, mai devreme sau mai 
tîrziu, aveau să prindă de veste. 

Primul popas, Elephantina. 

Un soare blînd scălda capitala primei provincii a 
Egiptului de Sus, hotar sudic al dublului regat, marcat de 
prima cataractă. Canalul săpat din porunca lui Sesostris făcea 
posibile călătoriile pe apă de-a lungul întregului an, iar 

fortăreaţa şi zidul de cărămizi înlesneau negoţul care se 
desfăşura în deplină siguranţă, ajutînd astfel la înflorirea 
Nubiei. 

Tînăra femeie merse la palatul guvernatorului provinciei, 
Sarenput. Aici o întîmpinară Tovarăş-Bun, un dulău mare, 
negru şi zvelt, şi Gazela, nedespărţita sa tovarăşă, o căţea 
micuță, grasă, cu mamelele atîrnînd. În ciuda vîrstei lor 
înaintate, rămăseseră nişte paznici fără pereche. Sarenput nu 
avea încredere în oaspeţii pe care cei doi cîini îi lătrau prea 
mult. 

Dar Isis căpătă din partea lor numeroase dovezi de priete- 
nie. Tovarăş-Bun se ridică şi îşi puse labele din faţă pe umerii 
ei, iar Gazela se gudură pe lîngă preoteasă şi îi linse 
picioarele. 

Curînd apăru şi stapînul locurilor, la fel de impunător ca 
întotdeauna, cu faţa pătrată, fruntea joasă, bărbia şi pomeţii 
ascuţiţi, umerii largi şi privire hotărită. 

— Sînt mândru s-o primesc pe Marea Preoteasă din 
Abydos, zise el, solemn şi sincer. Cărui fapt îi datorez 
onoarea acestei vizite? 

Isis îi povesti tot, fără să-i ascundă nimic din nenorocirea 
ce lovise Abydosul. 

Tulburat, Sarenput ceru să-i fie adus iute vin din cel mai 
tare. 

— Măreaţa înfăptuire a lui Sesostris se află în primejdia de 
a fi distrusă, iar regatul va dispărea atunci! Cum să luptăm 
împotriva acestui vrăjmaş sălbatic? 

— Alcătuind un nou Osiris. Trebuie să încep cu relicva din 
Elephantina. Te învoieşti să mi-o încredinţezi? 

Isis se temea de ceea ce-ar fi putut spune guvernatorul, 
care ţinea la privilegiile sale şi care nu obişnuia să vorbească 
pe ocolite. 

— Vă conduc pînă la ea chiar acum, dacă doriţi. 

Tînăra femeie urcă în barca preferată a guvernatorului, 
care începu să vîslească el însuși cu multă tragere de inimă. 

La vederea insulei sacre a lui Osiris, Isis îşi aminti de 
înfricoşătoarea încercare prin care trecuse ea, cînd fusese gata 
să-şi jertfească viaţa ca să înlesnească revărsarea Nilului. Iker 

îi venise atunci în ajutor, scoţînd-o la suprafaţa apei. Iar 
acum, ea încerca să-l salveze pe el de la pieire. 

Barca trase la mal lîngă stînca ce proteja grota numită 
„Cea care-şi adăposteşte stăpînul“. Din vîrful unui salcîm şi 
al unui jujub, un şoim şi un vultur îi priveau pe nou-veniţi. 

— Nu există alţi păzitori mai buni ca aceştia, îi dezvălui 
Sarenput preotesei. Un singur smintit a vrut să dezlege taina 
grotei, dar cele două păsări de pradă nu i-au îngăduit nici să 
se apropie. lar la vederea leşului său, celorlalţi curioşi li s-a 
tăiat pofta. De atunci, nimeni nu s-a mai încumetat. Acum e 
rîndul vostru, prinţesă. Eu vă aştept afară. 

Isis pătrunse într-o galerie strîmtă din piatră, în care 
răzbătea susurul unui izvor. Deşi nu recunoştea locurile, nu 
şovăi să meargă mai departe, fără să se sinchisească de 
umezeală şi de lipsa aerului. 

Deodată, galeria se lărgi şi o lumină se zărea licărind din 
adîncuri. 

Acolo se afla locaşul lui Hapy, duhul Nilului, energia 
inundaţiei dătâtoare de rod! Liniştită, Isis se strecură de-a 
lungul peretului stîncos şi ajunse în mijlocul unei grote 
albăstrii. 

În faţa ei se înălța un fetiş aidoma celui din Abydos! 

Preoteasa ridică vălul ce acoperea tainiţa din vîrful stîlpu- 
lui şi descoperi tălpile lui Osiris, făcute din aur, argint şi 
pietre preţioase. 

— Îmi pare rău că vă adeveresc temerile, zise Sarenput, 
mâhnit, însă unii guvernatori de provincii şi unii mari preoţi 
nu vă vor arăta bunăvoința cuvenită. Nu pun la îndoială vite- 
jia gărzii voastre, dar în faţa unor îndărâtnici ca aceia despre 
care vă vorbesc ea nu va atîrna prea greu. 

— Ce mă sfătuieşti? 

— Să vă însoțesc. O corabie de război şi o trupă de soldaţi 
neînfricaţi vor domoli firile aplecate spre răzvrătire şi le vor 
face mai înţelegătoare. 

Isis nu refuză un ajutor aşa de preţios. 

— Marea noastră piedică este, deocamdată, lipsa vîntului 
dinspre miazăzi, continuă Sarenput. Ne vom folosi de 
curenţii apei, vîslaşii se vor speti, dar tot vom înainta prea 
încet. 

— Nădăjduiesc să înlătur aceste neajunsuri. 

La prora corabiei sale, Isis îndreptă sceptrul Magie spre 
cataractă. 

Îndată se iscă un suflu puternic și cele două corăbii 
începură să alunece cu mare iuţeală către Edfu, capitala celei 
de-a doua provincii a Egiptului de Sus, Tronul lui Horus. 

Un şoim se rotea în jurul prorei. 

— Să-l urmăm, porunci Isis. 

Pasărea conduse corăbiile departe de marele debarcader. 
Sarenput bombăni, nemulţumit. 

După ce zbură în cercuri largi deasupra unei podgorii, 
şoimul poposi în vîrful unui salcîm. 

— Să acostăm, ceru tînăra femeie. 

Deşi treaba era anevoioasă, fu dusă neîntîrziat la bun 
sfîrşit. Arcaşii coborîră îndată pe mal, prevăzători şi gata de 
luptă. 

Dar locul părea liniştit. 

— Nici vorbă să găsim prin preajmă vreo relicvă osiriană, 
îşi dâdu cu părerea Sarenput. În schimb, pe meleagurile astea 
se face un vin dintre cele mai alese. Am cumpărat adesea de 
aici urcioare pline cu această minunată licoare şi n-am avut 
niciodată a mă plînge de nimic. 

Împrejmuită de ziduri, podgoria provinciei Tronul lui 
Horus număra douăsprezece soiuri de plante şi curmali. În 
ianuarie şi februarie se tăiau cu grijă butucii îmbătrîniţi, iar 
pămîntul unde aveau să crească alţii noi era arat. O puzderie 
de şănțuleţe asigurau apa necesară, iar prăşitoarele 
împrospătau pămîntul şi înlăturau buruienile. Găinaţul de 
porumbel slujea drept îngrăşămînt, iar stropitul cu un 
amestec pe bază de aramă, preparat de învățații din templu, 
ferea via de boli. 

În curînd, lucrătorii aveau să încheie un cules ce se făcea 
cu bună ştiinţă mai tîrziu şi din care se obținea un nectar gros 
şi parfumat, foarte căutat şi prețuit. 

Isis şi Sarenput se apropiară de un teasc mare. 

Unii podgoreni strîngeau ciorchinii grei şi bine copţi 
într-o tocitoare, iar alţii îi storceau cîntînd. Prin cele cîteva 
deschizături se scurgea un suc ce avea să fie lăsat să fer- 
menteze două sau trei zile în urcioare de argilă destupate. 

După aceea, începea munca meșterilor care turnau acest prim 
vin în alte urcioare, de forme diferite. 

Ucenicii adunau resturile de pieliţe şi sîmburi şi le puneau 
într-un sac pe care-l storceau cu putere, scoţînd astfel din ele 
un must delicios. 

— Vreţi să gustaţi? îi îmbie un voinic cam ameţit de 
băutură. 

— Nici nu mă gîndesc să te refuz, răspunse Sarenput. 

Mai-marele podgorenilor interveni. 

— Ce înseamnă desfăşurarea asta de forțe? Mi-am plătit 
toate dările la vreme. 

— Nu-ţi face griji, nimeni nu-ţi aduce vreo învinuire. 

— Cunoşti adevăratul nume al strugurelui stors? îl întrebă 
Isis. 

Meşterul o privi descumpânit. 

— Judecînd după o astfel de întrebare, ar trebui să vă 
numărați printre... 

— Preoţii din Abydos, într-adevăr. 

— Adevăratul nume este Osiris, în acelaşi timp pîine şi vin, 
putere divină ce se întrupează în orice hrană. Strivind 
strugurele îl osîndim la moarte, şi această încercare desparte 
ceea ce e pieritor de ceea ce e veşnic. Apoi, noi îl bem pe 
Osiris. Vinul ne dezvăluie una dintre câile nemuririi. Astăzi, 
oferim celor morţi un vin de soi. El va îndepărta de noi 
nâlucile şi morţii cei râi. Dar morţii cei buni, mai-marii din 
Abydos, făpturile de lumină vor continua să ne ocrotească 
podgoria. Dacă am uita să-i cinstim, nenorocirea s-ar abate 
asupra noastră. 

— În afara acestui vin, ce alte ofrande ai mai pregătit? 

— Aştept procesiunea preoţilor lui Horus. Ei vor aduce 
toate cele de trebuinţă. 

Sarenput nu avu răgazul să bea pe săturate, căci preoții se 
şi iviră. In fruntea lor păşea un bătrîn cu privire aprigă. 
Însoţitorii săi cărau o mulţime de urcioare, pînzeturi şi flori. 
Iar în mijlocul cortegiului se vedea o barcă. 

Isis le dezvalui cine era. 

— Marea Preoteasă din Abydos a bătut atîta cale pînă 
aici... E o mare onoare pentru noi! Ne faceţi bucuria de a lua 
parte la ritualul din această noapte? Vom aprinde torţe şi vom 

petrece în amintirea celor morţi, închinîndu-le cele mai bune 
vinuri. 

— Barca voastră are o formă neobişnuită, nu? 

— O copiază pe cea a lui Osiris! Simbol al trupului divin 
reîntregit, ea va primi coroana purității şi va feri templul nos- 
tru de atingerea morţii. Vreţi să o aşezaţi pe un altar şi să 
rostiţi formulele de ocrotire? 

— Misia mea cere împlinirea altor ritualuri. Acesta e coşul 
misterelor unde se adună ceea ce e risipit. Vă învoiţi să-mi 
daţi pieptul lui Osiris, relicva sacră a provinciei voastre? 

În viaţa sa îndelungată, Marele Preot din Edfu auzise o 
sumedenie de vorbe nesocotite şi credea că nu-l mai poate 
mira nimic. 

De data aceasta însă rămase cu gura căscată. 

— Salvarea Egiptului este în joc, adăugă Isis cu glas 
scăzut. 

— Relicva... relicva e a noastră! 

— Ţinînd seama de împrejurări, trebuie să se întoarcă pen- 
tru o vreme la Abydos. 

— Am să mă sfătuiesc și cu ceilalți preoţi. 

Unul dintre cărăuşii care ajutau la culesul viei îndeplinea 
şi slujba de mesager. Întîmpina corăbiile iuți folosite de 
Medes pentru răspîndirea decretelor regale şi-şi rotunjea 
cîştigul destânuindu-le căpitanilor felurite informaţii despre 
provincie. Iar răsplata sa era pe măsura „mărfii“ ce-o avea de 
vînzare. 

Văzînd zarva iscată pe podgorie, unde toată lumea se 
aştepta la o ceremonie liniştită, iscoada pricepu că se petrecea 
ceva neobişnuit. 

Ocolindu-i pe arcaşii care priveau în toate părţile cu ochi 
bânuitori, bău puţin must şi se amestecă printre podgorenii 
care, cu toate că de felul lor erau oameni plini de voioşie, 
acum rămăseseră tăcuţi. 

— Ciudaţi oaspeţi, zise cărăuşul. 

— O trupă de elită, îl lamuri unul dintre ei. Cu ăştia nu se 
glumeşte! Înţelept ar fi să nu-i zgîndări. Fratele meu mai mare 
l-a recunoscut pe guvernatorul de provincie Sarenput care, de 
obicei, ne trimite cîte-o corabie s-o încărcăm cu urcioare de 

vin. Dar azi comandă o corabie de război! Nu-mi miroase a 
bine. 

— Şi femeia aceea frumoasă de-ţi ia ochii? 

— O preoteasă din Abydos. După cum mi-a spus cineva cu 
auzul fin, ar fi chiar Marea Preoteasă! îti dai seama? În mod 
normal, nu coboară în mijlocul oamenilor de rînd! Fără 
îndoială, s-a întîmplat vreun lucru grav. 

Cărăuşul gîndi c-a dat marea lovitură. Oare cît preţuiau 
asemenea informaţii? Cu siguranţă, o avere. Avea să se tîr- 
guiască la sînge ca să capete cît mai mult în schimbul lor. 
Apoi o să-şi cumpere o casă arătoasă, pămînt cît poftea şi o 
să plătească oameni care să-i muncească ogoarele. Iar el se va 
bucura de o bâtrîneţe tihnită. Norocul lui că se aflase la locul 
potrivit, în ziua potrivită! 

Mai intră în vorbă şi cu alţi podgoreni care întăriră spu- 
sele primului. Prin urmare, n-avea nici un rost să mai piardă 
vremea. 

Îşi luă tălpăşiţa fără să fie văzut de nimeni şi alergă spre 
malul Nilului. Apoi merse de-a lungul său pînă la debarcader, 
unde se găsea una dintre corăbiile lui Medes, păşind hotărît 
să-şi vîndă marfa cît mai scump. De altfel, se şi vedea întins la 
umbra terasei sale, privindu-şi slujitorii care trebaăluiau de zor. 

Şoimul îşi luă zborul. 

Un țipăt ciudat, înspăimîntător îl ţintui locului pe cărăuş. 
Cu răsuflarea tăiată, îşi ridică ochii şi, cum soarele îl orbise, i 
se păru că o piatră se prăvâlea spre el din văzduh. 

Apoi se prăbuşi mort, cu ţeasta zdrobită. 

După ce-şi împlini datoria de protector al lui Isis, şoimul 
lui Horus se întoarse în vîrful salcîmului. 

— Atîta vorbărie n-o să ducă la nimic, fu de părere 
Sarenput. Mai degrabă i-am zgîlţii puţin pe flecarii ăştia şi am 
lua relicva. 

— Să avem răbdare, îl domoli Isis. Preotul înţelege cît de 
grave sînt împrejurările. 

— Iubiţi prea mult oamenii! Nu sînt decît o adunătură de 
palavragii cârora nu trebuie să le oferi prilejul să trăncănească 
despre orice. 

În sfârşit, sacerdotul cu privire de tăioasă se apropie de 
tînăra femeie. 

— Urmaţi-maă, vă rog. 

O conduse pînă la barca purtată de alai. Acolo, dintr-un 
sipet din lemn de sicomor, marele preot scoase pieptul lui 
Osiris, făcut din nestemate. 

— Potrivit hotărtrii preoţilor din Edfu, vă încredinţez 
această comoară nepreţuită. Folosiţi-o cît mai bine şi apăraţi 
Cele Două Regate de nenorocire. 


24. 


Nici cei mai ageri ochi nu l-ar fi recunoscut pe Sekari. 
Neîngrijit, cu părul şi sprîncenele încărunţite, gîrbovit, 
semâna cu un bătrîn obosit care se străduia, cu mare greutate, 
să-şi vîndă oalele prost lucrate, pe care le căra un măgar, 
leneş şi îndărătnic, întovărăşit de un cîine care de-abia se 
mişca. Prefăcîndu-se de minune, Vînt-de-Miazănoapte şi 
Sîngerosul păreau nişte animale chinuite, la capătul puterilor. 

Lui Sekari nu-i dădea pace un gînd: Creţul şi Moro- 
cănosul se adăposteau în acelaşi cartier, unde nu-i mai tre- 
cea acum prin minte nimănui să-i caute. Lipsă de 
prevedere? Prostie? Fără îndoiala că nu. Luptătorii din 
umbră îşi dovediseră eficacitatea şi precizia. Prin urmare, 
aceştia doi şi complicii lor aveau la îndemînă o ascun- 
zătoare atît de sigură, încît nu se temeau de gărzi nici dacă 
ele ar fi venit pe neaşteptate. 

Nici unul nu trădase, nici unul nu se dăduse în vileag 
vorbind prea mult şi nici o iscoadă nu izbutise să se strecoare 
printre ei. Disciplina care domnea în rîndul lor era 
desăvîrşită. Dar în mintea lui Sekari încolţise o bânuială, greu 
de verificat. Şi totuşi, în sufletul său licărea speranţa. Dacă nu 
se înşela, unul dintre credincioşii Prevestitorului avea să iasă, 
mai devreme sau mai tîrziu, din bîrlog, ca să respire aer curat 
sau, pur şi simplu, să se plimbe. Nu-l pîndea nici o primejdie, 
la drept vorbind. Cartierul nu era pus sub pază severă, iar pîn- 
darii l-ar fi prevenit cînd soseau străjile. 

Locuitorii cartierului se obişnuiseră cu bătrînelul acesta 
neputincios care nu punea întrebări şi care de-abia îşi ducea 
zilele din negoţul său amărit. Trecătorii îi dădeau adesea, 

bucuroşi, pîine şi legume, pe care el le împărțea cu măgarul 
şi cu cîinele său. 

După ce se înnopta, Sekari obişnuia să moţăie într-un colț. 
Dar în seara aceasta Sîngerosul îl tot lovea cu labele. 

— Lasă-mă să dorm un pic! 

Însă cîinele nu se cuminţi, aşa că Sekari deschise ochii. 

La cîţiva paşi de el, un bărbat cumpăra curmale de la un 
vînzător ambulant şi le înfuleca pofticios. 

Creţul. 

Sekari hotărî să nu-l mai lase să-i scape cu nici un preţ. 

Continuînd să mestece fructe, Creţul se îndepărtă. Sekari 
se ridică binişor şi pomi după el. Acum avea un ajutor de 
nădejde: mirosul fin al cîinelui şi al măgarului. Putea astfel 
să-l urmărească pe Creţ de la distanţă, fară sa fie văzut. 

Drumul nu fu prea lung. 

Măgarul se opri în faţa unei case frumoase, cu două etaje. 
O slujnică furioasă începu să se răstească la Sekari. 

— Pleacă de-aici, păduchiosule! Nu pot să sufăr boşorogii. 

— Oalele mele nu sînt scumpe! Îţi vînd două la preţ de una. 

— Pe cît sînt de urîte, pe atît de uşor se sparg! Du-te sau 
chem străjile. 

Sekari se supuse bodogânind. Nu mai rămînea nici o 
îndoială: Creţul se ascundea în această casă. 

Şi totuşi, soldaţii o scotociseră prin toate ungherele. 

Aşadar, bănuiala lui Sekari se adeverea. 


Potrivit obiceiurilor sale, Sekari înşelă atenţia gărzilor şi 
se strecură, ca o umbră, chiar pe sub nasul lor, pînă în odaia 
de lucru a vizirului. 

În toiul nopţii, Sobek lucra. Deşi bănuia cît de apăsătoare 
era povara slujbei de vizir, nu-şi închipuise cît de multe sar- 
cini îi reveneau acum. Ca să o scoată cu bine la capăt trebuia 
să muncească din răsputeri, să cerceteze atent fiecare dosar şi 
să cunoască toate greutăţile, mari şi mici, care amenințau 
bunăstarea Celor Două Regate. 

Parcă străduindu-se să le facă în ciudă gurilor rele, Sobek 
învâţa repede. Bucurîndu-se de tot sprijinul lui Senankh, îl 
chema adesea la el pe Marele Trezorier cînd avea nelămuriri. 

Paza Memphisului rămăsese însă grija sa cea mai mare. 
Cunoscînd groaznica ameninţare ce plutea asupra oraşului, 
nădâjduia că numeroasele căutări începute de oamenii săi vor 
da roade sau că duşmanul va face, în cele din urmă, un pas 
greşit. 

Ca de fiecare dată, apariţia lui Sekari îl luă prin sur- 
prindere. Sprinteneala şi iscusința de a trece nebăgat în seamă 
de nimeni nu-i slăbiseră deloc. 

Cu chipul împietrit, vizirul se ridică. 

— Trebuie să-ţi spun că... 

— Mai întîi eu, îl opri, nerăbdător, Sekari. Tocmai am 
dibuit un bîrlog al luptătorilor din umbră. 

Cei doi bărbaţi se aplecară de îndată asupra unei hărţi a 
Memphisului pe care fosta căpetenie a gărzilor o desfăşurase. 
Sekari puse degetul pe locul cu pricina. 

Sobek îl privi îmbufnat. 

— Am răscolit de zece ori casele astea! Degeaba. 

— Şi nici n-are rost s-o facem iar, că nu vom găsi nimic. 

— Atunci, de ce eşti aşa încrezător? 

— Pentru că am fost orbi şi ne-am purtat ca nişte copii 
neştiutori. Creţul se ascunde chiar aici şi n-o să-l scoatem 
afară prin mijloacele obişnuite. 

— Doar nu-mi vorbeşti de o vedenie! 

— Faptele grâiesc de la sine. 

— Lămureşte-mă odată, că nu-mi arde acum de ghicitori. 

— Nu trebuie să căutăm înăuntrul casei, ci sub ea. 

Sobek izbi cu pumnul în hartă. 

— Hrube... Au săpat pe sub pămînt galerii în care se pitesc 
precum şobolanii! Ai dreptate, lucrurile se limpezesc acum! 

— Să-i lovim fără întârziere, să le nimicim o parte din 
trupe. 

— Nici nu încape vorbă! Zvonurile despre boala mea şi 
dispariţia generalului Nesmontu îi vor ademeni afară din 
vizuină. Cînd cei mai mulţi dintre ei vor ieşi la lumină, o să-i 
atacăm. Vreau să-i izbesc tare şi să ajung la căpetenia lor. 

— Primejdios plan! 

Dintr-odată, chipul lui Sobek se întunecă. 

— Ai făcut o treabă vrednică de laudă, Sekari. Mi-ar fi 
plăcut s-o sărbătorim împreună, dar trebuie să-ţi dau o veste 


cumplită. 
Păzitorul simţi un nod în gît. 
— Iker a murit. 


— A murit... Eşti sigur? 

— Din nenorocire, da. De astă dată, nu s-a mai putut feri 
de lovitura ce i-a adus sfîrşitul. 

Copleşit, Sekari se așeză. 

Pierderea acestui prieten, a acestui frate şi tovarăș alături 
de care trecuse prin multe îi pricinuia o durere cu neputinţă 
de îndurat. 

— A murit... Cum? 

— Ucis. 

— La Abydos? Nu pot să cred. 

— Potrivit mesajului trimis de rege, vinovat e Prevestitorul. 

Suferinţei lui Sekari i se adăugă acum uimirea. 

— Adică Prevestitorul a spurcat ţinutul sacru al lui Osiris? 

— Din porunca faraonului, vei părăsi Memphisul şi te vei 
întîlni cu Isis în sud. Ea te va lămuri ce aveţi de făcut. Fără 
ajutorul tău nu poate reuşi să-şi ducă misiunea pînă la capăt. 

Pe Sekari îl încerca dorinţa nestăvilită să lase totul baltă şi 
să-și părăsească slujba. Prevestitorul şi cohorta sa de demoni 
păreau de nebiruit. 

— Ce-ţi veni? îl dojeni Sobek. Tu nu ai voie så te dai bătut. 
Iker nu i-ar ierta-o. 

Cu umerii încovoiaţi, Sekari se ridică. 

— Dacă n-o să ne mai revedem, vizire Sobek, să nu må 
plîngi, căci dovedindu-mă mai slab decît vrăjmaşul, îmi voi 
merita soarta. 


Sobek se tot întorcea de pe-o parte pe alta. Somnul nu se 
lipea de el. Gîndurile îi zburau la Iker, pe care-l bănuise atîta 
vreme că era aliatul dușmanului, la acest tînăr scrib cu un 
curaj fără pereche, care dobîndise cu uşurinţă prețuirea tutu- 
ror. Cine şi-ar fi închipuit că pe Fiul regal îl pîndea primejdia 
la Abydos şi că Prevestitorul ar îndrăzni să lovească chiar în 
inima regatului lui Osiris? 

Furia îl cuprinse într-atât ca avea pofta să adune toate 
gărzile şi să şteargă de pe faţa pămîntului cartierul unde se 
ascundeau nelegiuiţii aceia. I-ar fi strîns de gît cu mîna lui, 
încet, foarte încet. 

Dar asta n-ar fi însemnat să-şi dezonoreze slujba de vizir 
şi să-l trădeze pe rege? Nici el, nici aliaţii faraonului nu tre- 
buiau să se lase pradă mîniei şi să-şi piardă judecata limpede. 
Prevestitorul s-ar fi folosit de o asemenea slăbiciune, dornic 
să-şi sporească puterea şi să grăbească prăbuşirea regatului. 

Căci nimeni nu se îndoia: Fiu regal, Prieten unic, urmaş al 
lui Sesostris, Iker era de neînlocuit. 

Încă de la începutul acestui război, dus cînd pe faţă, cînd 
pe ascuns, Prevestitorul îşi pusese în gînd să distrugă 
Abydosul şi să-l ucidă pe acest tînăr, pregătit temeinic şi cu 
răbdare pentru cele mai înalte ranguri. lar o asemenea lovi- 
tură fulgerătoare arăta, poate, că Egiptul fusese înfrînt pentru 
totdeauna în ciuda voinţei sale de a lupta împotriva Răului. 

Dar el, Sobek, se va bate pînă la capăt. 

— Dacă trupele Prevestitorului se vor năpusti asupra 
Memphisului, aveau să se izbească de Păzitor. 


Nesmontu se învîrtea aidoma unui leu în cuşcă. Şi totuşi, 
nu exista o ascunzătoare mai bună pentru un „mort“ care toc- 
mai fusese îngropat fără prea multă zarvă, ca să nu trezească 
îngrijorarea populaţiei. Cui i-ar fi dat prin minte să-l caute 
tocmai în casa lui Sehotep, care-şi aştepta osînda şi nu avea 
voie să-şi părăsească locuinţa? 

Petrecîndu-şi timpul împreună, cei doi fraţi din Cercul de 
Aur puteau măcar să vorbească despre Abydos, amintindu-și 
de iniţierea lor şi lăsînd deoparte necazurile de acum. 

— Mîncarea îmbietoare pregătită de bucătarul tău mi-a 
schimbat obiceiurile de la cazarmă, mărturisi generalul, şi 
toată trîndăveala asta mă moleşeşte! Sînt nerăbdător să mă 
întorc printre soldaţii mei. Barem luptătorii din umbră or fi 
prins de veste că am murit? 

— Fii pe pace. N-au dovedit, oare, pînă acum, că sînt bine 
informaţi şi pricepuţi din cale-afară? 

Nesmontu îl privi ţintă pe Sehotep. 

— Eşti abătut! Nu mai ai poftă de mîncare, ţi-ai pierdut 
veselia... Chiar într-atât îţi lipsesc femeile? 

— Urmează să fiu osîndit la moarte. 

— Nu mai vorbi prostii! 

— Soarta mea pare hotărîtă dinainte, Nesmontu. Sobek 
Păzitorul va respecta legea, doar îl cunoşti! Şi nu pot să nu-i 
dau dreptate. 

— Regele nu va îngădui aşa ceva. 

— Regele nu se află mai presus de Maat. El este chezaşul 
ei pe pâmînt, iar vizirul, braţul său. Am să fiu socotit vinovat 
şi am să primesc pedeapsa cuvenită. 

— N-am ajuns încă acolo! 

— Dar clipa aceasta se apropie, simt eu. Nu mă sperie 
moartea, ci dezonoarea, vorbele de ocară, numele meu 
murdărit, şters din scrieri... Aşa ceva nu pot să îndur. Oare 
n-ar fi mai nimerit să-mi pun capăt zilelor înainte de a fi târât 
prin noroi? 

Nesmontu nu-l văzuse niciodată pe strălucitorul Sehotep 
căzut în ghearele deznădejdii. 

Bâtrînul soldat îl prinse de umeri. 

— Să ne agăţăm de adevăr: eşti nevinovat. Într-adevăr, 
lucrul acesta e greu de dovedit! Dar n-am înfruntat noi şi alte 
piedici, la prima vedere, de netrecut? Şi-acum e vorba tot de 
o luptă, iar noi sîntem în tabăra celor slabi. Aşa că va trebui 
să întoarcem forţa dușmanului împotriva lui însuşi. Încă nu 
ştiu cum anume, dar vom găsi noi o cale! Tribunalul viziru- 
lui vrea adevărul, de asta să nu te îndoieşti. Iar adevărul ţine 
cu noi. Înzestraţi cu arme hotărîtoare, vom învinge. 

Un zîmbet firav însufleţi chipul neliniștit al lui Sehotep. 
Nesmontu ar fi redat încrederea şi unei trupe întregi de 
şchiopi, împresurați din toate părţile. 

— Aproape că m-ai convins. 

— Cum adică aproape? Urăsc jignirile! Cere-ţi iertare îm- 
părțind cu mine această amforă cu vin roşu care se cere băut 
pe îndelete. 

Vinul ales îi readuse culoarea în obraji lui Sehotep. 

— Fără tine, Nesmontu... 

— Haide, haide! Nu eşti tu omul căruia să-i piară curajul. 

Ofiţerul însărcinat să vegheze asupra impunătoarei 
locuinţe a lui Sehotep îi înştiinţă despre sosirea Marelui 
Trezorier. 

Senankh îşi pierduse veselia sa obişnuită. Cu un chip pre- 
vestitor de rele îi privi pe cei doi fraţi din Cercul de Aur de 
parcă nici nu-i cunoştea. 

— Sehotep, Nesmontu... murmură el. 

— Noi sîntem, îl asigură generalul. Ce s-a întîmplat? 

— Tocmai am vorbit cu vizirul Sobek. 

Sehotep făcu un pas înainte. 

— Au apărut noi dovezi împotriva mea? 

— Nu, e vorba de Iker şi de Abydos. O nenorocire, o mare 
nenorocire... 

— Lămureşte-ne! ordonă Nesmontu. 

— Iker a fost ucis, Abydosul pîngărit. Prevestitorul a 
învins. 


Cei trei prieteni rătăciră pînă în zori pe străzile 
Memphisului. 

O armată întreagă de luptători din umbră, înarmaţi pînă în 
dinţi, ar fi putut să-i taie calea lui Sekari fără ca el să bage de 
seamă. Zdrobit de durere, mergea la întîmplare, cu privirea 
pierdută, cu Sîngerosul în stînga sa şi cu Vînt-de-Mia- 
zănoapte în dreapta. 

Cele două animale nu se depărtau de el nici cu un pas, ba 
chiar i se lipeau de picioare. Şi cîinele, şi măgarul îi vedeau 
suferinţa cumplită şi, în felul lor, îi cereau să le dezvăluie şi 
lor pricina. Întârziind pe cât posibil clipa mărturisirii, Sekari 
continua să-şi amintească fiecare păţanie şi încercare prin 
care trecuse alături de Iker, de la cele mai mari primejdii pînă 
la cele mai nemăsurate bucurii. Păstrase în inimă toate clipele 
în care se simţiseră ca fraţii şi întreaga înflăcărare ce le 
aprinsese sufletele urmînd calea lui Maat, căreia îi închina- 
seră vieţile lor. 

Prezentul era însă nedrept şi crud. 

Deodată, picioarele i se înmuiară, şi Sekari se prăbuşi 
lîngă o schelă. 

Cele două animale se aşezară de-o parte şi de alta. 

— Sînt dator să vă spun adevărul... Adevărul, atît de greu 
de rostit. Întelegeti? 

Tonul vocii lui Sekari le fu de ajuns. 

Impreună, Vînt-de-Miazănoapte şi Sîngerosul sloboziră 
strigăte atît de sfişietoare, atît de puternice, că-i treziră pe cei 
care dormeau în casele din preajmă. 

Unul dintre ei ieşi afară şi descoperi o privelişte 
neobişnuită: un bărbat, ţinînd de gît un cîine şi un măgar, 
plîngea cu lacrimi amare! 

— Nu mai isprăveşti odată cu gâlăgia asta? Eu încep lucrul 
devreme şi mi-ar plăcea să mă odihnesc pînă atunci! 

— 'Ţine-ţi gura, neisprăvitule, şi cinsteşte amintirea unui 
viteaz care şi-a dat viaţa ca să-ţi apere ţie somnul. 


25. 


Sosirea corabiei de război la debarcaderul din capitala 
Ariei, cea de-a treia provincie a Egiptului de Sus, stîrni zarvă 
mare. Uadjet, zeiţa şarpe, şi Nekhbet, vulturul, protejau acest 
ținut dominat de străvechiul oraş sacru Nekhen, chezaşul 
numelui regal. 

Sarenput îl cunoştea pe guvernatorul provinciei. Cei doi 
bărbaţi se îmbrăţişară. 

— Se pune la cale vreun război? 

— Marea Preoteasă din Abydos are nevoie de ajutorul tău. 

Impresionat de frumuseţea şi rangul oaspetului său, 
guvernatorul se înclină adînc înaintea lui Isis. 

— L-aţi dobîndit deja! 

Isis nu se simţea în largul său. Forțe întunecate dădeau tîr- 
coale prin apropiere. 

— În ultima vreme s-au iscat tulburari pe-aici? 

— Culoarea Muntelui Roşu devine tot mai aprinsă, mulţi 
socotind-o chiar amenințătoare. Preoţii sînt şi ei într-atât de 
îngrijoraţi din pricina aceasta, încît rostesc în fiecare 
dimineaţă şi în fiecare seară formulele pentru liniştirea 
sufletelor din Nekhen. Fară ocrotirea lor, pămîntul ar rămîne 
sterp. 

— Am venit să caut relicva lui Osiris, alcătuită din ceafa şi 
maxilarele sale. 

Pe chipul guvernatorului se citea refuzul său. 

— Potrivit datinilor, nouă ne-a fost încredinţată această 
comoară, pe care nimeni nu ne-o va lua! 

— Dar acum Abydosul nu poate fi salvat făra ea, spuse 
Isis. Mai tîrziu relicva o să se întoarcă în provincia Ariei. 

— Abydosul să fie, oare, în primejdie? 

— Însăși supraviețuirea Egiptului e în joc. 

Atât de semeaţă, dar atît de tristă, această femeie nu 
minţea. 

— I-ai făgăduit ajutorul tău, reaminti Sarenput. 

— Dar nu ştiam că... 

— O fagăduială rămîne o fagâduială. La judecata lui 
Osiris, inima celor care au jurat strîmb va depune mărturie 
împotriva lor. 

Năucit, guvernatorul provinciei se înduplecă. 

— Ca urmare a furiei Muntelui Roşu, Marele Preot din 
Nekhen a scos din templu relicva. În afară de el, doar eu şi 
meșterul fierar cunoaştem noua ascunzătoare. 

— Aşa că fă bine şi du-ne acolo, se înveseli Sarenput. 

— Mai întîi o previn pe Marea Preoteasă că... 

— Lasă asta. Timpul ne zoreşte. 

Sub paza arcaşilor din Elephantina se îndreptară toţi trei 
spre marea topitorie, unde lucrau vreo cincizeci de oameni. 

Suflînd aer prin nişte tuburi făcute din trestie şi care aveau 
la un capăt un vîrf din pămînt ars, ei înteţeau flăcările ce 
ardeau într-o vatră, pe care erau rînduite nişte vase. Cînd 
focul devenea îndeajuns de puternic, topeau metalele, apoi, în 
clipa cea mai potrivită şi pe care învăţaseră s-o recunoască 
fără greş, le lăsau să se închege. 

Dar numai meşterii cei mai curajoşi şi încercaţi se încu- 
metau să apuce vasele umplute cu metal topit ca să le toarne 
în cupe de forme şi mărimi diferite. 

Înalt, voinic şi pleşuv, mai-marele meşterilor veni în 
întîmpinarea oaspeţilor. 

— Nu îngăduim străini printre noi, tainele meseriei trebuie 
să fie păstrate. Nici chiar guvernatorul provinciei nu intră aici. 

— Dar Marea Preoteasă din Abydos? întrebă Isis. 

Meşterul strînse din buze. 

— Osiris e cel care dă puritate metalelor, iar ele îşi pierd 
orice înzestrare dacă lumina divină nu le apără unirea, îi 
reaminti tînăra femeie. 

— Ce doriţi? 

— Să-mi dai relicva osiriană ce ţi-a fost încredinţată. 

— Credeam câ... 

ii poruncesc, grăi, apăsat, guvernatorul. 

Meşterul topitor îi privi într-un fel ciudat. 

— Doar cei care stăpînesc această meserie pot îndura 
dogoarea cuptorului şi ştiu să se ferească de primejdii. Nu 
sfătuiesc o tînără femeie atît de firavă să se apropie de el. 

— Arată-mi drumul, îi ceru Isis, fără să stea pe gînduri. 

Sarenput presimţea că avea să se întîmple ceva râu. 

— Vă însoțesc, hotărî el. 

— Ba nu, se împotrivi meşterul. Doar o iniţiată în misterele 
din Abydos poate să vadă şi să atingă relicva. 

Isis încuviinţă. 

Pătrunzînd în acest loc de temut, o izbi un suflu fierbinte 
care ar fi trebuit să o facă să dea înapoi. Dar, după Calea de 
Foc, căldura de aici i se părea aproape plăcută. 

Fără a se sinchisi de tînăra preoteasă, meşterul se opri de 
mai multe ori ca să verifice cum merge lucrul. El cercetă 
pietrele ce serveau drept ciocane şi nicovale, tuburile de 
suflat, cleştii, grosimea foiţelor de metal și stătu de vorbă cu 
unul dintre topitori, învinuindu-l că nu se arăta destul de 
atent. Apoi curăță el însuşi suprafeţele ce trebuiau lipite şi 
isprăvi un aliaj de aur, argint şi aramă, pe care trecerea tim- 
pului nu avea să-l strice. 

Isis aşteptă, răbdătoare. 

— Ah! se minună meşterul, privind-o drept în ochi, sînteţi 
încă aici? O adevărată ispravă pentru o femeie! De obicei, ele 
trăncănesc, se plîng şi strîmbă din nas. 

— Dar prostia lor? În privinţa aceasta, ai putea chiar să 
le-ntreci. 

Meșterul apucă un cleşte înroşit la capăt. 

— 'Ţi-ar plăcea să mă loveşti, observă Isis, dar n-ai curaj. 
De cînd ai plecat din Abydos ai decăzut cu totul. 

Bărbatul lăsă jos cleştele. 

— Cum... cum v-aţi dat seama? 

— Felul în care lucrezi l-ai deprins, fâră îndoială, cînd ai 
slujit ca preot temporar în templul lui Osiris. Alchimiştii din 
Abydos te-au învăţat tot ce ştii. Mînuind metalul topit, frate 
cu soarele, tu atingi trupul zeilor, formele divine şi puterile 
incarnate de Sokaris. Bucăţi de eternitate luminoasă nasc 
opere nepieritoare la care mîinile tale şi ale oamenilor tăi iau 

parte. Dar tu ai dat uitării acum măreţia meşteşugului tău şi te 
porți ca un mic tiran. 

Meşterul îşi coborî privirea în pămînt. 

— Am vrut să iau de soţie o preoteasă, dar ea m-a respins. 
Şi totuşi, un viitor strălucit mă aştepta! Aşa că am ales să 
părăsesc Abydosul şi să mă întorc acasă. Barem aici sînt 
prețuit, iar femeile... 

— Dacă Răul distruge ţinutul lui Osiris, şi atelierul tău va 
fi nimicit. 

— Nu cumva vă pripiti, socotind primejdia mai mare decît 
este? 

— Te îndoieşti de cuvîntul meu? 

— Bine, să zicem... Am să vă dau relicva, dar apoi plecaţi 
de-aici. 

Bărbatul se îndreptă spre capătul topitoriei, care se pre- 
lungea printr-o grotă cu tavanul jos. Din adîncurile ei se 
răspîndea un fum înţepător. 

— Acolo se află lacul de flăcări, o lămuri el pe Isis. 
Cazanul acesta clocotitor a fost descoperit cu multe veacuri în 
urmă. Fălcile sale cînd se deschid, cînd se închid. Mulțumită 
lui, nu ne lipseşte niciodată energia de care avem nevoie. 

Isis se uită îndelung la îngrozitoarea privelişte ce se 
desfăşura sub ochii săi. Băşici nenumărate se spărgeau la 
suprafaţa lacului împrăştiind o miasmă grea. 

— Există oare ascunzătoare mai bună pentru relicvă decît 
aceasta? întrebă meşterul zîmbind. Mistuind-o, focul 
schilodește pe veci trupul lui Osiris. 

— De ce ai săvîrşit o aşa nelegiuire? 

— Pentru că îi sînt credincios pe de-a-ntregul Prevestitorului! 

Cu braţele întinse, meşterul se năpusti spre tînăra femeie 
cu gînd s-o arunce în lacul de flăcări. Cînd mai avea doar un 
pas pînă la Isis, se împiedică de un colţ de stîncă ieşit în afară, 
îşi greşi ținta şi se prăbuşi în gol. 

Indată ce capul său atinse suprafaţa clocotitoare, fu 
cuprins de flăcări. În cîteva clipe, întregul trup îi ardea. 

Un miros respingător umplu grota. 

Isis strînse şi mai tare la piept micul sceptru Magie din 
fildeş. Respingînd atacul, sceptrul tocmai îi salvase viaţa. 

Dar ce folos, de vreme ce relicva fusese distrusă? 

Totuşi, preoteasa vru să se încredinţeze cu ochii ei. 

Se apucă să coboare cu mare grijă. În pofida căldurii, 
peretele stîncos râmînea umed şi alunecos. Atentă, încordată, 
tînăra femeie înainta fără graba. 

Pînă la urmă, cu tot fumul care-o orbea, zări ceea ce câuta. 

Pe malul lacului, înconjurate de flăcări, două blocuri de 
piatră aidoma unor falci adăposteau relicva. 

Dar vai! Isis nu putea coborî mai mult, căci ar fi căzut pradă 
flăcărilor. Deja faţa i se înroşise, iar rochia începuse să ardă. 

Stăpînită de amărăciune, fu silită să se întoarcă. 
Apropiindu-se de ieşirea din grotă, auzi larma unei încăierări. 

Şi, pe cînd îşi trăgea sufletul, privi cum erau înfrînţi cre- 
dincioşii Prevestitorului, vreo zece topitori care, după ce 
tăbărîseră asupra tovarăşilor lor de muncă, se ciocniseră de 
soldaţii lui Sarenput, chemaţi în ajutor. 

— Adevăraţi demoni, nemernicii ăştia! îi judecă Sarenput. 
Chiar şi râniţi de moarte, continuă să se bată. 

— Atenţie! strigă un arcaş. 

Înarmat cu un pumnal abia făurit, a cărui lamă încă 
fumega, un tînăr se pregătea s-o lovească pe Isis în spate. 

Dar Sarenput nu-i lăsă răgaz să-şi ducă treaba la bun 
sfîrşit. 

Cu capul înainte, ca un berbec, îl izbi în pîntece cu atîta 
înverşunare, încât atacatorul fu azvîrlit vreo zece paşi îndărăt 
şi se înfipse în vârfurile săbiilor. 

— Scotociţi peste tot, porunci Sarenput, înfuriat. Poate a 
mai rămas pe undeva vreun vierme ca ăsta. 

- Relicva pare întreagă, dar nu avem cum ajunge la ea, îi 
spuse Isis. 

— Arătaţi-mi-o! 

Cînd descoperi lacul de flăcări, guvernatorul se trase 
înapoi, ferindu-se de dogoare. 

— Dacă folosim o frînghie, va lua foc. Iar un băț lung ar 
avea aceeaşi soartă. 

La auzul ultimelor cuvinte, ochii văduvei sclipiră plini de 
speranţă. 

— Depinde de lemn! 

— Nici un fel de lemn n-ar rezista acestor vîlvătai, stărui 
Sarenput. 


MARELE SECRET 199 


— Să mergem pînă la corabie. 

„Nu cumva Marea Preoteasă din Abydos se amăgeşte sin- 
gură?“ se întrebă guvernatorul. Totuşi, admirîndu-i dîrzenia, 
porni alături de ea. 

La ieșirea din atelier, Sarenput zări un fugar. 

Cu o torţă în mînă, bărbatul alerga din răsputeri. 

— Opriţi-l! 

Doi arcaşi traseră zadarnic după el. Ţinta era prea departe. 

Fugarul se îndrepta spre fluviu. 

— 'Turbatul ăsta vrea să-mi atace corabia! 

Prevăzător, Sarenput lăsase pe punte mai mulţi soldaţi 
vînjoşi, în stare s-o apere şi să dea alarma. 

Dar netrebnicul nu voia să ajungă acolo, ci la ţăruşul cel 
mare de care se legau corăbiile şi căruia încercă să-i dea foc. 

Numai că, de data asta, se găsea în bataia săgeţilor, iar 
arcaşii, în picioare pe punte, îl nimeriră uşor. 

Cînd Sarenput şi Isis sosiră la locul cu pricina, torta se 
stinsese deja pe pămîntul umed de pe mal. 

— Pesemne că-şi pierduse minţile! hotărî Sarenput. 

— Dimpotrivă, zise Isis, plănuia să distrugă singurul nos- 
tru mijloc de a salva relicva. 

Preoteasa îngenunche lîngă ţăruş. 

— Plîngi pentru Osiris, cel care suferă, îl imploră ea. Eu, 
bocitoarea, devin una cu tine, căci am plecat în căutarea lui. 
Îndepartez piedicile şi îl strig pe nume pentru ca stăpînul 
Abydosului să nu cunoască oboseala morţii. Vorbeşte, alungă 
Răul! Deschide calea lacului şi risipeşte furtuna. 

Isis se ridică şi apucă strîns bucata groasă de lemn, pe care 
o ridică fără greutate, spre marea uimire a soldaţilor. 

Neîncrezător, Sarenput şi arcaşii o însoţiră pînă la grotă. 

— Doar nu vă închipuiţi că veţi domoli acest pîrjol! 

Isis începu să coboare panta alunecoasă, iar guverna- 
torul înţelese că, oricît s-ar fi străduit, n-o putea face să se 
răzgîndească. 

Pe la jumatatea povîrnişului, preoteasa azvirli în lac 
țăruşul purtător al vorbelor Marii Bocitoare, hotărită să-şi 
vindece fratele. 

Lemnul pică drept în mijlocul flăcarilor uriaşe, care îl 
învăluiră. Dar ţâruşul le înghiţi, râmînînd întreg. Una cîte 
una, bâşicile plesniră şi clocotul se potoli. 

Isis continuă să coboare şi atinse relicva. Îndepartînd cele 
două pietre ce-o protejau, scoase la iveală ceafa şi maxilarele 
lui Osiris, care nu suferiseră nici o stricăciune. 

Nevenindu-i să-şi creadă ochilor, Sarenput nu mai găsea 
cuvinte să laude o asemenea ispravă. 

— Nici o forţă a întunericului nu v-ar putea rezista! 

Isis surîse cu tristeţe. 

— Prevestitorul n-a fost încă înfrânt, iar primejdiile o să se 
tot înmulțească. 

— Una dintre trupele lui a răzbit pînă aici... Oare să se fi 
strecurat şi în capitalele altor provincii? 

— Te mai îndoieşti? 

Aceeaşi întrebare neliniştitoare le trecu amîndurora prin 
minte: sosirea lui Isis îi luase prin surprindere pe credincioşii 
Prevestitorului sau fuseseră deja preveniţi de câtre un com- 
plice? Şi poate că acum în tot regatul ţesau planuri menite s-o 
ucidă pe Marea Preoteasă din Abydos. 


26. 


Uaset, capitala celei de-a patra provincii a Egiptului de 
Sus, Sceptrul Putere, era podoaba unei întinse cîmpii 
mânoase, ai cărei locuitori socoteau că frumuseţea şi 
farmecul ei nu aveau seamân. Nu se spunea, oare, că sămînţa 
ieşită din Nun, oceanul de energie, se închega aici la căldura 
flăcării ochiului solar? Pe pămîntul dătàtor de viaţă se ridica 
movila începuturilor, înconjurată de patru stîlpi ce sprijineau 
bolta cerească. 

Isis merse mai întîi la templul cel mare, Karnak, 
„Heliopolisul Sudului“, unde se împlinea unirea dintre Atum — 
Zămislitorul, Ra — lumina divină şi Amon — cel ascuns. Aici, 
Cerul şi Pămîntul se întîlneau şi cele nouă puteri din care 
izvorau toate lucrurile se dezvâluiau la răsărit. 

Tînăra femeie se reculese în faţa celor doi coloşi ce-l 
înfaţişau pe Sesostris stînd în picioare, primul avînd pe cap 
Dubla Coroană, cel de-al doilea, pe cea albă. Ţinînd cu o 
mînă sigură testamentul zeilor care-i încredinţau pămîntul 
Egiptului, regele păşea înainte, iar pe chipul său se citea o 
seninătate plină de hotărîre. 

Marele Preot din Karnak îi întîmpină pe Isis şi pe 
Sarenput. Arcaşii rămăseseră în afara sanctuarului. 

— Amintirea splendorilor acestei domnii va dăinui multă 
vreme, grăi bărbatul, aflat în plină putere a vîrstei. Mulțumită 
înfăptuirilor sale, faraonul nu va dispărea. lar cea mai 
strălucitoare înfăptuire reprezintă chiar eternitatea, al cărei 
chezaş este. Fiţi bine-venită, Mare Preoteasă din Abydos, 

— Aţi putea să mă conduceţi la capela lui Osiris? 

— Marele loc se deschide înaintea voastra. 

Ca şi la Abydos, mormîntul zeului era înconjurat de arbori. 
În preajma lui domnea o tăcere adîncă, apăsătoare chiar. 

Înăuntrul capelei, în spatele unei uşi cu două canaturi, se 
afla naosul. 

Isis rosti formulele de trezire în pace şi trase zăvorul, 
degetul lui Seth. 'Tînăra preoteasă privi îndelung o minunată 
statuetă din aur a lui Amon-Ra, înaltă de un cot. 

Dar micul monument nu conţinea simbolul pe care-l căuta 
Isis. 

Stăpînindu-şi dezamăgirea şi neliniştea, preoteasa respec- 
tă rînduielile rituale, închise uşa naosului şi ieşi mergînd 
cu spatele, ştergînd, totodată, urmele paşilor săi cu mătura 
lui Thot. 

La umbra unei colonade, Marele Preot o aştepta. 

— Aţi fost jefuiti? îl întrebă ea. 

— Cine ar cuteza să tulbure pacea acestui sanctuar? Nici 
celor mai sîngeroşi ucigaşi nu le-ar trece prin cap să 
săvîrşească o asemenea ticăloşie! 

— li cunoaşteţi pe toţi preoţii temporari şi răspundeţi pen- 
tru ei? 

— Da... Mă rog, aproape pe toţi. Ajutoarele mele nu le 
îngăduie să intre aici decît oamenilor pricepuţi şi vrednici de 
încredere. Nimeni n-ar putea aduce vreo învinuire preoţilor 
din Karnak. 

— În ultimele luni, nu s-a petrecut vreo faptă care să vă dea 
de gîndit? 

— Nicidecum! 

— Dar prin împrejurimi nu s-au iscat tulburări? 

— Nici cea mai măruntă! În sfîrşit, ar fi ceva, o întîmplare 
lipsită de însemnătate... 

— Aş vrea să mi-o povestiţi pe îndelete. 

— Nu v-ar fi de nici un folos. 

— Spuneţi-mi, totuşi. 

Şovâind, Marele Preot îi făcu în cele din urmă pe plac. 

— Gărzile deşertului vorbesc despre un lucru ciudat petre- 
cut prin preajma colinei lui Thot. Locul e pustiu şi gărzile 
nu-l cercetează prea des. Un netrebnic a crezut că a găsit 
acolo o comoară şi a luat-o la fugă, vorbind de unul singur, 
de parcă ar fi înnebunit. 

Luînd-o în direcţia arătată de Marele Preot, Isis trecu 
Nilul şi ajunse pe malul apusean. Sub paza lui Sarenput şi a 
soldaţilor săi, străbâtu o zonă uscată, mergînd spre o colină 
înconjurată de rîpe adînci. 

Soarele li se păru dintr-odată arzător, iar căldura 
apăsătoare le încetini înaintarea. 

— Fiţi cu ochii în patru, le ceru guvernatorul oamenilor săi, 
temîndu-se de o capcană. 

Soldaţi încercaţi, arcaşii descoperiră iute locurile unde ar 
fi putut sta la pînda posibilii atacatori. 

O sclipire metalică îl sperie pe cel care încheia şirul. 

— La pamînt! strigă el. 

Mica trupă se supuse fără întîrziere. 

Doar tînăra femeie rămase în picioare, privind spre locul 
cu pricina. 

— Lăsaţi-vă jos, o rugă Sarenput, sînteţi o ţintă uşoară! 

— Nu are de ce să ne fie frică. 

Cum nici o săgeată nu ţîşnise de nicăieri, se ridicară cu 
toţii, încă neliniştiţi. 

— S-o apucăm pe drumul acesta, porunci Isis. 

— Este atît de strîmt şi de povîrnit, că va trebui să ne 
căţărăm încet, unul cîte unul, se plînse Sarenput. 

— O iau eu înainte. 

— Lăsaţi asta în seama unuia dintre oamenii mei! 

— O să fim bine primiţi pe colina lui Thot. 

Guvernatorul nu mai stărui. Cunoştea de-acum 
încăpăţînarea tinerei femei şi mai ştia că nu dădea ascultare 
sfaturilor ce-o îndemnau la prudenţă. 

Drumul se dovedi greu şi obositor. Bolovanii alunecau 
sub tălpi şi se rostogoleau în jos, pe coasta abruptă. Din feri- 
cire, nimeni nu fu cuprins de amețeli. 

În vîrf se întindea un podiş scăldat de soare, iar în 
mijlocul lui se înălța un sanctuar sarăcăcios, ale cărui ziduri 
păstrau încă urmele unui pîrjol. 

Soldaţii îşi potoliră setea ce-i chinuia. Isis trecu pragul 
monumentului cu pereţii acoperiţi de funingine. Doar o pic- 
tură, stricată şi ea în mare parte, ce-l înfâţişa pe zeul Thot se 
mai păstrase. 

Ciocul ascuţit al ibisului atingea hieroglifa coşului ce 
însemna „Stăpînire“. 

Isis îşi aminti de una dintre învăţăturile de bază ale 
Abydosului: puterea zeilor este 'Thot, cel care face inima dar- 
nică şi lucrurile pline de înţeles. 

În ciuda dezastrului pricinuit de flăcări, chipul ibisului 
rămînea luminos. 

Isis atinse ciocul păsării. Coşul se afundă în perete, 
dezvăluind o scobitură. Înăuntru se găsea un mic sceptru de 
aur, aidoma celui întrebuințat la celebrarea misterelor lui 
Osiris şi care înzestra simbolurile cu o forţă miraculoasă. 

— Aşadar, oamenii Prevestitorului dăduseră foc degeaba 
sanctuarului zeului Thot. 


Sarenput fu fericit s-o vadă ieşind teafără din sanctuar pe 
Marea Preoteasă. Îi arâtă o sabie scurtă, găsită în apropiere. 

— Iată de unde venea sclipirea ce ne-a speriat. După cum 
arată, e o armă siriană. Am să-l povăţuiesc pe guvernator să 
răscolească şi să curețe tot ţinutul. 

— Trebuie să slăvesc KA-ul faraonului şi să-l întreb dacă 
această provincie ne mai poate oferi ceva. 


Drumul ce ducea la templul din Dei el-Bahari şi pe care-l 
urmau procesiunile era mărginit de statui înfăţişîndu-l pe 
Sesostris cu miinile puse pe fişia de pînză ce-i înfăşura 
coapsele. 

Legătura dintre tată şi fiică era atât de trainică şi de adîncă, 
încît, chiar dacă se aflau foarte departe unul de altul, gîndurile 
lor se întîlneau. Şi de data aceasta ea îi puse întrebări şi primi 
răspunsuri limpezi. Da, trebuia să-şi continue căutarea, să-şi 
biruie deznădejdea şi să nu dea înapoi în faţa piedicilor. Da, 
Iker încă trăia, sufletul lui plutea între cer şi pămînt, fără să se 
statornicească nici în moarte, nici pe tărîmul celălalt. 

Isis se gîndi la sărbătoarea Văii, celebrată în aceste locuri, 
în timpul căreia cei morţi şi cei vii petreceau împreună în 
capelele mormintelor. Vreme de mai multe zile, statuia lui 
Amon părăsea Karnakul la bordul corabiei regale, ca să po- 
posească pe malul apusean, Pămînt al Vieţii, şi să înzestreze 
cu o energie nouă templele sale menite să dăinuiască milioane 

de ani. Noaptea, necropolele erau luminate și celor morţi li 
se aducea o mulţime de ofrande, mai ales apa întineririi de 
sorginte divină şi buchete numite „viaţă“. Cîntece se 
înălţau spre cer, hotarul dintre lumea de dincolo şi cea de 
aici se ştergea şi fiecare mormînt devenea „locaşul marii 
bucurii“! 

Ultima oprire a procesiunii avu loc la minunatul monu- 
ment al lui Montu-Hotep de la Deir el-Bahari. Montu-Hotep 
domnise cu două sute de ani înaintea lui Sesostris şi îi servise 
acestuia drept pildă în mai multe privinţe, precum cea a unirii 
Egiptului, a iniţierii în misterele lui Osiris şi a alchimiei. 

De la templul de primire pornea o alee ce urca pînă la o 
movilă osiriană pe care creşteau salcîmi. 

În josul pantei se înşirau cincizeci şi cinci de arbori de 
tamarisc şi două rînduri de sicomori ce adăposteau statui 
înfăţişîndu-l pe faraon şezînd, înveşmîntat în tunică albă, spe- 
cifică pentru sărbătoarea înnoirii. 

O preoteasă elegantă ieşi înaintea tinerei femei. 

— Cum te cheamă şi care e rangul tău? 

— Isis, Marea Preoteasă din Abydos şi fiica lui Sesostris. 

Impresionată, preoteasa se înclină adînc. 

— Doriţi să începeţi deja pregătirile pentru sărbătoarea 
Văii? 

— Nu, vreau să-mi spui dacă în sanctuarul lui Osiris se 
găseşte o relicvă. 

— Dar nu ştiu. 

— Nu intri niciodată în mormîntul lui Osiris? 

— E închis de multă vreme! 

— Deschide-mi uşa! 

— Oare n-ar fi asta o... pîngărire? 

— Oare tatâl meu nu ocroteşte acest sanctuar? 

Preoteasa încuviinţă printr-o mişcare a capului. 

— El a pus să se ridice statui ce-l arată cinstindu-l pe 
Montu-Hotep, înaintaşul său îndepărtat. Mulțumită faraonu- 
lui, pacea lui Osiris dăinuie şi acum. 

— Eşti sigură de asta? 

— Va... vă îndoiţi? 

— În ultimul timp, curioşii n-au încercat s-o tulbure? 

— Garzile veghează mereu asupra ținutului! De ce să ne 
temem? 

— Condu-mă la intrarea în mormînt. 

În pofida calmului şi a vocii sale blînde, vorbele lui Isis 
sunară aidoma unei porunci căreia nu i te puteai împotrivi. 
Preoteasa o călăuzi pînă la o criptă ascunsă în munte. 

Un colos păzea intrarea. 

Purtînd coroana roşie, cu chipul, mîinile şi picioarele 
negre, înveşmîntat într-o tunică albă, faraonul ţinea braţele 
încrucişate pe piept şi mînuia sceptrele osiriene. Impunător, 
cu privire sfredelitoare, îi alunga pe cei neiniţiaţi. 

— Eu nu merg mai departe, zise preoteasa, răspicat. 

— Lucru de mirare, fu de părere Isis. 

— Uriaşul acesta nu glumeşte! 

— Dar n-ar trebui să cunoşti formulele pentru liniştirea 
KA-ului? 

— Bineînţeles, dar locul acesta e atît de diferit de altele şi... 

— Prevestitorul te-a însărcinat să descoperi taina mormâîn- 
tului lui Montu-Hotep şi tu nu ştii cum să faci. 

Vazîndu-se dată în vileag, falsa preoteasă se trase îndărăt 
pînă pe marginea unei cornişe. Din palma mîinii sale stîngi 
tîşni o flacără ce-i smulse un strigăt de durere. Îngrozită, 
încercă să se ferească şi se prăvăli în hăul ce se deschidea 
dedesubt. 

Isis se întoarse cu faţa spre colos. 

— Uneşte-te cu KA-ul tău, îi spuse ea. Aproape de spiritul 
tau, fiul tău veghează asupra lui, iar tu ai devenit propriul său 
KA. Lumina îţi dă la iveală puterea, aşa că tu nu vei pieri. 
Principiul creator şi zeul Pămînt îţi oferă un templu şi un 
locaş de veci. 

Chipul statuii părea mai puţin duşmânos. Isis străbătu 
esplanada care o despârţea de intrarea în mormînt, acum 
deschis. 

Galeria, a cărei boltă falsă era acoperită cu dale de calcar, 
făcea legătura între camerele rînduite de-o parte şi de alta, 
pline de obiecte funerare. Pâtrunzînd sub munte, galeria 
ducea spre camera sarcofagului, unde KA-ul regal se unea cu 
zeul ascuns. 

Isis medita îndelung, căutînd să desluşeasca gîndurile 
marelui rege. El, un iniţiat în mistere, păstrase, negreşit, un 
lucru de mare preţ, întrebuințat în ritualurile osiriene. Cărțile 
din Casa Vieţii nu pomeneau despre nici o relicvă. Atunci 
despre ce era vorba? 

Tînăra femeie dădu ocol sarcofagului de şapte ori. Cînd 
isprăvi, atmosfera încăperii se schimbă. 

Tavanul se înroşi, pereţii se albiră, podeaua se înnegri. 
Ţîşnind din sarcofag, o limbă de foc se întinse pînă la o 
cameră mică din granit. In ea se zărea o statuie asemănătoare 
colosului, înfăşurată într-o pînză şi aşezată precum o mumie 
osiriană. 

Isis o ridică şi astfel observă că statuia se odihnea pe o 
piele de berbec despre care hieroglifele de pe perete spuneau 
că fusese folosită la Abydos în timpul celebrării misterelor. 

Preoteasa o luă şi o împâturi, apoi ieşi afară. În urma ei, 
uşa mormîntului se închise. 

Soarele scălda movila osiriană cu razele lui blînde. 

Îndata ce o văzu pe Isis părăsind locaşul sfînt, Sarenput 
alergă înspre ea. 

— Începusem să mă îngrijorez! S-a întîmplat ceva? 

— Să ne întoarcem pe corabie şi să ne continuăm călătoria. 


27. 


Cînd intră în satul Medamud, la nord-est de Karnak, 
Sesostris ştia că fiica sa găsise pielea de berbec necesară cele- 
brării marilor mistere. Această reuşită însemna un pas mare 
pentru Isis care se afla abia la începutul câutării sale. 
Primejdii nenumărate aveau s-o pîndească de-acum înainte, 
iar armata tenebrelor nu-i va lăsa nici o clipă de răgaz. 

Gîndurile lor se împleteau neîncetat, şi lucrul acesta le 
dădea o putere cum nu mai exista alta. În ciuda distanţei din- 
tre ei, Isis nu va fi niciodată singură. Iar faraonul rămînea în 
legătură şi cu sufletul lui Iker, țintuit în mumia sa, la adăpost 
de cea de-a doua moarte, dar încă departe de înviere. 
Formulele rostite în fiecare zi de către Pleşuv şi Nephtys 
opreau descompunerea şi păstrau neatins trupul Fiului regal, 
devenit suport al renaşterii. 

Dacă la sfîrşitul lunii khoiak cerinţele ritualurilor nu erau 
îndeplinite, toate strădaniile de pînă atunci aveau să se 
dovedească zadarnice. 

De aceea trebuia ca Isis să izbutească să adune relicvele, 
iar regele să aducă la Abydos un nou vas pecetluit, care să 
conţină limfele zeului. 

Copiii alergau şi strigau, femeile nu se mai sinchiseau de 
mături şi de vase, bărbaţii îşi părăsiseră ogoarele şi atelierele 
ca să privească trecerea neaşteptatului cortegiu alcătuit din 
soldaţi şi un uriaş. 

Faraonul la Medamud? Smuls cu brutalitate din toropeala 
de după-amiază, primarul se îmbrăcă în grabă cu cea mai fru- 
moasă tunică a sa. Cînd să iasă din casă, dădu nas în nas cu 
un ofiţer. 

— Tu eşti mai-marele satului? 

— N-am fost prevenit, altminteri... 

— Luminăţia Sa vrea să te vadă. 

Tremurînd, primarul îl urmă pe ofiţer pînă la micul templu. 

Monarhul stătea aşezat pe un tron, în faţa porţii. 

Neputînd să-i îndure privirea, primarul se plecă pînă la 
pămînt înaintea faraonului. 

— Cunoşti numele acestui loc? 

— Luminăţia Voastră, eu... nu vin prea des aici şi... 

— Aceasta e Poarta unde se fac auzite plîngerile celor 
slabi precum şi ale celor puternici şi unde se împarte drep- 
tatea după legea lui Maat. De ce sanctuarul acesta e lăsat în 
paragină? 

— N-a mai rămas nici un preot aici din pricina furiei tau- 
rului! Eu n-am mijloacele trebuincioase ca să îngrijesc un 
asemenea monument. Înţelegeţi-mă, sînt silit să mă gîndesc, 
mai presus de orice, la bunăstarea sătenilor. 

— Ce anume i-a stîrnit furia? 

— Nu ştiu, Luminăţia Voastră! Nimeni nu se poate apropia 
de el, sărbătoarea sa n-a mai fost celebrată, iar preoţii au 
părăsit satul nostru. 

— Nu cumva de la tine a pornit acest dezastru? 

Primarul simţi că se sufocă. 

— De la mine? Nu, vă jur că nu! 

— Patru tauri ocrotesc în chip magic acest ţinut. Ei îşi au 
adăpost la Teba, Hermonthis, Tod şi Medamud şi alcătuiesc o 
fortăreață împotriva forţelor Răului, aidoma unui ochi întreg 
în mijlocul căruia străluceşte o lumină nepieritoare. Tu însă, 
prin faptele tale mîrşave, ai pus în primejdie templul şi ai 
răpit ochiului vederea. 

— Dar nu sînt decît un om sărman, cum să fiu în stare de 
o aşa ticăloşie? 

— Uiţi nelegiurile pe care le-ai săvârşit? L-ai vîndut piraţilor 
pe Iker, un tînăr sărac şi fără familie, apoi l-ai ucis şi l-ai jefuit 
pe bătrînul scrib, învățătorul şi ocrotitorul său. Cînd Iker s-a 
întors pe neaşteptate, în loc sâ-ţi îndrepţi greşeala şi să-i ceri 
iertare, i-ai furat moştenirea ce i se cuvenea, l-ai izgonit din 
casă şi din sat şi ai trimis un ucigaş după el ca să-i curme 
viaţa. Toate aceste fapte josnice au dezlânţuit furia taurului. 

Scăldat în sudori urît mirositoare, primarul nu îndrăzni så 
tâgăduiască. 

— De ce te-ai purtat ca un netrebnic? 

— Luminăţia Voastră, eu... O clipă de rătăcire, nişte... 

— Supunîndu-te Prevestitorului, grăi răspicat Sesostris, 
ti-ai trădat ţara şi ţi-ai mînjit sufletul pe veci. 

Învinuitul izbucni în hohote de plîns. 

— Nu sînt răspunzâtor de nimic, el avea puterea să facă din 
mine ce voia, de parcă nu mai eram eu, fie blestemat, eu... 

Cu privirea râtăcită şi răsuflarea tăiată, primarului i se 
păru că îi smulge cineva inima. Se îndreptă de spate, vărsă pe 
gură sînge şi fiere, apoi se prăbuşi ca trăsnit. 

— Ardeţi leşul, porunci Sesostris. 

Regele se duse la ţarcul taurului din Medamud. Cu partea 
din faţă a capului neagră şi cea din spate albă, taurul traia din 
unirea sa cu soarele. În timpul sărbătorii celebrate în onoarea 
sa de către muzicieni, cîntăreţi şi dansatoare, el tămâduia o 
mulţime de boli, mai ales pe cele de ochi. 

Privirea animalului se aprinse de o furie atît de aprigă, 
încît nici măcar monarhul n-ar fi izbutit s-o domolească fară 
să înţeleagă mai întîi care erau dorinţele animalului sacru. 

— Tocmai au fost şterse vechile greşeli, îi spuse el, iar vino- 
vatul a fost pedepsit. Eu şi Marea Preoteasă din Abydos vom 
face tot ce ne stă în puteri ca să-l smulgem pe Iker din ghearele 
morţii. Dacă trebuie străbătute şi alte căi, arată-mi-le. 

Încetînd să spumege şi să bată cu copitele în pămînt, 
impunătorul animal se uită ţintă la rege cu ochii săi negri. 

Între faraon şi întruparea animală a KA-ului său, gîndurile 
treceau cu uşurinţă de la unul la altul. 

După ce dezvăluirile se isprăviră, furia taurului se aprinse 
iară. 

Însoţit de căpetenia gărzii sale, Sesostris cercetă templul. 

— Un mesager să plece la Teba şi să aducă arhitecţi, 
sculptori, desenatori şi pictori. Acest sanctuar va fi reparat şi 
mărit, un lac sacru va fi săpat şi vor fi construite locuinţe 
pentru preoţii permanenţi. Lucrările vor începe chiar mîine, 
în zori, şi vor continua zi şi noapte. Montu şi taurul cer să 
aibă un locaş demn de ei. Iar în jurul şantierului să fie rîn- 
duită o pază aspră. 

Mesagerul porni la drum de îndată. 

La primărie, Sesostris îi adună pe mai-marii satului, nişte 
creaturi lacome, devotate fostului primar şi care acum tremu- 
rau de spaimă. Scîrbindu-se iute de prefăcătoria, jurămintele 
de nevinovăție şi tînguielile lor, monarhul îi chemă la el pe 
bătrînii satului cărora de ani întregi nu le mai ceruse nimeni 
părerea. 

— Vă trebuie un nou primar. Cine credeţi că ar fi potrivit? 

— Stăpînul celor mai mănoase pămînturi, răspunse un 
moşneag înalt, cu părul de un alb strălucitor. ÎI ura pe tîlharul 
de care tocmai ne-a scăpat Luminăţia Voastră şi izbutea chiar 
să i se împotrivească, în ciuda amenințărilor şi a loviturilor pe 
la spate. Bogăția sa va fi pusă în slujba sătenilor şi nici unuia 
nu-i va mai lipsi mâncarea. 

Sfatul bătrânilor încuviinţă alegerea. 

— Templul vostru va deveni una dintre minunăţiile acestei 
provincii, îi înştiinţă suveranul. Cei mai iscusiţi meşteri din 
Teba îi vor oferi lui Montu un nou locaş. 

— Dar lucrul acesta va fi de ajuns pentru a domoli taurul? 
se nelinişti moşneagul. 

— Nu, căci s-au săvirşit prea multe fărădelegi şi prea multe 
primejdii ne ameninţă. Se cuvine ca eu să-l îmbunez pe spi- 
ritul vostru protector. 

— Putem să vă ajutăm? 

— Vreunul dintre voi cunoaşte locul unde se află străvechiul 
sanctuar al lui Osiris? 

Cu îndoială în glas, bătrînii schimbară cîteva cuvinte între ei. 

— După cîte se pare, nu e decît o poveste, răspunse în 
numele lor moşneagul. 

— Dar arhivele Casei Vieţii din Abydos spun că există. 

— Din cîte ştim de la strămoşii noştri, Medamudul a apărut 
ca movila lui Geb, zeul Pămînt. Învingînd negurile, lumina 
divină s-a unit cu ea şi a făcut-o să devină roditoare. 

— Condu-mă la locul acesta sacru. 

— Luminăţia Voastră, movila e ascunsă în mijlocul unui 
desiş încîlcit, prin care nu se poate pătrunde. Nebunii care au 
încercat odinioară să răzbată pînă la ea au pierit sufocaţi. Încă 
din copilărie, am ocolit-o cu grijă şi nici unul dintre noi n-a 
cutezat să pîngărească acest pămînt de temut. 

— Arată-mi-l! 

Resemnat, moşneagul porni încet la drum, ajutîndu-se cu 
un toiag. Sesostris îi oferi braţul drept sprijin. 

— L-ai întâlnit vreodată pe Iker? 

— Ucenicul scrib? Bineînţeles! După spusele învățătorului 
său, un înţelept printre înţelepţi, era plin de har şi sortit unui 
destin măreț. Singuratic, tăcut, muncea pînă la istovire şi nu-l 
interesa altceva decît limba sacră. Răpirea lui şi moartea 
învățătorului său au aruncat Medamudul în tristeţe şi mizerie. 
Nici măcar soarele nu ne mai încălzea. Dar astăzi, Luminăţia 
Voastră ne-a scăpat de această nenorocire! 

— Bătrînul scrib ştia unde se află sanctuarul lui Osiris. 

Moşneagul cugetă cîteva clipe. 

— Dacă e aşa, înseamnă că n-a dezvăluit nimănui taina. În 
mai multe rînduri ne-a vorbit despre o ameninţare cumplită. 
Dar noi am socotit că prea se gîndeşte numai la rău şi nu l-am 
luat în seamă. Apoi, străinul acela cu turban pe cap şi cu 
mantie de lînå a pus stăpînire pe sufletul primarului. N-a 
zăbovit prea mult la noi, dar, după plecarea lui, întunericul a 
învăluit Medamudul. 

Dincolo de templul în ruină, o grădină alcătuită din tot 
soiul de arbori răspîndea parfumuri delicate. 

— Iată pămîntul străbunilor, arătă moşneagul. Tăcerea grea 
ce domneşte aici e pricinuită de lipsa păsărilor. Să nu vă 
apropiaţi de marele jujub care mărginește hotarul ținutului 
sacru. Energia pe care o răspîndeşte în jur e ucigătoare. 

— Îţi mulţumesc pentru ajutor. 

— Luminăţia Voastră, nu vă duceţi... 

— Pregătiţi un ospăț pentru a sârbători numirea noului 
primar. 

Sesostris zăbovi puţin, gîndindu-se la Fiul său spiritual şi 
la cuvintele taurului. Pentru ca Iker să poată reînvia trebuia 
mai întîi ca însuşi faraonul să treacă prin această încercare, ce 
urma să aibă loc în inima celei mai vechi movile a lui Osiris. 

Unirea în viaţa cealaltă cerea unirea în moarte. 

Regele se îndreptă spre jujub. 

Raze galbene şi albe îl atacară. Purtătoare a semnelor sta- 
torniciei, pînza ce înconjura şoldurile faraonului le absorbi. 

La poalele arborelui, zăceau două discuri, unul din aur, 
celălalt din argint, pe care erau mizgălite figuri magice cana- 
neene. Monarhul le şterse cu frunze de salcîm şi sicomor. 

O adiere blîndă se stîrni, frunzişul fremătă şi zeci de 
păsări începură să cînte. Vocea strămoşilor se făcea auzită din 
nou, soarele şi luna aveau să lumineze de-acum înainte, pe 
rînd, grădina. 

Cînd regele dădu la o parte ramurile groase, ele scoaseră 
un geamăt sfişietor. Dar faraonul nu se opri, croindu-şi drum 
mai departe. 

După ce înaintă vreo cincizeci de paşi, ajunse la un pilon 
în ruină, singura deschizătură într-un zid împrejmuitor, din 
cărămizi, în parte dărîmat. 

Nici o pasăre nu vieţuia în acest pîlc de arbori, sortit unei 
tăceri desăvîrşite de zeci de ani. 

Sesostris păşi peste pragul micului templu. Străbătu o 
curte dreptunghiulară năpădită de verdeață, trecu pe lîngă un 
al doilea pilon şi intră într-o altă curte, mai mică şi cu mai 
puţini copaci. 

Deodata, frunzele se mişcară şi un şarpe lung, roşu cu alb, 
culorile celor două coroane ale Egiptului, se strecură printre 
ele, făcîndu-se nevăzut. Monarhul bàtu cu piciorul în pămînt 
ca să-i îndepărteze şi pe ceilalţi şerpi care s-ar fi putut afla 
prin preajmă şi apoi cercetă cu atenţie locurile. 

Nicăieri nu se zărea nici o inscripţie, nici un basorelief. 

In cele din urmă, descoperi două firide, una aşezată spre 
apus, alta spre răsărit. Din fiecare pornea o galerie întor- 
tocheată şi boltită ce sfîrşea într-o încăpere dreptunghiulară, 
cu nisip fin pe jos şi acoperită de o movilă ovală. 

Acestea erau cele două locuri de odihnă ale lui Osiris. 

Şi astfel, cuvintele taurului căpătau un înţeles deplin, iar 
calea regelui era hotărîtă. 


Sesostris îi dăduse mai-marelui meșterilor aduşi din Teba 
porunci precise: în bună parte, templul din Medamud va fi ded- 
icat sărbătoririi regenerării faraonului. Statui şi basoreliefuri 
vor celebra această clipă însemnată a unei domnii, cînd puterea 
suveranului se reînnoieşte mulţumită legăturii sale de nezdrun- 
cinat cu divinităţile şi cu strămoşii. Ca o încununare a neîncetatei 

lucrări cereşti, stăpînul Celor Doua Regate va renaşte, înzestrat 
cu energia necesară împlinirii îndatoririlor sale. 

Dar, înainte de a cunoaşte această bucurie, Sesostris tre- 
buia să îndure o încercare ce va însemna, poate, sfîrşitul exis- 
tenţei sale pămînteşti. Potrivit profeţiei taurului, locul unde se 
găsea vasul ce conţinea limfele lui Osiris i se va dezvălui 
monarhului doar în întunericul criptei, în timpul unui somn 
vecin cu moartea. 

Acolo, zeul Pămînt îi încredinţase fiului sâu Osiris tronul 
celor vii. Acolo, Sesostris avea să devină păstrătorul KA-ului 
tuturor strămoşilor săi regali. 

Dar va supravieţui, oare, nopţii care urma? 

Sa mai amîne lucrurile nu folosea la nimic. 

În prima firidă osiriană se vedea un tron, pe care, în locul 
monarhului, era aşezat un buchet de flori. 

În cea de-a doua se gâsea un pat sârăcăcios, avînd la 
căpătii pecetea lui Maat, care o înfățișa pe zeiţă şezînd şi 
ţinînd în mînă hieroglifa vieţii. 

Sesostris îşi unse craniul cu o pomadă ce-i îngăduia să 
poarte Dubla Coroană fără teama de a fi fulgerat. Uraeusul, 
cobra reprezentînd ochiul lui Ra, nu-şi va îndrepta flăcările 
împotriva lui. 

În jurul gâtului, regele îşi înnodă o eşarfă cu franjuri din 
pînză de in roşie, adusă de la templul din Heliopolis. În stare 
să alunge întunericul, eşarfa va câlăuzi gîndurile regelui din- 
colo de ceea ce ochii muritorilor simpli puteau să vadă. 

Înainte de a se întinde pe patul morţii sau al renașterii, 
Sesostris contemplă îndelung o stea din lapislazuli. Pe ea se 
păseau înscrise legile cereşti cărora faraonul li se supunea, 
transmiţîndu-le totodată regatului şi poporului său. 

Monarhul închise ochii. 

Sau el va celebra sârbătoarea reînnoirii şi-i va oferi ajutor 
lui Iker, sau Prevestitorul va dobîndi o victorie hotărîtoare, 
înlăturîndu-şi cel mai mare duşman. 


28. 


Potrivit Cărţii de geografie sacră, ce dezvaluia unde erau 
adăpostite relicvele osiriene, următorul popas al lui Isis era 
Dendera, capitala celei de-a şasea provincii a Egiptului de 
Sus, Crocodilul. Datorită vîntului neobişnuit, corabia înainta 
cu o viteză uimitoare. 

La debarcader nu se vedea ţipenie de om. 

Neliniştit, Sarenput porunci ca doi dintre oamenii sâi să 
cerceteze împrejurimile. 

Satele erau părăsite, iar ogoarele, pustii. 

— Să mergem la templu, hotărî tînăra femeie. 

Impunătorul locaş al zeiţei Hathor se înălța în mijlocul 
unei vegetaţii bogate. În grădinile minunate domnea răcoa- 
rea. Atîta frumuseţe şi pace îndemnau la meditaţie şi la 
reculegere. 

Arcaşii lui Sarenput stăteau însă pregătiţi să tragă în orice 
clipă. 

Marea uşă dublă era închisă, lucru firesc, de altfel, căci nu 
se deschidea decît în anumite împrejurări, îndeosebi cînd 
barca divină era scoasă afară din templu. În fiecare an, Hathor 
urca pe fluviu pînă la Edfu, pentru a se uni cu Horus şi a 
forma din nou perechea regală. 

Toate intrările în templu, chiar şi micuța galerie unde se 
purificau preoţii permanenţi, erau blocate. 

Pe coama unui zid apăru o preoteasă, pe chipul căreia se 
citea spaima. 

— Cine sînteţi? 

— Marea Preoteasă din Abydos. 

— Ce caută soldaţii aceştia aici? 

— Mă însoțesc pe mine. 

— Albinele... Nu v-au atacat albinele? 

— N-am văzut nici una. 

Preoteasa cobori, întredeschise o uşă lăturalnică şi o pofti 
pe Isis să intre. 

Sarenput vru s-o urmeze. 

— Bărbaţii înarmaţi nu au voie să păşească în templul lui 
Hathor! se împotrivi preoteasa. 

— Dar ce se petrece? 

— De cîteva zile, albinele parcă au înnebunit. De obicei, 
ele ne oferă un leac nepreţuit, aurul vegetal, în armonie cu 
Aurul Zeilor, numele zeiţei noastre. Dar acum ucid pe oricine 
se încumetă să iasă în afara acestor ziduri. I-am găzduit în 
templu pe oamenii din sat şi o rugăm neîncetat pe zeiţă să 
pună capăt acestei grozăvii. 

— Aţi aflat ce le-a întărîtat pe albine? întrebă Isis. 

— Din nefericire, nu! Îndeplinim ritualurile, cîntăm din 
sistre şi dansăm, dar nimic nu se schimbă. 

— Unde se găseşte relicva osiriană? 

— În pădurea sacră, în care acum nu se mai poate 
pătrunde! Zeci de roiuri au pus stăpînire pe ea. O să pierim, 
dacă nu ne ajuta cineva. Şi, de vreme ce albinele nu v-au 
înţepat, cred că vă stă în putere să ne salvaţi. 

— Du-mă în sălile unde sînt îngrijiţi bolnavii. 

Dendera era vestită pentru leacurile ei. Din tot Egiptul, 
preoţii suferinzi veneau aici ca să-şi recapete sânatatea, 

Îngroziți, sute de locuitori ai provinciei, femei, bărbaţi şi 
copii, o implorau pe Hathor să alunge nenorocirea, pentru ca 
ei să se întoarcă la traiul lor liniştit de pînă atunci. Cînd o 
văzură pe Isis, nădejdea li se aprinse în suflete. Oare nu era 
ea mesagera zeiţei a cărei prezenţă vestea sfîrşitul urgiei? 

Mai-marele doctorilor, o femeie bătrînă şi voinică, 
împărțea porunci în stînga şi-n dreapta, iar ajutoarele sale 
abia mai pridideau cu munca. Alergînd încoace şi-ncolo, neo- 
bosite, împărțindu-se între cei atinşi de boli grele şi cei cu 
suferințe mai uşoare, îngrijitoarele se bucurau arar de o clipă 
de răgaz, în care să-şi tragă sufletul. 

— Deschideţi-mi o sală de purificare, ceru Isis. 

— Nici una nu e liberă! 

— Ca Mare Preoteasă a Abydosului, trebuie să cercetez 
nevăzutul şi să încerc să aflu cum poate fi salvată provincia. 

Vorbele acestea o impresionară pe bătrîna femeie. 

— Aşteptaţi numai puţin, am să mut un bolnav în altă 
parte. 

Nu trecu mult şi bătrîna o conduse pe Isis într-o odaie 
micuță, cu tavanul jos. Pe pereţi erau zugrăvite formule ma- 
gice, iar în mijloc se găsea o scâldătoare plină cu apă caldă. 

— Dezbrăcaţi-vă, sprijiniţi-vă capul, închideţi ochii şi 
încercaţi să dormiţi. Aburi parfumaţi vor umple încăperea. 
Dacă zeiţa va socoti de cuviinţă, o să vă vorbească. Dar, de 
cînd a cînd s-a abătut această năpastă asupra noastră, n-a mai 
rostit nici o vorbă. 

Isis făcu întocmai cum i se spusese. 

Baia îi oferi plăceri nebănuite. Destinsă, își lăsă mintea să 
hoinărească. Miresmele o învăluiră una cîte una, alcătuind un 
vârtej de arome îmbătător. 

Deodată, o albină monstruoasă se repezi spre Isis. 

Agăţîndu-se de marginele căzii, tînăra preoteasă rămase 
nemişcată. Ştia că tot soiul de vedenii vor încerca s-o sperie 
şi s-o silească să renunţe. 

Un roi întreg îi acoperi în întregime pielea. 

Dar Isis, ţinîndu-şi mai departe ochii închişi, se gîndi la 
Iker, la călătoria sa şi la nevoia de a reface trupul lui Osiris. 

Un parfum de crin îi alungă încordarea şi chipul zeiţei 
Hathor i se arătă. Cu glas limpede, aceasta îi dezvălui ce tre- 
buia să facă în continuare. 


Comoara templului din Dendera adăpostea nenumărate 
feluri de metale şi pietre preţioase. O preoteasă ridică, unul 
cîte unul, capacele cuferelor şi-i îngădui lui Isis să ia din ele 
cele trebuincioase. Oare nu în Isis îşi puseseră cu toţii ultima 
speranţă de a învinge blestemul? 

Calmă, cu mişcări sigure, Isis fauri iar ochiul lui Horus 
zdrobit de către Seth. Cristal de rocă de o puritate fără 
pereche pentru cornee, carbonat de magneziu conținînd oxizi 
de fier sub forma unor vinişoare roşii pentru albul ochiului, 
obsidian pentru pupilă, răşină neagră-brună pentru conturarea 
irisului... 

Apoi, purtînd cu sine simbolul sănătăţii desăvîrşite, Isis 
ieşi din templu şi se îndreptă spre pădurea sacră. 

Roiuri de albine, ca nişte nori groşi, o înconjurară. 

În pofida fricii care-o cuprinsese, Isis îşi păstră sîngele 
rege. Strălucirea ochiului ţinea la depărtare zburătoarele 
întărâtate. 

Pădurea răsuna de un zumzet asurzitor. 

În mijlocul ei se ridica o movilă pe care creşteau salcîmi. 
După ce preoteasa aşeză acolo ochiul, roiurile se potoliră şi 
armonia se instaură iar printre ele. Apoi, conduse de reginele 
lor, albinele se întoarseră la stupurile din marginea deşertului. 

La rădăcina celui mai înalt salcîm licărea ceva. 

Era chiar relicva, gambele lui Osiris. 


Drumul pînă la Batiu, „Templul sistrului Putere“, capitala 
celei de-a şaptea provincii a Egiptului de Sus, fu scurt. 

Însă de această dată la debarcader şi pe maluri se 
îngrămădea o mulţime gălăgioasă. Trupele de ordine încercau 
zadarnic să împingă înapoi sutele de curioşi. Cîţiva preoţi se 
tînguiau, scrutînd fluviul. 

— Nu mi se pare câtuşi de puţin înţelept să ne apropiem, îşi 
dădu cu părerea Sarenput. 

— Dar trebuie să descoperim pricina acestei zarve şi să 
luăm relicva, zise Isis. 

O corabie a gărzilor Nilului le tâie calea. La bordul ei 
stătea un ofiţer pe care Sarenput îl pregătise cîndva. 

Prorele celor două corăbii se atinseră. 

— Ce bucurie să vă revăd, domnule guvernator! 

— Ai ajuns departe, băiete. 

— Mă îngrijesc de paza acestei provincii. E o treabă pe 
gustul meu. 

— Dar deloc uşoară, după cîte văd! 

— Preoţii au săvîrşit o mare greşeală şi oamenii se tem de 
mânia divină. 

— Marea Preoteasă din Abydos îi va linişti. Răspîndeşte 
vestea sosirii sale. 

Cînd auziră cine era înaltul oaspete, spaimele tuturor se 
risipiră. Oare magia pe care mesagera lui Osiris o stăpînea, nu 
va alunga nenorocirea ce-i lovise? 

Corabia lui Sarenput trase la mal. 

Deşi scăpaţi de furia mulțimii, preoții continuau să se 
vaite. Isis le ceru să-i povestească ce se petrecuse. Unul din- 
tre ei se încumetă într-un tîrziu să vorbească. 

— Mergând în fruntea unei procesiuni, Marele Preot ducea 
relicva provinciei, sexul lui Osiris. Dar deodată i s-a făcut râu 
şi a căzut în Nil, iar relicva a fost înghițită de un peşte. N-o 
s-o mai găsim niciodată. 

— De ce eşti atît de sigur? 

— Pentru că pînă şi cei mai buni pescari au dat greş. 
Făptură a celeilalte lumi, peştele scapă din orice plasă. 

— Condu-mă la templu. 

Aşadar, Prevestitorul nu punea stăpînire doar pe minţile 
oamenilor. Puterea lui se dovedea şi mai mare, căci se folo- 
sise de o vieţuitoare a apelor ca să pună capăt aici căutării lui 
Isis şi să-l osîndească pe Iker la moarte veşnică. 

O rază de lumină palidă o însufleţea încă pe tînăra femeie. 
Refuzînd să se împace cu gîndul că totul s-a sfîrşit, se agăţă 
de o slabă speranţă: să se ajute de emblema acestei provincii, 
sistra împodobită cu capul lui Hathor. Din vibraţiile ei poate 
se va naşte un nou drum. 

Înţelegînd că greşeala lor era de neiertat, preoţii rămaseră 
prosternaţi. 

Isis străbătu aleile unei grădini în care fuseseră săpate 
bazine acoperite de lotuşi. Cu frunzele alungite, cu sepalele şi 
petalele rotunjite, aproape lipsiţi de miros, cei albi se 
deschideau seara şi se închideau în zori. Cu frunzele rotunde, 
cei albaştri înfloreau dimineaţa şi răspîndeau o mireasmă de- 
licată. Sepalele şi petalele lor fine se terminau cu un vîrf 
ascuţit. 

Potrivit vechilor scrieri, vîrful acesta amintea de sexul 
dătător de viaţă al lotusului venerabil, apărut la începutul 
lumii. 

Tînăra femeie culese un minunat lotus albastru şi îi vorbi, 
nădăjduind să capete unele răspunsuri de la el. Nu, relicva 
provinciei nu dispăruse. O forţă întunecată o ţinea ascunsă, 
iar peştele nu era decît o momeală. 

Cînd o preoteasă îi aduse, în cele din urmă, sistrul Putere, 
vibraţiile acestuia iscară o mulţime de raze de un roşu-aprins, 

asemănătoare flăcărilor, care lunecară, una după alta, pe 
suprafaţa bazinelor. 

Isis îi chemă pe preoţi. 

— Ieşiţi din amorţeala ce v-a cuprins, le ceru ea. Nu auziţi 
acest cîntec? 

Sunetele ascuţite ale unei muzici ca de pe alt tărîm le 
sfişie urechile. 

— Dacă nu-mi spuneţi adevărul, vă veţi pierde toate 
simţurile. Ce ascundeţi? 

— Arborele lui Seth, mărturisi un preot în vîrstă de vreo 
opizeci de ani. Am socotit că e mai bine să uităm că există, 
de teamă să nu ne tulbure pacea şi să nu ne lipsească de relicva 
osiriană. Dar, neţinînd seama de primejdia ce ne pîndea, am 
săvîrşit o greşeală cu neputinţă de îndreptat. 

— Arătaţi-mi unde se află arborele! 

— Nu vă sfătuiesc să-l înfruntaţi, căci... 

— Sâ ne grăbim! Condu-mă acolo! 

La nord de templu se întindea un ţinut pustiu. Pe pămîn- 
tul ce dogorea nu creştea nici o floare, nici măcar un fir de 
iarbă. 

— Căldura izvorăşte din nările lui Seth, o lămuri preotul pe 
Isis. 

Dintr-o crăpătură adîncă a pămîntului se înălța un arbore 
negru, uscat, cu ramurile răsucite în toate părţile. Lîngă el 
stătea culcat un animal ciudat, cu urechi lungi şi bot de girafă. 

— Pot să... pot să plec? întrebă preotul. 

Isis încuviinţă, iar bătrînul se îndepărtă iute. 

— Te cunosc, Seth, grăi cu voce răspicată Marea Preoteasă 
din Abydos, şi îţi ofer lotusul albastru. Tu domneşti peste 
aurul deşerturilor şi îi dai forţa ta. Prin tine trece focul ocroti- 
tor, în stare să învingă moartea. Îngăduie-mi să iau relicva 
fratelui tău. 

Animalul se scutură şi se ridică. Avea ochii roşii, fixînd 
musafirul nepofitit. 

Isis păşi înainte, iar patrupedul făcu la fel. Încet, se 
apropiară unul de altul. 

Preoteasa simţi răsuflarea fierbinte a păzitorului arborelui. 
Îndrăzni să-l mîngiie şi văzu că pielea lui era acoperită cu o 
unsoare. Rupîndu-şi una din mînecile tunicii, adună această 

unsoare, apoi întoarse spatele fiarei, devenind astfel o pradă 
uşoară. Totuşi, străbătu fară teamă distanţa ce-o despărţea de 
arbore. 

Ramurile începură să trosnească şi arborele se farîmiţă, 
preschimbîndu-se în pulbere. Din rîpă se ridică un fum 
roşiatic, învăluind-o pe tînăra femeie. Dar vîntul, purtînd 
mireasma lotusului albastru, îl risipi degrabă. 

Pe marginea prăpastiei, odihnea falusul din electrum, aliaj 
de aur şi argint, al lui Osiris. 

Isis îl înfâşură în bucata de pînză. Unsoarea animalului lui 
Seth avea să-i redea mădularului divin forţa şi vigoarea. 

În jurul preotesei răsărise o iarbă deasă, de un verde crud. 

Ciudatul patruped dispăruse. 


În zare se contura Marele Ţinut al Abydosului, capitala 
celei de-a opta provincii a Egiptului de Sus, loc al tuturor 
bucuriilor şi al nenorocirii supreme. Cît i-ar fi plăcut lui Isis 
să ducă aici o viaţă îndelungată şi fericită alături de Iker, la 
adăpost de suferinţele lumii! 

Debarcaderul era pazit de o mulţime de soldaţi. 

Printre ei, tînăra preoteasă îi recunoscu pe Sekari, 
Vînt-de-Miazănoapte şi Sîngerosul. 


29. 


Tig: 


Multă vreme, Isis şi Sekari nu fură în stare să rostească nici 
un cuvînt. Bărbatul o îmbrăţişă cu respect pe tînăra femeie, iar 
măgarul şi cîinele scoaseră sunete jeluitoare. Ochii li se 
umeziră, iar ea încercă să le aline durerea. Şi, într-adevăr, întîl- 
nirea aceasta le mai uşură puţin suferinţa. 

— Nu e totul pierdut, mărturisi Isis. Trebuie să adun 
relicvele lui Osiris şi să pun la loc ceea ce s-a risipit. Dacă 
reuşesc, dacă vom şti să celebrăm ritualurile şi să trans- 
formăm misterul, poate că Iker se va vindeca de moarte. 

Sekari nu credea una ca asta, dar se feri să-şi dea pe faţă 
îndoielile. Şi, la urma urmelor, Egiptul, ţara iubită de zei, nu 
fusese martorul atîtor minuni? 

— Vom continua călătoria împreună, o înştiinţă el, şi am să 
te protejez. 

— Creaturile Prevestitorului sînt pretutindeni, îi spuse Isis. 

Măgarul şi cîinele cerură să fie mîngñiați din nou. 

Sekari şi Sarenput se îmbrăţişară. 

— N-am mai văzut o aşa femeie, şopti guvernatorul. Deşi 
n-are sorţi de izbîndă să-şi atingă țelul, îşi croieşte drum 
asemenea unui râzboinic dintre cei mai viteji şi nu ţine seama 
de primejdii. Nici o piedică n-o va opri şi ar prefera să moară 
decît să se dea bătută. Am scăpat deja din capcane întinse cu 
multă viclenie! Iar vrăjmaşul îşi va înzeci forţele. 

— Corabia ta e prea bătătoare la ochi, socoti Sekari. O să 
continuăm câlătoria cu una iute şi uşoară. Tu poţi să te întorci 
la Elephantina. 

— Ai nevoie de arcaşii mei? 


MARELE SECRET 223 


— Da, dar vreau să se îmbrace şi să se poarte ca nişte sim- 
pli corăbieri a căror îndeletnicire e să transporte mărfuri. Îşi 
vor ascunde armele şi nu se vor folosi de ele decît siliţi de 
împrejurări. Tu, Sarenput, să stai mereu cu ochii-n patru. 
Viitorul ne-ar putea oferi surprize neplăcute. 

— Te temi de un atac al nubienilor? 

— În privinţa lor nu există pricini de neliniște. În schimb, 
Memphisul e ameninţat. Fără îndoială, Prevestitorul vrea să 
distrugă tronul celor vii. Fiecare guvernator va trebui să-şi 
apere provincia. 

— Elephantina va fi de neclintit, făgădui Sarenput. lar tu 
veghează asupra lui Isis. 

Emoţionat, asprul Sarenput îşi luă rămas-bun de la Marea 
Preoteasă din Abydos. Deşi ar fi dorit să dea glas admiraţiei 
ce i-o purta şi să-i arate cît o îndrăgise, nu izbuti decît să 
îndruge cîteva cuvinte obişnuite care nu-i oglindeau 
adevăratele simțăminte. 

Dar privirea lui Isis îl făcu să priceapă că tînăra preoteasă 
desluşise vorbele nerostite. 

— Ştiu că v-aş îndemna zadarnic să fiţi mai prevăzătoare, 
adăugă el. Totuşi, vrăjmaşul... 

— O să-l învingem, Sarenput. 

Isis, Sekari, Vînt-de-Miazânoapte şi Sîngerosul porniră 
spre ţinutul lui Osiris. În preajma tinerei femei, măgarul şi 
cîinele îşi regăsiseră vioiciunea de odinioară. 

— Tatăl meu trece printr-o mare primejdie. N-ar fi mai 
nimerit să te afli alături de el? 

— Am primit poruncă să te ajut şi să te apăr. Alături de 
garda sa personală, pregătită de însuşi Sobek, regele e în 
siguranţă. 

— Deşi nu se mişcă din loc, călătoria lui se anunţă plină de 
primejdii. Dacă nu se întoarce pe tărimul vieţii şi nu-şi cele- 
brează reînnoirea folosind vasul pecetluit, sîntem pierduţi cu 
toții. 

— Sesostris are så se întoarcă. 

— Mai doriți puțină apă? îl întrebă Bina pe căpitanul 
soldaților care supravegheau Casa Vieţii din Abydos. 

— N-ar strica. 

— Cînd să v-o aduc? 

Farmecul şi purtările ei ademenitoare îl cuceriseră pe 
ofiţer, care se stăpînea din răsputeri să nu-şi părăsească pos- 
tul şi s-o ducă pe Bina într-un loc ferit. 

— Cît de repede poţi. Adică, vreau să spun... la ora cuve- 
nită. În mod normal, n-avem voie să stăm de vorbă. 

— Atiţia bărbați pe-aici, zi şi noapte... Pesemne păziţi o 
comoară nemaivăzută! 

— Nu, doar ne supunem ordinelor. 

— Chiar nu ştii nimic? 

— Nimic. 

Bina îl sărută în fugă pe obraz. 

— Sâ nu mă minţi! Mai ales dacă o să ne revedem 
astă-seară... 

— Atunci rămîne pe diseară, se învoi ofiţerul. Am să 
părăsesc Abydosul, un coleg o să mă înlocuiască. Şi acum, 
pleacă de-aici. 

Această schimbare bruscă pe care-o arătau vorbele 
bărbatului era pricinuită de apariţia Pleșuvului şi a lui 
Nephtys. 

Ca o preoteasă temporară devotată şi tăcută, Bina se 
îndepărtă. 

Încercarile sale, îndeajuns de rare ca să nu atragă atenţia, 
se loviseră de un zid de netrecut. Nu izbutea cu nici un chip 
să afle ce se punea la cale înăuntrul acestei clădiri misterioase 
în care bătrînul preot şi blestemata de Nephtys intrau de mai 
multe ori pe zi. 

Şi nimeni, nici măcar un alt preot permanent, nu putea 
să-i dea vreo lamurire slujitoarei Prevestitorului. 

Soldaţi înarmaţi pe pămîntul sacru al lui Osiris! O atare 
privelişte era cu totul şi cu totul surprinzătoare, dar nu 
avuseră loc aici două omoruri? Cei mai mulţi ziceau că tre- 
buie păzite arhivele sacre, şi Pleşuvul alesese cele mai severe 
mijloace. 

Dar pe Bina n-o mulţumeau aceste zvonuri. Oare 
bătrînul şi cu Nephtys cercetau vechile scrieri, căutînd for- 
mule magice în stare să protejeze ținutul şi să împiedice 
săvîrşirea altor omoruri? Sau rosteau blesteme şi le scriau 
pe papirusuri? Dar atunci de ce era nevoie de atîția soldaţi 
în jur? 

Supărată, porni spre odaia Prevestitorului. 
Dar, din păcate, nu avea nici o veste să-i dea. 


Continuînd să verse apă proaspătă pe mesele de ofrandă şi 
să supravegheze, grijuliu, împărţirea merindelor, Bega îşi 
stăpinea anevoie furia. Veninul îi otrăvea sufletul şi de-abia 
îşi mai putea mişca picioarele. 

Pleşuvul se încăpăţîna să se poarte cu el de parcă ar fi fost 
un preot de rînd! Dacă bătrînului ăstuia îndărătnic îi plăcea 
să-i trateze cu dispreţ pe temporari, n-avea decît. Dar să nu-i 
îngăduie lui, un preot cu atîta experienţă, să intre în Casa 
Vieţii şi să nu-i destăinuiască ce se petrecea acolo era mai 
mult decît putea îndura Bega. 

Din păcate, ceilalţi preoţi, ca nişte biete oi fără minte, 
încuviinţau faptele Pleşuvului, şi Bega n-ar fi reuşit să se 
alieze cu ei împotriva acestui netrebnic bătrân. Însă, îndată ce 
Sesostris îşi va pierde tronul, iar Prevestitorul va pune mîna 
pe putere, Bega avea să-i preschimbe în sclavi pe toţi preoţii 
permanenţi. Cu atitea responsabilităţi şi probleme apăsătoare, 
Pleşuvul va muri curînd epuizat. Şi atunci, în sfîrşit, Bega va 
izbucni în hohote de rîs! 

Oare, părăsind Abydosul, Sesostris se îndrepta spre 
Memphis sau avea alte planuri şi îşi alesese o ţintă mai 
potrivită cu acestea? 

Cea mai simplă cale de a afla adevărul era să-i tragă de 
limbă pe un corăbier pe care Bega îl cunoştea de multă 
vreme. Bolnav de rinichi, bărbatul avea încredere în micile 
amulete care îi mai ostoiau durerile. 

Cei doi bărbaţi se întîlniră pe cheiul principal. Bega veri- 
fică încărcătura de legume proaspete ce tocmai fusese adusă 
în port. 

— Cum îţi merge, prietene? 

— Durerile mă chinuiesc iar. 

— O călătorie lungă pînă la Memphis şi înapoi lasă urme! 

— Memphis? N-am mai fost acolo în ultimul timp. 

— Nu te numeri printre cei care însoțesc garda regală? 

— Ba da, dar... 

Corăbierul şovăi. 

— Nu la Memphis trebuia să ajungem. Îmi pare rău, nu pot 
să spun mai multe. E secret. 

— Oh! Nu sînt curios şi nici nu mă privesc lucrurile 
acestea! 

Bega scoase de sub faldurile tunicii sale o micuță amuletă 
din cormnalină, în formă de coloana. 

— Noaptea, aşază în dreptul rinichilor această amuletă 
aducătoare de vigoare. O să-ţi uşureze suferinţele. 

— Sînteţi atît de mărinimos, atît de darnic! Cine-ar fi 
crezut că s-ar putea petrece aşa nenorociri la Abydos?!... Să 
nădăjduim cu toţii că faraonul va şti, încă o dată, să alunge 
primejdia. Dar de ce s-o fi dus la Medamud, un sătuc din 
provincia tebană, în loc să se întoarcă în capitală? Fără 
îndoială, are socotelile lui; să ne încredem în ele! 

— Înţelepte vorbe, consimţi Bega. De ce ne-am teme cîtă 
vreme ne aflam sub pavăza unui suveran atît de măreț? Cînd 
amuleta îşi va pierde puterea, să mă cauţi. Am să-ţi dau alta. 

— Sînteţi bun... Sînteţi atît de bun! 

— Medamud, repetă Prevestitorul, nedumerit. Cel care ţi-a 
spus asta e vrednic de încredere? 

— Bineînţeles, răspunse Bega. Un corăbier prost şi naiv, 
care nici măcar nu şi-a dat seama că mi-a destăinuit secretul. 

— Medamud, satul în care s-a născut Iker, locul unde trăia 
bătrînul scrib ce cunoştea taina unui străvechi sanctuar al lui 
Osiris, uitat acum şi părăsit! Sesostris speră să găsească acolo 
un mijloc de a lupta împotriva mea. 

— Înfrângerea sa e mai presus de orice îndoială, îşi dădu 
cu părerea Bega. Se străduieşte să-şi întîrzie căderea. Fiul 
său spiritual a murit, vasul pecetluit a dispărut, fetişul 
Abydosului a fost distrus, aşa că regelui nu i-a mai rămas nici 
un sprijin! Zdrobit, caută ajutor în vechile credinţe. 

— Nu cunoşti însemnătatea acestui sătuc. Dar faraonul o 
presimte. Şi o să-i afle taina, o să găsească cele două firide 
unde el şi KA-ul său, sub forma unui buchet de flori, vor 
încerca să dobîndească noi puteri. 

Vorbele Prevestitorului îi uimi pe Bega. 

— Se pare cå... se pare că ştiţi totul despre ritualurile noastre! 

— Numai astfel pot să le nimicesc pînă la ultimul. 

Teama sfişie măruntaiele preotului ca o ghearà. Nu cumva 
sub înfăţişarea omenească a Prevestitorului se ascundea o 
forţă pustiitoare care avea să dăinuiască şi după ce trupul său 

va pieri? Alungînd iute acest gînd care-l tulbura, Bega își 
spuse că faptele sale erau îndreptăţite şi că doar cu ajutorul 
Prevestitorului dorinţele sale s-ar fi împlinit. 

— Chiar şi înzestrat cu forţe proaspete, la ce-ar mai putea 
spera Sesostris? 

Prevestitorul îşi ridică ochii. 

— Văd Medamudul, îl văd pe faraon. Sufletul lui călă- 
toreşte. 

— E... mort? 

— Continuă să se lupte. Trebuie să mă folosesc de această 
clipă de slăbiciune ca să-l azvîrl în întunericul cel mai adînc. 

— Stăpîne, nu se poate ieşi din Abydos! Soldaţii au încon- 
jurat tot ţinutul şi iau la întrebări pe oricine. Pînă şi deșertul e 
păzit. 

— N-am nevoie să mă mişc de aici. Folosindu-mă de 
calităţile de medium ale Binei, am să blestem numele lui 
Sesostris. Sufletul lui n-o să-şi mai regăsească trupul, ci o să 
rătăcească prin locuri pustii şi o să piară de foame. 

— Bina trecu pragul şi se prosternă înaintea Prevestitorului. 

— Stăpîne, Isis s-a întors. 


Abydosul adăpostea una dintre cele mai importante 
relicve, capul lui Osiris. 

Isis ridică masca ce-l acoperea. 

Chipul senin al zeului păstra şi acum trăsăturile feţei lui 
Iker. Prevestitorul nu izbutise să le şteargă. 

Şi totuşi atmosfera era tristă. 

Pleşuvul nu căută să înfrumuseţeze lucrurile. 

— Am vorbit cu toţi, am scormonit peste tot, am fost mai 
prevăzător ca niciodată... zadarnic. N-am găsit nimic, nici o 
urmă lăsată de ucigaşi. Preoţii permanenţi şi cei temporari îşi 
îndeplinesc sarcinile cu multă rîvnă, de parcă Abydosul nu 
cunoaşte deznădejdea şi nici un omor nu s-ar fi petrecut aici. 

— A încercat cineva să dezlege misterul Casei Vieţii? 
grăi Isis. 

— Paza aspră a dat roade. Deşi în sinea mea nu sînt 
împăcat cu prezenţa atîtor soldaţi, ştiu că nu există alt mijloc 
de a-l apăra pe Iker. 

— Nu v-a întrebat nimeni din ce pricină au fost aduşi aici 
soldaţii? 

— Ba da, bineînţeles! Ba chiar aş fi privit cu ochi bânuitori 
pe cei care nu s-ar fi arătat uimiţi de lucrul acesta. Preoţii per- 
manenţi şi cei temporari deprinşi cu legile noastre au fost 
nedumeriţi şi e firesc să-mi pună întrebări. Dar eu şi Nephtys 
i-am lăsat să creadă că noi căutăm cu înfrigurare vechi for- 
mule magice în stare să ocrotească Abydosul. 

Nephtys luă mîinile surorii sale Isis într-ale ei. 

— Barca lui Osiris păstrează neatinsă mumia lui Iker, îi 
spuse ea. În fiecare zi, o înzestrez cu energie întăritoare, iar 
Pleşuvul rosteşte cuvintele puterii. N-a apărut nici o urmă de 
stricăciune, soţul tàu trăieşte între două lumi. Udăm mereu 
grădina unde sufletul-pasăre al lui Iker vine să bea, iar 
plantele continuă să crească. Adună relicvele, Isis, nu renunţa 
cu nici un chip! 

Surîsul palid al văduvei oglindea slabii sorţi de izbîndă. 

— Vrei să-l vezi? întrebă Nephtys. 

— Ucigaşii stau, neîndoielnic, la pîndă în preajma Casei 
Vieţii. Dacă intru în ea, o să priceapă ce avem de gînd. Să 
încercâm, aşadar, să păstrăm secretul cât mai multă vreme cu 
putinţă. Dacă Prevestitorul îl afla, va dezlănţui noi forţe dis- 
trugătoare ca să-l omoare pe Iker a doua oară. 

— Nici Pleşuvul, nici eu nu te vom trăda! 

— Mi-ar fi plăcut atît de mult să-i vorbesc lui Iker, dar asta 
ar însemna să-l pun în primejdie! Vorbeşte-i tu pentru mine, 
sora mea. 

Din coşul misterelor, Isis scoase relicvele adunate pînă 
acum în cursul călătoriei sale. 

— Du-le în Casa Vieţii. Eu am să plec de îndată. 

Nephtys o însoţi pe sora sa pînă la corabie. 

— Unul dintre preoţii permanenţi nu-mi place deloc, îi 
mărturisi ea. 

— Bega? 

— Şi tu îl bânuieşti că ascunde ceva? 

— E prea mult spus că-l bânuiesc. Dar nu reuşesc să-mi 
dau seama care sînt adevăratele lui gînduri. ÎL învinuieşti de 
un lucru anume? 

— Nu încă. 

— Crezi că are vreo legătură cu moartea lui Iker? 

— N-am găsit deocamdată nici o dovadă împotriva lui. 

— Fii cu băgare de seamă, o sfătui Isis. Duşmanul nu 
şovăie să ucidă. 

Nephtys nu-i pomeni însă nimic lui Isis despre legăturile 
ei cu misteriosul şi fermecătorul Asher. Nu voia s-o întristeze, 
ba poate chiar s-o rănească, aducînd vorba despre asemenea 
sentimente într-o clipă cînd soarta Abydosului şi supravie- 
ţuirea lui Iker erau în joc. 


30. 


Memphisul întreg dormea, dar nu şi generalul Nesmontu. 
După o masă îmbelşugată, măsura cu paşi mari terasa casei 
lui Sehotep. Fără să se sinchisească de minunata privelişte a 
oraşului, bătrînul general nu mai putea îndura să stea degea- 
ba. Departe de cazarmă şi de oamenii săi, se simţea fără rost 
pe lume. 

Elegantul Sehotep i se alătură. Lipsit de ospeţele la care 
iscodea gîndurile şi planurile înalţilor demnitari, neputînd să 
mai vegheze asupra reparării templelor şi construirii altora 
noi, scribul cu privire vie şi inteligenţă pătrunzătoare se 
ofilea. 

— M-am îngrâşat, se plînse Nesmontu. Bucătarul tău e atît 
de priceput, încît nu reuşesc să mă înfrîneze în faţa bucatelor 
lui. Şi, cum nu ies deloc din casă, mă rotunjesc pe zi ce trece! 

— Vrei să auzi câteva dintre Învaţăturile lui Ptah-Hotep 
despre stăpînirea de sine? 

— Le ştiu pe dinafară şi adorm repetîndu-le în gînd! Oare 
de ce ne lasă Sobek să așteptâm atît? 

— Pentru că vrea să lovească la sigur. 

— Sekari a dibuit un cuib al luptătorilor din umbră. I-aş 
scoate din bîrlog, i-aş lua la întrebări, ei mi-ar spune numele 
căpeteniilor, apoi am spulbera lesne această armată a întune- 
ricului! 

— Nu luptăm împotriva unui vrâjmaş obişnuit, îi reaminti 
Sehotep. Adu-ţi aminte de Treisprezece-Ani şi de cei aseme- 
nea lui. Sînt călăuziţi de o credinţă oarbă care le aţiţă furia, nu 
vor da înapoi şi nu vor vorbi, preferînd mai degrabă să moară. 

Planul ticluit de Sobek e cel mai bun: lasă-i să-şi închipuie că 
au cale liberă. 

— Dar n-au făcut nici o mişcare pînă acum! 

— Trebuie mai întîi ca zvonurile să se răspîndească prin tot 
oraşul, mai ales cele despre moartea ta şi despre boala fără 
leac a lui Sobek, iar ei să le dea crezare. Armata lipsită de 
marele ei general, Egiptul lipsit de vizir, certuri nesfîrşite 
între cei care vor să capete aceste slujbe, iată un prilej minu- 
nat pentru a porni la atac! Dar oamenii Prevestitorului sînt 
prevăzători şi nu vor începe lupta fără să fie convinşi că vor 
birui. 

— Am înţeles, am înţeles! Atunci, să muşte odată momeala! 

— N-o să mai întârzie mult, prezise Sehotep. 

— Mi-ar plăcea să fiu la fel de încrezător ca tine. 

— Şi totuși, nici eu nu sînt aşa în toate privinţele, la drept 
vorbind. 

— Isprăveşte cu chinul ăsta! Nevinovăţia ta o să iasă la 
iveală. 

— Timpul nu trece în folosul meu. Dar nu mai contează, 
dacă faraonul salvează Cele Două Regate şi păstrează neatins 
Abydosul. 

Cu mîinile la spate, Nesmontu începu iar să se plimbe 
încolo şi-ncoace. lar Sehotep privi capitala, pradă oferită 
acelor fiare de temut. 


Furios că fusese dat la o parte, fostul ajutor al primarului 
din Medamud avea de gînd totuşi să iasă cu bine din 
încurcătură. Fiind o iscoadă de-a Prevestitorului, se mirase de 
sosirea lui Sesostris la Medamud. 

Faraonul nu bătuse atîta drum doar pentru a-l pedepsi pe 
primar! Punînd tot felul de întrebări despre Templul lui 
Osiris, îşi dezvâăluise adevăratul ţel: să găsească un sanctuar 
uitat, poate chiar distrus de multă vreme. 

Redevenit sătean de rînd, credinciosul Prevestitorului îşi 
rase mustaţa, se îmbrăcă sărăcăcios ca un ţăran şi începu să 
dea tîrcoale şantierului unde lucrau meşterii veniţi de la 
Teba. Aceştia fuseseră împărţiţi în mai multe echipe, unele 
care munceau ziua, iar altele noaptea. Iar atîta grabă îi dadea 

de gîndit. Oare de ce dorea monarhul ca reparaţiile să fie 
isprăvite atît de iute? Şi de ce soldaţii supravegheau împre- 
jurimile? Neîndoielnic, în ochii regelui, Medamudul avea o 
mare importanţă. 

Dacă fostul ajutor al primarului ar fi descoperit pricina 
acestei purtări, Prevestitorul l-ar fi răsplătit cu generozitate, 
iar el ar fi părăsit pentru totdeauna satul ăla amărit şi ar fi 
locuit la Memphis într-o casă frumoasă. Iar alţi demnitari, 
deveniți nişte bieţi slujitori, i-ar fi împlinit cele mai mărunte 
dorinţe. Şi pentru un astfel de viitor merita să înfrunte acum 
primejdiile. 

Cu capul plecat, îi oferi comandantului gărzilor plăcinte 
calde. 

— Un dar din partea noului primar, grăi el. Mai vreţi? 

— Nu pot să te refuz. 

— Diseară am să vă aduc fiertură de bob. Cît despre rege, 
socot cå preferă bucatele alese. Ce să-i spun bucătarului să 
pregătească? 

— Nu te îngriji de asta. 

— Luminăţia Sa e cumva bolnav? 

— Du-te, mai bine, după restul de plăcinte. 

Tăcerea comandantului spunea multe. Sesostris era nevoit 
să rămînă aici din pricina unei piedici însemnate sau poate că 
urma să împlinească un ritual legat de sanctuarul lui Osiris 
din Medamud. 

Fostul ajutor al primarului se furişă în spatele templului şi, 
spre marea sa mirare, văzu că pădurea sacră în care nimeni nu 
mai pătrunsese de zeci de ani era, şi ea, păzită îndeaproape! 

Regele... regele răzbise prin hăţişul de arbori! Aşadar, 
numai acest uriaş putea să-i alunge pe demonii care sălăşluiau 
acolo şi care-i omorau pe curioşii ce se apropiau. 

În vreme ce templul era reparat şi mărit, Sesostris avea să 
rămînă în mijlocul grădinii interzise. Dar cum să afle ce 
punea monarhul la cale? 

De bunăvoie sau cu forţa, cineva o să-i dezvăluie 
adevarul: moşneagul de optzeci de ani care conducea sfatul 
batrînilor. 

Aşezat pe un scaun de culoarea paiului, bătrînul se uită 
chiorîş la fostul ajutor al primarului. 

— Sanctuarul lui Osiris nu există. E doar o poveste. 

— Isprăveşte cu minciunile! I-ai convins pe toți sătenii să 
păstreze secretul, iar eu vreau să-l cunosc. 

— Baţi cîmpii. leşi afară din casa mea! 

— Chiar şi la anii tăi, un om ţine la viața lui şi mai cu 
seamă la cea a copiilor şi a nepoților săi. Răspunde-mi, alt- 
minteri o să te căieşti amarnic. 

— Îndrăzneşti să... 

— Ce contează mijloacele, cînd am atâtea de cîştigat! 

Bătrînul luă ameninţarea în serios. 

— Sanctuarul există, dar e în ruină. 

— Şi nu are cumva nişte cripte ce adăpostesc o comoară? 

— Se poate. 

— Ia aminte cum vorbeşti, că încep să-mi pierd răbdarea! 

— Da, are două capele săpate în pămînt. 

— Ce se află în ele? 

Moşneagul zîmbi. 

— Sînt goale. 

— Îți baţi joc de mine! 

— Atunci încredinţează-te cu ochii tăi. 

— Spune-mi cum arată locul cu pricina. 

Baâtrînul se supuse. 

Apoi, convins că acesta îi mărturisise adevărul, discipolul 
Prevestitorului îl sugrumă. Avînd în vedere vîrsta sa înaintată, 
familia avea să creadă că murise de bătrîneţe. 

Nu-i mai râmînea acum decît să găsească o cale de a intra 
în pădurea sacră, de a pune mîna pe comoară şi de a desluşi 
ce unelteşte regele. 

Cu puţin noroc, ar putea chiar să-l ucidă! 

Cînd îşi închipui cu ce s-ar fi ales de pe urma unei aseme- 
nea isprăvi, aproape că-şi pierdu minţile. După ce întinse 
trupul bătrînului pe pat, ieşi din casa aceea sărăcăcioasă şi se 
duse să-şi potolească foamea care-l cuprinsese. 

Sekari admiră micul sceptru din fildeş, cu ajutorul căruia 
Isis stîrnise dinspre miazăzi un vînt puternic, ce-i îngăduia 
corabiei să plutească de-acum cu o viteză nemaipomenită. 

— E al regelui Scorpion, unul dintre primii monarhi ai 
Egiptului, îngropat la Abydos, îl lămuri Isis. Tatăl meu mi l-a 
încredinţat ca să schimb cu el destinul. Sceptrul şi cuțitul lui 
Thot sînt singurele mele arme. 

— N-ai pus la socoteală dragostea ce i-o porţi lui Iker, o 
dragoste fără pereche şi statornică. Tot ce vă leagă pe acest 
pămînt va dăinui. 

Ipu, capitala celei de-a noua provincii a Egiptului de Sus, 
se mîndrea cu templul sâu. El adăpostea o dovadă neasemuită 
a zeului protector, care dăduse şi numele ținutului: Meteoritul 
lui Min. Căzută din cer la începutul primei dinastii, această 
piatră născută din stele asigura bunăstarea provinciei şi rod- 
nicia pămîntului ei. 

În ciuda veșmîntului său, un giulgiu alb ce amintea de 
trecerea lui prin moarte, zeul Min stătea mărturie a triumfului 
vieţii în felul cel mai clar fel cu putinţă: avînd sexul veşnic 
ridicat, el nu înceta să se împreuneze cu cosmosul. 

Isis merse la templu. Un sacerdot stătea de pază la uşa 
purificărilor. 

— Vreau să-i vorbesc marelui preot. 

— Cu ce drept? 

— Mă opreşti să intru în Castelul Lunii? Aici poate fi auzit 
Universul şi poate fi scris mesajul său. 

Păzitorul se albi la faţă. În doar cîteva cuvinte, tînăra 
femeie îşi dovedise ştiinţa. Cunoştea unul dintre numele 
secrete ale templului şi însuşirile relicvei osiriene. 

Odată purificările isprăvite, preotul o pofti pe Isis să 
aştepte într-o curte largă, iar el plecă să-l caute pe mai-marele 
său. 

Acesta din urmă nu întârzie să apară. Impunător, în vârstă 
de vreo patruzeci de ani, bărbatul nu pierdu vremea cu vorbe 
curtenitoare. 

— Cînd aţi văzut Castelul Lunii? 

— În timpul iniţierii mele în Cele Două Drumuri. 

— Atunci s-ar zice că... 

— Sînt Isis, Marea Preoteasa din Abydos, şi doresc så-mi 
daţi relicva acestui templu. 

Marele Preot nu ceru şi alte lămuriri. Dacă trebuia reîn- 
tregit trupul lui Osiris însemna că se pregătea o înviere, ca 
aceea a marelui arhitect Imhotep. 

— ŞI, fară să şovaăie, îi încredinţă tinerei iniţiate urechile lui 
Osiris. 


Corabia îşi continuă, în mare grabă, călătoria spre miază- 
noapte. Magia lui Isis scurta timpul şi micşora oboseala 
echipajului, redîndu-le oamenilor vigoarea. 

Strabătură mai multe provincii, fară să întîmpine vreo 
oprelişte, pînă în dreptul marelui Khemenu, oraşul lui Thot şi 
al Ogdoadei. 

Sekari băgă de seamă că pe Isis o frămînta ceva. 

— Trebuie să ne oprim aici? 

— Nu. Următorul nostru popas e sanctuarul zeiţei ghepard 
Pakhet. Dar presimt că ne pîndeşte o mare primejdie. 

Deasupra lor se rotea un şoim ciudat. Lipsindu-i măreţia 
pe care-o avea animalul lui Horus, trupul şoimului părea 
acoperit de sînge, ghearele îi erau enorme şi se mişca fără 
graţie. 

Isis paăli. 

— E şoimul-om venit din cazanul iadului! O arătare ce-şi 
sfişie duşmanii, le distruge bunurile şi le nimiceşte urmaşii. 

— Adică o creatură de-a Prevestitorului, încuviință Sekari, 
încercînd să-l doboare cu bastonul de aruncat. 

Dar pasărea se feri. Furioasă, scoase nişte strigăte pe care 
nici o făptură omenească nu le mai auzise vreodată. Doar 
prezenţa urechilor lui Osiris împiedică echipajul să încreme- 
nească de spaimă. 

— Înaintea noastră s-a ivit o insulă cuprinsă de flăcări! urlă 
căpitanul. 

Aşezată de-a curmezişul Nilului, insula devenise o 
piedică de netrecut. 

— Cuibul şoimului-om, grăi văduva. Să ne amintim cuvin- 
tele regelui din timpul ritualului secerişului: „Osiris a venit din 
insula flăcării pentru a se întrupa în grîne“. Întorcînd focul 

împotriva noastră, stricînd rostul şoimului, Prevestitorul vrea 
să pustiască Egiptul și să pună pe el pecetea morţii. Să ne 
luptăm cu el! 

Cu toată dîrzenia lor, arcaşii lui Sarenput nu-şi puteau 
stăpîni tremuratul. 

— Apucaţi vîslele, porunci Isis. 

— Fluviul întreg clocoteşte, observă căpitanul. N-o să 
izbutim să trecem. 

— Mulțumită sceptrului Magie, focul nu va arde vîslele, iar 
apa nu va înmuia lemnul. 

Sekari se apucă să vîslească din răsputeri, iar ceilalţi îi 
urmară pilda, îmbărbătaţi. 

Pe insulă, tot soiul de siluete se agitau încoace şi-n colo. 
Încercînd să ia forma unor trupuri, hrănindu-se cu jăratic, 
crăpau, se sfârîmau în bucăţi, se uneau la întîmplare unele cu 
altele şi scoteau strigăte de ură. 

— Doar Isis, Vînt-de-Miazănoapte şi Sîngerosul îndrăzniră 
să privească zvîrcolirile lui isefet. Trăind din plin armonia 
fiinţei lor, măgarul şi cîinele nu se temeau de duşmanii lui 
Maat. 

Corăbierii nu-şi cruţară forţele, sperînd să scape de 
nenorocire. Şi, într-adevăr, vislele rămaseră întregi. 

— Să acostăm, porunci Isis. 

Căpitanul crezu că nu a auzit bine. 

— Vreţi să spuneţi... Să tragem la malul fluviului şi să 
părăsim corabia? 

— Nu, să acostăm pe insulă. 

— O să pierim cu toţii! 

Luînd un arc, Marea Preoteasă din Abydos îl încordă şi 
trase o săgeată spre vîrful celei mai înalte flăcări în spatele 
căreia se ascundea şoimul-om. 

Strâpuns, monstrul plesni, preschimbîndu-se într-o jerbă 
de scîntei care împrăștiară un miros de putreziciune. 

— Să acostăm, repetă Isis. 

Dogoarea jarului se potolise, flăcările se înghiţiră unele pe 
altele, iar vrăjmaşii luminii se sfîşiară între ei. 

Cînd Isis puse piciorul pe un strat de jăratic fără să se 
ardă, un suflu puternic stinse focul şi împrăştie fumul. 

Sîngerosul sări din corabie şi înghiţi un duh care nu voia 
să piară. Liniştit, cu urechile ciulite şi adulmecînd aerul, 
măgarul cobori la rîndul sâu. 

Corăbierii fluturară vîslele şi o aclamară pe Isis. 
Urmîndu-l pe Sekari, păşiră cu toţii pe insulă. 

Sekari îşi felicită sora. 

— Nici un om n-ar fi fost în stare să facă ceea ce ai făcut tu. 

— Focul acestei insule nu aparţine Prevestitorului. Îi îna- 
poiez lui Ra flacăra şi lui Osiris apa. Să ne umplem fâpturile 
de magie, să preschimbăm acest pămînt al lui isefet în pâmînt 
al celor vii. 

Şi, pentru prima oară de cînd aflase de moartea lui Iker, 
Sekari se gîndi că era posibil ca Isis sâ-și ducă la bun sfîrşit 
căutarea. 


31. 


Urletul Prevestitorului o trezi din somn pe Bina, care, spe- 
riată, îi sărută fruntea acoperită de sudoare. Cu privirea pier- 
dută, stăpînul ei părea să rătăcească în altă lume, nevăzută. 

— Întorceţi-vă printre noi, vă implor! Altminteri, sîntem 
pierduţi cu toţii! 

Zvîrcolirile Prevestitorului o îngrozeau. Bărbatul între- 
deschise buzele, iar balele i se prelinseră uşor. Pradă unei 
crize de epilepsie, şuiera printre dinţi cuvinte de neînțeles. 

Bina îl masă din cap pînă-n picioare, se lungi lîngă el şi 
rugă Râul să-l părăsească pe stăpîn şi să treacă asupra ei. 

Deodată, trupul cel uriaş prinse viaţă. O licărire roşie se 
aprinse din nou în ochii Prevestitorului. 

— Isis a distrus cuibul şoimului-om, grăi el cu amărăciune. 

Izbucnind în hohote de plîns, Bina îl cuprinse cu braţele 
pe propovăduitorul adevăratei credinţe. 

— Aţi scăpat! Aţi scăpat! O s-o zdrobiţi pe netrebnica asta. 
Nici o femeie nu va putea să vi se-mpotrivească. 

Prevestitorul se ridică şi îi mîngiie pletele. 

— La vremea cuvenită, ai să le înveţi pe suratele tale så se 
supună bărbaţilor. Voi, făpturi fără minte, va trebui să ne daţi 
ascultare ca să vă salvaţi sufletele. Pînă la bătrîneţe rămîneţi 
tot nişte copile proaste. Îngăduind femeilor să ajungă la cele 
mai înalte ranguri, Egiptul nu respectă poruncile Zeului. In 
viitor nu va mai exista nici o preoteasă. 

— Dar aceasta Nephtys... 

— O să-mi ofere plăcere trupească înainte de a fi ucisă cu 
pietre. Aceasta e soarta femeilor neruşinate. 

— Lăsaţi-mă să vă şterg şi să vă parfumez. 

Desfâtîndu-se cu mişcările pline de blîndeţe ale Binei, 
Prevestitorul se gîndi cu durere la moartea păsării întunericu- 
lui şi la dispariţia cuibului duhurilor rele, venite din iad ca 
să-i chinuiască pe oameni. Isis dobîndise o frumoasă victorie 
înlăturînd această stavilă pe care Prevestitorul o credea de 
netrecut. 

— Dar de ce se înverşuna într-atît Marea Preoteasă din 
Abydos? Iker era mort, vasul pecetluit — sfârîmat, faraonul — 
neputincios. Deznădejdea ar fi trebuit s-o sleiască de puteri. 

Dar, iscodind pretutindeni, credincioşii săi urmau să-i 
vină în curînd de hac acestei nebune, care-şi ieşise din minţi 
de durere. Lupta ei fără rost nu va duce nicăieri. 

Însa Prevestitorul avea de îndeplinit o altă treabă, mult 
mai grabnică. 

— Dezbraca-te şi întinde-te, îi porunci el Binei. 

Frumoasa brunetă se supuse numaidecît. Să i se dăruiască 
stăpînului nu însemna, oare, cea mai aleasă răsplată? 

— În loc să se bucure de farmecele ei, Prevestitorul îi aşeză 
o lampă pe buric, iar pe frunte îi desenă nişte semne. 

— Inchide ochii, gîndeşte-te la duşmanul nostru Sesostris 
al cărui nume tocmai l-am scris. Carnea ta poartă astfel 
pecetea vrăjmaşului, fie ca ea să-l blesteme şi să-l alunge! 

Prevestitorul repetă de cîteva ori formulele pe care le ros- 
tea şi în faţa învăţăceilor. Pe viitor, ele vor forma singura 
învăţătură ce merita să fie cunoscută şi fiecare credincios le 
va recita zilnic. 

Sorbindu-i cuvintele, Bina intră în transă. 

Hieroglifele ce alcătuiau numele faraonului crescură pînă 
cînd deveniră cu neputinţă de citit, apoi se topiră. Un sînge 
negru se revărsă peste chipul Binei. 

Prevestitorul se înveseli. 

Sesostris nu se va mai scula din somnul cel adînc. Pe patul 
învierii are să zacă doar un trup fără viaţă, iar tatăl i se va 
alătura fiului în strafundurile negurilor. 


În preajma peşterii lui Pakhet, zeița ghepard a celei de-a 
yaisprezecea provincii a Egiptului de Sus, Sîngerosul mîrîi, 
iar Vînt-de-Miazânoapte lovi pămîntul cu copitele. 

— Liniştiţi-vă, îi îndemnă Isis, cunosc locurile. 

Cîndva, aici, în timpul unui ritual, tînăra preoteasă întru- 
pase vîntul de miazăzi ce aduce inundația. Printre fericiţii 
cărora li se îngăduise să privească ceremonia se numărase şi 
Iker. Deşi tulburată, Isis se purtase de parcă nici nu l-ar fi 
văzut. Şi totuşi, din acea clipă, nu mai putuse să-şi abată gîn- 
durile de la el, încredinţată că acesta era barbatul vieţii sale. 

— Ia aminte, o sfătui Sekari. Vînt-de-Miazănoapte şi 
Sîngerosul simt primejdia. 

Isis ştia că animalele nu se înşală. Şi totuşi, zeiţa ghepard 
era o aliată de nădejde. Ca „Stăpînă a magiei“, ea le dăruia 
iniţiaţilor din Abydos puterea de a-şi înfrunta destinul şi de 
a-l pune în armonie cu Maat. Ba, mai mult, ea proteja unitatea 
trupului osirian împotriva a tot soiul de atacuri. 

Fiara ar fi trebuit să iasă deja din grotă. Nedumerită, preo- 
teasa se apropie. 

Din întuneric ţîşni o cobră de o mărime neobișnuită. 

Arcașii îşi încordară arcurile şi ochiră monstrul. 

— Nu trageţi! porunci Isis. 

Pakhet, Cea-care-Sfişie-cu-Ghearele, stăpînea focurile 
pustiitoare şi se preschimba într-o reptilă ce era în stare să se 
lupte cu vrăjmaşii soarelui. 

Isis se prosternă. 

— lată-mă din nou în faţa ta. Acum, supraviețuirea lui 
Osiris este în primejdie. Am venit să-ţi cer relicva pe care o 
păzeşti. 

Întarîtată, cobra se pregătea să atace. 

— Am s-o dobor! strigă Sekari. 

— Nu te mişca! 

Pe mal, Isis desenă nouă cercuri, iar în mijlocul lor, un 
şarpe încolăcit. 

Tu întrupezi spirala focului ce urcă spre lumină, calea ce 
trebuie urmată pentru a ieşi din întuneric. În tine se împlinesc 
misterele renaşterii. Cercetează-mi inima şi desluşeşte cît de 
curate sînt gîndurile mele. 

Cînd limba cobrei atinse uşor fruntea preotesei, lui Sekari 
îi trecu prin minte că ar trebui să slobozească săgeata. Dar se 
stăpîni şi respectă dorinţa Marii Preotese din Abydos. 

Isis înlocui capul şarpelui cu cel al unui ghepard. 


A 

Pe dată, uriaşa reptilă se tîrî pînă lîngă desen, urmă con- 
turul celor nouă cercuri şi îşi înghiţi propriul trup. 

Fiara scoase un răcnet ce-i împietri pe toţi. Apoi îi îngădui 
tinerei femei s-o mîngiie şi o însoţi înăuntrul grotei. Deşi se 
arăta blîndă, nici Vînt-de-Miazânoapte, nici Sîngerosul nu 
erau liniştiţi, iar Sekari şi arcaşii rămaseră gata de luptă. 

Cînd Isis paşi afară din sălaşul lui Pakhet, ducea cu sine 
preţioasa relicvă, ochii lui Osiris. 


Cea de-a douăzecea provincie a Egiptului de Sus, 
Leandrul de Jos, îşi merita pe deplin numele. Nenumărate pîl- 
curi de arbuşti împodobeau malurile şi împrejurimile capi- 
talei, Copilul Trestiei, simbol al regalității. Aidoma acestei 
plante simple căreia i se dădeau felurite întrebuinţări, 
faraonul îşi slujea poporul clipă de clipă. 

Lângă templu, se întindea un lac mare protejat de zeul 
berbec. 

— E prea linişte pe-aici, își dădu cu părerea Sekari. 

Un băieţel îi întîmpină pe musafiri. 

— Fiţi bine-veniţi! Doriţi ceva de bâut? 

— Cine ești tu? întrebă Sekari, bânuitor. 

— Cel mai tînăr preot temporar din templu. 

— Condu-ne la mai-marii tăi. 

— Preoţii permanenţi sînt bolnavi. 

— O molimă? 

— Nu, mâîncarea ce le-a fost servită era stricată. 
Fierbinţeala îi face acum să aiureze. 

— Cine le-a pregătit bucatele? 

— Cel care l-a înlocuit pe vechiul bucătar. Gărzile au vrut 
să-l ia la întrebări, dar n-a mai fost de găsit. Vreţi să vorbiţi 
cu mai-marele preoţilor temporari? 

Posomorit, acesta din urmă îi primi cu răceală pe Isis şi pe 
Sekari. 

— În lipsa preoţilor permanenţi, eu nu-mi mai văd capul de 
treburi şi n-am timp de pierdut cu trăncâneala. Aşa că 
spuneţi-mi pe scurt ce căutaţi. 

— Arată-ne relicva osiriană, îi ceru Sekari. 

Preotul aproape că se sufocă de indignare. 

— Dar cine vă credeţi? 


DOO 

— Pleaca-te în faţa Marii Preotese din Abydos şi supune-i-te! 

Înfâţişarea semeaţă a lui Isis îl făcu pe preot să priceapă 
că Sekari nu se jucase cu vorbele. 

— N-am puterea de a lua hotârîri în această privinţă, eu 
doar... 

— Ne grăbim foarte tare. 

— Bine... Haideţi cu mine! 

Preotul îi duse pînă la capela ce adăpostea relicva, o 
încăpere micuță, cu pereţii acoperiţi cu texte ce descriau 
naşterea copilului luminii divine, apărut din lotusul începu- 
turilor. 

— Mie nu-mi este îngăduit să intru acolo şi cu atît mai 
puţin să deschid naosul. 

— Să lăsăm asta în seama Marii Preotese, hotărî Sekari, 
îndemnîndu-l pe preot să iasă împreună cu el afară. 

Isis citi cu voce tare ritualul săpat în piatră. Şi, devenind 
ea însăşi cuvînt viu, domoli duhurile păzitoare ale raclei şi 
deschise uşa. 


Isis ieşi din templu cu mîinile goale. 

— Relicva a dispărut, 

— Peste putinţă, grăi mai-marele temporarilor. Păzitorii 
nevăzuţi l-ar fi ucis pe cel care ar fi cutezat s-o atingă! 

Judecînd după pavăza magică a raclei, s-ar fi zis că preo- 
tul nu se înşela. 

Isis şi Sekari se gîndiră amîndoi la acelaşi lucru: 
Prevestitorul, doar el, ar fi fost în stare să spulbere pînă şi cea 
mai temeinică apărare. 

— Descrie-mi-l pe cel care l-a înlocuit pe bucătar, ceru 
Sekari. 

— Era un bărbat serios şi priceput, venit dintr-un sat vecin. 
Nu ne-a dat nici un motiv să ne îndoim de el. 

— Dar prin preajma templului nu s-a învârtit, în ultima 
vreme, vreun curios? 

— Eu n-am observat nimic neobişnuit. 

Isis se aşeză la piciorul unei coloane. 

— Carevasăzică, Prevestitorul, sau unul dintre demonii lui, 
furase relicva, de negăsit de-acum înainte, şi pusese capăt 


t 

căutării sale. Nu-i mai rămînea decît să se întoarcă la Abydos 
şi să-l revadă pe Iker pentru ultima oară. 

— Vino cu mine, şopti o voce de copil. 

Isis se răsuci şi dădu cu ochii de tînărul preot temporar, cu 
chipul luminat de un surîs prietenos. 

— lartă-mă, sînt ostenită, atît de ostenită... 

— Vino, te rog. 

Isis îi făcu pe plac şi se lăsă călăuzită de băieţandru pînă 
în templul acoperit. Apoi păşiră împreună în capela lui Ra, 
unde, pe un altar, odihnea barca din lemn aurit a zeului 
luminii. 

— De mai multe zile, îi dezvălui băiatul, mă nelinişteau 
anumite semne prevestitoare de rău. Forțe întunecate dădeau 
tîrcoale, iar mai-marii mei nu luau ameninţarea în serios. 
Atunci m-am hotărît să nu stau cu mîinile în sîn şi să ascund 
relicva. Nu se spune oare că braţele lui Osiris sînt vîslele 
bărcii lui Ra? Ţie, şi numai ţie, pot să-ţi încredinţez această 
taină. 

Isis se apropie de altar, scoase capetele celor două mari 
vîsle şi găsi înăuntrul lor braţele stăpînului din Abydos. 

Preoteasa vru să-i mulțumească salvatorului ei, dar acesta 
pierise fără urmă. 

După surisul lui Isis, Sekari înţelese că speranţele 
renăscuseră. 

— Ne vom continua călătoria, îl înştiinţă ea. De azi înainte, 
vîslele noastre vor avea puterea braţelor lui Osiris. 

— Magia ta... 

— Nu, e meritul băieţelului. Cum îl cheamă? îl întrebă ea 
pe mai-marele temporarilor. 

— Un copil în templu? 

— E cel mai tînăr preot. 

— Mare Preoteasă, cu tot respectul cuvenit, trebuie să vă 
spun că vă înşelaţi! Cel mai tînăr are douăzeci de ani. 

— Isis îşi ridică privirea spre soare. 

— Născut din lotus, copilul luminii îi oferise sprijinul său. 

— Ajută-mă să mă ridic, îi porunci Libanezul intendentu- 
lui său. 

Îi era tot mai greu să se mişte, dar nici să se oprească din 
înghiţit prăjituri una după alta nu izbutea. Nesiguranţa şi 

grijile îl rodeau şi numai mulţumită dulciurilor putea să 
judece limpede şi să-şi pastreze sîngele rece. 

În toiul nopţii sosi, nervos şi agitat, Medes. 

— Se pare că şacalii lui Sobek au mai slăbit paza. Totuşi, 
eu rămîn în continuare la fel de prevăzător. 

— Neîncrederea e zălog de viaţă lungă, fu de părere 
Libanezul. Ai veşti despre vizir? 

— Nu iese din odaia lui şi ajutoarele sale se îngrijesc de 
treburile zilnice. Suferă de o boală pe care nici măcar doc- 
torul Gua nu ştie s-o tămăduiască. Sfîrşitul nu mai poate 
întîrzia prea mult. 

— Nesmontu mort, Sobek pe moarte... Minunat! 

— Pe deasupra, n-am nici un decret regal de întocmit. 

Libanezul mestecă o curmală înmuiată în alcool. 

— Şi ce înţelegi tu din asta? 

— Oricât s-ar îndoi unii, eu cred că Sesostris fie a murit, fie 
nu mai e în stare să facă nimic, nici măcar să cîrmuiască 
regatul. Şi, fără el, Egiptul se duce de rîpă. 

— Dar regina? 

— Zace abătută în odăile sale. 

— Şi Senankh? 

— Nu poate să se împace cu gîndul că prietenul său, 
Nesmontu, nu mai e. Pradă unei tristeţi adînci, lucrează din ce 
în ce mai puţin. 

Libanezul îşi scărpina bărbia. P 

— Nici cå există împrejurări mai potrivite pentru noi! In 
locul meu, nimeni n-ar şovăi să pornească marele atac. 

— Şi atunci de ce te codeşti? 

— Ceva îmi spune să nu mă pripesc... 

— Uneori, o aşteptare prea îndelungată devine păgubi- 
toare. Memphisul vi se oferă pe tavă, să-l luăm! 

— E nevoie de o ultimă verificare, hotărî Libanezul. Să 
punem la cale cîteva mici atacuri. Dacă vrâjmaşul va sta cu 
braţele încrucişate, am să ordon tuturor oamenilor noştri să se 
năpustească asupra oraşului. 


FDA 


În zori, Creţul îşi părăsi ascunzătoarea. Tot Memphisul se 
trezea din somn, iar rîndunelele dansau în vâzduh. Pîinea 
caldă era scoasă din cuptor, laptele proaspăt, turnat în vase şi 
primele conversații începeau să se lege. 

Un vînzător de plăcinte îl îmbie pe Creţ să guste una. 

— Pornim la atac. 

— Din a cui poruncă? 

— Chiar a Libanezului. 

— Cuvîntul de recunoaştere? 

— Glorie Prevestitorului! 

— Al doilea cuvînt de recunoaştere? 

— Moarte lui Sesostris! 

Creţul isprăvi de ronţaâit plăcinta şi apoi îi dădu vestea şi 
Morocănosului. Mulţumiţi să treacă, în sfârşit, la fapte, cei doi 
se despărţiră. Fiecare ştia ce are de făcut mai departe. 

— Încep să se miște, zise una dintre gârzile însărcinate cu 
supravegherea casei ce slujea drept adăpost luptătorilor din 
umbră. Pîndarii i-au văzut pe Creţ şi pe Morocănos ieşind şi 
luînd-o unul la dreapta, altul la stînga. Iscoadele noastre sînt 
pe urmele lor. 

— Nu care cumva să-i pierdeţi din ochi! se ràsti vizirul 
Sobek. 

— În privinţa asta, fiţi pe pace. Cînd trebuie să-i arestăm? 

— Să nu-i arestaţi! 

— Şi dacă atacă oameni nevinovaţi şi se dedau la jafuri, 
noi să... 

— Repet: oricare ar fi împrejurările, nu-i arestaţi. Cine nu 
respectă acest ordin va fi învinuit de trădare şi pedepsit aspru. 
Am vorbit destul de limpede? 

Garda înghiţi în sec. 

— Limpede ca lumina zilei, vizire Sobek. 

Creţul îi trezi pe cei care dormeau. 

Negustori, vînzători ambulanți, meşteri, cu toţii se 
amestecaseră printre egipteni atît de bine, încît nu stîrneau 
nimănui bănuieli. Mai mult încă, pentru a cîştiga încrederea 
gărzilor, mulţi dintre ei, prefăcîndu-se iubitori de ordine şi 
supuşi devotați ai faraonului, dădeau o mînă de ajutor la 
prinderea hoţilor mărunți. 

Acum însă gîndul că vor semăna groaza în Memphis îi 
înveselea. Crezîndu-se la adăpost de orice atac, locuitorii 
capitalei vor fi luaţi prin surprindere. lar spaima ce-i va 
cuprinde va înlesni izbînda armatei întunericului. 

Primul atac avu loc noaptea, în port. 

După plecarea muncitorilor, Creţul şi cinci tovarăşi de-ai 
săi dădură foc unei magazii nepăzite, pline cu baloţi de pînză 
de in. 

Fumul se răspîndi deasupra Memphisului şi strigăte 
deznădăjduite izbucniră la scurt timp după incident. 

Gărzile care priviră neputincioase la săvîrşirea acestei 
nelegiuiri blestemară în gînd ordinele mai-marilor lor. 


Cei doi tineri proaspăt căsătoriţi se plimbau pe malul 
Nilului, gustînd fericirea liniştită ce le învăluia inimile. La 
capătul unei zile de muncă, obișnuiau să se bucure astfel de 
răcoare, departe de larma oraşului. 

Înarmat cu un cuţit, un bărbat răsări brusc înaintea lor. 

— Să ne întoarcem, hotări soţul. 

În spatele lor stăteau însă Morocânosul şi alţi trei complici 
de-ai săi, înarmaţi cu bîte. 

— Daţi-ne bijuteriile şi veşmintele. Altminteri, vă batem 
pînă vă omorîm. 

— Să le facem pe plac, zise, împăciuitoare, soţia. 

— Nici prin gînd nu-mi trece să mă las despuiat! 

O lovitura de bîtà îi seceră picioarele. Nefericitul urlă de 
durere. Soţia sa îşi scoase colierul, brăţările şi inelele. 

— Luaţi tot, numai nu ne omoriţi! îi imploră ea pe tîlhari. 

— Vrem şi rochia ta, tunica lui şi sandalele amîndurora. 
Repede! le ceru Morocănosul. 

Goi, umiliţi, speriaţi, cei doi soţi încercară să-şi vină în 
fire, neîndrăznind nici măcar să-i privească pe atacatorii care 
se îndepărtau. 

Gărzile care stătuseră la pîndă scrîşniră, cu furie, din dinţi. 


Scribul număra greutăţile de cîntar întrebuințate la piaţă. 
Grijuliu, însemna totul într-un registru pe care mai-marele 
său îl verifica în fiecare săptămînă. Vreme de douăzeci de ani 
îşi îndeplinise atît de bine sarcinile, încît nu fusese niciodată 
mustrat, iar oamenii puteau să cumpere tot soiul de mărfuri 
fără teama că vor fi înşelaţi. 

Câţiva netrebnici încercaseră în mai multe rînduri să-l 
păcălească sau să-i înapoieze greutăţi false, întrebuinţînd fel 
de fel de şiretlicuri. Toţi zăceau acum în temniţă, căci negus- 
torii necinstiţi îşi primeau pedeapsa cuvenită. 

Odată munca isprăvită, scribul se pregătea să închidă uşa 
odăii de lucru, gîndindu-se la bunătăţile ce-l aşteptau acasă: 
prepelite fripte, fasole, brînză proaspătă şi prăjituri cu miere. 
Ziua de naştere a soţiei sale era prilej pentru un adevărat 
ospăț. 

Apariţia Creţului şi a celor doi zdrahoni ce fluturau cuțite 
îl nedumeri. 

— leşiţi afară îndată! 

Izbindu-l cu pumnul în stomac, Creţul îl readuse la 
tăcere. 

Cu răsuflarea tăiată, nefericitul se prăbuşi greoi, se lovi la 
cap de un perete şi leşină. 

— Distrugeţi tot, le porunci Creţul tovarășilor sâi. 

Aceştia distruseseră arhivele şi aruncară resturile peste 
trupul victimei lor. 

Afară, nevăzute, gărzile rămaseră nemişcate. 

Generalul Nesmontu şi Sehotep ascultară cu atenţie rapor- 
tul amănunţit al vizirului. Furturi, jafuri, incendii, atacuri 
asupra locuitorilor... Memphisul nu vorbea decît despre aces- 
te pagube şi învinuia străjile că stătuseră cu mîinile în sîn. 

— Doar Creţul şi Morocânosull şi-au părăsit ascunză- 
toarea, continuă Sobek. Nici un alt grup n-a luat parte la aces- 
te mîrşăvii. După ce şi-au încheiat şirul nelegiuirilor, tilharii 
aştia doi şi complicii lor s-au întors în biîrlog. Aşa cum 
bănuiam, marea lor căpetenie se arată prevăzătoare şi vrea să 
vadă mai întîi de ce sîntem în stare. Prin urmare, am trimis 
peste tot patrule. Dar ele nu vor descoperi nimic, dovedind 
astfel neputinţa noastră. 

— După toate cele întîmplate, se împotrivi Nesmontu, te 
încăpăţinezi să nu mişti un deget? 

— Sekari n-a dibuit decît un cuib al demonilor. Dar, fără 
îndoială, există şi altele. Prevestitorul le-a împrăştiat în tot 
oraşul, iar reuşita atacului său atîrnă de iuţeala acestor trupe. 

— Şi cum ai să le ţii piept? 

Sobek zîmbi cu şiretenie. 

— Asta, generale, e treaba ta! Am să-ţi aduc o hartă a 
oraşului, iar tu ai să-mi arăţi care sînt cele mai potrivite locuri 
unde så ne aşezâm soldaţii, fără a fi văzuţi. 

— Iată cum poate fi readus la viaţă un mort! se înflăcără 
Nesmontu. 

— Bineînţeles, vei lua comanda chiar din prima clipă a 
atacului. 

— Dar în privinţa celui care ar trebui să-mi urmeze la 
cîrma armatei cum merg lucrurile? 

— Întocmai aşa cum am plănuit. Ofițerii se ceartă la ne- 
sfîrşit între ei, fiecare vrea să fie numit mare general şi să 
dobîndească rangul tău. Regele lipseşte, vizirul e bolnav, nu 
are cine să ia hotărîri. Armata şi gărzile au rămas de izbelişte 
şi nici un decret nu poate fi întocmit. 

— L-ai înştiinţat şi pe Medes? întreba Sehotep. 

— Cred că e mai bine să nu ştie nimic. În felul acesta, 
purtarea lui nu se va schimba şi, dacă iscoadele Prevesti- 
torului îl supraveghează, se vor încredința că neorînduiala 
domneşte pretutindeni. 

— Dar Sehotep? se nelinişti generalul. 
— Judecata trebuie să se desfăşoare potrivit legilor, răs- 
punse apăsat vizirul. 


Echipajul o privea pe Isis cu multă admiraţie. Înlaturase 
piedica ridicată de insula în flăcări, stîrnise vîntul de miazăzi, 
facuse ca vislele să fie uşoare şi lesne de mînuit, înzestrîndu-le 
cu o putere de neînchipuit... Fînăra preoteasă înfăptuia minuni! 

Corabia intră în cea de-a douăzeci şi una provincie a 
Egiptului de Sus, Leandrul de Sus, unul dintre cele mai rodi- 
toare ţinuturi ale regatului, datorită canalului ce făcea 
legătura cu Fayyum. 

Sekari cunoştea bine ţinutul şi îşi amintea peripeţiile prin 
care trecuse aici alaturi de Iker. În pofida capcanelor ce i se 
întinseseră, reuşise sa-l salveze pe Iker. Cine ar fi crezut că 
locul cel mai primejdios avea să fie Abydosul? 

— Nu te mai socoti vinovat, îl sfătui Isis. 

— N-am fost lîngă el în clipa aleasă de Prevestitor, deci nu 
mi-am îndeplinit datorirea. Cînd regele va strînge iar laolaltă 
Cercul de Aur, am să-i spun că-mi părăsesc slujba. 

— Faci o mare greşeală, Sekari! 

— Am făcut-o deja. 

— Părerea mea e alta. Dar ţii tu seama vreun pic de ea? 

Întrebarea îl tulbura pe Sekari. 

— Doar tu şi faraonul sînteţi în stare să-l învingeţi pe 
Prevestitor, iar Cercul de Aur vă va sprijini fără odihnă. 

— Atunci nu mai vorbi de părăsirea lui. Altminteri, l-ai 
trăda pe Iker. 

Corabia se apropia de oraşul Crocodilului, capitala 
provinciei, străbătută în lung şi-n lat de canale. Construit pe 
o vastă ridicătură de pămînt, micul oraş dormita sub razele 
soarelui. Aici îşi avea sălaşul un crocodil uriaş, incarnare a 
zeului Sobek. Doar cu puţin mai impunătoare decît el, soaţa 
zeului purta cercei de aur şi sticlă. 

— Ce relicvă trebuie să luăm de aici? întrebă Sekari. 

— Pînă acum am adunat toate cele pomenite în Cartea de 
geografie sacră din Abydos. Dar în templul acestui oraş se 
celebrează în fiecare an o primă unire a mădularelor divine. 

Înnoind vechiul soare în inima marelui lac, crocodilul lui 
Sobek biruie negurile şi vesteşte domnia lui Osiris, cel regăsit 
şi reînviat. 

La debarcader se zărea obişnuita forfotă. Muncitorii 
descărcau corăbiile, iar scribii notau felul mărfurilor şi can- 
tităţile. 

— Aşteaptă puţin aici, mă duc să cercetez împrejurimile. 

— De ce te temi? 

— N-am încredere în locurile prea liniştite. 

Cîtă vreme Sekari lipsi, echipajul, cu tot cu Vînt-de-Mia- 
zănoapte şi Sîngerosul, îşi trase sufletul. Cîinele îi descuraja 
pe curioşi să se apropie prea mult de corabie. 

Sekari se întoarse destul de îngrijorat. 

— Templul este închis. Va trebui să aflăm ce se întîmplă 
fără să atragem atenţia, căci am simţit multe priviri 
dușmănoase. 

Însoţită de Vînt-de-Miazânoapte, Isis se plimbă pe lîngă 
sanctuar. În spatele ei, la cîţiva pași, Sîngerosul stătea la 
pîndă. 

Preoteasa intră în vorbă cu un vînzător de peşte. 

— Aş vrea să duc o ofrandă la templu. 

— Ai de aşteptat, frumoasa mea! Din pricina unui blestem, 
preoţii au părăsit locurile şi, dacă nu se întorc, crocodilul o să 
ne mâănînce pe toţi. 

— Unde s-au dus preoţii? 

— În ţinutul flacărilor, pe o insulă pierdută în partea de 
miazănoapte a marelui lac. Doar o minune îi mai poate salva 
de la înec. 

— Cine ştie să mă conducă pînă acolo? 

— Podarul cunoaşte aşezarea insulei, dar urăşte femeile 
drăguţe şi cere mult pentru aşa o treabă! Mai bine uită de el, 
frumoasa mea, şi pleacă de aici înainte ca demonii să pună 
stăpînire pe provincie. 

Calmul măgarului şi al cîinelui îi dădură de înţeles lui Isis 
câ nu-i pîndea nici o primejdie. Nimeni nu-i urmârea. Şi nici 
Sekari nu găsise ceva care să-i trezească bânuielile. 

— Prevestitorul ne-a luat-o înainte, grăi el. 

— Trebuie să-mi schimb înfăţişarea şi să-l conving pe 
podar să mă ducă acolo unde s-au adunat preoţii. 

— E o capcană! 

— O să vedem în curînd, hotărî Isis. 


Cu părul încărunţit, cu faţa pămîntie, îmbrăcată într-o 
rochie sărăcăcioasă, Isis se preschimbase într-o femeie 
bătrînă. Cînd urcă în barca podarului, un bărbat înalt şi, 
parcă, fără vîrstă, acesta nu se ridica şi nu-i aruncă nici măcar 
o privire. 

— Te învoieşti să mă duci în ţinutul flăcării? 

— E departe şi costă mult. Cu siguranţă tu n-ai cu ce plăti. 

— Ce anume ceri? 

— Eu nu mă mulţumesc doar cu o bucată de pîine şi un 
burduf cu apă proaspătă! Ai un inel de aur? 

— Uite-l aici. 

Barcagiul cercetă inelul pe toate părţile. 

— Mai vreau o bucată de pînză dintre cele mai bune şi un 
vas de bronz. 

— lată şi pînza. 

Bărbatul o pipăi, apoi o împături. 

— Cunoşti Numerele? 

— Cerul este Unu. Doi înseamnă focul zămislitor şi aerul 
luminos. Trei sînt toţi zeii, iar Patru — zările. Cinci deschide 
spiritul. 

— De vreme ce ştii să aşezi laolaltă părţile podului pluti- 
tor, el are să te poarte pînă la ţinta spre care-ai pornit. 
Ocoleşte abatorul, complicii lui Seth te aşteaptă acolo. 

Bărbatul coborî de pe pod, care se avîntă cu de la sine 
putere către marele lac. Luat pe nepregătite, Sekari rămase 
pe mal. 


O ceaţă deasă învâluia ţinutul flăcării. Podul plutitor îşi 
croi drum printr-un labirint de braţe de apă şi se opri în faţa 
unei insule pline de verdeață. Fluturîndu-şi mîinile, preoţii 
din templul lui Sobek cereau ajutor. 

Mînuind cîrma, Isis se apropie. Trebuia să-i salveze cu 
orice preţ. 

Ascunşi în spatele prizonierilor lor, siliți astfel să se 
supună, părtaşii lui Seth îşi agitau lâncile. 

Un pelican se înălţă deasupra insulei. Din pliscul său ţîşni 
o rază de soare ce risipi ceața şi arse abatorul şi pe nelegiuiţii 
care se adăposteau în el. 

Teferi şi nevătămaţi, preoţii o întîmpinară cu bucurie pe 
salvatoarea lor. 

— Fie ca pliscul pelicanului să se deschidă iar pentru tine, 
îi zise cel mai vîrstnic dintre sacerdoţi, iar din el să iasă la 
lumină cel reînviat. Dîndu-şi sîngele ca să-şi hrănească puii, 
el întrupează dărnicia lui Osiris. Astfel se primenesc relicvele 
Egiptului de Sus. Venind pînă aici, tu le-ai redat tăria. 


33. 


În timpul mesei, Senankh, căruia îi plăcea să mănînce 
bine, de-abia ciuguli câte ceva. În schimb, bău mai mult decât 
obişnuia. 

— Locuitorii Memphisului se tem, Medes, şi noi nu sîntem 
în stare să-i liniştim! 

— N-ar trebui, oare, ca Luminăţia Sa să se îngrijească de 
asta? 

— Nici măcar nu ştim unde se află faraonul, mărturisi 
Senankh. Casa Regelui n-a mai primit nici o poruncă. 

— Dar regina... 

— Stă singură şi tăcută în odăile sale, vizirul e pe moarte, 
Sehotep îşi aşteaptă osînda. Eu mă descurc aşa cum pot cu 
treburile regatului, dar am mîinile legate în privinţa sigu- 
ranţei. Armata şi gărzile nu-mi vor da ascultare. 

Medes se prefăcu îngrozit. 

— Sesostris... Sesostris o fi...? 

— Nimeni nu cutează så rostească un asemenea cuvînt. 
Poate s-a retras într-un templu. Oricum, dispariția lui Iker l-a 
zdrobit şi n-are cine cîrmui regatul. 

— Trebuie să numim un ofiţer în locul lui Nesmontu şi să 
desfăşurăm armata, îşi dădu cu părerea Medes. 

— Fiecare ofiţer e sprijinit de oamenii săi şi nu se va da 
bătut cu una, cu doua. Ne găsim în pragul unui război în care 
ofiţerii se vor sfiîşia între ei şi nu văd nici un mijloc de a 
stăvili o astfel de nenorocire. Din fericire, luptătorii din 
umbră nu s-au dedat decît la atacuri răzlețe. Dacă ar fi ştiut 

mai bine cum stau lucrurile, s-ar fi năpustit cu toată forţa şi ar 
fi pus lesne mîna pe Memphis. 

— Nu putem îngădui aşa ceva! se împotrivi Medes. Să 
încercăm noi doi să întocmim un plan de bătaie! 

— Garzile se supun lui Sobek, armata lui Nesmontu. În 
ochii lor noi nu însemnăm nimic, poate doar nişte piedici. 

— Nu îndrăznesc să mă gîndesc la... 

— E o nebunie să rămînem la Memphis, n-o să scâpăm nici 
de oamenii Prevestitorului, nici de răzmeriţe. Regatul se 
prăbuşeşte, trebuie să plecăm. 

— Nici nu-mi trece prin minte una ca asta. Sesostris se va 
întoarce şi ordinea va domni iarăşi pretutindeni! 

— Îți admir curajul, dar în anumite împrejurări devine 
curată nesăbuinţă. Nu slujeşte la nimic să te amăgeşti. 

Medes se opri din mîncat şi bău două cupe de vin pe 
nerâsuflate, străduindu-se să-şi vină în fire. 

— Dar trebuie să existe o cale, grăi el cu voce 
tremurătoare. Nu putem lăsa totul să se ducă de rîpă! 

— Maat ne-a părăsit, se plînse Senankh. 

— Şi dacă luptătorii din umbră sînt mai slabi decît ne 
închipuim noi şi se mărginesc doar la jafuri şi tîlhării? 

— Căpetenia lor, Prevestitorul, vrea moartea lui Osiris, 
pieirea faraonului şi distrugerea Egiptului. În curînd, toate 
cele trei dorinţe i se vor îndeplini. 

— Ei bine, nu! răcni Medes. Fuga n-ar fi demnă de nişte 
oameni ca noi. Şi, la drept vorbind, unde så ne ducem? Mai 
bine luptăm să-i strîngem laolaltă pe cei devotați lui Sesostris 
şi să arătăm limpede că nu ne clintim de-aici. 

Cuvintele Secretatului Casei Regelui îl uimiră pe 
Senankh. Socotindu-l slujbaş destoinic şi curtean şiret, 
Marele Trezorier credea că Medes ţine mult la traiul său 
îmbelşugat şi că nu-i dă ghes inima să se jertfească în vreun 
fel. 

— E adevărat că nu putem întocmi şi răspîndi în toată ţara 
un decret, continuă Medes. Dar nimic nu ne opreşte să dove- 
dim trâinicia cîrmuirii. Faraonul a părăsit adesea Memphisul, 
iar regina a vegheat asupra treburilor regatului. Duceţi-vă la 

ea, vorbiţi-i, vă rog, şi convigeţi-o så nu se lase doborită. 
Vrăjmaşul n-a cîştigat încă. 

— Dar sîntem, oare, în stare så-i ţinem piept? 

— Neîndoielnic! Soldaţii şi gărzile trebuie să simtă câ 
cineva îi conduce. 

— Am să mă străduiesc, făgădui Senankh. 

— În ceea ce mă priveşte, îl asigură Medes, am să râspîn- 
desc veşti liniştitoare. De încrederea noastră în viitor atîrnă 
multe. 

Tulburat, Marele Trezorier se ridică de la masă. 

— Poate că s-ar fi cuvenit să-i dezvăluie lui Medes planul 
lui Sobek Păzitorul. Dar, respectîndu-şi cuvîntul dat, Senankh 
tăcu. Şi, chibzuind mai bine la cele spuse de Medes, fu 
bucuros să-l numere pe Secretarul Casei Regelui printre 
apărătorii cei mai înfocaţi ai lui Sesostris. 


Corabia lui Isis intră într-o altă lume, cea a Egiptului de 
Jos. După ce şerpuise printre două deșerturi, Nilul îşi lua 
avînt şi se desfăcea într-o deltă întinsă. Cele şapte braţe mari 
ale fluviului, din care luaseră naştere o puzderie de canale, 
alcătuiau o regiune înverzită, plină de palmieri. 

În portul cel mic al Memphisului, Sekari schimbă echipa- 
jul. Fericiţi să se întoarcă acasă, arcaşii lui Sarenput nu aveau 
să uite nicicînd curajul tinerei preotese. Rînd pe rînd îi 
mulţumiră pentru ocrotirea ce le-o oferise. 

Noii corăbieri făceau parte din trupele speciale pregătite 
de Nesmontu. Noul căpitan, un bărbat cu purtări grosolane, 
dar aprig luptător, cunoştea cele mai ascunse cotloane ale 
acestor ţinuturi, adesea neprimitoare, şi mînuia cîrma la fel de 
bine noaptea, ca şi ziua. Născut într-un sat din mlaştinile 
aflate de-a lungul coastelor, nu se temea nici de şerpi, nici de 
insecte şi nu se folosea de hărţi. 

— O femeie! strigă el cînd dădu cu ochii de vaduvă. Doar 
n-are de gînd să călătorească pe corabia mea! 

— E corabia ei, îl lămuri Sekari, iar tu ai să i te supui. 

— Glumeşti? 

— Niciodată, atunci cînd mă aflu în slujba Marii Preotese 
din Abydos. 

Căpitanul o măsură pe Isis cu ochi bănuitori. 

— Urăsc să-şi bată cineva joc de mine. Ce înseamnă toată 
povestea asta? 

— Regatul trece printr-o mare primejdie, îi destăinui Isis. 
Trebuie să adun iute relicvele răspîndite în Egiptul de Jos. Şi 
fără ajutorul tău n-am să izbutesc. 

— Atunci, sînteţi într-adevăr... 

— Eşti gata de plecare? 

— Prietenul meu Sekari a ales echipajul, şi eu am încredere 
în el. Totuşi... 

— Eu îţi spun încotro ne îndreptăm, iar tu dai poruncile 
cuvenite. Vîslele sînt înzestrate cu magia lui Ra şi vîntul ne 
va fi prielnic. În schimb, o mulţime de duşmani vor încerca 
să ne răpună. 

Căpitanul se scarpină în cap. 

— Am îndeplinit destule misiuni nebuneşti în viaţa mea 
plină de peripetii, dar asta le va întrece pe toate. Şi-acum să 
isprăvim cu trăncâneala şi să pornim! Dacă am înţeles eu 
bine, timpul ne zoreşte. Care-i prima ţintă? 

— Letopolis, capitala Coapsei, cea de-a doua provincie a 
Egiptului de Jos. 


Blînd, binevoitor, Marele Preot o întîmpină cu bucurie pe 
Marea Preoteasă din Abydos, care nu venise să caute o parte 
din trupul lui Osiris, ci unul dintre sceptrele zeului. 

— Primejdii cumplite v-au îndemnat să veniţi pînă aici, 
nu? 

— Din păcate, da. 

— Ținutul lui Osiris e ameninţat? 

— Misiunea mea e să-l protejez. Încredinţindu-mi simbolul 
triplei naşteri, îmi sînteţi de mare ajutor. 

— Să vă facem pe plac e o cinste pentru noi. 

Isis și gazda sa vorbiră despre misterele luminii, ale 
pămîntului şi ale stelelor. 

Apoi preotul deschise uşile unei capele şi scoase 
dinăuntru sceptrul de care atîrnau trei curele din piele. 

Isis o atinse pe prima, dar nu se întîmplă nimic. 

— Încercaţi încă o dată! 

Tînăra femeie pipăi cea de-a doua curea. Zadarnic. 

— Trebuie să începeţi cu a treia! 

Preoteasa urmă sfatul, însă tot degeaba. 

Preotul nu-şi găsea cuvintele. 

— Nu, murmură el, nu pot să cred! 

— Sceptrul e fals, zise Isis. În afara voastră, cine mai intră 
în capelă? 

— Cele două ajutoare ale mele, un bătrîn de nouăzeci de 
ani, născut la Letopolis, şi un tînăr preot temporar. Am 
încredere deplină în ei! 

— N-ar fi trebuit să vă dovediţi mai prevăzător? 

— Doar nu bânuiţi că... 

— Unul dintre ei a furat adevăratul sceptru şi l-a înlocuit 
cu acest fals, lipsit de orice putere. 

— Cum a fost cu putinţă să se săvîrşească o asemenea 
nelegiuire în templul meu? 

Preotului i se făcu râu, şi Isis se repezi să-l sprijine ca să 
nu se prăbușească. 

— lertaţi-mă, dar ruşinea... 

— Unde locuiesc cele două ajutoare? 

— Lângă lacul sacru. 

— Să mergem să vorbim cu ei! 

Deşi se clătina la fiecare pas, Marele Preot era dornic să-l 
găsească pe făptaş. După dezamăgirea de mai înainte, simţea 
acum o mâînie surdă. Ocara ce-i fusese adusă îl îndemna să-l 
prindă pe nelegiuit şi sa-l dea pe mîna judecătorilor. 

Smuls din somnul de după prînz, preotul cel bătrîn nu se 
pierdu cu firea şi vorbi limpede, înşirînd orele cînd intrase şi 
ieşise din templu şi multumind zeilor care îi dăruiseră o 
asemenea fericire. Nu băgase de seamă că s-ar fi petrecut 
ceva nefiresc în ultima vreme. Zilele se scurgeau liniştite în 
Letopolis, iar el îşi trăia bătrîneţile în pace. 

Marele Preot bătu la uşa celuilalt ajutor al său. 

Nimeni nu răspunse. 

— Ciudat... Trebuia să fie acasă! 

— Să intrăm. 

— În lipsa lui... 

— N-avem timp de pierdut. 

Mica locuinţă era goală, la fel şi lăzile pentru veşminte. 

— A fugit, recunoscu preotul, înciudat. El să fure, cine 
şi-ar fi închipuit? 

— Să încercăm să găsim un lucru de-al lui. 

Scotociră peste tot, însă nu dădură decît peste o rogojină 
tocită. 

— Îmi e de ajuns, zise Isis. 

Tînăra femeie înfăşură rogojina şi o ridică în dreptul 
ochilor. Puțin cîte puţin, intră în legătură cu fugarul, îl văzu 
limpede şi desluşi locul unde se ascunsese. 


Nemişcat, hoţul privea sceptrul pe care-l scosese din 
locaşul lui şi-l înlocuise cu o copie desăvârşită. 

Devenit discipol al Prevestitorului, spera să primească o 
răsplată uriaşă în schimbul distrugerii acestui însemn al pu- 
terii lui Osiris. 

Pînă acum, sarcina se dovedise uşoară. Naivitatea mai-ma- 
relui său, capela nepăzită, această locuinţă tainică din afara 
oraşului, pe care o căpătase... În curînd, tovarăşii săi aveau să 
vină să-l ia şi să-l ducă departe de Letopolis, ca să îngroaşe 
rîndurile viitorilor stăpîni ai Egiptului. 

În pragul unui astfel de viitor măreț, el şovăia totuşi să 
distrugă o aşa comoară. 

Slujba sa de preot temporar îi oferise atîtea revelații, încît 
nu se prea încumeta să pîngărească obiectul sacru. 
Bineînţeles, noua credinţă îl atrăgea mai ales datorită privi- 
legiilor de care se bucurau bărbaţii şi supunerii depline a 
femeilor, făpturi desfrînate, gata oricînd să-şi arate farme- 
cele. Se credea în stare să se lepede de trecut şi să-şi uite 
vechea îndatorire. Trebuia, prin urmare, să sfarme acest 
mîner simplu din lemn de salcîm de care erau agăţate trei 
curele din piele. 

Pentru a doua oară, lama cuţitului său le atinse în treacăt. 

Şi, pentru a doua oară, se lăsă păgubaş. 

Furios pe el însuşi, îşi crestă braţele şi pieptul. Mirosul 
sîngelui îl mai potoli. Mîine, cel al necredincioşilor va curge 
în valuri! 

La gîndul acesta îşi recăpătă întreaga tărie. 


260 CHRISTIAN JACQ 


Va învinge magia lui Osiris! Apucă din nou arma, hotărît 
să scape odată de obiectul stînjenitor. 

Uşa ascunzătoarei se deschise brusc, lovindu-se de perete. 

Uimit, preotul rămase cu mîna ce ţinea cuțitul ridicată în 
aer şi văzu năpustindu-se spre el un barbat voinic ce-l înşfăcă 
de picioare şi-l trînti la pâmînt. Nâucit, hoţul scăpă cuțitul, iar 
Sekari îi petrecu o sfoară în jurul gâtului. 

Isis luă cu grijă sceptrul. 

Ieşindu-şi din minţi, hoţul îl înălţă în slăvi pe Prevestitor 
şi-i blestemă pe vrăjmaşii săi. Sătul de ocările lui, Sekari îl 
sugrumă. 

Cînd Isis atinse prima curea, cea a naşterii luminoase, 
soarele se aprinse şi mai tare, iar cerul deveni şi mai albastru. 
Raze de aur învăluiră templul, iar privirile statuilor fură însu- 
fleţite de o licărire nepămâînteană. 

Cea de-a doua curea făcu să se ivească puzderie de stele 
în plină zi, iar cînd tînăra femeie îşi plimbă degetele peste cea 
de-a treia curea, din pămînt răsăriră o sumedenie de flori şi 
grădina din faţa sanctuarului se împodobi cu mii de culori. 

Văduva aşeză sceptrul în coşul misterelor şi se întoarse pe 
corabie. 


34. 


Fostul ajutor al primarului din Medamud îşi înmulţea 
dovezile de credinţă. Învinuindu-l întruna pe vechiul primar, 
câindu-se pentru propriile rătăciri şi lăudînd meritele noilor 
aleşi, ducea el însuşi mîncare şi băutură soldaţilor care 
păzeau şantierul templului, oprind pe oricine să intre în pă- 
durea sacră. 

Discipolul Prevestitorului îşi pierduse nădejdea că va găsi 
un soldat mai slobod la gură. Flăcăii ăştia vînjoşi nu vorbeau 
cu nimeni, respectînd ordinele primite, şi de-abia dacă ros- 
teau cîteva cuvinte de mulţumire. 

Un singur lucru era mai presus de orice îndoială: de cînd 
pătrunsese în ţinutul interzis, acolo unde se ascundea sanctu- 
arul lui Osiris, regele nu mai dăduse nici un semn. 

La înmormântarea bâtrînului, iubit de săteni, ucigaşul său 
nu mai contenea cu jelaniile. 

— Am pierdut memoria satului, se văita un prieten al 
dispărutului, aproape tot atît de bătrîn. Odată cu el au pierit 
destule taine. 

— Cît i-ar fi plăcut să vadă noul templu! grâi ucigașul. 
Întâlnirea cu faraonul a fost ultima lui mare bucurie. Pacat că 
repele a plecat atît de iute. Sărbătoarea deschiderii ar fi stârnit 
şi mai multă veselie dacă lua şi monarhul parte la ea. 

Miinile moşneagului se încleştară pe toiag. 

— Faraonul n-a părăsit Medamudul, şopti el. 

— Conduce chiar el lucrările de pe şantier? 

— Cred că trece prin încercarea lui Osiris în inima pădurii 
sacre. 

— Şi ce înseamnă această încercare? 

— Nu ştiu. Doar monarhul e în stare s-o înfrunte, primej- 
duindu-şi viaţa. De reuşita lui atîrnă bunăstarea regatului. 

— Atunci să ne rugăm să izbîndească! 

Moşneagul încuviinţă. 

Ucigaşul nu-şi mai încăpea în piele de fericire. 
Carevasăzică, uriaşul era acum o pradă uşoară. Dacă dis- 
cipolul Prevestitorului răzbea pînă în mijlocul ținutului lui 
Osiris, l-ar fi putut omorî pe Sesostris. 

Apoi, socotit drept un viteaz fără pereche de către stăpînul 
sâu şi de ceilalţi credincioşi, avea să capete o răsplată pe care 
nici măcar nu îndrăznea să şi-o închipuie. Deja se vedea pri- 
mar al Tebei, slăvit de supuşii săi! Cei care i se vor împotrivi 
vor fi doborîţi fără milă, iar groaza îi va cuprinde pe necre- 
dincioşi. 

Însă, mai înainte de toate, trebuia să se strecoare în pădure 
fără ca soldaţii să-l zărească. 

Nu putea să se bizuie pe niscaiva complici şi nici să 
înjunghie vreun soldat, bine pregătit de altfel, fără să atragă 
atenţia celorlalţi. 

Aşa că va folosi o armă ascunsă: va turna în mîncăruri o 
licoare adormitoare. 


Şi Medes se îngrăşa văzînd cu ochii. Pe măsură ce ziua 
hotărîtoare se apropia, numai mîncarea îi domolea zbuciumul. 

Lacom, înfuleca în toiul nopţii din bucatele alese ale 
Libanezului. Rața cu sos era demnă de un ospăț regesc. Cît 
despre vin, ar fi desfătat pînă şi sufletele strămoşilor în ziua 
sărbătorii vinului. 

— Senankh mi s-a destăinuit, mărturisi Medes. Nu mă 
vedea cu ochi buni şi n-avea încredere în mine, dar i-am 
schimbat părerea dovedindu-i credinţa mea deplină faţă de 
rege, în aceste vremuri de restrişte. Deznădăjduit, Marele 
Trezorier voia să fugă şi mă sfătuia să fac la fel! Dar, în loc 
să încuviințez aceste planuri, am încercat să-l îmbărbătez. 
Oare nu e de datoria noastră să luptăm contra duşmanului 
arătîndu-le locuitorilor capitalei că n-au a se teme de nimic? 

Medes izbucni în rîs, dar Libanezul rămase tăcut. 

— Să pornim atacul, îl povăţui Secretarul Casei Regelui. 
Nu vom întîmpina decît o slabă împotrivire. Odată 
Memphisul căzut în mîinile noastre, regatul se va prăbuşi. 

— Nici o veste despre Sesostris? 

— Aş fi primul care-ar afla-o, căci ar trebui să întocmesc 
un decret îndată ce s-ar întoarce! Bolnav sau neputincios, 
faraonul nu mai cîrmuieşte şi golul pricinuit de lipsa lui se 
măreşte cu fiecare zi. 

— Şi vizirul? 

— Trage să moară. Senankh nici măcar nu-l mai vizitează. 

— Dar regina? 

— Am stăruit ca Marele Trezorier s-o îndemne să se 
folosească în mod făţiş de rangul ei şi să conducă. Dar 
Senankh va da greş, sînt sigur! Durerea Marii Soții regale 
dovedeşte că Sesostris nu mai e în stare să domnească asupra 
Egiptului sau poate chiar a pierit. 

— Armata? 

— Împărţită în grupuri gata să se încaiere între ele. Fără 
Marele General, se va risipi. Şi nici gărzile nu stau mai bine. 
Egiptul e bolnav, foarte bolnav! Să isprăvim acum cu el, 
înainte ca Dumnezeu ştie ce tresărire să-l facă să spere că se 
va vindeca. 

Libanezul se înfruptă din mai multe feluri de brînză grasă 
şi bău vin roşu, tare, adus din oraşul Imau. 

— Oare de ce tace Prevestitorul? se nelinişti el. 

— Pentru că forţele de ordine au împînzit întregul Abydos, 
răspunse Medes, şi nu lasă pe nimeni să iasă. Să încerce să ne 
trimită un mesaj ar însemna moarte curată. 

— Am nevoie de un ordin de la el pentru a porni marele 
atac, grăi răspicat Libanezul. 

— Te mai îndoieşti încă de slăbiciunea duşmanului? 

— Şi dacă Senankh se preface? 

— M-am gîndit şi eu la asta! Şiret, bănuitor, ştie să întindă 
capcane. Dar şi-a pierdut orice punct de sprijin. Mă pricep la 
oameni, pe el l-au doborit deja gîndurile cele mai negre. 

— Prea e frumos totul, hotărî Libanezul. 

Medes nu se mai putu stăpîni. 

— Ai pus la cale cîteva atacuri răzlețe, jafuri, tilharii, care 
arse, ca să vezi ce va urma, şi ai văzut: cîteva patrule 

nepricepute au răscolit pe ici, pe colo, fără să găsească nimic. 
În ceea ce mă priveşte, ţi-am adus informaţii preţioase despre 
un regat pe cale să se năruie! E rîndul tău, îngrijeşte-te de 
partea ce-ţi revine, iar Prevestitorul te va răsplăti. 

— Simţurile mele îmi spun să fiu prevăzător. 

Medes îşi ridică braţele, disperat. 

— Din pricina lor, Memphisul o să ne scape! 

— Pînă acum, ele m-au ferit de necazuri. 

— Nu cumva ţi-e frică tocmai acum, cînd a sosit clipa să 
punem mîna pe putere? 

Ochii mici şi negri ai Libanezului îl ţintuiră pe Medes. 

— Sînt alături de Prevestitor de mult mai multă vreme 
decît tine şi nu îngădui nimănui să mă învinuiască de laşitate. 
Ţine minte asta şi să nu mai rosteşti vreodată asemenea 
vorbe. 

— Bine. Aşadar, ce hotărăşti? 

— Facem o ultimă verificare, un atac ceva mai însemnat, 
după care vom lăsa ca una din trupele noastre să fie descope- 
rită. Din felul în care o să se mişte gărzile, vom afla dacă 
lucrurile stau într-adevăr aşa cum îţi închipui tu. 

După ce Medes plecă, Libanezul isprăvi toate prăjiturile 
de pe tavă. Îndată ce va fi numit în fruntea gărzilor noii 
stăpîniri, se va descotorosi de trufaşul Secretar al Casei 
Regelui. 

— Încotro? o întrebă căpitanul pe Isis. 

— Spre cea de-a treia provincie a Egiptului de Jos, Vestul. 

De-acum înainte, călătoria avea să fie altfel, fără să 
semene cîtuşi de puţin cu coborîrea de-a lungul vâii Nilului, 
de la Elephantina la Memphis. Isis o să încerce să culeagă 
relicvele osiriene din Deltă începînd dinspre apus, apoi luînd-o 
către răsărit, înainte de a porni spre miazăzi şi de a ajunge în 
provincia Heliopolisului, numită Stăpînul-Este-pe-Deplin-Să- 
nătos. lar dacă zeii îi vor îngădui să reuşească, va strînge pînă 
atunci toate relicvele necesare întregirii trupului osirian, su- 
port al reînvierii lui Iker. 

Capitanul nu avea nici o pricină de nemulţumire. Vremea 
era plăcută, vîntul, prielnic, echipajul nu-şi cruța puterile... 
Oare ar fi trebuit să-şi schimbe părerea despre femei? 
Nicidecum, căci preoteasa nu semâna cu nici o alta. 

În apropierea Castelului Coapsei, templul cel mare al 
provinciei, Isis se gîndi la Doamna Apusului, minunata zeiţă 
cu zîmbet blînd, care-i întîmpina pe cei drepţi cînd păşeau pe 
tărîmul celalalt. Acolo, aceştia se odihneau în pace, înzestrați 
cu o altfel de viaţă, hrănită de Maat. Un destin prea timpuriu 
pentru Iker! Soţului ei nu-i secătuiseră puterile, el trebuia 
să-şi continue calea pămînteană şi să ducă mai departe 
înfăptuirile lui Sesostris. 

Cînd corabia acostă, Vînt-de-Miazănoapte scoase un 
zbieret atît de răsunător, încît muncitorii din port şi mulţimea 
de gură-cască ce se învîrteau pe-acolo rămaseră împietriţi. 

— Ne aşteaptă niscaiva necazuri, observă Sekari. 

Înfăţişarea amenințătoare a Sîngerosului îi întări părerea. 

Un grup de preoţi şi de soldaţi cerea să urce la bord, dar 
Isis preferă să coboare ea pe mal. Un bărbat de vreo patruzeci 
de ani, cu obrajii scofilciţi, se repezi înaintea ei. 

— Plecaţi de îndată, locul ăsta e blestemat! 

— Trebuie să merg la templu. 

— Peste putinţă, nimeni n-are cum să treacă de cîmpul 
scorpionilor. Monştrii s-au trezit şi i-au ucis pe cei mai mulţi 
dintre preoţi. Un crocodil uriaș trăieşte acum în lacul sacru, 
împiedicînd orice purificare. 

— Am să încerc să înlătur vraja cea rea. 

Bărbatul îşi ieşi din fire. 

— Plecaţi, vă poruncesc! 

Isis făcu un pas înainte. 

Cînd unul dintre soldaţi vru s-o cuprindă de mijloc, 
Sîngerosul se năpusti asupra lui şi-l trînti la pămînt. La un 
semn al lui Sekari, arcaşii se pregătiră să tragă. 

— Nu se cuvine să vă purtaţi aşa cu Marea Preoteasă din 
Abydos. 

— Nu ştiam că... Eu... 

— Daţi-vă la o parte din drum, adunătură de fricoşi ce 
sînteţi! O să vedem şi singuri despre ce e vorba. 

Sekari se ţinea băţos, deşi se îndoia că o vor scoate cu 
bine la capăt. 

Iar cînd dădu cu ochii de puzderia de scorpioni negri şi 
galbeni ce colcăiau în grădina şi pe aleile templului, se îndoi 
încă şi mai mult. 

Dar Isis nu şovaâi. 

— Thot a rostit marele cuvînt care oferă deplinătate zeilor, 
grăi ea. El l-a făcut pe Osiris să trăiască din nou. Voi, copii ai 
lui Serket, zeiţa drumului îngust ce duce către lumina reîn- 
vierii, doamnă a înălțimii cerului şi a ridicării pămîntului, nu 
vă împotriviţi văduvei! Picuraţi veninul vostru în tot ce e 
necurat, ardeţi tot ce trebuie să piară, înţepaţi-l pe duşman! 
Fie ca flacăra voastră să-i oprească în loc pe vrăjmaşii mei şi 
să-mi elibereze drumul. 

La auzul acestor vorbe, primejdioasele făpturi rămaseră 
cîteva clipe nemişcate, apoi, una cîte una, se strecurară pe sub 
pietre. Sekari crezu în puterea formulelor magice pînă cînd 
zări un scorpion negru căţărîndu-se pe tunica lui Isis. 

Tînăra femeie întinse mîna spre el. 

Acul veninos părea gata să lovească. 

— Arată-mi unde se află relicva. 

Scorpionul se linişti, iar Isis îl aşeză binişor pe pămînt şi 
porni în urma lui. 

Animalul o conduse spre lacul sacru. 

Şi de-abia coborî preoteasa primele trepte ale scării, că 
din adîncuri se şi ridică la suprafaţa apei un crocodil enorm. 

Pe spatele său stăteau coapsele lui Osiris. 

După ce trecu, la rîndul său, de cîmpul cu scorpioni, 
Sekari vru s-o oprească pe sora sa. 

— Fii cu băgare de seamă, te rog! Monstrul ăsta n-are un 
aer împăciuitor. 

— Gîndeşte-te la misterele ‘lunii khoiak, fratele meu din 
Cercul de Aur. Osiris ia atunci înfăţişarea animalului lui 
Sobek pentru a străbate oceanul începuturilor. 

Sekari îşi aminti cum, în Fayyum, Iker fusese salvat de la 
înec de câtre stăpînul apelor, un crocodil uriaş. 

Pazitorul lacului se apropie de Isis, cufundată pînă la piept 
în apă, şi-şi deschise botul dînd la iveală dinţii ameninţători. 

— Tu, cuceritorule cu chip frumos, ce râpeşti minţile 
femeilor, continuă-ţi munca de culegător! 

Un soi de tandreţe însufleţi ochii mici ai crocodilului. Isis 
întinse mîinile şi luă relicvele. 

Căpitanului îi făcu mare plăcere să-şi dovedească 
iscusinţa, alegînd cel mai bun drum spre cea de-a şapte- 
sprezecea provincie a Egiptului de Jos, Tronul. Un alt 
corăbier, oricîtă experienţă ar fi avut, s-ar fi rătăcit în toată 
această încrengătură de canale din preajma coastei meditera- 
neene. Dar, desluşind parcă toate capcanele ce se ascundeau 
sub luciul apei, el mînuia cîrma cu uşurinţă. Cînd puternici, 
cînd dispărînd aproape cu desăvîrşire, curenţii se schimbau 
adesea, dar căpitanul nu se lăsa păcălit. 

— Unde anume trebuie să ajungem? o întrebă el pe Isis. 

— La insula lui Amon. 

— Am ocolit-o de cînd mă ştiu! Pe-aici se vorbeşte că 
duhurile te împiedică să te apropii de ea. Eu, unul, nu prea 
cred că e adevărat, dar cei care s-au încumetat să verifice au 
naufragiat. 

— O să acostăm în partea de miazănoapte a insulei, acolo 
unde bat vînturile dinspre mare. 

Căpitanul nu mai lungi vorba, atent la cîrmă. Neliniştit, 
Sekari încerca să zărească dacă pe insulă îi aştepta cineva. 

Dar insula părea pustie. 

— Eu cobor primul, hotărî Sekari. 

Isis încuviinţă. 

Însoţit de Sîngerosul, care avea poftă de joacă, Sekari 
descoperi o bucată de pămînt sterp, locuit doar de ţînţari. 

Nicăieri nu se înălța vreun sanctuar ori vreo capelă care să 
adăpostească relicva. 

Vînt-de-Miazănoapte cutreieră peste tot căutînd ceva de 
mâncare şi se opri lîngă o plantă cu tulpină roşie şi flori albe. 

Isis îngenunche, săpă în pămîntul fărîmicios şi scoase la 
lumină încheieturile mîinilor lui Osiris. 


35. 


Cu sufletul pradă unei spaime cumplite, Gergu bea tot mai 
mult. Clipa atacului hotărîtor se apropia, ceea ce îl făcea så se 
piardă uşor cu firea. 

Şi totuşi, pe zi ce trece, împrejurările deveneau tot mai 
prielnice, iar Memphisul avea să cadă ca un fruct copt în 
mîinile credincioşilor Prevestitorului. Iar viitorul urma să-i 
aducă lui Gergu un rang de înalt demnitar, o casă frumoasă şi 
femei câte voia. 

La drept vorbind, chiar femeile erau marea lui problemă 
acum. Din pricina purtărilor sale de brută, nu mai era primit 
în cele mai bune lupanare şi nu mai găsea femei, nici măcar 
străine, care să se supună poftelor sale. Aşa că trebuia să se 
mulţumească doar cu o speluncă îndoielnică, aflată în apro- 
pierea casei pe care Medes i-o dăruise dansatoarei Olivia, 
o încrezută care ar fi trebuit să-l prindă în capcană 
pe Sehotep. Neisprăvita dăduse greş şi plătise cu viaţa pen- 
tru asta. 

Înfăţişarea speluncii nu prea te îndemna så păşeşti 
înăuntru. 

— Vreau o fată, ceru Gergu. 

— Mai întîi plăteşti, i-o reteză stăpînul casei. 

— Brăţara asta de cornalină ajunge? 

— Oh, printe! Am două fetişcane, supuse şi pricepute. 
Amîndouă sînt străine. Du-le unde vrei tu! 

Însoţit de prostituate, Gergu îi ceru portarului care locuia 
în odaia de la intrare, cheia casei ce aparţinea lui Bel-Tran. 
Sub acest nume, Medes cumpărase mai multe clădiri unde îşi 
ascundea bogăţiile dobîndite în urma negoţului pe ascuns. 

La început, vesele şi ascultătoare, fetele începură să se 
împotrivească îndată ce Gergu le pălmui. Cu ochii în lacrimi, 
se puseră pe urlat, şi una dintre ele izbuti să fugă. 

Furios, Gergu o izgoni pe cealaltă cu lovituri de picioare, 
închise uşa, îi înapoie portarului cheia şi plecă să-şi încerce 
norocul în altă parte. 

Stăpînul bordelului nu găsi deloc pe placul său purtarea 
lui Gergu şi povesti gărzilor ce se întîmplase. 

Ofiţerul îl luă la întrebări pe portar. 

— ÎI cunoşti pe omul ăsta? 

— Da şi nu. Adică nu ştiu cum îl cheamă, că nu stă aici în 
cartier. Dar mi se pare că l-am mai văzut pe vremea cînd o 
frumoasă dansatoare avea de gînd să se mute în casa asta. 

— Şi a cui e casa? 

— A unui negustor, Bel-Tran. 

— Iar tu i-ai dat cheia unui asemenea ticălos? 

~ Da, pentru că venea din partea negustorului. 

Altădată, ofiţerul şi-ar fi încheiat căutările aici. Dar, în 
împrejurările, de acum primise ordin, asemenea colegilor săi, 
să cerceteze cu atenţie orice faptă care ar fi putut duce la 
descoperirea unei ascunzători a luptătorilor din umbră. Prin 
urmare, ofiţerul află de la portar cum arată Gergu, făcu un 
desen şi plănui ca, după lăsarea întunericului, să se furişeze și 
să cotrobăie niţel prin locuinţa lui Bel-Tran. 


Ca să-şi domolească furia răzbunîndu-se pe cineva mai 
slab ca el, Gergu plecă în satul Colina Înflorită. Aici obișnuia 
să-i caute nod în papură celui care se îngrijea de hambare şi 
îl silea să-i ofere o parte din câştiguri, ameninţindu-l că alt- 
minteri îl va da pe mîna gărzilor. Bietul om își pierduse som- 
nul, de teama unui raport întocmit de responsabilul principal 
al hambarelor, căruia nimeni nu-i punea la îndoială cuvîntul. 

Cînd îl zări pe Gergu, bărbatului îi îngheţă sîngele în 
vene. 

— Totul... totul e în ordine! 

— Aşa îţi închipui tu? Lista greşelilor tale mi se pare ne- 
sfîrşită. Ai noroc însă că ţin mult la tine. 

— Dar v-am plătit acum mai puţin de-o lună! 

— Trebuie să mai dai ceva pe deasupra. 

Nevasta îngrijitorului sări în ajutorul bărbatului ei. 

— Înţelegeţi-ne şi pe noi, nu avem de unde să... 

Gergu îi trase o palmă. 

E Ţine-ţi gura, femeie, şi vezi-ţi de bucătăria ta! 

Ingrijitorul era fricos de felul lui, dar nu suferea să se 
atingă cineva de soţia lui. Şi, de data aceasta, Gergu întrecuse 
măsura. Însă nu cuteză să-l înfrunte, şi-i făcu pe plac. 

— Am înţeles, vă dau tot ce vreţi. 


Nevasta lui Medes izbucni în hohote de plîns. 

Doctorul Gua aşteaptă, răbdător, să se oprească şuvoiul de 
lacrimi, apoi îi ascultă inima. 

— Trupul vă e sănătos, dar n-aş putea spune acelaşi lucru 
şi despre suflet. 

Arătîndu-se mai blînd ca de obicei, doctorul se străduia să 
priceapă ce rău atît de cumplit o măcina pe această femeie 
bogată şi căreia îi erau îndeplinite toate poftele. 

— Aţi trecut printr-o mare suferinţă în copilărie? 

— Nu, doctore. 

— Cum vă înţelegeţi cu soţul? 

— Minunat! Medes e un bărbat care ar face fericită orice 
femeie. 

— Aveţi vreo dorinţă care nu vă dă pace? 

— Da, să slabesc fără să mă înfrînez de la mîncare... dar nu 
izbutesc! 

Această încercare de a-l păcăli îl supără pe Gua. Nu voia 
să se mărginească la formula „o boală pe care n-o cunosc şi 
nu pot s-o vindec“. Simţind că se apropie de adevăr, se gîndi 
la un mijloc nesigur de a-l afla, dar care uneori dădea roade. 

— Inghiţiţi aceste leacuri, o sfătui el. Din păcate, nu vă sînt 
de ajuns, aşa că plănuiesc să mai încercăm ceva. 

— N-am să mai plîng? Mă voi simţi mai bine? 

— Sper. 

— Oh! Doctore, sînteţi duhul meu bun! Mă va durea? 

— Cîtuşi de puţin. 

— Cînd începem? 

— Curînd. Mai întâi însă, nu uitaţi de hapuri. 

Acestea o pregăteau pe nevasta lui Medes pentru o încer- 
care delicată. Poate cu ajutorul lor Gua va reuşi s-o aducă pe 

nevasta lui Medes într-o stare asemănătoare cu somnul, în 
timpul căreia să mărturisească spaimele ce zăceau îngropate 
în străfundurile fiinţei sale. 


În drum spre cea de-a cincisprezecea provincie a 
Egiptului de Jos, Ibisul, căpitanul îşi dovedi măiestria din 
plin. Simţindu-se în largul său în această lume a apelor, 
mînuia cîrma fără să şovăie cîtuşi de puţin. 

— Unde acostăm? o întrebă el pe Isis. 

— Deocamdată, aştept un semn. 

Pe meleagurile acestea, Thot îi despărţise pe Horus şi pe 
Seth, care se încleştaseră într-o luptă aprigă, de care depin- 
dea echilibrul întregii lumi. Domolindu-i pe cei doi războini- 
ci, vrăjmaşi pe veci, şi recunoscîndu-l pe Horus ca urmaş de 
drept al lui Osiris, zeul cunoaşterii făcuse să se audă glasul 
lui Maat. 

Sekari scruta bărcile de pescari ce le urau călătorilor bun 
venit, prin gesturi prietenoase. Brusc, măgarul şi cîinele se 
ridicară şi se uitară către cer. 

Un ibis imens cobora din văzduh spre corabie. 

Impunător, se aşeză la pupă, o privi îndelung pe tînăra 
preoteasă, apoi îşi luă zborul. 

Pasărea uriaşă lăsase pe corabie două vase de alabastru — 
o piatră tare, protejată de zeiţa Hathor. 

— Sînt umplute cu apă din Nun, care înlesneşte înnoirea 
trupului lui Osiris, zise Isis. 

Fără a se mai mira de nimic, căpitanul se supuse hotărîrii 
Marii Preotese din Abydos şi îndreptă corabia către sud-est, 
spre cea de-a douăzecea provincie a Egiptului de Jos, Şoimul 
Mumificat. 

Îndepaărtîndu-se de ţărmul Mediteranei, echipajul se 
bucură. De-acum încolo, aveau să întiîlnească mai puţine 
mlaştini şi insecte, dar mai multe ogoare şi plantaţii de 
palmieri. Corabia apucă pe unul din braţele largi ale Nilului 
şi, datorită vîntului prielnic dinspre miazănoapte, înainta cu 
iuţeală. 

— Unde ne oprim? întrebă căpitanul. 

— Pe insula lui Soped. 

— Un pămînt interzis! Adică, interzis... neinițiaților. Dar 
asta nu ne priveşte pe noi, bănuiesc. 

Zîmbetul ușor al lui Isis îl linişti, și căpitanul îşi dădu 
toată silinţa să mînuiască lin cîrma. 

Pe insulă trăia un grup mic de preotese, care se îngrijeau 
de sanctuarul lui Soped, şoimul mumificat ce purta barbă 
osiriană. Două pene ale lui Maat îi împodobeau capul. 

Marea Preoteasă, o brunetă zveltă cu chip sever, îi ieşi lui 
Isis în întîmpinare. 

~ Cine e stăpîna vieţii? 

— Sekhmet. 

— Unde se ascunde ea? 

— În piatra venerabilă. 

— Cum o vei dobîndi? 

— Dezlegîndu-i taina cu ajutorul spinului ascuţit de sal- 
cîm, dedicat lui Soped. 

Preoteasa o conduse pe Isis în sanctuar. La picioarele 
şoimului mumificat stătea spinul de turcoaz. Isis îl luă şi-l 
ridică în dreptul ochilor săi. 

— Din Ra, făptură de metal, se naşte o piatră menită să-l 
facă pe Osiris să crească, prâi ea. Această operă ascunsă 
preschimbaă lucrul neînsufleţit în aur. Ea îmi este astăzi de tre- 
buinţă pentru a împlini reînvierea. 

Privirea şoimului scînteiază. 

Cu vîrful spinului, Isis atinse cele două pene. Trupul 
păsării se desfăcu, dînd la iveală o piatră cubică din aur. 


Bubastis, capitala celei de-a optsprezecea provincii a 
Egiptului de Jos, Copilul Regal, era un oraș bogat și clocotind 
de viaţă. Aici se celebra o mare sărbătoare în cinstea zeiţei 
pisici Bastet, în timpul căreia localnicii lăsau la o parte orice 
reţineri. 

Mai mulţi soldaţi coborîră împreună cu Isis de pe corabie. 

— Ciudat, îşi dădu cu părerea Sekari. Oare de ce creaturile 
Prevestitorului nu se arată prin preajmă? Întrucît el nu 
renunţă niciodată, mă aştept să ne întindă o cursă şi mai 
vicleană decît celelalte. Poate chiar aici. Să fim cu mare 
băgare de seamă. 

Vînt-de-Miazănoapte şi Sîngerosul stăteau cu toate 
simţurile încordate. La vederea cîinelui, o droaie de pisici se 
căţărară cît mai sus, departe de el. 

În faţa templului principal, un colos întruchipa KA-ul lui 
Sesostris. Mica trupă se plecă înaintea lui cu respect, iar Isis 
îl rugă să-i dea puterea să-şi ducă pînă la capăt căutarea. 

Marea Preoteasă a templului, o femeie frumoasă, cu ochi 
migdalaţi, o primi pe Isis în grădina unde creşteau peste o 
sută de soiuri de plante tămăduitoare. Adepţi ai temutei 
Sekhmet, doctorii culegeau de aici darurile blîndei Bastet, 
trebuincioase pentru prepararea leacurilor. 

De sub jilţul stăpînei sale, un motan negru, neînchipuit de 
mare, o privi ţintă pe Isis, apoi se întinse agale, torcînd 
mulţumit, semn că încuviinţa această vizită neaşteptată. 

— Grădina primeşte lumina ce răzbate prin fereastra ceru- 
lui? întrebă Isis. 

— Fereastra s-a închis, zise cu amărăciune Marea 
Preoteasă, iar strălucirea tărîmului de dincolo nu mai învăluie 
sipetul misterios, care va rămîne astfel închis. 

— Dar fără conţinutul lui, misterele nu pot fi celebrate, îi 
reaminti Isis. Ai rostit formulele de implorare? 

— Zadarnic. 

Sekari avusese dreptate. Prevestitorul nu se dădea bătut. 
Astupînd fereastra din Bubastis, închidea locul de trecere 
între văzut şi nevăzut şi o împiedica pe văduvă să ia comoara 
necesară întregirii trupului lui Osiris. 

— Vreunul dintre apropiații tăi s-a purtat nefiresc în ultima 
vreme? 

— Un preot permanent a fugit luînd cu el Cartea ferestrelor 
cereşti, mărturisi Marea Preoteasă. 

Isis făcu vreo cîţiva paşi prin grădină. Cînd ajunse lîngă o 
zonă unde creştea muşeţel, motanul uriaş ţîşni de la locul său, 
îşi înfipse ghearele în vipera care se pregătea s-o atace pe Isis 
Şi o ucise dintr-o singură muşcătură. 

Marea Preoteasă din Bubastis nu-şi credea ochilor. 
Nicicînd un şarpe nu pîngărise sanctuarul. 

— Pisica soarelui l-a biruit pe ucigaşul ivit din adîncurile 
tenebrelor, grăi Isis. Du-mă la capela zeiţei! 

Şapte săgeți protejau locaşul. 

Una cîte una, văduva le azvîrli spre cer. 

Îmbinîndu-se, ele alcâtuiră o suliță luminoasă care sfîşie 
azurul ca pe o țesătură şi apoi căzu pe pragul capelei. Isis 
deschise uşa de bronz şi găsi înăuntru un sipet. 

— Vâd energia pe care o închizi în tine, unesc forţa lui Seth 
cu cea a vrăjmaşului, pentru ca ele să nu rânească trupul lui 
Osiris. 

Cu ajutorul vîrfului suliţei născute din cele şapte săgeți, 
Isis trase zăvorul şi scoase din sipet patru pînze rituale. 
Corespunzînd celor patru zări, ele simbolizau Egiptul reunit 
întru gloria Celui Reînviat şi slujeau la înfâşurarea mumiei 
osiriene. 

— Ai să le primeşti înapoi după încheierea ritualului de la 
Abydos, îi făgădui Isis Marii Preotese. 

— Hoţul va folosi împotriva voastră Cartea ferestrelor 
cereşti! 

— Fii liniştită, n-o să ajungă prea departe. Am să-ţi trimit 
eu o copie a aceastei scrieri. 

Motanul aştepta mîngilieri, pe care văduva i le dărui 
bucuroasă înainte de a se întoarce pe corabie. 

Omul care stătea de veghe în vîrful catargului zări ceva şi 
făcu semne câtre ceilalţi corăbieri. 

Pe apă plutea leșul preotului vîndut Prevestitorului. În 
mîna dreaptă ţinea un papirus ud, pe care nu se mai putea citi 
nimic. 


36. 


Marele Trezorier Senankh punea mare preţ pe ordine. De 
aceea, odâile de lucru ale Dublei Case Albe slujeau drept 
pildă de curăţenie şi bună rînduială. Fiecare scrib ştia ce are 
de facut şi punea îndatoririle mai presus de drepturi. Nimic 
nu-l scotea mai rău din minţi pe Senankh decît slujbaşii care 
încercau să tragă foloase necuvenite de pe urma rangului lor. 
Dar Marele Trezorier îi descoperea întotdeauna şi punea 
capăt neîntîrziat înşelăciunilor. Slujbele nefiind dobîndite pe 
viaţă, nu-i dădea nimănui mîna să trîndăvească. 

Cînd cei cinci oameni înarmaţi năvâăliră într-una dintre 
sălile arhivelor, supraveghetorul nu-şi crezu ochilor. După ce 
dobortîră străjile şi încă doi scribi, tilharii îl lipiră de zid, 
ameninţîndu-l cu un cuţit, sfişiară zeci de papirusuri cu 
socotelile, dădură foc celorlalte, apoi fugiră. 

Fără să se gîndească la viaţa lui, supraveghetorul 
arhivelor îşi scoase tunica, străduindu-se în van să stingă 
focul, şi strigă după ajutor. Cuprins de disperare la gîndul că 
se pierdeau atîtea documente preţioase, aproape că nici nu 
simţea arsurile de pe braţe şi palme şi ar fi murit dacă nu 
soseau degrabă ajutoarele. 


Vizirul Sobek, pe care toţi îl credeau pe moarte, lucra doar 
cu un număr mic de oameni de încredere, pe care el însuşi îi 
formase pe vremea cînd făcuse ordine în rîndul gărzilor. 
Iscusiţi, tăcuţi, îi erau cu toţii devotați Păzitorului, pe care-l 
admirau. 

— Un atac cu totul neobişnuit, observă unul dintre ei, 
isprâvindu-şi raportul. Din fericire, vieţile răniților nu se află 
în primejdie. Însă isprava asta l-a tulburat pe unul dintre 
luptătorii din umbră, care ne-a trimis o scrisoare în care îşi dă 
în vileag tovarăşii. Ştim acum cine sînt făptaşii şi unde se 
ascund. 

— Scrisoarea e vrednică de crezare? întrebă Sobek. 

— Da, am verificat chiar eu. Bânuiesc însă că ne vom 
respecta ca şi pînă azi planul şi ne vom preface neputincioşi. 

Vizirul căzu pe gînduri. 

— De obicei, netrebnicii lovesc în mai multe locuri deo- 
dată. Însă acum au dat o singură lovitură, urmată de această 
scrisoare ciudată. Nu s-a mai pomenit aşa ceva! Ne pune la 
încercare... Da, asta e! Căpetenia lor vrea să vadă de ce sîn- 
tem în stare. Dacă rămînem cu braţele încrucişate în faţa unei 
asemenea ocazii, va intra la bănuieli, va mirosi capcana pe 
care i-o întindem şi va amîna marele atac. Deci ne vom arăta 
peste măsură de bucuroşi că le-am luat, în sfârşit, urma şi vom 
încerca să-i arestăm pe ucigaşi. Băgaţi bine la cap! Am zis că 
vom încerca. 


Savurînd o bucată de carne de gîscă, scăldată în grăsime, 
Libanezul asculta raportul portarului său. 

Luînd de bună scrisoarea, gărzile încercuiseră casa unde 
se ascundeau luptătorii din umbră, care nu fuseseră preveniţi. 
Libanezul voia o verificare adevărată. 

Prost condus, ca urmare a certurilor dintre ofiţeri, atacul 
forţelor de ordine dăduse greş. Observînd mişcările prea 
bătătoare la ochi, pîndarii se grăbiseră să-şi vestească 
tovarăşii, nevoiţi să-l sugrume pe unul dintre ei, care, fiind 
bolnav, nu putea să se mişte. Deşi luaţi pe nepregătite, toţi 
ceilalţi izbutiră să fugă. 

Aşadar, lucrurile erau limpezi. 

Mai întîi, gărzile nu aflaseră nimic pînă acum în privinţa 
credincioşilor Prevestitorului şi de acea se aruncaseră cu 
disperare asupra primei informaţii pe care o căpătaseră. 
Apoi, Sobek Păzitorul nu-şi mai comanda trupele. Lăsate de 

izbelişte şi lipsite de o căpetenie pricepută, în rîndul lor dom- 
nea o vădită neorînduială. 

În sfîrşit, Libanezul împărtăşea părerea lui Medes. 

Se apropia clipa să pună mîna pe Memphis, printr-un atac 
nimicitor la care să ia parte toţi luptătorii şi căruia să nu-i 
reziste nici cazarma principală, nici palatul regal. Trebuia să 
lovească iute şi cu putere, răspîndind o spaimă atît de 
cumplită, încît ultimele apărări ale capitalei să se prâbuşească 
fără împotrivire. 

Pe Libanez îl aştepta în viitor multă muncă, dar şi 
nădejdea unei izbînzi strălucite! Aici, la Memphis, se hotăra 
soarta Egiptului, al cărui mare stăpîn va deveni, după victo- 
rie, Libanezul. Noua credință propovăduită de Prevestitor 
nu-l va stînjeni deloc, căci va trimite la moarte destui necre- 
dincioşi pentru a-l mulţumi. 


Două statui ale lui Sesostris protejau marele templu al 
celei de-a unsprezecea provincii a Egiptului de Jos, 
Numărătoarea 'Taurilor. Marele Preot o întîmpină cu bucurie 
pe Isis şi îi înmînă pretioasa relicvă, degetele lui Osiris. 
Dintre ele, degetele mari corespundeau stîlpilor lui Nut, zeița 
cerului. 

Uimit că dobîndiseră aşa uşor relicva, Sekari se temea de 
pe acum de următoarele popasuri pe care le mai aveau de 
făcut, începînd cu Djedu, capitala celei de-a noua provincii, 
Mărşăluitorul. Totuşi, locul ar fi trebuit să se numere printre 
cele mai liniştite, căci era vorba despre „locaşul lui Osiris, 
stăpînul stâlpului“, centrul cultului Marelui Zeu, unde, în 
fiecare an, se desfăşura o sărbătoare în onoarea sa. Ca şi la 
Abydos, în oraşul Djedu domnea o atmosferă de reculegere şi 
începuseră deja pregătirile pentru ceremoniile lunii khoiak. 

În faţa templului stătea un bărbat cu o înfăţişare ciudată. 
Pe cap purta o bonetă împodobită cu două pene ale lui Maat, 
pînza ce-i înfăşura şoldurile şi sandalele semănau cu cele ale 
păstorilor, iar în mînă ţinea un toiag. În felul acesta el îl întrupa 
pe neobositul călător pornit în căutarea tainelor lui Osiris. 

— Am în grijă cuvîntul divin, grâi el. Cine îl cunoaşte va 
atinge cerul alături de Ra. Ştiţi să-l transmiteţi de la un capăt 
la altul al bărcii sacre? 

— Barca acestui templu se numeşte Cea-Care-Luminează- 
Cele-Două-Regate, răspunse Isis. Ea poartă marele cuvînt 
pînă la movila lui Osiris. 

Mărşăluitorul îşi îndreptă vîrful toiagului către Sekari. 

— Neştiutorul acesta să se îndepărteze. 

— Cercul de Aur purifică şi reunește, rosti Sekari. 

Uluit, Mărşăluitorul se înclină cu respect. Niciodată nu-şi 
închipuise că un iniţiat în marele mistere, care cunoştea for- 
mula pentru deschiderea drumurilor, ar fi putut să arate pre- 
cum Sekari. 

— O mare nenorocire s-a abătut asupra noastră, mărturisi 
el. Planta de aur a lui Osiris a disparut, pasărea luminii nu mai 
zboară deasupra movilei cu salcîmi. Seth are de-acum înainte 
cale liberă, Osiris rămîne fără putere. 

O turmă de capre năvăli în grădina templului şi începu să 
mănînce frunzele salcîmilor. 

— Nu le e frică de toiagul meu, se plînse Mărşăluitorul, şi 
nu reuşesc să le gonesc. 

— Atunci să întrebuinţăm alte arme, îl încurajă Sekari şi 
porni să cînte din flaut. 

Înca de la primele sunete ale melodiei grave şi domoale, 
animalele îşi încetară jaful, părînd chiar a se legâna în ritmul 
muzicii, şi părăsiră locul sacru. 

La poalele unui salcîm, bătrîn de sute de ani, planta de aur 
a lui Osiris răsări din pămînt. 

Dar pasărea luminii tot nu se zărea nicăieri. 

— Sanctuarul a fost pîngărit? întrebă Isis. 

— Marea Preoteasă din Abydos să-l străbată şi să readucă 
înlăuntrul lui armonia. 

Lovind în Djedu, oraşul osirian al Deltei, Prevestitorul 
slăbea forţele Abydosului. Oare izbutise să pricinuiască vreo 
stricăciune relicvei? 

Isis trecu pe sub marele portal, pătrunse pe tărîmul liniştii 
şi cobori scara ce ducea la o criptă al cărei prag era păzit de 
Anubis. Şacalul îi îngădui să meargă mai departe, şi Isis 

descoperi sarcofagul ce adăpostea trupul strălucitor al zeului 
reînvierii. 

Florile ce alcătuiau coroana purtată de stăpînul Apusului 
fuseseră risipite. 

Isis le adună, întregi coroana şi o puse la căpătiiul sar- 
cofagului. 

Cînd ieşi afară din sanctuar, un splendid ibis, cu ciocul şi 
picioarele roşii şi cu pene de un verde sclipitor, plutea dea- 
supra movilei sfinte. 

— Sufletul lui Ra şi cel al lui Osiris se unesc din nou, 
observă Mărşăluitorul. 

Pasărea akh cunoştea desenele zeilor şi dezvăluia o 
lumină care nu le era oferită de la sine oamenilor, ci trebuia 
cucerită. Fâră ea, Iker nu va birui moartea. 

Frumosul ibis se aşeză în vîrful movilei. 

Şi, chiar de acolo, Isis culese relicva provinciei, şira 
spinării a lui Osiris. 

La despărţire, Mărşăluitorul îi dărui cele două pene ale lui 
Maat. 

— Doar tu vei şti să le mînuieşti şi să te foloseşti de pute- 
rile lor. 


Portarul Libanezului avea un aer mulțumit. 

— Am trimis vestea la peste trei sferturi din trupele noas- 
tre. Cu toţii s-au bucurat la gîndul că vor porni, în sfîrşit, la 
luptă. 

— Sper să nu săvîrşească tocmai acum vreo faptă 
nechibzuită. 

— Oamenii noştri se arată mai prevăzători ca niciodată. 

— Deci nu există nici o pricină de neliniște? 

— Nici una. Garzile continuă să bată pasul pe loc. 
Obişnuitele străji, cîteva case scotocite, nişte locuitori luaţi la 
întrebări, soldaţi care se tot plimba de colo-colo, doar aşa, de 
ochii lumii... Cam asta-i tot. 

— Oamenii noştri de legătură să nu-şi piardă răbdarea şi să 
nu se pripească. Orice pas greşit ne pune în primejdie între- 
gul atac. 

— Toţi vă cunosc poruncile şi le vor respecta. lar acum îl 
primiţi pe oaspetele care aşteaptă afară? 

— A fost controlat? 

— N-are nici o armă asupra lui şi cunoaște cuvîntul de 
trecere. 

Tînăr, vînjos, cu privire vioaie, compatriotul Libanezului 
lucra pentru el de multă vreme. 

— Aduci vești bune? 

— Din nenorocire, nu. 

-— Preoteasa îşi continuă călătoria ei ciudată? 

— Va ajunge curînd la Athribis, capitala celei de-a zecea 
provincii a Egiptului de Jos, şi la Heliopolis, vechiul oraş 
sfînt al soarelui divin. Iar acolo va dobîndi puteri de temut. 

— De temut! Ei, nu mai spune! Hai să nu ne jucăm cu vor- 
bele! Isis asta nu-i decît o femeie, şi toată hoinăreala ei 
seamănă cu drumul unei nebune care nu poate să se împace 
cu gîndul că soţul ei a murit. 

— După cîte se zvoneşte, stărui tînărul, trecerea ei prin 
temple aduce speranţă în rîndurile preoţilor. Se pare că e în 
stare să alunge vrăjile rele şi să scape din orice capcană. Mai 
multe n-am aflat, căci e însoţită de soldaţi şi n-am putut să mă 
apropii. 

Ultimele cuvinte îl nedumeriră pe Libanez. 

Carevasăzică, Isis îndeplinea o misiune anume, de aceea 
era atît de straşnic apărată. Oare încerca să-i îmbărbăteze pe 
Marii Preoţi şi pe Marile Preotese? Sau le aducea vreun mesaj 
tainic din partea regelui? Ori îi sfătuia să stea cu ochii în 
patru, în aşteptarea unor noi atacuri ale credincioşilor 
Prevestitorului? 

Chiar dacă văduva nu-şi pierduse într-adevăr minţile şi 
urmărea un plan, tot nu putea face mare lucru. Dar 
Libanezului nu-i plăcea să lase nimic la voia întîmplării, aşa 
că preferă să se descotorosească de această femeie. 

— O să-i pregătim o mică surpriză, zise el. Avem vreo 
iscoadă la Heliopolis? 

— Cea mai bună din Egiptul de Jos. 

— Atunci, de vreme ce preoteasa vrea atît de mult să 
călătorească, să-i oferim prilejul de a face o călătorie lungă 
Şi... fară întoarcere. 


Nesmontu nu-și mai găsea locul. Niciodată, în decursul 
îndelungatei sale existenţe, nu stătuse atîta vreme departe de 
cazarmă şi de soldaţii săi, de aceea simţea acum că viaţa sa 
n-are nici un rost. Pînă şi traiul îmbelşugat pe care-l ducea în 
casa lui Sehotep îi devenise nesuferit. Singura alinare pentru 
el erau exerciţiile cărora cu greu le-ar fi putut face faţă chiar 
şi un soldat tînăr şi viguros. 

Fostul Purtător al sigiliului regal citea şi recitea scrierile 
înţelepţilor. O prietenie trainică îi unea pe cei doi fraţi ai 
Cercului de Aur din Abydos şi îi ajuta să îndure aşteptarea 
aceasta chinuitoare. 

În sfîrşit, Sobek veni să-i vadă! 

— Căpetenia luptătorilor din umbră este un jucător puter- 
nic, zise vizirul. Şiret şi neîncrezător, socoate că împrejurările 
îi sînt nefiresc de prielnice. 

— Neputinţa noastră l-a pus pe gînduri şi nu crede că rega- 
tul se duce de rîpă! se mînie Nesmontu. Altfel spus, planul 
nostru se încheie aici. 

— Ba, dimpotrivă, îi răspunse Păzitorul, care le povesti 
apoi ce se întîmplase în ultimele zile. 

— Şi tu eşti un jucător de temut! fu de părere Sehotep. 
Crezi că avem sorţi de izbîndă? 

— Nu ştiu. Nu mi se pare că am săâvîrşit vreo greşeală, dar 
duşmanul va muşca, oare, momeala? 

— Oamenii noştri? se neliniști Nesmontu. 

~ Sînt la locurile lor, îl asigură vizirul, arătîndu-i în 
amânunt unde stăteau la pîndă, nevăzuţi, soldaţii şi gărzile. 

— Mai există însă vreo zece puncte slabe, judecă gene- 
ralul. Nu trebuie să scăpăm din ochi nici un cartier al 
Memphisului. Cînd neisprăviţii o să iasă din găurile lor de 
şobolani, fie îi vom prinde în cleşte, fie se vor izbi de un zid 
de netrecut. 

Sobek îşi notă toate observaţiile lui Nesmontu. 

— Generale, în ciuda retragerii tale silite, nu ţi-ai pierdut 
agerimea minţii. 

— Păi, asta ar mai fi lipsit! Dacă ai şti cît îmi doresc ca 
vrăjmaşul să pornească odată bătălia... O să vedem, în sfîrşit, 
chipurile acestor ucigaşi şi o să putem lupta cu armata 
întunericului în cîmp deschis. 

— Şi totuşi, primejdia e mare, i-o întoarse vizirul. Nu 
cunoaştem numărul precis al credincioşilor Prevestitorului şi 
nici clădirile pe care vor să le atace mai întîi. 

— Dar nu-i greu de ghicit: palatul regal, odaile de lucru ale 
vizirului şi cazarma cea mare! se aprinse Nesmontu. Dacă 
pun stăpînire pe ele, se va isca o aşa învălmăşeală şi dezor- 
dine, încît victoria e pe jumătate a lor. Tocmai de aceea regi- 
mentele mele se vor ascunde în jurul acestor clădiri. Dar ia 
aminte să nu întăreşti paza obişnuită ca să nu le trezim 
bănuielile. 

Nesmontu conducea deja pregătirile pentru bătălie. 

Vizirul se întoarse către Sehotep. 

— Judecarea ta e pe cale să se încheie. 

— Am să fiu osîndit, nu-i aşa? 

— Eu nu m-am amestecat în nici un fel, îl asigură Sobek. 
Tribunalul nu va întîrzia să te cheme şi să te înştiinţeze despre 
hotărîrea pe care a luat-o. 


37. 


În drum spre portul din Athribis, capitala celei de-a zecea 
provincii a Egiptului de Jos, căpitanul nu întîmpină nici o 
greutate. Totuşi, se bucură să acosteze înainte de izbucnirea 
furtunii. Venind dinspre apus, nori grei se strîngeau deasupra 
ținutului, vîntul tăios se înteţea, iar valurile furioase făceau 
călătoria pe Nil primejdioasă. 

— Aici se odihneşte inima lui Osiris, îi dezvălui Isis lui 
Sekari. E ultima parte din trupul său pe care trebuie s-o iau. 

Fulgerele brăzdau cerul, iar tunetele bubuiau ameninţător. 

— Vocea lui Seth, zise Sekari. Nu pare dornic să-ţi uşureze 
sarcina. 

Deşi corăbierii ce alcătuiau echipajul erau oameni aspri, 
obişnuiţi cu pericolul, nu prea se simțeau în largul lor. 

— Legati bine corabia la mal, porunci Isis, şi adăpostiţi-vă. 

Cu toate că primele picături de ploaie începuseră să cadă, 
măgarul şi cîinele o însoţiră pe tînăra femeie. Potrivit obi- 
ceiului său, Sekari îi urma de la depărtare, gata să le sară în 
ajutor la nevoie. 

Oraşul era pustiu. În preajma caselor nu se zărea ţipenie 
de om. 

Isis apucă pe drumul ce ducea la templu, sanctuarul 
Ţinutului de Mijloc. 

Deodată, cele două animale se opriră, iar Sîngerosul mîrîi. 

Atunci se ivi păzitorul templului, un gigantic taur negru, 
înalt de doi metri în greabân. Mai puternic decît un leu, el nu 
se temea nici măcar de foc, ştia să se ascundă pentru a-şi lua 
prin surprindere duşmanii şi se înfuria la cea mai mică 
împotrivire. Nici cei mai încercaţi vînători nu cutezau să îl 

înfrunte, lăsînd această sarcină în seama faraonului, căci ani- 
malul purta numele lui KA, forţa nepieritoare şi zămislitoare, 
transmisă din rege în rege. 

— Staţi liniştii, murmură Isis, mîngîind măgarul şi cîinele. 

Sekari veni lîngă ei. 

— Să facem cale întoarsă, fu el de părere. 

— Voi trei râmîneţi pe loc, hotărî Isis. Eu merg mai 
departe. 

— Asta e nebunie curată! 

— N-am de ales. Iker mă aşteaptă. 

Bun conducător, protector al semenilor săi răniţi, taurul 
sălbatic se purta cu îngăduinţă şi veghea ca pacea să dom- 
nească în sînul clanului său. Dar, cînd rămînea singur, putea 
să dovedească o cruzime nemaipomenită. 

Şi totuşi, Isis înaintă spre el. Singura moarte care o speria 
era cea a lui Iker. 

Nici măgarul, nici cîinele, nici Sekari nu se gîndeau să 
dea bir cu fugiţii. La cel mai mic atac al monstrului, aveau să 
o apere pe tînăra femeie. 

Taurul lovea pămîntul cu copitele. La bot avea spume. 

Isis izbuti să-l privească în ochi şi înţelese de ce locuitorii 
şi preoţii din Athribis părăsiseră oraşul. 

— Suferi, nu-i aşa? Ingăduie-mi să te ajut. 

Un muget dureros îi răspunse. 

Preoteasa se apropie şi atinse animalul, a cărui sănătate 
părea şubreda. 

— Pleoapele pline de puroi, tîmplele fierbinţi, rădăcinile 
dinţilor umflate... O boală pe care o cunosc şi pe care am s-o 
vindec. Culcă-te pe-o parte! 

La cererea preotesei, Sekari alergă într-un suflet să-i 
aducă de pe corabie leacurile de trebuinţă. Vînt-de-Mia- 
zănoapte şi Sîngerosul rămaseră lîngă Isis, care curăţă ochii 
taurului cu o licoare, apoi îi frecă gingiile şi întregul trup cu 
ierburi tămăduitoare. 

Ploaia încetă şi furtuna se risipi. 

Păzitorul templului asuda din greu. 

— Cum nu se poate mai bine, socoti preoteasa. Râul iese 
din trupul tău, fierbințeala se domoleşte şi ai să-ţi recapeţi 
vigoarea. 

— Oare n-ar fi mai nimerit să ne îndepărtăm? se neliniști 
Sekari. 

— Nu trebuie să ne temem de acest preţios aliat al nostru. 

Monstrul se ridică şi-i cercetă cu privirea pe salvatorii săi. 
Făcu o mişcare neaşteptată din cap, ceea ce-l neliniști pe 
Sekari, căci coarnele ascuţite îi atinseră uşor pieptul. 

Isis mîngîie fruntea uriaşă. 

— Am să mă duc la templul Ţinutului de Mijloc, îl în- 
ştiinţă ea. 

Deşi încuviinţase prezența măgarului şi a cîinelui, taurul 
negru continua să se uite la Sekari cu ochi bănuitori. Silindu-se 
să zîmbească, bărbatul hotărî să se aşeze pe pămînt şi să nu se 
mişte, sperînd ca Marea Preoteasă din Abydos să nu întîrzie 
prea mult. 

Poarta cea mare a sanctuarului era întredeschisă. 

Înspaăimîntaţi de vraja cea rea care-l apăsa pe protectorul 
lor şi facuse oraşul de nelocuit, preoţii lăsaseră templul de 
izbelişte. 

Îndata, şaptezeci şi unu de duhuri păzitoare se grăbiră să 
se adune în jurul capelei ce adăpostea inima lui Osiris, ca s-o 
apere. Făpturi cu o înfăţişare ciudată, în acelaşi timp fiare şi 
flăcări ce înghiţeau sufletele, ele alcătuiau o armată 
nemiloasă, cu neputinţă de distrus. 

Isis flutură cuțitul din argint masiv al lui Thot. 

— lată marele cuvînt, care sfişie mantia celor văzute şi 
descoperă drumul cel bun. Nu am venit aici să fur, ci să-l slu- 
jesc pe Osiris. Fie ca inima lui s-o trezească la viaţă pe cea a 
Egiptului şi să păstreze Marele Secret. 

Lăsînd cale liberă văduvei, duhurile păzitoare se întoar- 
seră în pietrele din care ieşiseră şi deveniră iarăşi chipuri 
sculptate sau hieroglife. 

În faţa vasului ce conţinea preţioasa relicvă se afla un 
scarabeu din jasp. 

— Tu, meştere olar, făuritorul noului soare, să trăieşti în 
veci şi să rămîi statornic precum stilpul reînvierii. Dezvă- 
luie-mi aurul ceresc, calea vieţii eterne. Fie ca ziua de ieri, 
cea de azi şi cea de mîine să împlinească timpul lui Osiris şi 
să zămislească transformările de dincolo de moarte. 

Cînd Isis pâşi afară din templu, soarele strălucea în înal- 
tul cerului. Întorşi din cartierele mărginaşe şi de pe cîmpuri, 
locuitorii Athribisului o văzură pe Marea Preoteasă din 
Abydos aşezînd relicva pe spinarea enormului taur negru. Pe 
deplin însănătoşit, animalul conduse procesiunea pînă în port. 

Cînd îl zări, căpitanului îi îngheţă sîngele în vine. 

Era de ajuns ca taurul să se înfurie, şi coarnele sale ar fi 
pricinuit grave stricăciuni corabiei! 

Dar seninătatea lui Isis îl linişti. Totuşi, fu bucuros să 
dezlege parîmele şi să pornească spre oraşul soarelui, 
Heliopolis, vestita capitală a celei de-a treisprezecea provincii 
a Egiptului de Jos, aşezată la intrarea în Deltă, la miazănoapte 
de Memphis. 

Sekari se uita la Isis cu admiraţie şi cu emotie. 

— Toate mădularele trupului osirian au fost adunate, ai 
ajuns la sfârşitul căutării tale. 

— Mai avem încă un popas de făcut. 

— N-are ce ni se întîmpla acolo! 

— Crezi că faima Heliopolisului l-ar împiedica pe 
Prevestitor să-şi ţeasă uneltirile? 

— Poate că nu... Dar, oricum, a dat greş, la drept vorbind! 
În ciuda puzderiei de capcane şi de atacuri, n-a izbutit să te 
oprească. 

— Să-i nesocotim puterea ar fi o greşeală mortală. 

Sekari scotoci corabia de la un capăt la altul. 

Oare vreunul dintre membrii echipajului jurase credinţă 
Prevestitorului? Bineînţeles, Sekari îi cunoştea pe toţi, dar 
dacă unul dintre ei se lăsase ademenit de promisiunea într-un 
viitor strălucit sau de o avere dobîndită cu uşurinţă? 

Dar nici cîinele, nici măgarul nu se arătaseră bănuitori 
faţă de aceste gărzi de elite, pregătite cu asprime de către 
Sobek. 

Atunci, ce fel de primejdie îi pîndea la Heliopolis? 


Un braţ al fluviului scînteind în soare, meleaguri 
acoperite de verdeață, plantaţii întinse de palmieri, un oraş- 
templu tihnit şi grav... Acolo se înălța obeliscul fără pereche, 
rază de soare împietrită. Acolo domneau Atum, Zămislitorul 
şi Ra, lumina însăşi. Acolo fuseseră întocmite Textele 

piramidelor, formule ce îngăduiau sufletului faraonului să 
biruie moartea şi să împlinească o sumedenie de preschimbări 
în lumea cealaltă. Rod al cunoaşterii spirituale dobîndite de 
iniţiaţii din Heliopolis, marile piramide ale Vechiului Regat 
oglindeau veşnicia lui Osiris. 

Centrul oraşului era alcătuit din temple de sine stătătoare, 
dar care se completau unul pe altul şi în care lucrau puţini 
sacerdoţi. Nimic nu părea să fi tulburat pacea acestui ţinut 
sacru. 

La debarcader, mai mulţi preoţi cu testele rase o întîm- 
pinară pe Isis. 

— Mare Preoteasă a Abydosului, zise unul dintre ei, vizita 
aceasta ne bucură. Vestea călătoriei voastre s-a răspîndit pînă 
aici şi sîntem gata să vă ajutăm. 

Astfel de vorbe ar fi trebuit să-i alunge lui Sekari îngrijo- 
rarea. Dar, curios lucru, ele i-o sporiră. Totul era prea simplu, 
prea uşor, prea bătător la ochi... Ce ascundeau, oare, aseme- 
nea purtări mieroase? 

— Aş dori să-l văd pe Marele Preot, ceru Isis. 

— Din păcate, nu e cu putinţă. De cîteva zile se simte 
foarte rău şi şi-a pierdut darul vorbirii. 

— Cine îi ţine locul? 

— Deocamdată, unul dintre ajutoarele sale. Cînd va muri, 
preoţii permanenţi vor alege, cu încuviințarea Luminăţiei 
Sale, faraonul, un urmaş. 

— Vreau să stau de vorbă cu cel care-l înlocuieşte. 

— O să-l înştiinţăm îndată de sosirea voastră. Pînă atunci 
însă, poftiţi să vă odihniţi şi să vă întremaţi puterile. 

Un preot temporar îi conduse pe Isis, Sekari, Vînt-de-Mia- 
zănoapte şi Sîngerosul în palatul rezervat oaspeţilor de 
seamă. Măgarul şi cîinele mîncară pe săturate, apoi adormiră 
sprijiniți unul de altul. 

Neliniştit, Sekari nu bău decît apă şi străbătu toate odăile 
împodobite cu picturi ce înfăţişau flori, animale şi cîteva 
sanctuare. Dar, în pofida strădaniilor sale, nu găsi ceva care 
să-i dea de bânuit. 

Cînd veni înlocuitorul Marelui Preot, Sekari se piti în 
spatele unei uşi ca să nu piardă nici un cuvînt din discuţie. 

— Prezenţa voastră e o cinste pentru noi, zise demnitarul. 

— Această provincie se numește Stapînul-Este-pe-Deplin-Să- 
nătos, reaminti Isis. Aici îşi are adăpost sceptrul magic al lui 
Osiris care leagă părţile trupului său şi le pastrează unite. Vă 
învoiţi să mi-l daţi? 

— Vă veţi sluji de el la celebrarea misterelor lunii khoiak? 

— Într-adevăr. 

— Cred că Marele Preot nu s-ar fi împotrivit. 

— Eu sînt sigură de asta. 

— Îngaduiţi-mi să mă sfătuiesc şi cu preoţii permanenţi. 

Aşteptarea fu scurtă. 

Înlocuitorul Marelui Preot se întoarse aducînd cu el scep- 
trul, înfăşurat într-o pînză albă, şi i-l înmînă tinerei femei. 
Chipul său posomorit trăda însă o adîncă nedumerire. 

— Reuşita căutării ne îndeamnă să credem în veşnicia 
Abydosului. Din păcate, călătoria voastră nu s-a încheiat. 

— Ce vreţi să spuneţi? 

— Heliopolisul nu adăposteşte doar sceptrul osirian, ci şi 
sarcofagul în care trebuie aşezate laolaltă relicvele. În lipsa 
lui, ele rămîn fără viaţă. 

— Şi sarcofagul a dispărut? 

Preotul părea încurcat. 

— Nu, bineînţeles că nu! Dar, din pricină că suferise unele 
stricăciuni, Marele Preot a hotărît să-l trimită la Byblos, ca- 
pitala Feniciei. Un tîmplar dintre cei mai iscusiţi urmează să 
dreagă pârţile şubrezite cu lemn de pin de mare preţ. 

— Şi cînd va isprăvi lucrul? 

— Nu ştiu. 

— Luna kKhoiak se apropie, şi eu nu am vreme de aşteptat. 

— Înţeleg, înțeleg... Dacă doriţi să mergeţi la Byblos să 
luaţi sarcofagul, avem o corabie anume pregătită pentru dru- 
murile între Egipt şi Fenicia. 

— Echipajul e gata de plecare? 

— N-o să-mi ia mult timp să adun corăbierii. Vreţi să încep 
chiar acum? 

— Să nu mai zăbovim. 

Înlocuitorul Marelui Preot se înclină în faţa lui Isis şi 
plecă în mare grabă. 

În culmea furiei, Sekari ieşi din ascunzătoare. 

— Ce glas de hienă prefăcută! Respingător şi ascuţit cum 
n-am mai auzit pînă acum! 

— Nici mie nu-mi place omul acesta, recunoscu Isis, dar 
mi-a dat informaţii preţioase. 

— Minte şi îţi întinde o capcană! 

— Se poate. 

— Cu siguranţă! Nu-l asculta, Isis. Preoţii din Heliopolis 
au săvîrşit vreo greșeală, sarcofagul a fost distrus, şi acum 
nâscocesc orice ca să nu se afle! Indemnîndu-te să porneşti 
spre Fenicia vor să te îndepărteze şi, fără îndoială, să te ucidă. 

— Nu spun că n-ai dreptate. 

— Atunci nu te urca pe corabia aia! 

— Trebuie să încerc, oricît de mici sînt sorții de izbîndă. 

— Isis, te rog! 

— Trebuie s-o fac. 


38. 


Spiritul lui Sesostris călătorea. 

Străbătu universul, dansă alături de constelații, însoţi 
planetele neobosite în mişcările lor fără sfîrşit şi se hrăni din 
lumina stelelor nepieritoare. 

Dincolo de somn, de zi şi de noapte, de scurgerea timpu- 
lui, KA-ul său se întîlni cu cel al strămoşilor. La prima vedere 
adormit, pradă atacurilor de care îl apăra garda sa personală, 
regele se umplea cu energie din afara globului pâmîntesc. 
Fără ea, nu putea să-şi reînnoiască puterile, să trăiască 
sârbătoarea renaşterii din templul lui Osiris şi să-l înfrunte pe 
Prevestitor. 

— Dar, în curînd, ochii săi aveau să se deschidă. 


Fostul ajutor al primarului din Medamud servi gărzilor o 
gustoasă mîncare cu sos în care pusese din belşug o licoare 
adormitoare. Apoi se îndepărtă şi nu se întoarse în preajma 
pădurii sacre decît după două ore. 

Doborîţi de somn, soldaţii dormeau adînc. Doi dintre ei 
luptau din răsputeri să rămînă treji, dar nu mai erau în stare să 
se mişte. 

Prevăzător, credinciosul Prevestitorului mai aşteptă. 

În cele din urmă, se hotărî să se afunde printre copaci! 

Tăcerea ce domnea pretutindeni îl înfricoşă şi o clipă se 
gîndi să se lase păgubaş. Dar un asemenea prilej nu s-ar mai 
fi ivit curînd. Aşa că, dînd la o parte ramurile grele, descoperi 
străvechiul templu al lui Osiris şi zări intrarea într-o criptă. 

Oare acolo se afla vreo comoară? 

Da, fară îndoială, de vreme ce regele poruncise ca 
pădurea să fie straşnic păzită. Dar el unde se ascundea? 

Fostul ajutor al primarului se încumetă să pătrundă în 
galeria strîmtă ce ducea în camera funerară. Din pereţi 
râzbătea o lumină blîndă. 

Întins pe un pat, nemişcat, stătea un uriaş. 

El era, faraonul! 

Mai întîi, credinciosul Prevestitorului crezu că murise. 
Dar nu, regele respira. Carevasăzică, la doi paşi de el zăcea 
Sesostris, lipsit de apărare. 

Să-l sugrume sau să-i taie beregata? O lovitură puternică 
şi precisă ar fi fost de ajuns. Trupul suveranului s-ar fi golit 
de sînge, iar ucigaşul s-ar fi grozăvit toată viaţa cu o aşa 
ispravă! 

Fără să şovăie, ridică iute cuțitul. 

Dar ochii faraonului se deschiseră. 

Înspăimîntat, ucigașul azvîrli arma, ieşi din criptă 
alergînd, străbătu pădurea şi se izbi de soldaţii care veniseră 
să-i schimbe pe tovarăşii lor. 

Se năpusti asupra unuia, îl răsturnă şi încercă să fugă. 

Dar o lance îl ţintui la pămînt. 

Fără să se mai sinchisească de această victimă neînsemnată, 
ofiţerul îi scutură zdravăn pe cei adormiţi, făgăduindu-le 
pedepse aspre. 

— Regele... L-a văzut careva pe rege? 

— Sînt aici, răspunse vocea gravă a monarhului. 


Înlocuitorul Marelui Preot din Heliopolis veni s-o caute 
pe Isis. Linguşitor şi smerit, o conduse apoi pînă în port, unde 
aştepta o corabie impunătoare, construită în Fenicia. 

— Iată o scrisoare câtre prinţul Byblosului, Abi-Shemu, un 
aliat devotat al Egiptului. Vă va primi cu multă bunăvoință şi 
vă va încredința preţiosul sarcofag. Vă urez ca vîntul să vă fie 
prielnic. 

Sîngerosul şi Vînt-de-Miazănoapte urcară cu vioiciune pe 
corabie şi se aşezară pe punte, stârnind nemulţumirea căpita- 
nului, un bărbat înalt şi voinic, cu faţa suptă. 

— Fără animale la bord! zbieră el. Coboară sau le omor. 

— Nu te apropia de ele, îl sfătui Isis. Mă însoțesc şi mă 
apără. 

Mîrîitul cîinelui îl împiedică pe căpitan să-şi pună 
amenințările în faptă. Ridicînd din umeri, îi adună pe cei opt- 
sprezece corâbieri şi împărţi poruncile în vederea plecării. 

— Nu mînui cîrma, îi spuse tînara femeie. 

— Va bateţi joc de mine? 

— Nu ştii că doar zeiţa Hathor poate să ne călăuzească? 

— O respect şi îi cunosc puterile, dar eu aleg pe unde o 
luăm. 

— Orele mele sînt numărate, aşa că vom ocoli coasta şi 
vom ieși în largut mării. 

— Nici să nu vă gîndiţi! E prea primejdios! 

— Las-o pe Hathor să conducă. 

— Nici vorbă! 

Un corăbier începu să strige. 

— Corabia... Inaintează singură! 

Căpitanul înhăţă cîrma. Ascultînd parcă de o forță 
nepămînteană, bucata grea de lemn nu se supunea mişcâ- 
rilor lui. 

— Nu te încăpăţina, îl preveni Isis. Altminteri, focul zeiţei 
te va mistui. 

Cu mîinile arse, căpitanul urlă de durere. 

— Femeia asta face vrăji, zise un fenician. S-o aruncăm în 
mare! 

— Bărbatul ridică ameninţător braţul, dar nu avu timp să-l 
repeadă asupra preotesei, căci Sîngerosul se năpusti spre el şi 
îl dobori, în vreme ce Vînt-de-Miazănoapte, dezvelindu-şi 
dinţii, se aşeză drept pavăză în faţa lui Isis. 

— Nu sînt nişte animale obişnuite, băgă de seamă un alt 
corăbier, mai chibzuit. Dacă încercăm s-o atacăm pe 
vrăjitoare, o să ne ucidă! 

— Îngrijiţi-l pe căpitan, îi povăţui Isis, vedeţi-vă de tre- 
burile voastre şi călătoria se va încheia cu bine. Hathor ne va 
asigura vînt prielnic şi o mare liniştită. E venerată la Byblos, 
aşa că va fi fericită să-şi revadă templul. 

Prezicerile Marii Preotese din Abydos se adeveriră. 

Spre uimirea tuturor, corabia înainta cu o iuţeală 
nemaivăzută. 

Dar căpitanul, în ciuda durerilor, nu se împăca defel cu 
gîndul că fusese umilit. Aflat în slujba Libanezului, trebuia 
să-şi ducă sarcina la bun sfîrşit ca să capete enorma răsplată 
făgăduită şi nu voia să-i scape un asemenea prilej. Din cauza 
magiei lui Hathor, călătoria avea să fie scurtă şi, în curînd, 
Byblos se va ivi în zare. Nu-i ramînea prea mult timp ca să-şi 
împlinească nelegiuirea şi nu putea nici să se apropie de 
preoteasă, păzită mereu de cele doua animale. 

Avea o singură soluţie: să se caţăre pe catargul cel mare şi 
s-o ucidă pe vrăjitoare înfigîndu-i un harpon în spate. 
Obişnuit cu acest exerciţiu, căpitanul socotea că, deşi mîinile 
îi erau bandajate, nu avea să greşească ţinta. 

Tînăra femeie privea marea gîndindu-se la Iker şi la frica 
pe care el o încercase, mai întîi ştiindu-se osîndit să piară 
înecat, oferit drept jerfă mării, apoi cînd Fulgerul naufragiase. 

Soţul ei trăia încă. Simţea acest lucru, îl ştia. 

Sîngerosul mîrîi, dar mîngilierile lui Isis nu-l potoliră. 

___ Câinele adulmeca primejdia, uitîndu-se furios în jurul lui. 
In clipa în care ridică ochii, câpitanul se prăvăli de la 
înălțimea catargului, se izbi de bastingaj şi căzu în mare. 

— Să-i sărim în ajutor! strigă un corăbier. 

— N-are rost, îi răspunse altul, şi cei mai mulţi dintre 
tovarășii săi îi împărtăşiră părerea. N-avem cum să-l scoatem 
din apă. Şi, de vreme ce zeiţa Hathor ne ocroteşte, så uităm 
de netrebnicul ăsta. Ne împovăra cu munca şi ne plătea prost. 

— Byblos! strigă omul de la proră. Am ajuns! 

Caderea căpitanului nu fusese pricinuită nici de vreo 
stîngăcie de-a lui, nici de întîmplare. Isis zărise pumnalul 
înfipt în pieptul său, dovadă a îndemînării lui Sekari, care 
câlătorea ascuns şi veghea asupra surorii sale din Cercul 
de Aur. 

Sosirea unei corăbii de o asemenea mărime la Byblos 
deveni prilej de sărbătoare, pe care ajutorul căpitanului nu 
reuşi să o tulbure, deşi se străduia să-i lămurească pe toţi cum 
pierise căpitanul din pricina unei greşeli de care se făcea sin- 
gur vinovat şi prin care pusese în primejdie întregul echipaj. 

Mai-marele portului o întîmpină pe Isis. 

— Sînt Marea Preoteasă din Abydos şi trebuie să-i înmînez 
o scrisoare prinţului Abi-Shemu. 

— Veţi fi condusă de îndată la palatul său. 

Isis se îndreptă spre vechiul oraş înconjurat de ziduri de 
apărare. 

Intendentul palatului o primi cu respect, înştiinţînd-o că 
prinţul celebra în templul principal un ritual în cinstea lui 
Hathor şi întrebînd-o dacă n-ar vrea să i se alăture. 

Luînd ca model arhitectura epipteană, sanctuarului nu-i 
lipsea măreţia. Două rampe, una în partea de răsărit şi alta în 
cea de apus, duceau spre intrare. Unul dintre cei cinci coloşi 
sprijiniți de zidul răsăritean înfăţişa un faraon. 

Preotul o purifică pe Isis cu apă dintr-un bazin rotund. 
Apoi, tînăra femeie se prosternă înaintea altarelor încărcate 
de ofrande, străbătu curtea mărginită de capele şi păşi în sanc- 
tuarul unde trona o superbă statuie a lui Hathor purtînd pe cap 
discul soarelui. 

Un bărbat mărunt și gras, înveşmîntat într-o tunică bro- 
dată, îi dădu, călduros, bineţe. 

— Adineauri am aflat că aţi sosit, Mare Preoteasă! Aţi 
călătorit bine? 

— Minunat. 

— În fiecare dimineaţă îi mulţumesc lui Hathor pentru 
bogăţia ce-o revarsă asupra micii mele ţări. Prietenia trainică 
dintre Fenicia şi Egipt ne asigură un viitor fericit şi ne 
bucurăm că legăturile dintre noi se întăresc. Ce credeţi despre 
acest sanctuar? 

— E foarte frumos. 

— Desigur, nu se poate măsura cu templele voastre, dar 
lucrătorii de aici, sub conducerea meşterilor egipteni, şi-au 
dat toată osteneala să înalțe un locaş vrednic de Hathor. Cu 
acest prilej, faraonul mi-a dăruit o diademă din aur, 
împodobită cu semnele magice al vieţii, ale bunăstării și ale 
statorniciei. Nu uit niciodată s-o port la marile sărbători! 
Supuşilor mei le place nespus stilul egiptean. 

Prinţul şi preoteasa ieşiră pe esplanada templului. 

— Ce privelişte superbă! Zidurile de apărare, vechiul oraş, 
marea... Nu mă satur niciodată de ea. lertaţi-mi curiozitatea, 
Abydosul nu adăposteşte cele mai mari taine ale Egiptului? 

— Şi totuşi pe una dintre ele am venit s-o caut aici. 

Abi-Shemu pāru nedumerit. 

— O taină osiriană la Byblos? 

— Un sarcofag. 

— Un sarcofag, repetă prinţul, rostind apăsat fiecare silabă. 
Vă gîndiţi cumva la ce se spune, cum că el ar fi plutit pe apă 
pînă în grădina acestui palat, unde un tamarisc a crescut dea- 
supra lui în chip neobişnuit, cuprinzîndu-l cu trunchiul şi 
ferindu-l de privirile oamenilor de rînd? E doar o poveste! 

— Cu toate acestea, aţi vrea să-mi arătaţi locul? 

— Bineînţeles, dar o să fiţi dezamăgită. 

— V-am adus o scrisoare din partea unui preot din 
Heliopolis. 

Semnat de Libanez, mesajul era scris în limba feniciană. 
După un şir de formule curtenitoare, urma o poruncă precisă: 


Ucide-o pe Marea Preoteasa din Abydos, fâră să stîrneşti 
zarvă. Moartea ei să pară întîmplătoare. Prevestitorul nu-ţi 
va ataca ţara, ba chiar te va răsplăti. Iar negoţul nostru o să 
se desfăşoare iar fără greutate. 


Cuvîntul „negoţ“ stîrni în sufletul lui Abi-Shemu o 
bucurie nemăsurată. Mărfurile ce intrau pe ascuns în Egipt, 
purtate de corăbiile Libanezului, erau trimise de stăpînul din 
Byblos căruia încetarea transporturilor îi pricinuia acum mari 
pagube. Şi, de vreme ce această femeie plăpîndă era vinovată 
de toate acestea, trebuia să dispară. 

— Doriţi să vă odihniţi şi să... 

— Mi-ar plăcea să vizitez grădina. 

— Plimbaţi-vă în voia inimii. Dar pe mine treburi grabnice 
mă cheamă la palat, aşa că intendentul meu vă va conduce 
acolo. 

Cedri, pini, tamarisc, măslini... Isis cutreieră agale aleile, 
căutînd un tamarisc bătrîn, al cărui trunchi să fie îndeajuns de 
gros încît să adăpostească un sarcofag. Începuse să simtă 
lipsa lui Sekari, rămas la bordul corabiei. 

Deodată, în faţa ei apăru un grup de femei cu chipuri 
întunecate. În spate, un altul. Apoi încă două, la dreapta şi la 
stînga. Nu avea pe unde să fugă. 

Elegant îmbrăcate, fardate cu prijă, ele se numărau, cu 
siguranţă, printre doamnele de la curtea prinţului. Cu paşi 
înceţi, strîngeau laţul în jurul lui Isis. 

— Eşti o hoaţă şi pîngăreşti lucrurile sacre! grai una dintre 
ele. Crezi că poţi să arunci asupra noastră vrăji care să ne lase 
sterpe. Dar prinţul nostru veghează, iar noi o să te 
împiedicăm să mai săvîrşeşti vreun rău. 

— Greşiţi. 

— Il învinuieşti pe suveranul nostru de minciună? Eşti o 
ucigaşă, osîndită în Egipt, pentru că întrebuinţezi magia 
neagră! O să te călcăm în picioare şi o să-ţi azvîrlim leşul în 
mare. 

Furioase, femeile se apropiau din ce în ce mai mult. 

— Sînt Isis, Marea Preoteasă din Abydos şi... 

— Ţine-ţi pentru tine vorbele mincinoase! Nu avem pic de 
milă faţă de cei prefăcuţi. 

Isis nu-şi plecă ochii şi își despleti părul în semn de doliu. 
Sekari nu se înşelase: o capcană desăvîrşită, o moarte întîm- 
plătoare prin înec. În curînd, se vor năpusti asupra ei. 

— Aşteptaţi puţin! porunci o femeie frumoasă, în puterea 
vârstei, a cărei înfăţişare îndemna la respect. Parfumul delicat 
al părului nu e cel al unei femei uşoare. 

Doamnele de la curte recunoscură că avea dreptate. 

— Îndrăzneşti să o minţi pe prinţesa Byblosului şi să te 
făleşti cu un rang ce nu-i al tau? 

— Tatăl meu, faraonul Sesostris, m-a numit, cu adevărat, 
Mare Preoteasă a oraşului sfînt. 

— Şi ce cauţi aici? 

— Trebuie să duc la Abydos sarcofagul lui Osiris, ascuns 
în această grădină. Am primit încuviințarea prinţului, soţul 
vostru. 

Strigăte de mirare, murmure şi păreri rostite în şoaptă 
alungară furia femeilor. Prinţesa le făcu semn să plece. 

— Urmaţi-mă, îi porunci ea apoi lui Isis. Vreau să må 
lâmuriţi. 


39. 


Înveşmîntat cu tunica albă osiriană, Sesostris uni de patru 
ori cerul cu pămîntul, întorcîndu-se pe rînd, spre cele patru 
zări. Cu gâtul înfăşurat în eşarfa de in roşie, însemn al luminii 
lui Ra ce împrăștia negurile, faraonul închină lui Osiris noul 
templu. În temelia sanctuarului fuseseră puse vase, cupe de 
pămînt ars, şiefuitoare din gresie, tot soiul de unelte mici de 
bronz, brățări din boabe de cornalină, cărămizi de pămînt, 
farduri verzi şi negre, un cap şi un umăr de taur din diorit. 
Acoperită cu argint, pardoseala purifica paşii preoţilor. 

Suveranul lumină pentru prima dată naosul şi-l tămilie. 

— Îi dau întreaga forţă şi bucurie a soarelui, grăi el către 
Montu, stăpînul sanctuarului. 

Mesagerul său pămîntean, taurul sălbatic, păstra viu KA-ul 
din templul pe ai cărui pereţi era zugrăvită sărbătoarea 
renaşterii faraonului. Pe grinda de deasupra intrării într-o 
galerie impunătoare, Horus şi Seth întindeau regelui tulpina de 
milioane de ani, semnul vieţii mereu reînnoite şi cel al puterii. 

Statui ce-l înfăţişau pe rege bătrîn stăteau alături de altele, 
care-l înfățișau tînăr. În făptura sa simbolică se contopeau 
începutul şi sfîrşitul, robusteţea şi seninătatea. În curte se 
înălţau stîlpi osirianici, mărturie a triumfului învierii. 

O stradă micuță despărţea templul de cartierul unde aveau 
să locuiască preoţii permanenţi care vor putea să se purifice 
cu apa din lacul sacru. Unii dintre ei urmau să se îngrijească 
de încăperea sacră unde vor fi păstrate unguente, mirodenii şi 
aurul din Punt. 

Reînnodînd tradiţia osiriană la Medamud, Sesostris 
dobîndise o armă de temut împotriva Prevestitorului. Mai 
rămînea acum să se folosească de ea. 

Regele se îndreptă spre ţarcul taurului. La apropierea sa, 
animalul fu cuprins de o furie nestăvilită. 

— Domoleşte-ţi mânia, îi porunci faraonul. Suferi de orbire 
pricinuită de lipsa soarelui feminin. Dar construcţia noului 
templu îl va face să răsară iar. 

Noaptea întreagă, cîntecele şi dansurile desfâtară inima 
zeiţei de aur. Hrânită cu muzică, ea se învoi să reapară, 
risipind întunericul. 

Împăcat acum, taurul îl lasă pe faraon să intre în ţarcul 
său. În mijlocul acestuia, la umbra unui salcîm bătrîn, se afla 
o capelă micuță. Înăuntrul ei se găsea vasul pecetluit ce 
conţinea limfele lui Osiris, izvor al vieţii şi taină a înfăptuirii 
divine. 


Prinţesa Byblosului încremenise de uimire. 

— Aşadar, zise ea cînd Isis isprăvi de povestit, soţul meu a 
hotărît să vă ucidă întinzîndu-vă oapcană groaznică! Vă daţi 
seama cît de grele sînt aceste învinuiri? 

— Fără ajutorul vostru, doamnele de la curte m-ar fi 
omorît. Vă mai trebuie vreo dovadă în plus? 

Peste măsură de istovită, prinţesa îşi ridică ochii spre cer. 

— Țara voastră ar trăda Egiptul? întrebă văduva. 

— Cîştigurile de pe urma negoţului sînt cele care contează 
cel mai mult, iar prinţul caută să înmulțească legăturile de 
negoţ, uneori trecînd peste cuvîntul dat. 

— Alte griji vă frământă, prinţesă. 

— Fiul meu e bolnav. Vindecaţi-l şi am să vă dezvălui locul 
unde se află sarcofagul. 

Pradă unei fierbinţeli puternice, copilul biiguia cuvinte 
fără şir. 

Isis aşeză şaptezeci şi şapte de făclii în jurul lui, ca să 
atragă duhurile bune în stare să alunge forţele distrugătoare. 

Cînd tînăra femeie îi puse degetul arătător pe buze, micul 
suferind se linişti şi îi zîmbi. 

— Râul dispare, durerea slăbeşte şi îţi recapeţi puterile. 

Una cîte una, făcliile se stinseră, iar obrajii copilului se 
îmbujorară. 

— Un tamarisc proteja sarcofagul, îi destăinui regina. 
Prințul a primit un mesaj prin care era sfătuit să scoată sar- 
cofapul de acolo şi să-l ascundă într-o coloană din sala lui de 
primire. Plecaţi, Isis. Altminteri, veţi muri. 

— Prevestitorul a devenit stăpînul ținutului vostru? 

Prinţesa păli. 

— De unde... de unde ştiţi? 

— Duceţi-mă la palat. 

— Isis, ar fi o nebunie! 

— Nu doriţi să salvaţi Byblosul? 


Planurile prinţului cereau şiretenie şi dibăcie. Fără să-şi 
atragă nemulţumirea Egiptului, strîngea pe ascuns câştiguri 
mari, înlesnind negoţul Libanezului. Credinţa propovăduită 
de Prevestitor nu-l interesa cîtuşi de puţin, dar cîteodată 
n-avea încotro şi trebuia să-şi calce pe inimă. 

Prințului îi plăcea mult sala de primire, împodobită cu 
minunate picturi înfăţişînd cîmpia feniciană. Se aşeză într-un 
jilt, cu spatele la fereastra deschisă către mare. Cînd apele se 
dezlănţuiau, crestele valurilor ajungeau pînă aici, sus. 
Prințului i se părea atunci că stăpîneşte întreaga natură, 
ferindu-se în acelaşi timp de furia ei. 

Soţia sa intră în încăpere. 

— Ce vrei? 

— Să cunoşti o tămăduitoare care l-a vindecat pe fiul nos- 
tru. O adevărată minune! Fierbinţeala i-a dat pace băiatului, 
care acum poate să mănînce și a început chiar să se joace. 

— Am s-o răsplătesc! 

~ Îi vei da orice ti-ar cere? 

— Ai cuvîntul lui Abi-Shemu. 

Prinţesa îi aruncă soţului ei o privire batjocoritoare. 

— Păzeşte-te de zeiţa Hathor, care-i pedepseşte pe cei care 
jură strîmb. 

— Pui la îndoială fagăduielile mele? 

— Nu şi de astă dată, dragul meu! Nimeni nu-şi poate 
îngădui så se joace cu viaţa propriului copil. Iat-o deci pe 
tămăduitoarea noastră. 

Prinţesa o aduse în faţa soţului ei pe Isis. 

Mîhnit, Abi-Shemu se ridică. 

— Marea Preoteasă, dar... 

— Trebuia să fiu moartă, nu-i aşa, victimă a unei întîmplări 
nefericite. Potrivit unuia dintre înţelepţii noştri, cu minciuna 
nu ajungi niciodată la liman. Vă închipuiţi ce-ar fi făcut 
faraonul Sesostris cînd ar fi primit vestea că fiica sa a 
dispărut? 

Prinţul îşi lăsă ochii în pămînt. 

— Ce doriţi? 

— Sarcofagul. 

— A fost distrus! 

— Mulțumită soţiei voastre, cunosc adevărul. 

Isis atinse pe rînd coloanele sălii şi se opri lîngă cea de-a 
şaptea. 

— 'Ţineţi-vă fagăduiala, printe. 

— Doar n-am să dârîm acum coloana pentru a vă dovedi că 
nu se află în ea ceea ce câutaţi! 

— Hathor, protectoarea Byblosului, poate să se preschimbe 
în Sekhmet. La cruzimea leoaicei se adaugă şi veninul cobrei. 
Să-ţi trădezi cuvîntul dat ar fi-o greşeală de neiertat. 

Degetele lui Abi-Shemu se încleştară pe mînerul pum- 
nalului său. Oare cea mai potrivită cale de a scăpa din 
încurcătură nu era s-o ucidă pe tînăra preoteasă? 

Căţărat pe pervazul ferestrei, Sekari nu-l slăbea din ochi 
pe prinţul Byblosului. Lăsînd supraveghearea corabiei în 
seama lui Vînt-de-Miazânoapte şi a Sîngerosului, socotiți 
paznici de temut, Sekari dăduse de urma lui Isis. 

Pumnalul ieşea încet din teacă. 

Sekari se pregătea să sară şi să-l împiedice pe Abi-Shemu 
să-şi ducă gestul pînă la capăt. 

Dar prinţesa începu să-l dojenească pe soţul ei. 

— Marea Preoteasă din Abydos ne-a salvat copilul. Nu-i 
mânia nici pe zei, nici pe faraon şi arată-ţi recunoştinţa. 

Pricepînd unde l-ar fi dus o asemenea faptă pripită, prinţul 
hotărî să-i împlinească lui Isis dorinţa şi chemă un dulgher 
care desprinse binişor sarcofagul dinăuntrul coloanei. Cioplit 
din lemn de salcîm, care nu putrezea, sarcofagul era 
împodobit cu doi ochi ce-i îngăduiau să vadă nevăzutul. 

Cînd Isis părăsi sala în tovărăşia prinţesei, Sekari îşi 
încetă pînda şi se întoarse pe corabie înotînd. 

— Faraonul să nu-l pedepsească prea aspru pe Abi-Shemu, 
imploră prinţesa. Soţul meu ţine aşa de mult la bunăstarea 
oraşului său, încît uneori se poartă nechibzuit. 

— Să-i alunge pe credincioşii Prevestitorului. Altfel, ei îl 
vor înlătura şi vor duce Byblosul de rîpă. 

— Voi şti să-l înduplec, Isis. 


Măgarul şi cîinele sărbătoriră zgomotos întoarcerea 
tinerei femei, şi Sîngerosul nu uită să se ridice şi să-şi pună 
labele din faţă pe umerii lui Isis. 

Înfaşurat cu grijă în ţesături groase şi legat zdravăn cu 
frînghii înăuntrul cabinei, preţiosul sarcofag era la adăpost de 
orice stricăciune. 

— Doar o mică piedică ne mai stă în cale, zise Sekari. Din 
pricina dispariţiei căpitanului, oamenii cred că această cora- 
bie e blestemată şi nu vom putea strînge un echipaj. 

— Hathor îi va ţine locul şi ne va călăuzi. Tu înalţă pînza 
cea mare, iar eu mă îngrijesc de cîrma. 

Isis rosti formulele care asigurau o călătorie liniştită, sub 
protecţia stăpînei stelelor. 

Un vînt puternic se stîrni, iar corabia pârâsi portul 
Byblosului, îndreptîndu-se iute spre Egipt. 


Vînt-de-Miazânoapte şi Sîngerosul dormiră tot timpul cît 
tinu călătoria de întoarcere, încă şi mai scurtă decît cea înspre 
Byblos. Îndată ce corabia acostă în portul Heliopolisului, Isis 
aduse zeiţei Hathor o ofrandă alcătuită din flori şi vin. 

— Nu pierdeţi din ochi sarcofagul, le ceru ea lui Sekari şi 
celor doi tovarăşi de drum ai lor. 

— N-ar fi mai bine să te însoțesc la templu? 

— Nu mă paşte nici o primejdie, îi răspunse ea. 

În pragul sanctuarului, înlocuitorul Marelui Preot, cu 
chipul răvăşit, îndrugă anevoie cîteva cuvinte de bun venit. 

— V-aţi... v-aţi întors? 

— Doar nu crezi că sînt o arătare! 

— Călătoria voastră... 

— N-am întâmpinat greutăţi însemnate. 

— Dar s-a încheiat atît de repede, atît de... 

— Suverana stelelor a micşorat timpul. Cum se simte 
Marele Preot? 

— Vai, nu prea bine! Ne temem că sfîrşitul îi e aproape. Aţi 
găsit... sarcofagul? 

Prinţul Byblosului mi l-a dat, şi acum e păzit straşnic. 

— Minunat, minunat! Vreţi să vă trageţi puţin sufletul, să... 

— Nu am timp să zăbovesc. Înapoiaţi-mi coşul misterelor, 
în care se află relicvele osiriene şi pe care vi l-am încredinţat. 

Înlocuitorul Marelui Preot fu cît pe ce să izbucnească în 
hohote de plîns. 

— S-a petrecut ceva groaznic, înspăimîntător! O asemenea 
nenorocire n-ar fi trebuit să aibă loc niciodată, mai ales aici, 
la Heliopolis! 

— Lămuriţi-mă! 

— Nici nu ştiu cum să vă spun, eu... 

— Încercaţi. 

— Coşul a fost furat, mărturisi bărbatul cu glas înăbuşit. 

— Aţi căutat peste tot? 

— Zadarnic! 

Eu am altă părere, grăi o voce puternică, înlemnindu-l pe 
înlocuitor. 

După Isis, apărea încă o nălucă. 

— Mare Preot... Dar eraţi pe moarte! 

— Aşa trebuia să-şi închipuie apropiații mei, ca să-l pot da 
în vileag pe aliatul Prevestitorului strecurat printre noi. 
Aveam nevoie de o dovadă, iar tu mi-ai oferit-o furînd coşul 
misterelor... 

— Vă înşelaţi, eu... 

— N-are rost să tăgăduieşti. 

Gărzile care asigurau paza templului îl înconjurară pe 
învinuit. 

Atunci acesta hotărî să dea totul pe faţă. 

— Ei bine, da, sînt în slujba viitorului stăpîn al Egiptului, 
al celui care vă va dărîma templele şi va răspîndi pretutindeni 
noua credinţă! Sînteţi deja înfrînţi, căci Osiris nu va învia. 
Omul căruia i-am dat coşul misterelor l-a ars. 

— Iată-l aici, zise Marele Preot, înmînînd coşul Marii 
Preotese din Abydos. Complicele tău a fost arestat înainte de 

a săvîrşi nelegiuirea pusă la cale. Vă faceţi amîndoi vinovaţi 
de înaltă trădare, aşa că veţi fi osîndiţi la moarte. Şi cum el a 
mărturisit lesne totul, ştim acum că Prevestitorul nu mai are 
nici o iscoadă la Heliopolis. 

Căutarea lui Isis luase sfîrşit. 

În coşul misterelor odihneau toate mădularele trupului lui 
Osiris, pe care tînăra femeie va încerca să-l întregească la 
Abydos, fără să fie sigură ca va reuşi. 

Iker o aştepta. 

Jar dragostea ei pentru el sporea necontenit, 


MISTERELE LUNII KHOI/AK 


Luna khoiak 
Prima zi (20 octombrie) 
Abydos 


La sfîrşitul ritualului de dimineaţă, Pleşuvul şi Nephtys 
intrară în Casa Vieţii. Preotul rosti formulele pentru păstrarea 
nevătămată a mumiei, iar preoteasa o înzestră cu energie. 
Lipsa oricărui semn de putrezire dovedea că Iker continua să 
trăiască într-o lume de mijloc, între întuneric şi renaştere. 

Pe la prînz, preoţii fură luaţi din nou la întrebări. 

Veni şi rîndul lui Asher. 

— Potrivit rapoartelor mai-marilor tâi, grái Pleşuvul, ştii 
să făureşti vase de piatră, să meştereşti cupe pentru ritualuri 
şi să cureţi obiectele din templu cu multă grijă. 

— Cuvintele acestea mă onorează. Încerc doar să fiu de 
folos. 

— Ce-ţi doreşti tu, Asher? 

— Sa-mi întemeiez o familie şi să lucrez vreme îndelun- 
gată la Abydos. 

— N-ai vrea să devii preot permanent? 

— Oh! Un simplu vis! 

— Şi dacă s-ar împlini? 

— Păi Egiptul nu e ţara minunilor? Nu îndrăznesc să mă 
gîndesc la aşa ceva, dar mi-aş părăsi bucuros îndeletnicirile 
lumești ca să-l slujesc pe Osiris. 

— Asprimea Legii noastre nu te înspăimîntă? 

— Dimpotrivă, îmi întăreşte credinţa! Abydosul trebuie să 
rămînă temelia spiritualităţii egiptene. 

— Răspunde-mi limpede: ai observat fapte neobişnuite sau 
purtări îndoielnice? 

Prevestitorul căzu pe gînduri. 

— Am simţit o armonie care uneşte lumea de dincolo cu 
cea de aici. Pe pămîntul sfînt al Zeului, fiecare clipă a vieţii 
noastre capătă un rost. Preoţii permanenţi şi cei temporari îşi 
îndeplinesc sarcinile la timpul cuvenit şi după puterile lor. 
Spiritul lui Osiris ne înalţă mai presus de noi înşine. 

Prevestitorul nu învinui pe nimeni şi nici nu dădu de 
înţeles că ar avea vreo bănuială. După vorbele sale, s-ar fi zis 
că Abydosul era un paradis. 


Nephtys mînca fără poftă. 

— Nu ţi-e foame? se miră Prevestitorul. 

— Sîntem în prima zi a lunii khoiak, luna celebrării mis- 
terelor de care atîrnă supraviețuirea Celor Două Regate. 

— Şi eşti neliniştită? 

— Desfăşurarea ritualului învierii lui Osiris rămîne o 
treaba primejdioasă şi o aşteptăm cu nerăbdare pe Marea 
Preoteasă. Fără ea nu putem începe ritualul. 

— De ce nu vă puteţi lipsi de prezenţa ei? 

— Pentru că ea cunoaşte Marele Secret. 

— Să încredinţezi o asemenea taină unei femei nu e o 
dovadă de nesăbuinţă? 

Dezmeticindu-se dintr-odată, Nephtys uită de farmecul 
lui Asher. Izbutind să se stăpînească, se purtă mai departe ca 
o tînără îndrăgostită. 

— O nesăbuinţă... Poate că ai dreptate. 

— Egiptul se înşală şi îşi pierde tăria pentru că îngăduie 
femeilor să aibă atîta putere. 

— In faţa Pleşuvului, totuşi atît de sever, ai vorbit cu totul 
altfel! 

— Şi tu de ce n-ai spus nimic? 

— Mi se părea că eşti pe cale să dobîndeşti o slujbă mai 
bună! 

— Am spus că vreau să-mi întemeiez o familie. Te 
învoieşti să-mi fii soţie? 

Prevestitorul strînse cu blîndeţe mîinile lui Nephtys între 
palmele sale. 

— E o hotărâre însemnată, murmură ea. Sînt atît de tînără 
şi... 

— Supune-mi-te şi te voi face fericită. O femeie trebuie să 
îi dea ascultare bărbatului ei şi să-i împlinească cele mai 
mărunte dorinţe. 

— Dar... îndatoririle mele de preoteasă? 

— Nişte biete amagiri! Tot ceea ce e legat de spirit se află 
mai presus de înţelegerea femeii. Iar tu eşti îndeajuns de 
isteaţă ca să pricepi lucrul acesta. Şi vei recunoaşte că un 
bărbat nu se poate mulţumi cu o singură femeie. Natura 
îngrădeşte pornirile femeilor, dar nu şi pe ale bărbaţilor. Să 
respectăm, aşadar, legea divină care îl aşază pe bărbat înain- 
tea femeii. 

Ascultătoare, tînăra preoteasă nu îndrăzni să-l privească 
în ochi pe Prevestitor. 

— Vorbele acestea sînt atît de noi, atît de neaşteptate... 

Prevestitorul o cuprinse în braţe. 

— Curînd, unirea noastră va fi pecetluită. Vom împărţi 
acelaşi pat şi vei deveni prima mea soţie, mama fiilor mei. Şi 
nici nu-ţi închipui ce viitor luminos te aşteaptă. 


Comandantul forţelor de pază umbla încoace şi-n colo pe 
cheiul Abydosului. În ciuda pregătirii sale de soldat, cunoştea 
importanţa lunii khoiak. Şi, fără Marea Preoteasă, ce putere 
aveau ritualurile? 

— Se apropie o corabie! îl preveni santinela. 

Îndată, toţi soldaţii se înşirară pe chei. 

La vederea uriaşului Care stătea la proră, neliniştile 
comandantului se risipiră. Întoarcerea faraonului îi facea pe 
toţi să respire uşuraţi. 

Ducînd cu el vasul pecetluit, Sesostris se îndreptă cu paşi 
mari spre Casa Vieţii, supravegheată zi şi noapte. Aici îl 
întîmpinară Pleşuvul şi Nephtys. 

— lată izvorul energiei osiriene, rosti el. Aşezaţi-l la 
capătiiul lui Iker. 

Apoi regele porunci ca straja să fie triplată. Arcaşii 
stăteau de veghe pînă şi pe acoperişul Casei Vieţii, preschim- 
bată astfel într-o fortăreață de nepătruns. Şi fiecare soldat 
primi cîte un cuţit din obsidian, încărcat de magie. 

— Regele s-a întors! strigă Bina. 

— Carevasăzică, sufletul lui a călătorit dincolo de viaţă şi 
s-a reîntors în trup, se miră Prevestitorul. Sesostris a celebrat 
la Medamud sărbătoarea înnoirii. A dobîndit o nouă putere şi 
vrea ca Abydosul să tragă foloase din ea. 

— A devenit o ameninţare pentru noi? 

— Nici n-a încetat vreodată să fie! Trebuie să aflăm ce 
plănuieşte. 

— Stăpîne... iar aţi luat masa împreună cu Nephtys. 

Prevestitorul mîngiie pletele Binei. 

— E o femeie tînără, supusă şi înţelegătoare. O să se plece 
în faţa adevăratei credinţe. 

— O să vă căsătoriţi cu ea? 

— Amîndouă o să-mi daţi ascultare şi o să mă slujiţi, după 
cum cere legea divină. N-are rost să mai vorbim despre asta, 
frumoasa mea! 

Îngrozit, Bega năvăli în odaia Prevestitorului. 

— Faraonul tocmai a sosit, purtînd vasul pecetluit! Şi încă 
o corabie acostează, cea a lui Isis! 


În cele patru colţuri ale Casei Vieţii, Pleşuvul aşeză patru 
capete de lei ce scuipau foc, patru uraeus, patru babuini şi 
patru cărbuni aprinşi. În felul acesta, nici o forţă distrugătoare 
nu putea pătrunde înăuntrul clădirii cu pereţi din piatră, în 
care se intra printr-o poartă uriaşă din calcar alb. 

Tavanul curţii principale era bolta cerească a zeiţei Nut, 
podeaua acoperită de nisip aparţinea zeului Pămîntului, Geb. 
În mijloc, o capelă adăpostea barca lui Osiris, în care se odih- 
nea trupul lui Iker. 

În sfîrşit, Isis îl revedea! 

Neputîndu-şi înghiţi lacrimile, se învinui singură pentru 
această slăbiciune şi se puse îndată pe treabă, în prezenţa 
faraonului, a Pleşuvului şi a lui Nephtys. Pe Iker nu-l ajutau 
jelaniile, ci numai reuşita ritualului care să-l aducă la lumină. 

Pentru ca Iker să învieze, trebuia ca moartea lui să treacă 
în trupul lui Osiris, învingătorul beznei, cel care se reînnoia 
neîncetat. Doar el putea să şteargă orice formă de moarte şi 
să o preschimbe în viaţă. 

De aceea, era nevoie să se creeze trei Osiris şi să se 
respecte pas cu pas un ritual ce nu îngăduia nici o greşeală. 

Iar preoţii nu aveau la dispoziţie decît cele treizeci de zile 
ale lunii khoiak. 

Isis făuri trupul de piatră al lui Osiris, aşezînd laolaltă 
relicvele culese în timpul căutării sale: capul, ochii, urechile, 
ceafa şi maxilarele, şira spinării, pieptul, inima, braţele, 
încheieturile mîlinilor, degetele, falusul, gambele, coapsele şi 
tălpile. Sceptrul din Heliopolis asigura unirea părţilor acestui 
trup al învierii, iar sceptrul de aur de pe colina lui Thot le 
înzestra cu o putere mai presus de fire. 

Regele destupă vasul pecetluit ce conţinea limfele zeului, 
mister al operei alchimice şi izvor al vieţii. Asemenea valului 
inundaţiei, limfele legară trainic între ele mădularele sta- 
tuetei, din care se răspîndi parfumul Puntului. 

Isis atinse mumia cu piatra venerabilă luată de pe insula 
lui Soped, ca să însufleţească ceea ce părea lipsit de viaţă și 
să facă să bată inima minerală. Apoi o unse cu trei straturi de 
unguent, o înfăşură în patru pînze, ce simbolizau cele patru 
forme ale luminii dezvăluite în timpul deschiderii ferestrei 
cerului, şi în pielea de berbec adusă de la Teba. 

— Numele tău e Viaţă, grăi regele. Mama noastră, zeiţa 
Cer, te va zămisli din nou şi-ţi va dezvălui natura ta secretă, 
transmiţînd-o fiului tău, Osiris-Iker. 

Sesostris îl aşeză pe primul Osiris, alcătuit din metale şi 
minerale, în burta vacii cereşti, din lemn aurit, pe care erau 
pictate stelele şi constelaţiile, adevărata obiîrşie a celor vii. În 
acest atanor urma să se săvîrşească o înviere pe care ochii 
oamenilor nu o vedeau. 

— Din Ra, lumina zămislitoare, rosti faraonul, se naşte pia- 
tra metalică. Prin ea, opera ascunsă se împlineşte. Alcătuită 
din metale şi pietre preţioase, ea îl preschimbă pe Osiris în 
arbore de aur. Sora mea, Isis, continuă-ţi munca alchimică. 

Pe un cadru de lemn, Isis întinse o pînză de in. În mijlocul 
ei desenă silueta lui Osiris, apoi o modelă din mîl umed şi 
roditor, seminţe de orz şi de grîu, mirodenii şi praf de pietre 
preţioase. 

— Tu te afli printre noi, moartea nu te atinge. Fie ca orzul 
să devină aur, iar renaşterea ta să ia înfăţişarea tulpinilor 

înverzite ce vor creşte din trupul tău luminos. Tu reprezinţi 
zeii şi zeițele, tu eşti valul aducător de rod, tu eşti ţara 
întreagă, tu eşti viaţa. 

Cel de-al doilea Osiris prinse a se contura. Strîns legat de 
primul, al doilea proces de înviere începea. 

Al treilea ar fi trebuit să fie mumia zeului care se odihnea 
în locaşul său de veci din Abydos şi care înviase la ora nouă 
din noapte, în ultima zi a lunii khoiak din anul trecut. 
Nemurirea trecea astfel din zeu în zeu. 

Pîngărind mormîntul şi distrugînd mumia lui Osiris, 
Prevestitorul socotea că va împiedica orice renaştere. 

De data aceasta, Fiul regal şi Prieten unic va sluji drept 
suport pentru ritual. Dar se va dovedi el un material îndeajuns 
de rezistent pentru a îndura o asemenea încercare? 

Văduva îşi privi îndelung soţul. 

— Fii cel de-al treilea Osiris, îl imploră ea, şi împlineşte 
ultima înviere. 

Nu mai rămăseseră decît douăzeci şi nouă de zile. 


Luna khoiak 
A doua zi (21 octombrie) 
Abydos 


— Numărul gărzilor a fost întreit, spuse Bega, şi fiecare 
soldat este înzestrat, pe lîngă armele obişnuite, cu un cuţit din 
obsidian în stare să străpungă învelişul protector al duhurilor. 
Isis, Nephtys şi Pleşuvul n-au mai părăsit Casa Vieţii. 

— Ai vorbit şi cu alţi preoţi permanenţi? întrebă 
Prevestitorul. 

— Toţi sînt de aceeaşi părere: ritualurile învierii au început. 

— Cu ce suport? 

— Iker, răspunse Bina, cu privirea rătăcită. 

Prevestitorul o prinse de umeri. 

— Iker e mort, frumoasa mea. Am nimicit mumia lui Osiris 
şi vasul ce conţinea izvorul vieţii. Abydosul a rămas precum 
o cochilie goală, ritualurile nu mai au nici o putere. 

— Iker călătoreşte între viaţă şi moarte, continuă ea. Ochii 
săi rămîn deschişi. Isis şi regele încearcă să-l readucă la 
lumină. 

— Trebuie să-i împiedicăm! se răsti Bega. 

— Porunceşte-i lui Shab să cerceteze paza. Dacă există 
vreun mijloc de a pătrunde în Casa Vieţii, el are să-l 
descopere. 


Bucuros că-şi mai dezmorţeşte picioarele, Strîmbu” îşi luă 
toate măsurile de prevedere ca să nu atragă atenţia gărzilor. 
Parcă înşelîndu-i speranţele, noaptea nu-l ajută cîtuşi de 
puţin, căci sute de lămpi luminau clădirea şi împrejurimile. 
Schimbaţi des, arcaşii nu sufereau nici de oboseală, nici de 
lipsa somnului şi atenţia nu le slăbea nici o clipă. 

Shab îl înştiinţă pe Prevestitor că apărarea Casei Vieţii nu 
avea nici un punct slab. 

— Prevestitorul o linişti pe Bina, care căzuse pradă unor 
spasme cumplite. De cînd înţelesese ce se petrece cu Iker, 
femeia nu se oprea din tremurat. 

— Mă tem de puterile faraonului şi ale blestematei ăsteia 
de Mare Preoteasă, mărturisi Bega. Trebuie să părăsiţi 
Abydosul, stăpîne. Mai devreme sau mai tîrziu vor afla cine 
sînteţi cu adevărat. 

— Ai luat parte la ritualul marilor mistere. Ce anume face 
regele? 

— Se foloseşte de Osirisul din anul trecut a cărui energie a 
secătuit, modelează unul nou şi săvîrşeşte o triplă reînviere, 
minerală, metalică şi vegetală. Dar nu se poate lipsi de lim- 
fele din vasul pecetluit. Iar din arhivele Casei Vieţii, învaţă ce 
mijloace trebuie să folosească. 

— Aşadar, din victimă, Iker a devenit suport osirian, 
încheie Prevestitorul, nedumerit. Doar un singur om îmi va 
spune întocmai ceea ce vreau să ştiu: Nephtys. De îndată ce 
iese din Casa Vieţii, dă-mi de ştire. 


Isis şi Nephtys depuseră în jurul lui Iker cele patru vase 
care alcătuiau sufletul reîntregit. În primul vas, cu cap de 
Şoim, aşezat înspre apus, se aflau intestinele, venele şi 
canalele de energie ale lui Osiris, în cel dinspre răsărit, cu cap 
de şacal, stomacul şi splina, în cel dinspre miazăzi, cu cap de 
om, ficatul, iar în cel dinspre miazănoapte, cu cap de babuin, 
plămînii. 

Adunați laolaltă, cei patru fii ai lui Horus, urmaşul lui 
Osiris, întăreau KA-ul şi inima tatălui lor. 

Cele două surori ridicară capacele şi rostiră formulele de 
venerație către şoim, şacal, om şi babuin. Noi organe, ce de- 
abia începură să crească, trezeau la viaţă mumia lui Iker. 

În acea clipă, cei trei Osiris, cel mineral şi metalic, cel 
vegetal şi cel omenesc depindeau unul de altul. De-acum 
înainte, deveniți de nedespărţit, aveau să învieze sau să piară 
împreună. 

Doar faraonul şi Pleşuvul părăsiră Casa Vieţii la căderea 
nopţii. Pleşuvul adună preotesele şi preoţii permanenţi şi îi 
înştiinţă că începuse celebrarea marilor mistere din luna 
Khoiak. 

— Dar vasul pecetluit nu dispăruse? se miră Bega. 

— Faraonul l-a găsit pe cel din templul de la Medamud. Nu 
ne lipseşte nimic pentru a-l vedea pe Osiris renăscînd. 


Luna khoiak 
A treia zi (22 octombrie) 
Abydos 


Cele şapte preotese ale zeiţei Hathor aleseseră cele mai 
frumoase curmale. Aşezară o parte dintre ele pe o tavă de 
argint, iar din restul stoarseră sucul care avea să dea o licoare 
ce simboliza limfele înnoitoare ale lui Osiris. 

Cînd isprăviră, încredinţară fructele şi alcoolul faraonului. 
După încheierea ritualului celebrat în templul său de milioane 
de ani, Sesostris se întoarse în Casa Vieţii şi înfăţişă ofranda 
celor trei Osiris. 

— lată incamarea focului binefăcător. Fie ca ea să vă ajute 
să renaşteţi odată cu noul an, în inima misterelor. 

— Aici se înfăptuieşte munca tainică, ascunsă pe vecie, 
adâugă Isis. În trupul tău de lumină, Osiris, soarele va răsări. 

Prima hrană solidă şi lichidă a celor trei Osiris era asigu- 
rată. Pleşuvul trebuia acum să pregătească procesiunea boilor 
graşi şi tăierea lor, ce urmau să aibă loc în cea de-a şasea zi a 
lunii khoiak. 

Doar Isis va rămîne lîngă Iker. 

— Un preot temporar mă pune pe gînduri, îi destâinui 
Nephtys Pleşuvului. M-am simţit atrasă de el, recunosc, şi 
chiar m-a cerut de nevastă. E un meşter priceput, prețuit de 
toți, şi chiar ar putea fi primit în rîndul preoţilor permanenţi. 

— Despre cine e vorba? 

— Despre Asher, bărbatul acela înalt şi atît de cuceritor. 
Cu o voce blîndă, binevoitoare, mi-a spus despre femei nişte 
lucruri cumplite. Nici una nu i se pare vrednică de a fi 
preoteasă şi crede că bărbaţii sînt mai presus de ele. M-am 
prefăcut că-i împărtăşesc părerea. 

— Glumea sau vorbea serios? 

— N-aş zice că glumea, dar vreau neapărat să mă lămuresc. 

— Ai mare grijă! Dacă e un credincios de-al Prevestitoru- 
lui, te pîndește primejdia. 

— Dacă e precum spuneţi, atunci mă va duce la stăpînul lui. 

— De ce ar face asta? 

— Pentru că pot să-i dezvâlui secretele din Casa Vieţii. 

— Cineva trebuie să vegheze asupra ta. 

— Dar să rămînă bine ascuns! Altminteri, Asher îşi va 
pierde încrederea în mine şi voi da greş. 

— Îţi dai seama ce ai putea păți? 

— Înlăturarea răului din Abydos nu suferă amînare. Şi iată 
că avem, în sfîrşit, prilejul să reuşim. 

— Există încă o cale, mai puţin primejdioasă, fu de părere 
Pleşuvul. Să cercetăm cu luare-aminte felul în care acest 
Asher a reuşit să intre în Abydos. Aşteaptă să-ţi dau un semn 
înainte de a te întîlni cu el. 

Nephtys se gîndea la suferinţele şi la curajul surorii sale, 
Isis. Şi hotărî să lupte, chiar cu preţul vieţii sale, pentru 
îndepărtarea amenințării ce plutea deasupra locaşului reîn- 
vierii. 


Luna khoiak 
A patra zi (23 octombrie) 
Memphis 


La vederea chipului întunecat al vizirului Sobek, gene- 
talul Nesmontu presimţi o nenorocire. 
— Încă un atac al oamenilor Prevestitorului? 

— Nu, tribunalul şi-a încheiat judecata. 

— Nu-mi spune că... 

— Sehotep a fost osîndit la moarte. 

— Dar n-a ucis pe nimeni! 

— Potrivit tribunalului, gîndul atîrnă tot atît de greu ca 
fapta. Şi dat fiind că aparţine Casei Regelui, lucrul e cu atît 
mai grav. 

— Să ne împotrivim acestei hotărîri. 

— Zadarnic, Nesmontu. În vremurile tulburi prin care tre- 
cem, judecătorii nu trebuie să arate nici un fel de îngăduinţă. 
Nici chiar faraonul nu mai poate face nimic pentru Sehotep. 

— Un membru al Cercului de Aur din Abydos osîndit la 
moarte pe nedrept! 

Descumpânit, bătrînul soldat crezu, preţ de o clipă, că 
Prevestitorul va birui. Dar sufletul său de războinic ieşi iute 
la iveală, îndemnîndu-l să-şi adune oamenii, să atace 
închisoarea şi să-şi elibereze fratele. 

— Nu te purta ca un smintit, îl povăţui Sobek. Unde te-ar 
duce o asemenea faptă? Dintr-o zi în alta, luptătorii din umbră 
pot porni bătălia. Iar tu trebuie să conduci trupele noastre. 
Supravieţuirea Memphisului atîrnă de tine. 

Nesmontu se mai domoli. Păzitorul facuse bine că-i 
amintise de îndatoririle lui. 

— Rămili ascuns aici. Altminteri, căpetenia vrăjmaşilor va 
pricepe că încercăm să-i întindem o capcană. Soldaţii vor 
păzi această casă după moartea stăpînului ei. 

— Glasul lui Sobek tremura. Dar nici el, nici generalul nu 
erau oameni care să-şi arate deznădejdea. 


Dormind doar două ore pe noapte, Sobek continua să 
cerceteze dosarele şi rapoartele gărzilor, sperînd să găsească 
ceva care să amîne moartea lui Sehotep. 

Atenţia îi fu atrasă de un desen ce înfâţişa un bărbat care 
semăna întru cîtva cu Gergu, responsabilul principal al ham- 
barelor. Potrivit raportului întocmit de un ofiţer, Gergu pârea 
să fi avut legături, mai mult sau mai puţin strînse, cu 
dansatoarea Olivia. Ofiţerul scotocise pe ascuns şi o casă al 
cărei stăpîn era un oarecare Bel-Tran şi dăduse peste o 
mulţime de mărfuri furate şi dosite acolo. 

Pazitorul îşi aminti că Iker îi ceruse cîndva să facă unele 
cercetări în privinţa acestui Gergu, dar căutările nu scoaseră 
la iveală nimic necurat. 

Dar iată că Sobek găsi încă un dosar ce cuprindea numele 
aceluiaşi Gergu. 

Şi, de data aceasta, nu mai era vorba de simple bănuieli, 
ci de o plîngere în toată legea. Cel care se îngrijea de ham- 
barele din satul Colina Înflorită îl învinuia pe Gergu că-l 
lovise, îl ameninţase şi că trăgea foloase necuvenite de pe 
urma slujbei lui. O mulţime de slujbaşi se purtau astfel şi era 
de datoria vizirului să-i pedepsească fără milă. Dacă faptele 
se adevereau, tîlharul de Gergu va ajunge direct în temniţă. 

Dar înainte de a-l aresta, n-ar fi fost mai bine să-l 
urmărească şi să afle dacă nu cumva avea legături cu 
luptătorii din umbră? 


Luna khoiak 
A cincea zi (24 octombrie) 
Memphis 


— Te pui chezaş pentru puterea acestui leac? întreba doc- 
torul Gua. 

— Da, în numele lui Imhotep vindecătorul! răspunse far- 
macistul Renseneb. 

— N-o să aibă urmări vătămătoare? 

— Am verificat pe mine însumi acest amestec delicat din 
esențe de lotus, mac şi alte zece flori rare. Bolnava nu va 
simţi nici o durere şi nici o tulburare cînd se va trezi. Vă dau 
un singur sfat: vorbiţi cu glas apăsat şi domol, puneţi puţine 
întrebări şi nu vă pierdeţi răbdarea. 

Gua luă săculeţul cu hapuri şi se duse acasă la Medes, 
unde nevasta Secretarului Casei Regelui îl primi cu mare 
bucurie. 

— În sfîrşit, doctore, aţi venit! Cu toate leacurile pe care mi 
le-aţi dat, nu mă pot opri din plîns. Viaţa mea a devenit un 
chin! 

— V-am prevenit că trebuie să încercăm şi altceva. 

— Sînt gata! 

— Aş putea vorbi cu soţul vostru? 


MARELE SECRET 315 


— Din pricina împrejurărilor de acum, o să se întoarcă tîrziu. 
Vă daţi seama? Fără faraon, fără vizir, fără marele general, 
Memphisul merge spre pierzanie. 

— Să ne îngrijim mai bine de sănătatea voastră. 

— O, da, doctore, da! 

— Înghiţiţi aceste patru hapuri. 

Nevasta lui Medes se grăbi să se supună. Gua îi cercetă 
pulsul. 

— În curând o så vă cuprindă o pace binefăcătoare. Nu vă 
împotriviţi nevoii de a dormi. Eu am să rămîn aici. 

Amestecul lui Renseneb nu întârzie să-şi arate puterea. 

Doctorul îi dădu femeii încă două hapuri. 

Liniştită pe de-a-ntregul, boinava se adînci în somn. 

— Sint doctorul Gua. Mă auziţi? 

— Vă aud, răspunse o voce răguşită. 

— Am să vă scap de suferinţa care vă apasă. Vă învoiţi 
să-mi spuneţi adevărul, tot adevărul? 

— Mă... mă învoiesc. 

— Adevărul vă va tâmădui. Înţelegeţi? 

— Da... Înţeleg. 

— Sînteţi soţia lui Medes, Secretarul Casei Regelui? 

— Sînt. 

— Locuiţi la Memphis? 

— Da, locuiesc. 

— Sînteţi fericită? 

— Da... Nu... Da... Nu, nu! 

— Medes v-a lovit vreodată? 

— Niciodată! Uneori, da... 

— Îi iubiţi? 

-Îi iubesc, e un soţ minunat, atît de minunat! 

— Deci vă supuneți lui? 

— Întotdeauna! 

— V-a poruncit să faceți vreun lucru din pricina căruia vă 
căiți? 

— Nu, o, nu! Ba da... îmi pare rău. Dar l-am făcut pentru 
el! Nu, nu îmi pare rău. 

— Ne apropiem de rădăcina bolii care vă roade. Smulgînd-o, 
vă veţi vindeca. Aveţi încredere în mine şi n-o să mai suferiţi. 
Ce v-a cerut Medes? 


316 CHRISTIAN JACQ 


Femeia suspină, mîinile şi picioarele îi tremurau, iar ochii 
se mişcau iute sub pleoape. 

— Sînt doctorul Gua, cel care vă îngrijeşte, ne apropiem de 
sfîrşit. Mărturisiţi, lepădaţi-vă de tot zbuciumul. 

Spasmele se răriră, iar bolnava începu să se liniştească. 

— O scrisoare... Am plăsmuit o scrisoare imitînd scrisul 
Marelui Trezorier Senankh pentru a-l dezonora. Am acest 
dar! Medes era mulţumit, foarte mulţumit... Din păcate, am 
dat greş. Atunci... 

— Atunci... 

Trupul femeii se chirci. 

— Sînt doctorul Gua, cel care vă îngrijește. Vindecarea 
este aproape. Vorbiţi-mi, spuneţi-mi adevărul. 

— Am mai scris apoi încă o scrisoare imitînd scrisul lui 
Sehotep, pentru ca aceasta să fie învinuit de trădare şi de 
omor. Şi, de data aceasta, am reuşit! Medes era fericit, atît de 
fericit... Ce bine mă simt acum! Vindecată, sînt vindecată... 

Carevasăzică, şi ficatul lui Medes spunea adevărul. 

Lipsit de Maat, el dezvăluia firea unui om în care zăceau 
ura şi pizma. 

Doctorul Gua tocmai descoperise un aliat însemnat al 
luptătorilor din umbră, ba chiar una dintre căpeteniile lor, şi 
putea să dovedească nevinovăția lui Sehotep. 

Dar cui să împărtăşească cele aflate? Vizirul trăgea să 
moară, generalul Nesmontu pierise, regina nu primea pe 
nimeni. 

Râmînea Senankh, Marele Trezorier, căzut pradă unei 
grele deznădejdi. Dar va voi el să-l asculte şi să ia măsurile 
cuvenite? 

Pe loc, un alt gînd îngrozitor încolţi în mintea doctorului 
Gua: dacă şi Marele Trezorier era complicele lui Medes? 


Luna khoiak 
A şasea zi (25 octombrie) 
Abydos 


Doctorul de animale controlase boii cei graşi, împodobiţi 
cu coliere de flori, pene de struţ şi eşarfe colorate. Fiecare 
animal socotit pur mergea apoi agale spre abatorul templului. 

Meşterul măcelar mai verifica şi el încă o dată carnea care tre- 
buia să conţină cît mai mult KA. 

Împreună cu Vînt-de-Miazânoapte, Sîngerosul veghea 
asupra uriaşelor vite. De obicei, sosirea lor stîrnea bucuria 
preoţilor temporari, care ştiau că vor lua parte la o sumedenie 
de ospeţe pentru celebrarea renașterii lui Osiris. 

Dar nenorocirile care loviseră Abydosul în ultima vreme 
stăruiau în mintea tuturor, aşa că nimeni nu se gîndea acum la 
sărbătoare. 

Încă o dată, Bina încercă să ducă de mîncare soldaţilor 
care păzeau Casa Vieţii. 

Un ofiţer îi tăie calea. 

— Ai fost trimisă aici? 

— Obişnuiesc să... 

— Porunci noi. Întoarce-te de unde ai venit. 

Bina îi zîmbi cît putea ea de frumos. 

— Doar n-o să arunc aceste pilini şi... 

— Vrei să fii arestată? 

Bina se îndepârtă şi depuse merindele pe unul dintre 
altarele templului unde Bega îşi îndeplina sarcinile. 

Preotul se asigură mai întîi că nu trăgea nimeni cu 
urechea. 

— Pleşuvul i-a strîns pe preoţii permanenţi, îi dezvălui el. 
Dacă e să mă iau după ritualurile cu care ne îndeletnicim aici 
şi după formulele ce trebuie rostite, nu mă îndoiesc de faptul 
că în Casa Vieţii se înfăptuiesc misterele. 

— Şi ştii ce se întrebuinţează ca suport? 

— Părţile trupului osirian şi orzul preschimbat în aur. ŞI... 
Nu, de neînchipuit! Nu se poate să ai dreptate. Iker e mort, 
mort de-a binelea! Nimeni n-ar avea cum să-l readucă la 
viaţă. Şi totuşi, în cazul lui Imhotep... Însă Fiul regal nu se 
aseamănă nici pe departe cu el! Şi-apoi, o astfel de încercare 
e sortită să dea greş. 

— Dar Sesostris n-a adus de la Medamud un nou vas 
pecetluit? 

Bega o privi tulburat. 

— Ai voie să intri în Casa Vieţii? întrebă Bina. 

— Din nenorocire, nu. Doar faraonul, Pleşuvul, Isis şi 
Nephtys pătrund în ea. 


318 CHRISTIAN JACQ 


„Din nou blestemata asta de femeie“, îşi zise singura soţie 
a Prevestitorului, furioasă. 
Ei bine, Nephtys ori mărturisea tot, ori avea să piară. 


Luna khoiak 
A şaptea zi (26 octombrie) 
Abydos 


Primul pătrar al lunii în creştere strălucea pe cer, 
deschizînd drumul lui Ra, lumina divină mai puternică decît 
întunericul, ascunsă în sînul spiritului şi al materiei. 

Isis aştepta această clipă cu teamă. Oare sub tăria celor doi 
aştri, soarele zilei şi cel al nopţii, cei trei Osiris vor creşte în 
armonie? 

Osirisul mineral şi metalic căpăta vigoare departe de orice 
privire omenească, înlăuntrul atanorului. Hrănite de 
strălucirea stelelor, părţile trupului osirian se uneau trainic. 

Osirisul vegetal slujea drept mărturie a acestei prefaceri 
tainice. 

O primă sămânță tocmai încolţise. 

— Ai încredere, îi şopti Isis lui Iker, toate cerințele pentru 
o nouă viaţă sînt îndeplinite. Chiar de pe acum eşti legat de 
cele două forme ale veşniciei, cea a clipei preschimbării şi 
cea a înlănţuirii neîntrerupte a anotimpurilor. Casa Vieţii 
devine cu adevărat Locaşul Aurului. 

Afară, în faţa clădirii, faraonul celebra un ospăț în 
tovărăşia sufletelor regilor morţi şi înviaţi. La ospăț luau 
parte Pleşuvul, preotesele şi preoţii permanenţi, împărțind 
KA-ul boilor graşi şi o pîine din flori de salcîm, crescut pe 
cîmpia tuturor bucuriilor, unde petreceau divinităţile. 

Sesostris duse apoi de mîncare celor trei Osiris, care se 
hrâniră cu seva delicată a merindelor devenite sacre. 

Unit cu ceilalţi doi, Osiris-Iker ieşea treptat din lumea de 
mijloc, dar paşii cei mai grei şi primejdiile cele mai mari abia 
de-aici înainte urmau. 

— Moartea lui Iker începe să-şi piardă din putere şi să se 
risipească, grăi monarhul. Totuşi, lucrul acesta nu e hotăritor. 
Osirisului metalic îi lipseşte încă vigoarea. Între cele trei 
forme ale Marii Opere nu trebuie să existe nici o nepotrivire. 

Aidoma unui foc, dragostea ta îl însufleţeşte, Isis; fără ea 
totul ar pieri. Şi doar ea, pentru că nu aparţine acestei lumi, 
poate să învingă destinul hărăzit de Prevestitor. 

Neîncetat, văduva rostea formulele transformării în 
lumină. 

Purtînd masca lui Anubis, regele trase zăvorul porţii ceru- 
lui, gravată într-un calcar de o albeaţă orbitoare. 

De-acum încolo, forţele cerului aveau să umple întregul 
Locaş al Aurului. 

Deşi în lipsa lor ritualul nu se putea desfăşura, ele 
aduceau totodată şi o mare primejdie. 

Oare Osiris-lker va trece cu bine prin această încercare? 


Luna khoiak 
A opta zi (27 octombrie) 
Abydos 


Chipul Binei se schimonosise de ură şi furie. 

De ce nu venea odată Nephtys să-l vadă pe logodnicul ei, 
Prevestitorul? Ea, Bina, ar şti atunci s-o facă să vorbească 
supunînd-o la nişte cazne cum nu îi fusese dat nimănui să 
îndure! lar preoteasa ar dezvălui tainele ritualurilor şi ar 
mărturisi în ce fel Isis şi faraonul gîndeau să-l împiedice pe 
Iker să piară pentru totdeauna. 

Căci acum nimeni nu se mai îndoia: Fiul regal slujea drept 
suport pentru reînvierea osiriană! Şi nu mai rămăseseră decît 
douăzeci şi două de zile pentru ca lucrul care părea cu 
neputinţă de înfăptuit să se împlinească totuşi. 

— O să dea greş! strigă Bina. 

— De la sine înţeles, frumoasa mea, îi şopti Prevestitorul, 
mîngfindu-i pletele. 

— Nu se poate pătrunde în blestemata asta de clădire, 
stăpîne! Shab a cercetat-o din toate părţile, dar degeaba. Nici 
măcar Bega nu intră acolo. 

— Datorită lui Nephtys vom afla cum să pricinuim 
stricăciuni Casei Vieţii şi s-o oprim astfel să ne facă rău. 

— Preoteasa asta trebuia să fie aici, la picioarele voastre! 

— Linişteşte-te, o să vină. 

— În arhivele noastre, numele lui Asher apare de mai mulţi 
ani, o înştiinţă Pleşuvul pe Nephtys. Tot ce ţi-a spus despre 
el este adevărat. Trăieşte într-un sătuc din apropierea 
Abydosului şi meştereşte vase din piatră. Două-trei luni pe 
an, bărbatul acesta umil îşi îndeplineşte în chip desăvârşit 
sarcinile de preot temporar, iar mai-marii lui sînt mulţumiţi 
de el. N-a greşit şi n-a supărat pe nimeni. 

— Umil, spuneţi? Cuvîntul nu prea se potriveşte firii sale. 
Cine l-a primit la Abydos? 

— Însemnările arată că... preotul permanent Bega. Şi el are 
numai vorbe de laudă despre Asher, asemenea colegilor săi. 

— Bega... 

— Nu te lăsa pradă închipuirilor tale, o sfătui Pleşuvul. 
Bega nu cunoaşte îngăduinţa, şi purtările binevoitoare îi sînt 
cu totul străine, recunosc. Dar e mai presus de orice bănuială. 
Ba aş zice că e însuşi întruparea neînduplecării şi a cinstei. 

— Am să stau de vorbă cît mai curînd cu Asher, hotărî 
Nephtys. Şi de astă dată chiar o să limpezim lucrurile. 


Capul lui Iker atinse bolta cerească. Isis îi transmise tot 
ceea ce trăise ea în timpul iniţierii sale în Cercul de Aur. 

Şi chiar în aceeaşi clipă, cocori, pelicani, flamingo 
trandafirii, rațe sălbatice, lopătari albi şi ibişi negri începură 
să zboare în cercuri largi deasupra Locaşului Aurului. Iviţi 
din Nun, oceanul de energie din care se năştea orice formă de 
viaţă, ei vorbeau graiul lumii de dincolo şi o învățau pe 
văduvă să continue împlinirea Marii Opere. 

Ţinînd în gheare două inele, însemnele celor două 
veşnicii, o pasăre cu cap de om se aşeză pe mumia lui Iker. 

Întors din neant, sufletul trezea la viaţă trupul osirian. 

— Pînă în cea de-a douăsprezecea zi a lunii khoiak, văduva 
trebuia să păstreze o tăcere desăvîrşită. 


Luna khoiak 
A noua zi (28 octombrie) 
Memphis 


Beat, Gergu se duse la atelierul sculptorului care cioplea stele 
false, pentru care cei bogaţi plăteau din greu, închipuindu-şi 

că erau aduse chiar de la Abydos. Formula osiriană înscrisă 
pe ele înlătura orice bănuială. 

Neputînd să-l vadă pe Medes din pricina pregătirilor pen- 
tru marele atac, Gergu n-avea cu ce să plătească o siriană 
înţelegătoare, dar lacomă şi socotea să capete neîntîrziat de la 
sculptor partea ce i se cuvenea. 

Meşterul îl trase într-un ungher al atelierului. 

— Lingouri de cupru, amulete, ţesături, dă-mi-le pe toate 
acum! ceru Gergu. 

— Potoliţi-vă! Staţi să vedem. 

Furios, responsabilul principal al hambarelor îşi lovi cu 
sălbăticie complicele, îl trînti la pămînt şi-l izbi cu picioarele. 

— Partea mea... Dă-mi partea mea! 

O mînă puternică îl înşfacă de păr şi-l lipi de un perete. 

— Vizire Sobek! strigă Gergu, nevenindu-i să-şi creadă 
ochilor. Dar eraţi... eraţi pe moarte! 

— La gîndul că te voi lua la întrebări, m-am înzdrăvenit cît 
ai clipi. Dansatoarea Olivia sau casa negustorului Bel-Tran îţi 
aminteşte de ceva anume? 

— Nu, nu, de nimic! 

— Dar plingerea îngrijitorului hambarelor din Colina 
Înflorită? 

— O greşeală... o greşeală a administraţiei! 

— Fă bine şi spune tot, voinice! 

— Nu pot, m-ar ucide! 

— Vă spun eu! hotărî meşterul cu faţa umflată, copleşit de 
frică la vederea lui Sobek Păzitorul şi a celor zece gărzi care 
scotoceau prin atelier. 

Mai bine să mărturisească adevărul şi să ceară îndurare 
vizirului, aruncînd întreaga vină în cîrca acestui beţiv primej- 
dios care fusese cît pe ce să-l ucidă. 

La auzul dezvăluirilor complicelui său, Gergu se pierdu 
cu firea, recunoscu toate furtişagurile, îl imploră pe vizir să-l 
ierte şi plînse cu lacrimi fierbinţi. 

— Adevărul vinovat e Medes. 

— Secretarul Casei Regelui? se miră Sobek. 

— Da, m-a silit să lucrez pentru el şi eu faceam tot ce-mi 
poruncea. 

— Fura şi dosea mărfuri sub numele de Bel-Tran? 

— Voia să se îmbogăţească. 

— E amestecat şi în uneltirea ce s-a încheiat cu moartea 
dansatoarei Olivia? 

— Bineînţeles! 

— Tu şi stăpînul tău aveţi legături cu luptătorii din umbră? 

Gergu şovăi. 

— Poate el. Eu nicidecum! 

— Nu ţi-ai vîndut sufletul Prevestitorului? 

— Nu, o, nu! Îl urăsc la fel ca voi şi... 

Palma dreaptă a lui Gergu luă foc, smulgîndu-i un urlet 
înfiorător de durere. Braţul, umărul şi capul se aprinseră şi ele. 

Încremeniţi de uimire, Sobek şi oamenii săi nu avură timp 
să-i sară în ajutor. 

Ars de viu, Gergu se prăbuşi. 


Doctorul Gua se hotărîse să-l înştiinţeze despre descoperi- 
rile sale pe Senankh, care îl şi duse în odaia vizirului. 

— Dar Sobek trage să moară, îi reaminti doctorul Marelui 
Trezorier. Nici măcar nu m-au mai lăsat să-l vad. 

— Nu trebuia să prindă nimeni de veste că s-a însănătoşit. 

Gua îi povesti pe scurt vizirului cele întîmplate. 

— Folosindu-se de înzestrarea neobişnuită a soţiei sale, 
încheie Senankh, Medes a încercat să scape de mine şi de 
Sehotep la adăpostul legilor! Plănuia pesemne să distrugă 

—însăşi Casa Regelui. 

— Mai e şi hoţ pe deasupra, adăugă Sobek, şi poate chiar 
un aliat al luptătorilor din umbră. Tu, doctore, să nu sufli 
nimănui vreo vorbă despre toate astea. Tu, Senankh, adu la 
cunoştinţa tribunalului mărturia lui Gua. Iată aici ordinul de 
eliberare al lui Sehotep, cu sigiliul vizirului pe el. 

— Pe Sobek îl mîhnea adînc faptul că nu scosese destule 
informaţii de la Gergu şi de la meşterul sculptor. Însă nădăjduia 
să afle din gura lui Medes mai multe despre luptătorii ascunși 
în Memphis şi despre complicii lor din Abydos. 

Luna khoiak 
A zecea zi (29 octombrie) 
Memphis 


A doua zi, Medes avea să stăpînească Memphisul. 

Toţi luptătorii din umbră vor porni atacul asupra palatului 
regal, asupra odăilor de lucru ale vizirului şi asupra cazărmii 
principale. Primiseră o singură poruncă: să răspîndească 
groaza pretutindeni. Nu vor lua prizonieri, în schimb vor 
măcelări femeile şi copiii. 

În lipsa unei căpetenii care să le călăuzească, forțele de 
ordine abia dacă se vor împotrivi, împrăştiindu-se iute. 

Ducîndu-se să-l felicite pe Libanez, Medes îl va strînge de 
gît cu mîinile sale. Apoi va spune tuturor că negustorul murise 
din pricină că inima sa nu rezistase emoţiei victoriei, pe care 
o sărbătorise mîncînd mai multe prăjituri ca niciodată. 

După uciderea vizirului, a reginei, a lui Sehotep şi a lui 
Senankh, Medes se va încorona el însuşi faraon şi va face 
legea în tot Egiptul, unde Prevestitorul îşi va răspîndi în con- 
tinuare credinţa. 

Pe de altă parte, trebuia să se descotorosească de soţia sa, 
care de la ultima vizită a doctorului Gua dormea întruna, şi de 
beţivul de Gergu. În sfîrşit, o casă tihnită! 

Zaomote neobişnuite împrăştiară liniştea: un strigăt 
înăbuşit, o uşă trîntită, nişte paşi grăbiţi. Apoi se aşternu iar 
tăcerea. 

Medes îşi chemă intendentul, dar nu-i răspunse nimeni. 

De la fereastra odăii sale de lucru, cercetă cu privirea 
grădina şi bazinul cu apă, înconjurat de sicomori. 

O mulţime de garzi se iviseră pretutindeni, iar unele urcau 
deja scara interioară, după ce-i potoliseră pe servitori. 

Să fugă... Dar pe unde? Nu avea decît o singură cale: 
acoperişul. 

Innebunit de spaimă, Medes izbuti să se caţere pînă acolo, 
în ciuda greutăţii sale. 

Străduindu-se să nu alunece, căci picioarele îi tremurau, 
Medes se codi să sară pe acoperişul vecin. 

— Coboară, îi porunci o voce răsunătoare. N-ai cum să 
scapi. 

— Sobek! Nu... nu eşti pe moarte? 

— S-a sfîrşit, Medes. Ai dat greş. Iar Prevestitorul n-o să te 
salveze. 

— Sînt nevinovat, nu-l cunosc pe Prevestitor, eu... 

Înmarmurit, Medes văzu cum mîna sa e cuprinsă de 
flăcări. 

Pierzindu-şi echilibrul, se prăbuşi de pe acoperiş, şi trupul 
îi fu străpuns de vârfurile metalice care împodobeau zidul 
împrejmuitor al bogatei sale locuinţe. 

— Lacomul nu va avea mormânt, hotărî vizirul, amintind 
una dintre învăţăturile înţeleptului Ptah-Hotep. 

Din fericire, Medes însemnase tot, şi dosarele sale vor- 
beau în locul lui. Astfel, Sobek afla că el echipase corabia 
Fulgerul, măsluind documentele şi cumpărîndu-i pe vameşi, 
el făcuse negoţ pe ascuns cu Libanezul şi dosise mărfurile sub 
numele de Bel-Tran, el se folosise de corăbiile administraţiei 
ca să trimită porunci credincioşilor Prevestitorului, el 
ordonase unui fals soldat să-l ucidă pe Iker... Lista nelegiui- 
rilor sale părea fără sfîrşit. 

Dar ultimele cuvinte scrise de mîna lui Medes vesteau 
neîndoielnic tot ce putea fi mai rău: 

Unsprezece khoiak, marele atac. 


Luna khoiak 
A unsprezecea zi (30 octombrie) 
Memphis 


/ Se auziră trei lovituri în chepengul ce acoperea intrarea în 
tunelul de sub pămînt. 

— Să mergem, le spuse Creţul oamenilor săi. 

Asemenea fiecărei căpetenii de luptători, Creţul primise 
ordin de la Libanez să pornească la atac înainte de ivirea 
zorilor. Iar stăpînul casei, complicele lor, tocmai dăduse sem- 
nalul. 

Într-o mulţime de locuri din oraş, în aceeaşi clipă, trupele 
Prevestitorului ieşeau din ascunzători şi se năpusteau spre 
țintele hotărâte. 


MARELE SECRET 325 


Cucerirea Memphisului începuse. O adevărată goană 
după pradă, ce îi prilejuia Creţului o mare bucurie, într-atât îi 
plăcea să ucida! 

Ridică chepengul, dar nu avu timp să scoată capul, că o 
mînă puternică îl trase afară din ascunzătoare şi îl izbi cu 
spatele de un perete. 

— Mă bucur så te întîlnesc iar, lepădătură! strigă 
Nesmontu. 

— Generale! Dar eraţi... 

— Teafăr şi nevătămat, precum vezi! 

Rănit grav, Creţul încercă totuşi să fugă. 

Înhâţîndu-l cu amîndouă mîinile, Nesmontu îi frînse gâtul. 

— De vreme ce şobolanilor ăstora le plac hrubele, acolo 
să-şi sfîrşească netrebnica lor viaţă. Afumaţi intrarea, porunci 
generalul soldaţilor săi. 

Apoi, cu pas vioi, Nesmontu porni spre altă ascunzătoare. 

Însufleţiţi de întoarcerea sa, ofiţerii şi soldaţii îi îndepli- 
neau ordinele fără întîrziere. Nici o trupă de-a Prevestitorului 
nu avu răgazul să pricinuiască vreo pagubă, oricît de mică. 

Şi, pe unsprezece khoiak, la Memphis, Răul fu înlăturat. 


Libanezul înfuleca prăjituri una după alta. 

Soarele începuse să se înalțe pe cer, şi el tot nu primise 
nici o veste! 

Cu siguranţă, trupele sale întîmpinaseră oarece îm- 
potrivire. Pesemne cîţiva smintiţi o făceau pe vitejii şi lupta 
se prelungea. 

— Aveţi un oaspete, îl înştiinţă portarul. Mi-a arătat buca- 
ta din lemn de cedru cu hieroglifa arborelui scrijelită pe ea. 

Libanezul înghiţi pe nerăsuflate jumătate dintr-o prăjitură 
mare, însiropată. 

În sfîrşit, sosea Medes! Nu trebuia să vină decît după 
încheierea luptelor, cînd victoria era deja dobîndită. Aşadar, 
cucerirea Memphisului se petrecuse cu iuţeala prevăzută. 

— Să intre. 

Libanezul bău lacom o cupă cu vin alb. Va simţi o plăcere 
fără pereche să-l ucidă pe Medes supunîndu-l la un întreg şir 
de cazne dintre cele mai grele. Va fi primul necredincios osîn- 
dit să moară în mijlocul Memphisului, sub ochii tuturor. 

Apoi o sumedenie de egipteni vor îmbrăţişa noua credinţă, iar 
Prevestitorul îl va lăuda pe Libanez, noul comandant al 
gărzilor din regat. 

Mica bucată de cedru îl izbi pe Libanez drept în faţă. 

Uluit, scăpă cupa din mînă. 

Înaintea lui stătea un uriaş. 

— Sînt vizirul Sobek. lar tu eşti marea căpetenie a 
luptătorilor din umbră ascunşi în Memphis de multă vreme, 
prea multă chiar. Tu ai poruncit săvârșirea cu sălbăticie a 
numeroase omoruri şi a unor fărădelegi pentru care nu există 
iertare. 

— Vă înşelaţi, nu sînt decît un negustor cinstit! Onoarea 

mea... 
— Medes e mort. Mulțumită bogatelor sale arhive, am 
descoperit în cele din urmă de unde se trăgeau nenorocirile. 
Oamenii tăi au fost nimiciţi, iar dintre soldaţii lui Nesmontu 
doar cîţiva suferă de răni uşoare. 

— Nesmontu, dar... 

— Şi generalul trăieşte. 

Neputînd să se ridice în picioare, Libanezul socoti că nu 
mai avea nici un rost să tăgăduiască sau să încerce să-şi 
dovedească nevinovăția. 

— Tu îi conduceai doar pe luptătorii din Memphis. Însă 
deasupra ta se află marea căpetenie, Prevestitorul. Unde se 
ascunde el acum? 

Mînia îmbujoră faţa negustorului. 

— Prevestitorul, nebunul ăsta pentru care mi-am irosit 
viaţa! În loc să dobîndesc putere şi bogății m-a dus la 
pierzanie. ÎI urăsc, îl blestem, Îl... 

Cicatricea Libanezului se adînci şi îi despică trupul în 
două. 

Suferinta cumplită îl împiedică să urle, dar îşi văzu sîn- 
gele inundîndu-i tunica şi inima ţişnindu-i din piept. 


Regina, vizirul şi generalul Nesmontu ieşiră în întîm- 
pinarea locuitorilor Memphisului, care îşi arătau zgomotos 
bucuria. În fiecare cartier se desfăşurau ospeţe în cinstea 
faraonului, protectorul poporului său. 

În pofida acestei izbînzi de netăgăduit, nici vizirul, nici 
membrii Cercului de Aur nu împărtăşeau uşurarea pe care o 
simțeau orăşenii. 

Prevestitorul nu fusese prins, iar regele lipsea în conti- 
nuare. 

Şi ce se petrecea oare, cu adevărat, la Abydos? 

Eliberarea lui Sehotep era însă, cu adevărat, prilej de 
mulțumire. Membrii Cercului de Aur se puteau aduna acum 
pentru a se bate cu mai multă îndiîrjire împotriva forţelor 
întunericului. 

Dar mai întîi trebuia asigurată pacea Memphisului. 
Generalul Nesmontu nu va părăsi oraşul înainte de a se 
încredința că nimic nu va tulbura tihna capitalei. 

— Sîntem în unsprezece khoiak, aminti Senankh. Pe 
treizeci, Osiris va reînvia? 

— Faraonul şi Isis împlinesc ritualul Marelui Secret, 
răspunse Sehotep, şi nu încetează să lupte. 

— Doisprezece este o dată neliniştitoare. La cea mai mică 
greşeală, totul se năruie. lar Prevestitorul va sădi arborele 
morţii în locul salcîmului lui Osiris. 


Luna khoiak 
A douăsprezecea zi (31 octombrie) 
Abydos 


Noaptea domnea încă peste Marele Ţinut, cînd Preves- 
titorul sări din somn, cu ochii înroşiţi. 

— Bina, adu-mi o cîrpă udă, repede! 

Deşi smulsă din visele sale, tînăra femeie nu pierdu nici o 
clipă. 

De mai multe ori, Prevestitorul trebui să stingă flacăra ce 
tîşnea din palma mîinii sale drepte, arzîndu-i carnea. 

Rana o îngrozi pe Bina. 

— Stapîne, aveţi nevoie de îngrijirile unui doctor! 

— Puţină sare îmi ajunge. Pînă diseară, rana va dispărea. 
Viermii m-au trădat, nesătulul Medes şi ticălosul Gergu sînt 
morţi. 

— Nu voiaţi, oricum, să-i ucideţi? 

— Nişte biete unelte menite să dispară, într-adevăr. Cît 
despre negustorul ăla netrebnic, a pierit sfişiat, precum o 
țesătură tocită. 

— Libanezul, căpetenia luptătorilor din Memphis? 

— În loc să-mi proslavească numele, m-a hulit. Dar 
pedeapsa lui va sluji drept pildă necredincioşilor. 

— Am cucerit Memphisul? 

— Slujitorii mei devotați şi-au găsit sfîrşitul bătindu-se 
pentru adevărata credinţă şi vor ajunge în paradis. O voi face 
să vorbească pe această Nephtys ca să găsim o cale de a intra 
în Casa Vieţii şi de a nărui speranţele în reînviere. Apoi o să 
părăsim Abydosul. 

— Sînt o grămadă de gărzi, stăpîne, trebuie să vă păziţi, 
trebuie să... 

— Gîndeşti ca o femeie. Ia doi saci de sare şi să pornim 
spre vizuina lui Shab. 

Cu toate simţurile la pîndă, Strîmbu” sărea în picioare la 
cel mai mic zgomot. Spre norocul lui, nici gărzile, nici 
soldaţii nu tulburau pacea acestei aşezări pline de morminte, 
unde pietrele vii se aflau mereu în legătură cu Osiris. 

Shab dădu la o parte ramurile salciei ce astupau intrarea 
ascunzătorii sale şi zări silueta înaltă a Prevestitorului, însoţit 
de slujitoarea sa. 

Strîmbu” ieşi afară şi se plecă adînc. 

— Îmi pare rău, stăpîne! Casa Vieţii rămîne de nepătruns. 
Gărzile se schimbă des, zi şi noapte, iar puzderia de lămpi 
aprinse nu lasă nici un colţişor neluminat. Oricine ar încerca 
să se apropie, îşi pune în primejdie viaţa, căci poate fi văzut 
de la mare depărtare. 

— Mai ţii seama de primejdii cînd ai marea fericire de a-l 
sluji pe Prevestitor? se răsti Bina la el. 

Shab o ura pe această femeie repezită şi aprigă. Mai 
devreme sau mai tîrziu, stăpînul său o să-şi piardă răbdarea 
cu ea. Dacă nu cumva, între timp, Bina îl va trăda, într-un fel 
sau altul. Şi atunci cuțitul lui Shab îi va veni de hac. 

— Mă pricep la lucrurile astea mai bine decît tine, i-o 
întoarse el. 

— Nephtys ne va oferi cheia Casei Vieţii, îi potoli 
Prevestitorul. Aici, în faţa acestui mormînt, va deveni soţia 

mea şi n-o să-mi refuze nimic. Iar dacă are sminteala să mi se 
împotrivească, ai să te îngrijeşti tu de ea, prietene. Vîrful 
armei tale o va sili să vorbească. 

— Stapîne, îl rugă Bina, n-ar fi mai simplu s-o supunem la 
cazne? 

Prevestitorul mîngîie obrazul tinerei femei. 

— Tu ţi-ai pierdut puterea de a te preschimba în leoaica 
aceea înspăimâîntătoare. Dar din Nephtys voi face o nouă 
armă care să lovească Abydosul. 

— Să o luaţi de soţie pe egipteanca asta, pe... 

— Ajunge, Bina! Aminteşte-ţi de legile divine: bărbatul 
are dreptul să-şi ia mai multe neveste. 

Shab încuviinţă. Totuşi, purtarea femeii îl neliniştea. 
Încăpăţînată şi geloasă, nu va încerca ea oare să se răzbune pe 
stăpînul său? 

— Shab, presară sarea asta pînă în deşert, însemnînd astfel 
cărarea care ne va îngădui să trecem peste orice piedică. 

— Încotro mergem? 

— Spre Memphis. 

— Aşadar, am biruit! 

— Nu încă, prietene. Vrâjmaşii noştri cred că, dacă armata 
lor e mai numeroasă, sînt la adăpost de necazuri. Dar se înşală 
amarnic. 


În zorii celei de-a douăsprezecea zile a lunii khoiak, Isis 
avea de trecut un prag hotăritor. Dacă dădea greş, va fi 
răspunzătoare de cea de-a doua moarte a lui Iker, de astă dată 
veşnică. 

Oare avea dreptate sau se înşela înfruntînd destinul şi 
respingînd desfăşurarea obişnuită a mumificării, pentru a 
încerca să înfăptuiască ceva mai presus de puterea ome- 
nească? Dar cum putea ea, o iniţiată în Calea de Foc, să se 
poarte la fel ca o soţie oarecare? 

Îndoielile o copleşiră. Şi totuşi, numai dragostea îi 
câlăuzea gîndurile şi faptele. Dragostea faţă de cunoaştere, 
dragostea pentru viaţa luminoasă de dincolo de moarte, 
dragostea pentru misterele care îi croiau drumul, dragostea 
pentru o fiinţă fără pereche pe care voia s-o scape de chinuri 
nedrepte. 


330 CHRISTIAN JACO 


Trăgînd zăvoarele porţilor cerului, transformînd Casa 
Vieţii în Locaşul Aurului, faraonul îi legase temeinic pe cei 
trei Osiris. Acum trebuia folosită puterea forțelor cereşti ce 
înfăptuiau preschimbările tainice, dînd la iveala acea parte 
nepieritoare care se regăsea şi în pietre, şi în metale, şi în 
plante, şi în animale, şi în oameni. 

Isis aprinse o singură lampă. 

În penumbră, preoteasa desluşi lumina ce se răspîndea din 
atanor, a cărui strălucire atingea în acelaşi timp şi Osirisul 
vegetal, şi mumia lui Iker. 

Lepădîndu-şi veşmintele, rămînînd goală în faţa 
nevăzutului, văduva începu ritualul magic ce urma să împros- 
păteze puterile fratelui său. 

— Îşi aduc mădularele divine pe care le-am unit, îi spuse 
ea, şi clădesc reazemul învierii tale. 

Mai întîi, preoteasa avea de împlinit munca albinei, sim- 
bolul monarhiei şi zămislitoarea aurului vegetal, ce se trans- 
forma apoi în aur metalic. 

Mînuind aurul verde din Punt, Isis meşteri un mulaj dublu, 
adîncit, lung de-un cot, pentru părţile anterioare şi posterioare 
ale trupului lui Osiris. Sub degetele ei, aurul moale se întărea. 

Înăuntrul mulajului, Isis aşternu o pînză de in, ce amintea 
de barca solară în care cel reînviat străbătea universul. 

Apoi, întrebuinţînd drept măsură ochiul lui Ra, amestecă 
nisip şi orz şi modelă o mumie cu cap omenesc, cel al lui Iker, 
purtînd coroana albă. 

Lui Isis i se strînse inima. 

Oare spiritul soţului său va îndura o povară rezervată doar 
regilor? 

Dar mulajul nu se sparse. 

Răsăritul se unea cu apusul. 

Văduva depuse mulajul într-un bazin din bronz negru, 
străpuns de două găuri şi alcătuit din două pătrate. Vasul avea 
latura de un cot şi două palme! şi era adînc de trei palme şi 
trei degete?. Patru picioare din piatră miraculoasă, adusă din 
Uadi Hammamat, întrupau stîlpii cereşti. 


165 cm (n.a.) 
2 28 cm (n.a.) 

Dedesubt se găsea un alt bazin din granit roz. 

Văduva luă boabele de orz. Germenele şi pulpa, la 
adăpostul învelişului lor, celebrau unirea sacră. Grînele îşi 
schimbară natura la lumina flăcării. Acesta făcea să se conto- 
pească focul roditor masculin cu focul hrănitor feminin, cele 
două elemente de nedespărţit, care se întregeau unul pe altul 
şi vegheau asupra renaşterii. 

În colţurile bazinului, vulturii şi şerpii uraeus ridicau o 
stavilă magică de neatins, pe care nici un rău n-o putea 
pîngări. 

Dar lucrul cel mai anevoios era potrivirea acestor focuri, 
ca să nu dogorească prea tare. Energia lor trebuia să treacă în 
mumia lui Iker puţin cîte puţin, fără grabă. 

Isis întrebuinţă vasele dăruite de ibisul din cea de-a cinci- 
sprezecea provincie a Egiptului de Jos. Acoperit cu un aur 
fin, alabastrul răspîndea raze delicate şi clare. 

Din cînd în cînd, preoteasa vărsa cîteva picături de apă din 
Nun, care rămînea veşnic pură şi care se primenea singură. 

De-a lungul nopţii, limfele lui Osiris, care conţineau 
vibraţiile văzute şi nevăzute ale întregului univers, se vor 
scurge. 

Osirisul vegetal devenise negru, semn că preschimbaările 
se înlănţuiseră aşa cum o cerea ritualul. 

Văduva ridică bazinul de granit, în care se strînsese 
lichidul preţios. 

Dar, cînd să stropească mumia lui Iker cu el, preoteasa 
şovăi. 

— Dacă opera la negru! era prea puternică, va arde mumia, 
dacă era prea slabă, nu-i va reda decît o existenţă înşelatoare 
şi va pricinui putrezirea. 

Însă nu mai rămăsese cale de întoarcere. 

Asemenea inundaţiei, asemenea apei purificărilor, ieşite 
din lacul sacru, lichidul osirian şterse moartea din trupul lui 
Iker. 


! Opera la negru, opera la alb şi opera la roşu constituie etapele procesului 
alchimic. (n.tr.) 

— Fie ca zeiţa Cer să te aducă pe lume, şopti Isis, fie ca 
orzul amestecat cu nisip să-ţi devină trup, fie ca spiritul lumi- 
nos ce străbate bolta cerească să renască. 

Spiritul acesta, mai firav decît o suflare, trebuia prins în 
materia solidă a plantelor şi a pietrelor, în stare să absoarbă 
veşnicia morţii şi să renască apoi, după stingerea lor vremel- 
nică. 

Nu apăruse nici o arsură, nici un fel de pată, nici un semn 
de stricăciune. 

Neatinsă, mumia Fiului regal se hrănea cu lichidul 
înnoitor. 

Pînă pe douăzeci şi unu khoiak, în fiecare noapte, văduva 
va continua, fără odihnă, acest ritual dătător de viată. 


Luna khoiak 
A treisprezecea zi (1 noiembrie) 
Abydos 


— Aş vrea să-ţi vorbesc departe de ochii și urechile vre- 
unui curios, îi spuse Prevestitorul lui Nephtys. Avem hotărîri 
importante de luat. 

În sfîrşit, preoteasa se întorsese, frumoasă, elegantă, zîm- 
bitoare! 

Folosindu-se de farmecul şi de vocea lui învăluitoare, 
Prevestitorul socotea că va face din ea sclava lui. 

Cei doi apucară pe cărarea ce ducea spre scara Mare- 
lui Zeu. 

— Îmi place nespus locul acesta singuratic şi liniştit, 
mărturisi Prevestitorul. Nu e nici ţipenie de om, doar 
morminte, stele, mese de ofrandă şi statui ridicate întru gloria 
lui Osiris. Aici, timpul nu există. Deosebirile între cei mari şi 
cei umili se şterg. Cu toţii rămîn pe veci în preajma zeului 
care a fost ucis, dar a reînviat. Oare o asemenea minune se 
poate petrece iar? 

— De-a lungul Misterelor lunii khoiak, răspunse Nephtys, 
Osiris trece iar prin moarte şi renaşte. 

— Noi, preoţii temporari, sîntem ţinuţi departe de 
adevăratul secret. Dar tu, ca preoteasă permanentă, îl cunoşti. 

— Legea tăcerii îmi pecetluieşte buzele. 

— O soţie ar avea secrete faţă de bărbatul ei? 

— Legea nu suferă nici o abatere. 

— Atunci, trebuie s-o schimbâm, îşi dădu cu părerea 
Prevestitorul, fără să ridice glasul. Cu nici un chip o femeie 
nu se cuvine să creadă că este deopotrivă cu bărbatul, 
darămite mai presus de el. 

— Ce te face să fii atît de sigur? 

— Zeul însuşi, al cărui singur tălmaci sînt eu. 

— Aşadar, Osiris ţi-a vorbit? 

Prevestitorul zîmbi. 

— În curînd, Osiris va muri pentru totodeauna, iar eu voi 
răspîndi poruncile adevaratului Zeu. În fruntea armatelor 
sale, voi impune întregii lumi adevărata credinţă. Potrivnicii 
ei nu merită să trăiască. 

Îngrozită, Nephtys se strădui să-și ţină firea şi nu lăsă 
nimic să i se citească pe faţă. 

Prevestitorul... Doar el putea să rostească asemenea 
vorbe! 

— Sâ ne aşezăm lîngă zidul acesta, frumoasa mea. Grădina 
nu ţi se pare încîntătoare? 

Stînd la pîndă îndărătul perdelei de frunze ale salciei, 
Shab nu-i scăpa din ochi pe stăpînul său şi pe egipteancă. 

Prevestitorul cuprinse cu blîndeţe între palmele sale 
mîinile lui Nephtys. 

— Tu vei fi salvată, căci vei da uitării învățăturile osiriene 
şi mă vei sluji orbeşte. Îmi fagăduieşti? 

Tulburată, Nephtys îşi coborî privirea în pămînt. 

— Viaţa mea s-ar schimba din temelii, dar... Nu vreau să 
mă despart de tine. 

— Hotărăşte-te iute! 

— Tocmai asta e, totul se desfăşoară prea iute pentru mine. 

— Timpul ne zoreşte, frumoasa mea. 

— Dar dacă părăsim Abydosul, ni se vor alătura şi alţi 
credincioşi, precum Bega? 

— De ce-i pomeneşti numele? 

— Pleşuvul a descoperit că el ţi-a îngăduit să lucrezi la 
Abydos. 

— Bega l-a primit pe Asher, nu ştie că eu i-am luat locul. 
Preotul ăsta bătrîn, mărginit şi aspru nu se va schimba. Nu e 

în stare să îmbrăţişeze noua credinţă. El şi cei devotați lui 
Osiris vor pieri aici. În schimb, slujitorul lui KA şi-a întors de 
multă vreme faţa de la vechea învăţătură. El împiedică buna 
desfăşurare a ritualurilor, slăbeşte legăturile Abydosului cu 
strămoşii şi aşteaptă nerăbdător clipa în care mă va urma şi-şi 
va mărturisi credinţa în gura mare. Slujitorul acesta curajos 
mi-a îngăduit să pregătesc biruinţa asupra lui Osiris, chiar în 
inima regatului sâu. 

Nephtys cunoştea acum numele principalului aliat al 
Prevestitorului, un preot permanent fără cusur! Bega nu era 
decît o momeală care atrăsese pe nedrept bănuielile asupra lui 
şi abătuse atenţia tuturor de la adevăratul vinovat. 

— Abydosul va dispărea? 

— Tu, întîia mea soţie, ai să mă ajuţi să-i grăbesc pieirea. 

— În ce fel? 

— De ce în jurul Casei Vieţii stau de pază atîtea gărzi, zi şi 
noapte? 

Dacă nu-i oferea răspunsuri mulţumitoare, Prevestitorul 
avea s-o ucidă. Înţelegând că viaţa ei atîrna de-un fir de păr, 
lui Nephtys nu-i părea râu că şi-o pusese astfel în primejdie, 
de vreme ce descoperise întregul adevăr. Numai că trebuia să 
supravieţuiască pentru a-l transmite mai departe. 

Nu avea să trădeze Marele Secret nici în ruptul capului, 
mai degrabă murea. Şi totuşi, Nephtys trebuia să-i dea cîteva 
informaţii vrednice de crezare, care să le adeverească pe cele 
pe care Prevestitorul le aflase deja. 

— Acolo se desfăşoară ritualul misterelor lunii khoiak. 

— Nu eşti primită înăuntru? 

— Doar ca să-i dau o mînă de ajutor surorii mele, Isis. 

Prevestitorul îi mîngîie pletele. 

— Scumpa mea soţie, ai contemplat misterul? 

— L-am întrezărit numai. 

— Isis nu conduce desfăşurarea ritualului? 

— Ba da, împreună cu faraonul. 

— Ce suport folosesc? 

— Nu doar unul, mai multe. 

— Vorbeşte limpede! 

Dintr-odată, vocea îi devenise poruncitoare. 

Nephtys şovăi îndelung. 

— Iker... Iker pluteşte între viaţă şi moarte. Înlocuind 
mumia lui Osiris, el va suferi anevoioasa preschimbare. 

— Isis a trecut cu bine de primele încercări? 

— Da, însă greutăţile de-abia acum încep, şi nu cred că va 
izbuti. 

— Povesteşte-mi mai multe despre asta şi arată-mi întoc- 
mai gesturile pe care le face sora ta. 

— De cele mai multe ori e singură şi... 

— Trebuie să-mi spui tot, frumoasa mea. Tot, pînă la capăt. 

Shab se pregătea să cresteze cu vîrful cuţitului său de silex 
pielea acestei femei şi s-o silească să mărturisească adevărul. 

Dar înainte de a o supune la cazne, Prevestitorul încercă 
altă cale. Bizuindu-se pe farmecul său, o îmbrâţişă pe 
Nephtys şi o sărută, mai întîi delicat, apoi cu vigoarea bârba- 
tului încredinţat că a dobîndit victoria. 

Ghemuită la o depărtare de câţiva paşi, ascunsă în spatele 
unei mese pentru ofrande şi auzind toate vorbele rostite pînă 
atunci, Bina ajunsese la capătul răbdarilor. 

Întreaga viaţă i se năruia. 

Niciodată nu va îngădui acestei netrebnice să se bucure de 
favorurile stăpînului ei. 

Cu o piatră în mînă, Bina se năpusti spre cei doi urlînd: 

— O să-ţi crâp ţeasta! 

Închipuindu-şi că viaţa Prevestitorului era ameninţată, 
Shab nu scăpă prilejul de a se descotorosi, în sfîrşit, de ne- 
buna asta primejdioasă. 

Cuţitul său se înfipse în ceafa Binei chiar în clipa în care 
braţul femeii se îndreptă spre Nephtys. 

Prevestitorul o dădu la o parte pe egipteancă şi o privi pe 
slujitoarea sa, căreia ura îi schimonosise chipul. 

— Te iubeam... Nu aveai... dreptul så... 

Apoi se prăbuşi, moartă. 

Folosindu-de de faptul că atenţia celor doi bărbaţi era 
aţintită spre Bina, Nephtys o rupse la fugă. 

— Prinde-o, îi ordonă Prevestitorul lui Shab. 

Shab se repezi să-i facă pe plac stăpînului său. 

Dar izbitura fu peste măsură de puternică. 

Gonind din răsputeri, se înfipsese în vîrful lancii lui 
Sekari, care ţişnise dintr-o capelă învecinată. 

Strîmbu” îl privi pe Sekari cu uimire. 

— Nu te-am zărit... Cum... Cum a fost cu putinţă? 

Cu pieptul străpuns, Strîmbu” vărsă un şuvoi de sînge, se 
clătină şi căzu cu faţa în pămînt. 

Ştiind-o pe Nephtys în siguranţă, Sekari porni în urmă- 
rirea Prevestitorului, care aruncă un pumn de sare la margi- 
nea drumului însemnat de Shab. 

Îndată, pamîntul începu să ardă. Înălţîndu-se precum un 
zid de apărare, flăcările îi îngăduiră să ajungă teafăr în deşert 
şi să părăsească Marele inut. 

Buimăciţi, arcaşii traseră zadarnic o mulţime de săgeți 
după el. 

Cînd focul se mai domoli, Sekari cercetă poteca acoperită 
de cenușă fumegîndă. Dar nu găsi nici un trup ars. 

— Am aflat cine e trădătorul, îi spuse Nephtys, tremurînd 
încă. 

Insă o altă întrebare îl chinuia deja pe Sekari: Ce plănuia 
Prevestitorul? 


Luna khoiak 
A paisprezecea zi (2 noiembrie) 
Abydos 


În zorii zilei, faraonul pătrunse în Locaşul Aurului, 
ducînd cu el sarcofagul osirian luat de la Byblos. 

— Îți aduc provinciile şi oraşele, rosti el către cei trei 
Osiris, fiecare avînd o putere divină. Ele se unesc pentru a te 
reîntregi pe tine. 

Apoi scoase din sarcofag paisprezece vase, ce corespun- 
deau celor paisprezece părţi ale trupului osirian. 

Pentru cap, şira spinării, inimă, încheieturile mâinilor şi 
tălpi — vase din argint, pentru ochi, ceafă, braţe, degete, 
gambe şi sex — vase de aur; pentru urechi, piept şi coapse — 
vase de bronz negru. 

Regele vărsă apa din fiecare vas peste mumia lui Iker. 
Lichidul primenitor făcea să renască trupul osirian, în care 
viaţa începuse să pulseze. 

Apoi monarhul amestecă aur, argint şi lapislazuli, tur- 
coaze, jasp roşu, granat, cornalină, galenă, tămiie şi mirodenii, 

le pisă şi le trecu prin sită. Ceea ce rămase era un praf menit 
să deschidă canalele de energie ce străbăteau mumia lui Iker, 
căreia proviciile îi vor furniza limfele, apa, sîngele, plămînii, 
stomacul, pîntecele, măruntaiele, coastele şi pielea. 

— Ţara întreagă este KA-ul tău, rosti faraonul, şi fiecare 
parte a trupului tâu — simbolul tainic al unei provincii. Totul 
se înnoadă şi se desface, totul se risipeşte şi se reîntregeşte, 
totul se amestecă şi se separă, iar ceea ce s-a îndepărtat se 
întoarce din nou. Nu trăieşti asemenea unui om, ci îţi tragi 
puterea din pămînt şi din cer. 

Sesostris însufleţi cei paisprezece KA ai fiului său: cuvîn- 
tul, respectul, fapta, avîntul, izbînda, iluminarea, harul de a 
cîrmui, hrana îmbelşugată, îndemînarea de a sluji, magia, 
strălucirea, vigoarea, lumina Eneadei şi claritatea. 

— Mulțumită lor, prezise regele, vei şti să priveşti mai cu 
luare-aminte, şi înţelepciunea ta va spori. 

O lumină blîndă îl învălui pe Iker, semn că şi această parte 
a ritualului reuşise. 

— Adun mâdularele fratelui meu, grăi Isis. El se uneşte cu 
oceanul începuturilor şi trăieşte din fluidul său. 

Regele strînse într-un vas de aur lacrimile văduvei. 

— Trebuie să plec, îi spuse fiicei sale. Prevestitorul a fugit. 
Nemaiputînd să amenințe Abydosul, va încerca să abată 
asupra noastră urgia, folosind arma care îi e cel mai la 
îndemînă: focul nimicitor. 

— Cazanul Muntelui Roşu din cea de-a treia provincie a 
Egiptului de Sus clocotea, îşi aminti Isis. 

— Sufletele lui Nekhen şi căutarea ta l-au domolit, socoti 
regele. Dar mai există încă un cazan, enorm, aproape de capi- 
tală. Dacă Prevestitorul izbuteşte să-l reverse asupra oraşului, 
Memphisul va dispărea. Doar eu pot să-l înfrunt şi să-l 
împiedic să facă rău. 

— Dacă nu vă întoarceţi în cea de-a treizecea zi a lunii 
khoiak, toate strădaniile noastre se vor dovedi zadarnice. 
Osiris nu va învia. În lipsa voastră, ritualul nu poate fi dus la 
capăt. 

Sesostris îşi strînse fiica la piept. 

— Gîndeşte-te doar la următorul pas pe care-l ai de făcut. 
Îndoielile, neliniştile şi teama de a da greş o să te copleşească. 

Dar tu eşti Marea Preoteasă din Abydos şi ai străbătut Calea 
de Foc. O viaţă nouă îl însufleţeşte deja pe Iker. Fă-o să 
crească şi să prindă noi puteri. Pe treizeci khoiak am să fiu 
alături de tine. 


În faţa Pleşuvului şi a lui Sekari, Bega îşi păstră sîngele 
rece, arătîndu-se peste măsură de uimit. 

— Da, l-am primit pe acest Asher să lucreze la Abydos 
asemenea multor altor preoţi temporari care se îndeletnicesc 
în satele lor cu tot soiul de meşteşuguri. L-am pus la încercare 
şi l-am lăsat o vreme să lucreze ca să vâd cît e de iscusit. Dat 
fiind că mai-marii săi s-au arătat mulţumiţi de el, i-am 
îngăduit să muncească din cînd în cînd la Abydos. 

— N-a zis nicidoată vreo vorbă nelalocul ei şi n-a săvârşit 
nici o faptă îndoielnică? întrebă Sekari. 

— Abia l-am mai întîlnit după aceea de cîteva ori, dar după 
spusele preoţilor însărcinaţi să-l controleze, nu i se poate 
aduce nici o învinuire. 

— Ce crezi despre slujitorul lui KA? întrebă Pleşuvul. 

— Un preot desăvârşit, cinstit şi corect. Din pricina firii 
sale urîcioase şi posace, nu prea obişnuim să stăm de vorbă. 
— În ultima vreme ţi s-a părut schimbat? stărui Sekari. 

Bega îl privi nedumerit. 

— Nicidecum! Am auzit şi eu tot felul de zvonuri nebu- 
neşti. Pot să ştiu ce se întîmplă? 

— Luptătorii din umbră strecuraţi în Abydos au fost 
înlăturați, îi destăinui Pleşuvul. Dar, din păcate, căpetenia lor 
a fugit. 

— Căpetenia lor... Vrei să spui...? 

— Prevestitorul, ascuns sub numele de Asher. 

Bega se prefăcu de minune că nu înţelege. 

— Prevestitorul, aici? De neînchipuit! 

— Acum nu ne mai paşte primejdia, zise Pleşuvul. 
Misterele lunii khoiak vor fi celebrate cum se cuvine. 

— Sînt copleşit, mărturisi Bega. Totuşi, mă voi îngriji cu 
cea mai mare atenţie de sarcinile mele. 

— Prevestitorul, aici... continuă el să murmure în timp ce 
părăsea încăperea. 

— Neînduplecat şi naiv, îl judecă Pleşuvul. Preotul acesta 
bătrîn nici nu şi-a dat seama că Răul atacă Abydosul. Nu se 
sinchiseşte de zbuciumul lumii de afară, căci gîndul îi stă 
doar la îndatoririle sale. 

— Dar eu tot am să continui să-i pîndesc fiecare mişcare, 
hotărî Sekari. 

— Mai bine l-ai supraveghea pe slujitorul lui KA. Cum de 
a putut el să ne înşele ani de-a rîndul? Nu-mi vine să cred că 
a fost în stare de atâta făţărnicie! De ce nu-l arestezi de îndată? 

— Din trei pricini. Mai întîi, avem nevoie de o dovadă, 
căci omul va tăgădui tot. Apoi, am putea descoperi misiunea 
pe care Prevestitorul n-a uitat să i-o încredinţeze, deci felul în 
care va lovi Casa Vieţii. În sfârşit, trebuie să aflăm dacă există 
şi alţi complici. 

— Neliniştitor plan, socoti Pleşuvul. Ia aminte să nu-l scapi 
din ochi! 

— Fratele meu din Cercul de Aur, îţi dau cuvîntul meu. 


Luna khoiak 
A cincisprezecea zi (3 noiembrie) 
Abydos 


Noaptea întreagă, Isis vărsă apă din Nun peste mumia lui 
Iker, pentru ca focul primenitor, ce ajuta la creşterea noilor 
organe ale trupului osirian, să nu se înteţească prea mult. 

Resimţind greutăţile pe care le întîmpina soarele cel tînăr 
la ieşirea din întuneric, preoteasa scrută cerul. 

Piciorul taurului scînteia într-un fel neobişnuit. Mînia lui 
Seth încerca să sfărîme metalele care alcătuiau cosmosul şi să 
împiedice creşterea mineralelor şi a plantelor. 

— Tu, cel care încalcă legea, tu, cel care nu cunoaște 
măsura şi liniştea, tu, cel care seamănă dezordinea, care 
separă şi dezbină, să taci! strigă Marea Preoteasă din Abydos. 
Soarele nopţii nu se lasă înfrînt de atacurile tale şi-ţi 
domoleşte tulburarea! Nu poţi împiedica puterea magică a 
stelelor să preschimbe lumina în viaţă. Cerul şi astrele îi dau 
ascultare lui Osiris şi se supun voinţei sale. Ochiul lui Horus, 
fiul său, nu va pieri. 

Nori negri acoperiră luna, un fulger brazdă cerul, urmat 
de un tunet. 

Apoi bolta cerească prinse a străluci în mii de focuri, 
senină și tihnită. 

Acum sosise clipa să parfumeze mumia lui Iker cu 
unguentul care avea să-i îngăduie să trăiască alături de 
divinităţi, să cunoască adevărata puritate, la adăpost de orice 
murdărie, şi să respingă moartea. 

Isis măcină aur, argint, aramă, plumb, cositor, fier, safir, 
hematit, smarald şi topaz, adăugă miere şi tămiie, pe care o 
înmuie în vin, ulei şi esenţă de lotus. După coacere, din toate 
acestea se năştea piatra divină. 

Văduva o plimbă îndelung peste fiecare parte a trupului 
osirian. 

La asfinţit, Nephtys îşi ajută sora să depună mumia lui 
Iker în sarcofagul găsit la Byblos. Pe dinăuntru, capacul era 
împodobit cu chipul zeiţei Nut, Doamna Apusului şi poartă a 
soarelui. 

— Odihneşti în inima pietrei, grăi Isis. Sarcofagul acesta 
nu este locul morţii şi al descompunerii, ci este trupul de 
lumină al lui Osiris, dătătorul de viaţă şi barcă a marii 
călătorii de-a lungul lumilor. Cu aripile lor, cele două surori 
ale tale îţi vor oferi suflarea întremătoare ca să pluteşti în 
pace. 


Luna khoiak 
A şaisprezecea zi (4 noiembrie) 
Abydos 


— M-am întâlnit cu Prevestitorul, îi mărturisi Nephtys lui 
Isis, de faţă cu Pleşuvul, care tocmai adusese o statuie a zeiţei 
Nut, necesară Marii Preotese din Abydos pentru a împlini 
Marea Operă. 

— A pomenit de Iker? 

— Nu, voia să mă ia de nevastă şi să facă din mine una din 
sclavele lui. Magia sa e înspâimîntătoare, iar puterile sale, de 
temut. N-o să se dea bătut, iar Locaşul Aurului rămîne, mai 
departe, în primejdie. 

În capela patului, înaltă de trei coţi şi jumătate, lată de doi 
coţi şi lungă de trei!, construită din lemn de abanos suflat cu 
aur, Pleşuvul aşeză mulajul zeului Sokaris, în care vărsă 
amestecul alchimic aflat într-un vas de argint, rod al primelor 
cincisprezece zile de muncă. Pe patul de aur, lung de un cot şi 
două palme?, aveau să se săvîrşească preschimbările stăpînu- 
lui adîncurilor, odată cu cele ale lui Osiris. Sokaris ajuta 
sufletele Celor Drepţi să cunoască drumurile celuilalt tărîm. 

— Zeita Nut este cosmosul şi calea cerească, aminti 
Pleşuvul. Să străbaţi trupul Femeii-Cer, Isis, de-a lungul celor 
douăsprezece ore ale nopții, şi să culegi învăţătura lor. 

Faţă în faţă cu statuia, Marea Preoteasă din Abydos îşi 
începu călătoria. 

La prima oră, mîinile zeiţei îi transmiseră energie, şi Isis 
auzi cîntecul stelelor neobosite. 

În cea de-a doua oră, Nut înghiţi vechiul soare, sleit de 
puteri. Isis îl văzu pe Sia cercetînd inima lui Iker şi vărsînd 
apa din Nun ca să-i biruie nemişcarea. Urcînd din adîncuri, 
şoimul regalității îi reînnoi forţele împuţinate. 

În cea de-a treia oră, tăcută, se aprinseră focuri. Dintre 
cele mai înalte flăcări ce răspîndeau o căldură înăbuşitoare, 
cele ale Prevestitorului atacară Locaşul Aurului. Un fulger le 
alungă şi o lumină orbitoare învălui mumia lui Iker. 

În cea de-a patra oră, duhuri înarmate îi uciseră pe 
vrăjmaşii lui Osiris. Isis contemplă trei arbori, o întindere de 
ape, făpturi avînd cap de peşte şi mîinile legate la spate. 
Pretutindeni domnea neorînduiala şi nesiguranța. În semn de 
doliu, tînăra femeie îşi despleti părul. Oare se va naşte noul 
soare? 

În cea de-a cincea oră, aliaţii lui Seth se dezlănţuiră! 
Prevestitorul nu se dădea învins. Dar vrăjmaşii fură biruiţi, 
legaţi şi decapitaţi. Isis se aşeză pe o plantă, încărcată de KA, 
la umbra arborelui zeiţei Hathor. Inima lui Iker începu să 
bată, plămînii, să respire, iar stomacul se strînse. 


11,83 m; 1,05 m; 1,57 m (n.a.) 
2 67 cm (n.a.) 

În cea de-a şasea oră, Isis stătu dreaptă chiar deasupra 
mumiei, dăruinu-i, în acelaşi timp, dragostea ei şi forţa de a 
pune spiritul în mişcare. Într-un vas cu gîtul lung şi curbat, în 
care ardea un foc vesel, văduva puse rămăşiţele duşmanilor 
sethieni, iar vechile materiale se despărțiră de viaţa ce renâştea. 
Căzute pe fundul vasului, resturile nefolositoare ale trecutului 
nu mai împiedicau sufletul să se înalțe. Focul înlătură muce- 
gaiurile vătâmătoare. Dăinuiau doar căldura blîndă şi 
umezeala, trebuincioase creşterii. Sămînţa se plămădea. 

În cea de-a şaptea oră, soarele dansă şi lucrurile potrivnice 
se împăcară. Ficatul o primi pe Maat, apoi se ivi şi copilul 
divin cu chip de şoim. 

În cea de-a opta oră, Horus, înconjurat de strămoşii săi, îl 
înzestră cu o nouă viaţă pe Osiris, care putea acum să păstreze 
doar partea trebuincioasă a lichidelor şi să elimine restul. 

În cea de-a noua oră, apărură un zid gros şi o mulţime de 
flăcări, peste care putea trece doar cel cu inima curată şi veşnic 
reînnoită. Însoţitorii lui Osiris îl vor ajuta să înoate, să biruie 
valurile şi să atingă pămîntul. Numeroase torţe luminau tem- 
plul, iar măruntaiele nu păstrară în ele decît energia. 

În cea de-a zecea oră, uraeusul sclipi şi frica fu înlăturată. 
Din pîntecele lui Nut se născu planul universului. Inima zeiţei 
se aşeză în cea a lui Iker şi îi dădu puterea de a-şi aminti. Şi 
atunci el îşi aduse aminte ceea ce uitase. 

În cea de-a unsprezecea oră, piatra de lumină străluci cu 
toată forţa sa şi ochiul lui Ra se deschise. Isis se lăsă cuprinsă 
de flacără, se urcă în barcă şi retrăi toate iniţierile prin care 
trecuse pînă acum. 

În cea de-a douăsprezecea oră, ultima poartă a călătoriei 
nocturne respinse forţele distrugătoare şi croi drum copilului 
divin, născut din Nun şi din izvorul vieţii. 

Istovită, văduva îl privi pe Iker. 

— Capul tău s-a legat de oasele tale, zeiţa Cer îţi adună şi 
îţi uneşte mădularele şi îţi dăruieşte inima. Ea îți deschide 
porţile universului, unde moartea nu există. Ochii tăi devin 

barca nopții şi barca zilei. Să străbaţi bolta cerească şi să te 
alături strălucirii zorilor. 


Luna khoiak 
A şaptesprezecea zi (5 noiembrie) 
Abydos 


Pleşuvul porni în fruntea procesiunii care înconjura tem- 
plul de milioane de ani al lui Sesostris şi necropola principală 
a Marelui Pămînt. Preotesele şi preoţii permanenţi purtau 
patru obeliscuri mici şi însemnele divine, chemînd forţele 
creaţiei să dea viaţă operei misterioase din Locaşul Aurului. 

Odată înlăturate bănuielile în ceea ce-l privea, Bega se 
gîndise să părăsească Abydosul sau să se mărginească la a-şi 
îndeplini sarcinile, dînd uitării ambițiile şi pizma. Dar 
înroşirea micului cap al lui Seth şi o arsură cumplită îl făcură 
să-şi schimbe hotărîrea şi îi amintiră de poruncile 
Prevestitorului. După plecarea stăpînului său şi moartea lui 
Shab Strîmbu” şi a Binei, Bega rămăsese singur. 

Cuprins de temeri, cu picioarele umflate, cu chipul 
întunecat, ultimul discipol din Abydos al Prevestitorului tre- 
buia să meargă pînă la capăt şi să găsească un mijloc de a 
zădămici munca lui Isis. 

Alături de el, slujitorul lui KA păşea morocânos după 
cum îi era firea. Ca de obicei, nu vorbea cu nimeni, îngrijin- 
du-se doar de treburile sale. 

Sekari îi observa pe cei doi preoţi. Complicele 
Prevestitorului nu vâdea nici neliniște, nici nerăbdare, ca şi 
cum ar fi avut sufletul împăcat. lar Bega părea la fel de 
mohoriît ca el. 

Oare erau complici? 


O umbră. 

O umbră prelungă şi subţire se ivise parcă de nicăieri. 

Temîndu-se de un atac al Prevestitorului, Isis se gîndi 
unde să lovească şi împlîntă cuțitul lui Thot în pîntecele 
duhului. 

intuit la pămînt, acesta se chirci, înghiţit de podeaua 
Locaşului Aurului. 

Recăpătîndu-şi suflarea, văduva cercetă prin toate 
ungherele încăperii. 

Umbra dispăruse cu desăvârşire. 


Aflat pe puntea unei corăbii ce se îndrepta către Memphis, 
Prevestitorul se încovoie brusc. 

Vecinul său, un vînzător de oale, îi sări în ajutor. 

— Eşti bolnav? 

Prevestitorul se ridică anevoie. 

— Nu, e doar o oboseală trecătoare. 

— În locul tău m-aş duce la doctor. În Memphis găseşti 
unii dintre cei mai pricepuți. 

— Nu cred că am nevoie. 

Rănit în pîntece, Prevestitorul îşi şterse sîngele cu o pînză 
de in. 

Marea Preoteasă din Abydos nimicise pentru totdeauna o 
parte a făpturii sale, umbra ucigașă, în stare să treacă prin zid. 

Dar asta n-avea prea mare importanţă, căci Prevestitorul 
putea să dezlânţuie şi fără umbră ultimul atac. 


Luna khoiak 
A optsprezecea zi (6 noiembrie) 
Abydos 


Isis aprinse torte din lemn de salcîm, vopsite în roşu. 
Flacăra lor blîndă avea să împiedice orice forță vătămătoare 
să se atingă de Locaşul Aurului. 

Strîns uniţi, cei trei Osiris îşi urmau calea spre lumină. 

Văduva continua så ude cu apă din Nun mumia lui Iker, 
să adune limfele şi să hrănească trupul ce avea să renască. 

Dintr-odată, deasupra lui se formă un cer pe care răsări un 
disc solar. Din acesta ţîşniră numeroase raze ce-l acoperiră pe 
Fiul regal. 

Şi astfel, organele sale prinseră a creşte cu o repeziciune 
de neînchipuit. 

Calatoria lui Isis prin trupul zeiţei Cer şi cunoaşterea celor 
douăprezece ore ale nopţii făcuseră cu putinţă această 
izbîndă, dovadă că o nouă piedică dintre viaţă şi moarte fu- 
sese înlăturată. 

Fără odihnă, văduva se apucă din nou de treabă. 


Bega nu descoperise nici un mijloc de a pătrunde în Casa 
Vieţii. 

Nu-i rămînea decît să aştepte cea de-a douăzeci şi cincea 
zi a lunii khoiak. 

Atunci, în sfîrşit, Isis şi mumia osiriană vor părăsi 
Locaşul Aurului ca să-i înfrunte, după cum cerea ritualul, pe 
părtașii lui Seth, care vor încerca să oprească procesiunea să 
ajungă la mormîntul din pădurea Peker, locul împlinirii 
ultimilor paşi ai reînvierii. 

Sa-l ucidă pentru a doua oară pe Iker, să spulbere roadele 
strădaniilor lui Isis şi să vestească în gura mare victoria 
Prevestitorului! După această măreaţă ispravă, Bega nu se va 
da în lături să ia puterea, arătînd că doar el era în stare să 
păstreze ordinea. 

O singură oprelişte îi stătea în cale: Sekari, care îl privea 
şi acum cu neîncredere, îngreunîndu-i mişcările. Prin urmare, 
trebuia să-i ofere degrabă o dovadă a vinovăţiei slujitorului 
lui KA. 

Şi atunci iscoada asta care-şi băga nasul peste tot nu se va 
mai ţine atîta după Bega. 


Luna khoiak 
A nouăsprezecea zi (7 noiembrie) 
Memphis 


Cînd sosi la Memphis, faraonul ştia că Isis, în cea de-a 
opta oră a zilei, aşezase statueta lui Sokaris pe un piedestal de 
aur, înainte de a o tămiia şi de a o înfăţişa soarelui. 

Lumina alunga puţin cîte puţin întunericul şi înzestra cu o 
nouă energie mumia osiriană. 

Întoarcerea uriaşului rege nu trecu nebăgată în seamă. 
Vestea se răspîndi iute în oraşul scăpat de orice grijă, după 
înfrîngerea luptătorilor din umbră. Cei dornici de ospeţe, de 
dans şi de muzică dădură glas bucuriei şi începură să petreacă 
din toată inima. 

De față cu regina, Sesostris îi chemă la el pe membrii 
Casei Regelui. 

— Încă n-a venit vremea sărbătoririi izbînzii, rosti 
monarhul. Prevestitorul s-a strecurat în Abydos în chip de 
preot temporar, ajutat de mai mulţi complici. Unii dintre ei au 
fost ucişi, dar căpetenia lor a fugit. 

— Câţi aliaţi i-au mai rămas? se nelinişti Sehotep. 

— Cel puţin un preot permanent din Abydos continuă sâ-şi 
trădeze confreria, dar Sekari îl va da în vileag. 

— Lucrarea lui Isis se împlineşte neabătută? întrebă 
Senankh. 

— O bună parte din ea a fost deja săvîrşită, Osiris-Iker 
începe să trăiască din nou. I-aţi nimicit pe luptătorii din 
umbră? 

— Da, răspunse Nesmontu. Jumătate dintre şobolanii ăştia 
au pierit sufocaţi în adîncul hrubelor pe care le-au săpat, 
ceilalţi şi-au găsit sfîrşitul străpunşi de săgeți şi de lănci. 
Socot că oraşul a fost curăţit. Planul vizirului Sobek a mers 
de minune. 

— Laudele i se cuvin lui Sekari, recunoscu Păzitorul, care 
îi înmînase monarhului un raport despre toate cele petrecute 
şi o listă a principalilor vinovaţi. 

În fruntea ei se afla Medes, Secretarul Casei Regelui. 

Sesostris îşi aminti de vorbele înţelepţilor: „Cel pe care-l 
vei hrăni şi-l vei ridica în cele mai înalte ranguri te va lovi pe 
la spate“. 

— Împärtäşesc părerea lui Nesmontu, încuviinţă vizirul. În 
Memphis domneşte acum pacea. 

— Acesta e ultimul vicleşug al Prevestitorului, dezvălui 
monarhul. Ne face să credem că biruinţa e deja a noastră. La 
Abydos, discipolul său va încerca să oprească ritualul reîn- 
vierii, iar aici, în capitală, demonul va stîrni focul pustiitor. 

— În ce fel? întrebă regina. 
— Vărsînd peste Memphis cazanul Muntelui Roşu. 


Prevestitorul trase adînc în piept aerul fierbinte al Mun- 
telui Roşu, o enormă carieră de cuarţit, aflată la sud de 
Heliopolis. Aici se plămădea piatra de foc, ce avea culoarea 
sîngelui şi de a cărei putere Prevestitorul se va folosi pentru 
a arde vechiul soare şi a-l împiedica să renască pe urmaşul 
său, care se trezea la viaţă după ce străbătea trupul zeiţei Nut. 

În fiecare noapte, toate templele Egiptului luau parte la 
lupta soarelui împotriva tenebrelor. Oare astrul va fi copleşit 
sau zorii cei noi vor răsări? Fără ritualuri şi fără rostirea 
cuvintelor luminii, lumea era sortită pieirii. Iar lumea aceasta, 
spunea înţelepciunea egipteană, nu avea nevoie să fie salvată 
de o credinţă, ci să fie condusă şi călăuzită potrivit dreptăţii 
lui Maat. 

Aceasta era învăţătura cea mai însemnată care trebuia 
călcată în picioare, aşezînd în locul ei un adevăr mai presus 
de toate, pe care nimeni nu-l putea pune la îndoială. 

În curînd, din Memphis nu va rămîne decît jale şi cenuşă. 
Ridicîndu-se spre înaltul cerului, o flacără uriaşă va vesti 
izbînda Prevestitorului. 


Luna khoiak 
A douăzecea zi (8 noiembrie) 
Abydos 


În cea de-a opta oră a zilei, Isis şi Nephtys, purificate, 
spălate de isefet, cu numele înscris pe umăr şi capul acoperit 
cu o perucă rituală, începură să ţeasă o pînză menită să 
acopere trupul osirian de-a lungul drumului pînă la locaşul 
său de veci. 

Împrejurul Locaşului Aurului, paza nu slăbise câtuşi de 
puţin. Pleşuvul supraveghea schimbarea gărzilor şi mergea de 
mai multe ori pe zi să se încredinţeze că salcîmul nu dădea 
nici un semn de slăbiciune. 

La rîndul său, Sekari îl pîndea pe slujitorul lui KA. 

Cu paşi apăsaţi şi egali, fără să privească niciodată 
îndărăt, bătrînul preot îşi îndeplinea cu mare rîvnă sarcinile. 
Trecînd de la un sanctuar la altul, îi cinstea pe strămoşi, ros- 
tind formulele ce dăinuiau din cele mai vechi timpuri. 

Ţinîndu-şi fruntea sus şi privirea îndreptată înainte, abia 
dacă răspundea preoţilor temporari ce-i dădeau bineţe. Nu se 
întîlni cu nici un complice şi, isprăvindu-şi treburile, se 
întoarse în odaia sa, unde i se aduse o hrană sărăcăcioasă. 

Uimit, Sekari ar fi trebuit să se îndepărteze. 

Dar ceva dinlăuntrul său îl îndemnă să rămînă nemişcat. 

Şi, astfel, fu martorul unui lucru surprinzător. Pradă unei 
mâînii cumplite, slujitorul lui KA se năpusti afară din odaia 
lui, sfărîmă o tăbliță din lemn şi îngropă resturile cu lovituri 
de călcîi. 

Sekari aşteptă ca preotul să plece, scoase bucăţile din 
pămînt şi alcătui la loc tăbliţa. 

Pe ea se vedea gravat un semn lesne de recunoscut: capul 
animalului zeului Seth, cu bot lung de girafă şi urechi ciulite. 

Semnul discipolilor Prevestitorului. 


Luna khoiak 
A douăzeci şi una zi (9 noiembrie) 
Abydos 


Această zi hotărîtoare şi primejdioasă însemna intrarea în 
Cerul tuturor divinităţilor și sfîrşitul încolţirii Osirisului ve- 
getal. 

Isis şi Nephtys scoaseră piatra ce ascundea vederii o 
deschidere din acoperişul capelei unde fusese depus mulajul, 
stropit cu apă din Nun, începînd cu ziua a douăsprezecea a lui 
khoiak. 

Legătura dintre cei trei Osiris slăbea. Acum trebuia 
săvârşit un lucru foarte delicat: scoaterea din bazinul de bronz 
negru a mulajului de aur, alcătuit din două părţi. 

Dacă se iveau crăpături, speranța se risipea. 

Cu chipul grav, cu mîini pricepute şi sigure, Isis îl cercetă 
fară să găsească vreo stricăciune. După ce unse cu tămiie cele 

două părţi ale mulajului, le prinse strîns cu patru frînghii 
subţiri din papirus. 

În felul acesta, gâtul, coşul pieptului şi coroana albă a 
mumiei nu aveau să se clintească din loc. 

Soarele se revărsă peste mulaj, peste bazinul de bronz şi 
peste Osirisul ce vegeta. 

— Odihnește-te puţin, o povăţui Nephtys pe Isis. Ai ajuns 
la capătul puterilor. 

Văduva îl privi îndelung pe Fiul regal. 

— Cînd Iker se va elibera de moarte, am să mă odihnesc 
lîngă el. 


Copleşit, Pleşuvul se uita la tăbliţa adusă de Sekari. 

— Slujitorul lui KA e aliatul Prevestitorului... Nici acum 
nu-mi vine a crede! 

— Şi totuşi, iată dovada, zise Sekari. 

— O avea complici? 

— Eu, unul, mă îndoiesc, dar am să-l supraveghez 
îndeaproape. 

— N-ar fi mai bine să-l arestăm şi să-l facem să vorbească? 

— Mie preotul ăsta mi se pare nespus de încăpăţînat, aşa că 
n-o să scoatem vreo vorbă de la el. Aş vrea să-l las să-şi 
pregătească următoarea nelegiuire şi să-l prind asupra faptei. 

— E primejdios din cale-afară, Sekari! 

— Fii pe pace, n-o să-mi scape. Cere-i lui Bega să se arate 
mai atent ca oricînd şi să ne prevină la cea mai măruntă 
mişcare ce-i trezeşte bănuieli. 


Luna khoiak 
Aceeaşi zi 
Memphis 


Necunoscînd primejdia cumplită ce-l pîndea, Memphisul 
îşi reluase viaţa obişnuită. Îndată ce soldaţii săi se înapoiară 
din misiune, generalul Nesmontu se înfăţişă regelui. 

— Nici urmă de Prevestitor, Luminăţia Voastră. Cariera 
Muntelui Roşu e închisă şi pustie. Băieții mei au scotocit 
peste tot, dar n-au descoperit nici țipenie de om. Potrivit 

ordinelor voastre, armata a străbătut în lung şi-n lat întregul 
ţinut. Dacă chiar se ascunde acolo, Prevestitorul nu va primi 
ajutor din afară. 

— Acolo se ascunde, stărui Sesostris, şi nimeni nu va putea 
să-l zărească înainte să se arate singur. 

— Oare monstrul aşteaptă cea de-a douăzeci şi cincea zi a 
lunii khoiak? 

— Aşa se pare, încuviinţă faraonul. Datorită com- 
plicelui său, preotul permanent din Abydos, ştie cum se 
desfăşoară misterele. Pe douăzeci şi trei, dacă Isis 
reuşeşte să ducă la bun sfîrşit opera la roşu, toate stîncile 
din regat se vor umple cu energie, iar cazanul Muntelui 
Roşu îşi va recăpăta forţa şi vigoarea. Pe douăzeci şi 
patru, Seth va încerca să fure unul dintre elementele ritua- 
lului. lar pe douăzeci şi cinci, îşi va trimite pârtaşii să-l 
atace pe Osiris. 

— Pleşuvul şi Sekari vor reuşi să le ţină piept! 

— Drept să-ţi spun, nu ştiu, Nesmontu, căci Prevestitorul 
va stîrni focul nimicitor în zorii acelei zile. De înfruntarea 
noastră atîrnă soarta Abydosului. 

— Luminâţia Voastră, îngăduiţi-mi să lupt în locul vostru! 

— Curajul tău n-ar folosi la nimic. Doar eu pot să mă folo- 
sesc de puterea Dublei Coroane, şi nici aşa nu am siguranţa 
că voi înfrînge un duşman atît de înverşunat. Du-i pe mem- 
brii Cercului de Aur la Abydos, păziţi locaşul reînvierii şi 
cereţi sprijinul strămoşilor. 

— Luminăţia Voastră... 

— Ştiu, Nesmontu. Chiar dacă înving, îmi va rămîne 
prea puțin timp pentru a sosi la Abydos pe treizeci khoiak. 
În lipsa mea, Iker va muri. Dar mîine se vor încheia 
lucrările la o nouă corabie, cum nu s-a mai văzut pînă 
acum. Alege corăbieri destoinici, în stare să muncească zi 
şi noapte. Vîntul de miazănoapte şi Nilul vor fi aliaţii 
noştri. 

— O să învingeţi, Luminăţia Voastră. Şi o să ajungeţi la 
timp. 

Luna khoiak 
A douăzeci şi doua zi (10 noiembrie) 
Abydos 


Purtînd pe cap o coroană vegetală ce amintea de învierea 
lui Osiris, un preot mîna trei boi, unul alb, unul negru şi 
unul bălțat, care, înjugaţi la un plug, traseră o brazdă în 
pămîntul ușor de arat. În urma lor veniră săpătorii mînuind 
săpăliga, simbol al dragostei pentru divin, şi adînciră făga- 
şul deschis de plug. În această zi a îngropării zeului, toţi cei 
drepţi în fapte şi-n vorbe, vii sau morţi, celebrau o sărbă- 
toare a reînnoirii. 

Scoţînd sămînţa din săculeţi împletiţi din fibre de 
papirus, preoţii permanenţi o măsurară cu un oboroc de aur, 
ce semăna cu ochiul lui Osiris, şi o zvîrliră pe brazdă. 
O ultimă arătură o acoperi. 

Înmormîntarea era prilej de veselie, căci ea vestea 
renașterea grînelor hrănitoare, după ce sămînţa, aidoma 
Zeului, se va înălța spre lumină. Împlinind acest ritual, con- 
freria din Abydos îşi asigura sprijinul lui Geb, zeul Pămînt. 

La adăpost de orice bănuială, lui Bega puţin îi păsa de 
toate acestea. Scăpat de Sekari, pregătea atacul de pe 
douăzeci şi cinci khoiak. După cum îl sfătuise Pleşuvul, se 
ținea în preajma slujitorului lui KA, atent la ritualul celor 
patru viței, cel alb, cel negru, cel roşu şi cel bălţat. 

Veniţi din cele patru zări, ei căutau, găseau şi protejau 
mormîntul lui Osiris de vrăjmaşi văzuţi şi nevăzuţi. Alungînd 
Răul din ţinutul sacru, purificau pămîntul, călcîndu-l sub 
copite, şi închideau trecerea spre locul misterelor. 

În lipsa regelui — minunat semn, potrivit părerii lui 
Bega —, Isis ţinea cele patru funii menite să controleze viţeii. 
Capătul lor avea forma lui ankh, cheia vieţii. Neîndoielnic, 
Prevestitorul îl silise pe monarh să ducă o altă bătălie, mult 
mai anevoioasă, şi să nu se mai îngrijească deocamdată de 
Abydos! 

Această observaţie aprinse iarăşi ura şi ranchiuna lui Bega. 
Aidoma colegilor săi, înfipse o pană a lui Maat într-unul 

dintre cuferele ce adăposteau pînzeturile pentru KA-ul lui 
Horus, urmaşul lui Osiris. Şi astfel, Egiptul strîns laolaltă pre- 
cum universul, celebra unitatea regăsită a trupului osirian. 

Isis şi Nephtys modelară două cercuri de aur, soarele cel 
mare şi soarele cel mic, şi aprinseră trei sute şaizeci şi cinci 
de lămpi în plină zi, în timp ce preoţii şi preotesele aduseră 
treizeci şi patru de bărci micuţe, ale căror echipaje erau 
alcătuite din statui ale divinităţilor. 

La căderea nopţii, ele străbâtură lacul sacru. 

Iar orzul Osirisului care vegeta deveni aur. 


Luna khoiak 
A douzeci şi treia zi (11 noiembrie) 
Abydos 


Stăpîn al criptei fluidelor divine, însoţit de şapte lumini, 
Anubis aduse mumiei osiriene inima care atrage gîndirea 
nemuritoare, un scarabeu din obsidian. Apoi el acoperi trupul 
cu amulete şi pietre preţioase, ca să alunge din carnea sa tot 
ce era pieritor. 

În aceeaşi clipa, Isis scoase din mulaj statuia zeului 
Sokaris, o aşeză pe un piedestal de granit învelit cu o rogojină 
din stuf, îi vopsi părul în lapislazuli, faţa în galben-brun, 
maxilarele în turcoaz, îi desenă ochii şi o înzestră cu cele 
două sceptre osiriene. Apoi lăsă lumina soarelui să o scalde. 

Chipul lui Iker căpătă culori asemănătoare. 

Anubis îi puse înainte cinci bucăţi de tămiie. 

— leşi din somn, trezeşte-te. Locaşul Aurului te mode- 
lează, precum un sculptor modelează piatra. 

Isis ridică cele două pene ale lui Maat pe care i le dăruise 
Mărşăluitorul din oraşul Djedu. Din ele ţişniră unde 
purtătoare de energie, asigurînd unitatea universului. 

— Îţi însufleţesc faţa, grăi Anubis. Ochii tăi te vor călăuzi 
prin meleagurile întunecate şi-l vei vedea pe stăpînul luminii 
cînd străbate bolta cerească. 

Apoi atinse cu capătul teslei din metal ceresc, „stăpîna 
Magiei“, buzele lui Iker. 


MARELE SECRET 353 


Sîngele năvăli în ele. 
Opera la roșu tocmai se împlinise. 


Luna khoiak 
A douăzeci şi patra zi (12 noiembrie) 
Abydos 


Creşterea Osirisului vegetal şi primul semn de viaţă al lui 
Osiris-lker dovedeau că dezvoltarea Osirisului mineral şi me- 
talic se desfăşura în chip armonios. Înăuntrul atanorului, 
trupul divin se refăcea, iar legăturile sale sporeau cu fiecare zi. 

— Lui Isis i-ar fi plăcut atît de mult să-l îmbrăţişeze pe Iker 
şi să-l sărute! Dar asta ar fi însemnat să stingă palida rază de 
speranţă ce se ivise datorită operei la roşu. Trupul de lumină 
trebuia să rămîn pur, neatins de nici o făptură omenească, căci 
îşi va recăpăta putinţa de a se mişca numai după încă un şir 
de grele încercări. 

Pietrele din cariere se încărcau cu energie, iar cazanul 
Muntelui Roşu dobîndi o putere de temut. În curînd, Prevesti- 
torul va avea la îndemînă o armă cumplită. 

Isis se gîndi la Sesostris. 

Va izbuti el, oare, încă o dată, să iasă învingător dintr-o 
luptă în care forţele celor ce se înfruntau nu erau deopotrivă? 
În faţa Prevestitorului, agerimea, curajul şi magia faraonului 
vor fi de ajuns? Poate că mîine, văduva îşi va pierde şi tatăl. 
Iar dacă regele nu se va afla în Abydos pe treizeci khoiak 
pentru a desăvîrşi Marea Operă, Iker nu se va trezi la viaţă. 

În această zi, cînd simbolul reînvierii era înfăşurat în 
giulgiu, înăuntrul atelierului de îmbalsămare, Isis strînse în 
fişii de pînză noi statuia zeului Sokaris, o închise într-un sipet 
din lemn de sicomor şi o aşeză pe nişte ramuri tot de sicomor, 
căci acest arbore era locuinţa pămînteană a zeiţei Cer. 

După şapte zile, fiecare atîrnînd cît o lună întreagă, Iker 
va renaşte în sînul Mamei celei Mari. 

Tocmai cînd Nephtys se pregătea să desfacă o pînză roşie, 
sora sa i-o smulse din mîlini şi o azvîrli jos. 

Ţesâtura se aprinse şi o flacără se îndreptă amenințătoare 
spre mumie. 

Apa lui Nun vărsată din vasul de aur înlătură primejdia. 

— Un atac al Prevestitorului, care, prin mijlocirea urii lui 
Seth, a încercat să fure această pînză şi să pună capăt ritualu- 
lui, rosti înspâimîntată Marea Preoteasă din Abydos. 

— Cum de ştie tot ce se petrece aici? se îngrozi Nephtys. 

— Complicele său l-a înştiinţat. Dar nici el, nici stăpînul 
lui nu vor trece de zidurile Locaşului Aurului, căci i-am 
nimicit umbra. 

— Dar mîine va trebui să ieşim de aici şi să-i înfruntâm pe 
sethieni, îi reaminti Nephtys. Mumia nu se poate lipsi de 
energia zeului lor. Şi mă tem de tot ce e mai rău. Dacă 
Prevestitorul reuşeşte s-o întoarcă în folosul sâu, Iker va fi 
răpus pentru totdeauna. 

— N-avem de ales. 


Întrucît Pleşuvul dăduse ascultare sfaturilor sale, Bega 
nu-şi mai încăpea în piele de bucurie. 

A doua zi, în timpul luptei dintre părtaşii lui Horus şi cei 
ai lui Seth, slujitorul lui KA se va număra printre aceştia din 
urmă. Şi atunci, fie va încerca să treacă singur la fapte, fie 
complicii săi vor fi siliţi, în sfîrşit, să-şi arate adevărata faţă. 

Cu o vitejie vrednică de laudă, Bega se va ţine mereu 
alături de slujitorul lui KA şi va da alarma la cel mai mic gest 
necuvenit al acestuia, împiedicîndu-l astfel să pricinuiască 
vreun rău mumiei osiriene. 

La drept vorbind însă, Bega plănuia ca, la primul popas al 
procesiunii, s-o ucidă pe Isis, să distrugă mumia şi să-l 
învinuiască apoi de aceste fapte mîrşave pe slujitorul lui KA. 

Dat fiind că şi el se afla printre sethieni, Bega avea să fie 
înarmat cu un baston. Şi nu era vorba de o simplă bucată de 
lemn, ci de un baston al lacului, din tamarisc, în stare să 
doboare la pămînt orice duşman. 

Mai ales de cînd Prevestitorul îl înzestrase cu o forţă 
nimicitoare. 

Luna khoiak 
A douăzeci şi cincea zi (13 noiembrie) 
Abydos 


Pleşuvul, Isis şi Nephtys scoaseră din Locaşul Aurului 
barca lui Osiris, în care se odihnea iarăşi mumia lui Iker, 
acoperită cu pînza ţesută de cele două surori. Creaţie a zeului 
luminii, limbă a lui Ra, corabia era făcută din lemn de salcâm, 
iar părţile ce-o alcătuiau simbolizau părţile trupului reîntregit 
al lui Osiris. 

Doar un om cu inima curată putea să urce în ea şi să 
călătorească alături de Venerabili, cei care biruiseră negurile 
şi ştiau să mînuiască vîslele, atît ziua, cît şi noaptea. 

— Să ne îndreptăm spre locaşul de veci al Marelui Zeu, 
porunci Pleşuvul. Fie ca noi să devenim puternici şi luminoşi, 
în tovărăşia sa. 

În fruntea alaiului, păşeau doi preoţi cu capete de şacal, 
deschizătorii de drum, apoi veneau Thot, Onuris, cel care 
mâînuia lancea ca s-o aducă înapoi pe zeiţa îndepărtată şi ca 
s-o domolească pe leoaica înspăimîntătoare, şoimul Horus, 
preoții şi preotesele care citeau Legea şi scrierile despre ritual, 
purtătorul cotului zeiţei Maat, purtătorul vasului pentru jertfe 
şi preotesele care cîntau din felurite instrumente. 

Sethienii se năpustiseră asupra lor, în apropierea lacului 
sacru. 

Pe cînd îşi ridicau bastoanele, pregătindu-se să lovească, 
strălucirea bărcii îi ţintui locului. 

— Seth şi ochiul cel rău au fost respinşi, rosti Pleşuvul, 
numele lor nu mai există. Barcă a lui Osiris, vederea ta i-a tul- 
burat! Să-i prindem pe răzvrătiți cu coşul de pescuit, să-i 
legăm strîns cu funii, să-i străpungem întrebuinţînd cuţitele şi 
să le curmăm vieţile! 

Sethienii se prăbuşiră. 

Pleşuvul împlini gesturile rituale: le tăie capetele şi le 
smulse inimile. 

Prima parte a ceremoniei odată încheiată, slujitorul lui 
KA se ridică bombâănind. Nu-i era deloc pe plac så se numere 

printre atacatorii lui Osiris, dar nu obişnuia să cricnească 
împotriva ordinelor mai-marelui său. Şi ceilalți sethieni se 
bucurară că-şi isprăviseră această treabă supărătoare şi 
începură să se pregătească pentru sărbătoarea cepei. 

Luîndu-şi bastonul cu el, Bega se făcu nevăzut. 

Membrii procesiunii se împrăştiară. Aceasta era clipa 
nimerită pentru a trece la fapte! Nici Isis, nici Nephtys nu vor 
putea să-i ţină piept. Aşa că i se vor alătura lui Iker, pe tărîmul 
celălalt. 

Bega clocotea de ură şi nu simţea nici o părere de rău. 
Cînd se vînduse Prevestitorului, socotise că-şi va potoli setea 
de răzbunare şi de putere. lar acum i se ivise prilejul. 

— Carevasăzică, se dumiri Sekari, tu erai netrebnicul între 
netrebnici, cel mai josnic dintre ticăloşi! 

Cu mîinile încleştate pe baston, Bega se întoarse. 

— Tot te-ai ţinut după mine! 

— N-am crezut niciodată în vinovăția slujitorului lui KA. 
Cum s-ar zice, am văzut prea multe la viaţa mea ca să mă las 
aşa uşor păcălit... Prevestitorul ni l-a aruncat drept momeală, 
ca să-ţi elibereze ţie calea. Însa drumul tău se opreşte aici. 

Întinzîndu-se, preotul încercă să-l doboare pe Sekari 
dintr-o lovitură. 

Sekari se feri, dar nu ţinu seama îndeajuns de bastonul 
lacului, care îl izbi cu putere în umăr. Ameţit, se rostogoli la 
pămînt. 

Isis şi Nephtys se aşezară în faţa mumiei, apărînd-o. 

— Voi două şi Iker o să crăpaţi, în sfîrşit! răcni Bega, 
înălțîndu-şi arma. 

Ridicîndu-se pe picioarele de dinapoi, Vînt-de-Miază- 
noapte se lăsă cu toată greutatea pe spinarea preotului. 

Cu şira spinării ruptă, trădătorul scăpă bastonul, horcăi şi 
se prăvăli. 

Bizuindu-se pe tovarăşul său, Singerosul nu găsise de 
cuviinţă să se amestece. 

Bega trăgea să moară, iar în ochi i se putea citi groaza. 
Cîinele îl adulmecă, apoi se îndepărtă de el, scârbit. 

Membrii procesiunii se adunară în jurul trădătorului, care 
îşi dădu ultima suflare. 

— A sosit ora primei judecăţi, reaminti purtătorul cotului 
zeiţei Maat. Preotul acesta permanent merită să fie mumificat 
şi chemat înaintea tribunalului divinităţilor? Dacă vreunul 
dintre noi are a-i aduce vreo învinuire, să vorbească. 

— Bega şi-a călcat jurămîntul şi s-a pus în slujba Răului, 
grăi Pleşuvul. Voia să distrugă Arborele vieţii, să pîngărească 
Misterele lui Osiris, să le ucidă pe Marea Preoteasă şi pe sora 
sa. Lista acestor nelegiuri e de ajuns ca să-l osîndeascâ. Nu va 
fi mumificat, ci ars împreună cu o figurină din ceară roşie, cu 
chipul lui Seth. Şi din el, nimic să nu rămînă. 


Pleşuvul spălă picioarele lui Isis în vasul de argint al lui 
Sokaris, apoi îi agăţă la gît o ghirlandă de ceapă. Toţi cei care 
luau parte la ritualul misterelor purtau astfel de coliere, cu 
verigile în formă de cheia vieţii, urmînd să le ofere în zori 
sufletelor celor drepţi şi să le redea lumina. Datorită cepei, 
faţa era purificată, inima — sănătoasă, iar şarpele nopţii — 
alungat. 

La sfîrşitul ritualului, cele cinci simţiri ale lui Iker se dez- 
morţiră. Dar pentru ca ele să revină pe de-a-ntregul la viaţă 
era nevoie de mai mult. 

Odată Seth îmblînzit, Răul îndepărtat şi calea luminată, 
barca lui Osiris se întoarse în Locaşul Aurului. Cu umărul 
bandajat, Sekari stătea în continuare la pîndă. 

Dar Isis nu se putea bucura de această reuşită prețioasă, 
căci neliniştea îi măcina sufletul. 

— Cine va ieşi învingător din lupta de la Muntele Roşu? 
Faraonul sau Prevestitorul? 


Luna khoiak 
A douăzeci şi cincea zi (13 noiembrie) 
Memphis 


Faraonul rosti fiecare cuvînt al ritualului din zori de parcă 
acum îl celebra pentru prima dată. 

Peste cîteva ore, poate că templele Memphisului vor dis- 
părea, înghiţite de un şuvoi de foc, care se va revărsa apoi 
peste Abydos. 

Purtind pe cap Dubla Coroană, iar în jurul şoldurilor 
avînd o pînză cu chipul fenixului, regele părăsi sanctuarul, 
luînd-o spre Muntele Roşu. 

Cînd mai avea o bună bucată de drum pînă acolo, po- 
runci gărzii sale să nu-l urmeze. 

Isis reuşise opera la roşu, Iker atinsese hotarul reînvierii. 
Dar ultimii paşi care mai trebuiau făcuţi erau dintre cei mai 
anevoioşi. 


Cariera ardea, pietrele hrăneau un foc sethian înfiorător, 
care făcea să clocotească lava acestui uriaş cazan, în stare să 
nimicească toate construcţiile ridicate de faraoni, începînd cu 
prima dinastie. 

Scăpat de complicii săi nevolnici, Prevestitorul simţea că 
puterea lui distrugătoare sporea cu fiece clipă. Lovind Egiptul, 
va lovi lumea întreagă şi o va lipsi de Maat. 

La marginea carierei, fără să se sinchisească de căldura 
înăbușitoare şi de pămîntul dogoritor, stătea Sesostris. 

— Iată-l, în sfîrşit, pe faraon! Ştiam că nu vei da bir cu 
fugiţii, crezîndu-te în stare să mă înfrunţi. Cîtă înfumurare! 
Ai să fii primul care va muri, înaintea nechibzuiţilor care nu 
vor recunoaşte adevărata credinţă. 

— Aliaţii tăi au pierit. 

— Nu contează! Nişte netrebnici legaţi de trecut. Eu pre- 
gătesc viitorul. 

— O credinţă răspîndită cu de-a sila, învățături respin- 
gătoare şi aducătoare de moarte... Numeşti asta viitor? 

— Gura mea rosteşte poruncile Zeului, iar oamenii trebuie 
să i se supună! 

Sesostris îl sfredeli cu privirea pe Prevestitor. Ochii roşii 
ai acestuia azvîrliră fulgere, neputînd să îndure prezenţa unui 
asemenea potrivnic de neclintit. 

— Sînt chezaşul unui adevăr mai presus de tot şi de toate 
şi pe care nimeni nu va putea să-l schimbe! De ce nu vrei să 
înţelegi lucrul acesta, Sesostris? Domnia ta se încheie, a mea 
începe. Mai devreme sau mai tîrziu, toate popoarele se vor 
pleca înaintea mea şi mi se vor alătura. 

— Egiptul e regatul lui Maat, stărui faraonul, nu al unui 
smintit. 

— În genunchează şi venerează-mă! 

Coroana cea albă se preschimbă într-o rază de lumină atît 
de orbitoare, că-l sili pe Prevestitor să se dea înapoi. 

Nebun de furie, apucă o piatră fierbinte şi o aruncă înspre 
Sesostris. 

Un bulgăre de foc atinse în treacăt faţa monarhului. 

Cel de-al doilea ar fi trebuit să-l izbească în frunte, dar din 
gura uraeusului, cobra regală, țîşni o flacără care spulberă 
piatra în mii de bucăţi. 

Prevestitorul abia dacă-şi zărea duşmanul şi nu găsea în el 
nici un sprijin pentru isefet, care să-i îngăduie să zdrobească 
apărarea nevăzută a monarhului. 

În pofida văpăii ce-l înconjura, Sesostris înainta fară să 
şovăie. 

Spirala ce împodobea coroana roşie se desprinse şi se 
înfăşură în jurul gîtului Prevestitorului. Însă acesta izbuti să 
se elibereze din laţul care îi pricinui o rană adîncă. Scăldat în 
propriul sînge, urlă de durere, iar glasul său răzbătu pînă în 
măruntaiele pămîntului. 

— Demoni ai infernului, ieşiţi din adîncuri, pustiiţi acest 
regat! 

În clipa cînd aburi fierbinţi străpunseră pămîntul crăpat, 
Sesostris deşertă conţinutul vasului de aur. 

Lacrimile văduvei stinseră pîrjolul. 

Prevestitorul încercă în van să reverse şuvoiul de lavă. 
Fluviul de foc se întoarse împotriva lui, preschimbîndu-l 
într-o torţă vie. 

— Am să dispar, Sesostris, dar nu voi pieri de tot! Peste o 
sută, o mie sau două mii de ani o să mă întorc, şi biruinţa va 
fi a mea! 

Trupul i se descompuse, căldura se potoli, iar peste carieră 
se aşternu liniştea. 

— Înca de la naşterea sa, Egiptul îl împiedicase pe 
Prevestitor să-şi răspîndească otrava. lar izbînda Dublei 
Coroane dovedea trăinicia şi strălucirea lui Maat. 

Dar armonia Celor Două Regate şi legăturile lor cu 
nevăzutul, comori de mare preţ, aveau să rămînă amenințate 
mereu. Deja, la sfîrşitul vremurilor de aur ale piramidelor, 
ţara fusese în pericol să dispară. Doar faraonii se împotrivi- 
seră acestei decăderi, la prima vedere, de neocolit. Întărind 
puterea Egiptului, Sesostris ducea mai departe lucrarea înain- 
taşilor săi. 

Dar, într-o zi, zăgazurile se vor prăbuşi, iar Pre- 
vestitorul se va folosi de această ruptură ca să pornească la 
atac. Şi nu va mai exista nici un faraon care să-l oprească 
din drum. 

Acum însă, Sesostris trebuia să ajungă degrabă la Abydos 
ca să-l aducă pe Iker la lumină. 

În portul Memphisului aştepta, trasă la mal, o corabie 
nou-nouţă, al cărei echipaj, alcătuit din orăbieri încercaţi, era 
gata de plecare. 

— Vom călători zi şi noapte, zise monarhul. Vom poposi la 
Abydos pe treizeci khoiak. 

Capitanul păli. 

— Peste putinţă, Luminăţia Voastră! Nici un vînt, oricît de 
puternic, n-ar reuşi să... 

- Pe treizeci khoiak. 

— Am înţeles, Luminăţia Voastră. A mai rămas de hotărît 
un singur lucru, fără de care nu avem cum să pornim la drum: 
numele corabiei. 

— Se va chema Fulgerul. 

Luna khoiak 
A douzeci şi şasea zi (14 noiembrie) 
Abydos 


Preoţii prinseră cu harponul hipopotamul lui Seth, una 
dintre incarnările preferate ale zeului ce tulbura rînduielile 
cereşti, şi arseră statueta pe un altar. În preajma zilelor 
hotărîtoare pentru reînvierea lui Osiris, trebuia înăbuşită orice 
formă a dezordinii ce ar fi oprit desfăşurarea ritualurilor. 

Înainte de începerea unei noi procesiuni, Isis privi 
îndelung mumia lui Iker. 

Încă nu se tămăduise de moarte, dar o viaţă ascunsă îi 
pătrunsese în trup. Văduva se temea de intrarea în ţinutul 
luminii, trecere peste măsură de primejdioasă. 

Dar nici Iker, nici soţia lui nu aveau de ales. 

Isis încercă să simtă ce se petrece cu tatăl ei şi văzu un 
jăratic uriaş, precum şi o siluetă omenească înghițită de 
flăcări. 

Apoi pîrjolul se linişti, culoarea albastră o înlocui pe cea 
roşie, iar vîntul umflă pînzele unei corăbii. 

Sesostris se întorcea la Abydos! 

Sesostris sau... Prevestitorul? Dacă acesta din urmă 
biruise şi acum îi întuneca preotesei gîndurile? Dacă la bor- 
dul acestei corăbii se găsea o ceată de luptători orbiţi de 
credinţa lor şi hotărîţi să pustiască pămîntul lui Osiris? 

Pleşuvul se apropie de Isis. 

— Am să-ţi spun ceva tare supărător. Întrucît acum s-ar 
cuveni să jertfim o altă incarnare a lui Seth, măgarul sălbatic, 
unul dintre preoţi socoate că Vînt-de-Miazănoapte n-are ce 
căuta pe meleagul Zeului şi cere ori să fie izgonit, ori, încă şi 
mai rău, să fie... 

— Să-l trimitem la moarte pe tovarășul lui Iker care tocmai 
ne-a salvat viaţa şi l-a pedepsit pe Bega? Ar însemna să 
păcătuim faţă de zei şi să le stîrnim mînia! Dacă-l izgonim, ne 
va lipsi puterea lui Seth, unul dintre focurile alchimice care 
ne trebuie neapărat. 

— Atunci, ce hotaârăşti? 

— Odată ce şi-a ispășit greşeala, Seth îl poartă în spate 
pentru totdeauna pe Osiris şi înoată astfel încît să-l ţină la 
suprafaţa oceanului de energie. El devine corabia trainică, 
în stare să-l ducă spre veşnicie. Vînt-de-Miazănoapte îi va 
ţine locul. 

Ridicînd urechea dreaptă în semn de încuviinţare, 
măgarul primi în spinare preţioasa povară. Sîngerosul păşi 
înaintea lui, în timpul procesiunii ce dădea agale ocol tem- 
plului zeului Osiris şi la care luau parte toţi sacerdoţii. 
Preotesele cîntau din flaut, iar preoţii tămîiau pămîntul. 
Pleşuvul trăgea dupa el o sanie, simbol al zeului Atum, 
Cel-Care-Este-şi-Cel-Care-Nu-Este. Mai presus de înțelege- 
rea omenească, această împletire neobişnuită şi de neîn- 
chipuit în ochii oamenilor simpli ascundea una dintre cele 
mai adînci taine ale vieţii. 

Sekari şi cîinele stăteau la pîndă. Oare asupra mumiei lui 
Iker nu plutea nici o ameninţare? Bineînţeles, Prevestitorul 
nu mai avea complici în Abydos, dar dacă în timpul îndelun- 
gatei sale şederi aici aruncase vrăji rele prin unele locuri? 

Dar procesiunea se încheie netulburată de nimic. În ritmul 
pasului domol al animalului zeului Seth, mumia lui Iker se 
umplu cu forţa trebuincioasă pentru a trece de o nouă poartă. 


În inima Locaşului Aurului, Isis şi Iker erau singuri, faţă 
în faţă cu poarta ținutului luminii, cea pe care faraonul o 
deschidea în timpul ritualului din zori pentru a reînnoi 
creaţia. 

Ca să fii primit în alaiul lui Osiris şi să ai parte de reîn- 
viere trebuia să devii o făptură de lumină. Sub această formă, 
zeul se unea cu imaginea sa, cu simbolurile sale şi cu trupul 
său de piatră. 

Ca să-l poţi simţi pe Osiris trebuia să fi trăit toată viaţa 
potrivit legii lui Maat. Dacă Iker urmase calea dreptăţii şi a 
adevărului, misterul divin îl va primi în braţele sale. Dacă nu, 
strălucirea porţii îl va nimici pe veci. 

De asemenea, era nevoie ca, de-a lungul călătoriei sale 
pâmîntene, Iker să fi trecut prin mai multe iniţieri, să fi 

respectat jurămintele şi tăcerea cuvenită şi să fi venerat 
creaţia şi legile ei. 

Văduva avea să încerce acum să împlinească unirea lui 
ba, sufletul-pasăre, şi al lui KA, energia celuilalt tărîm. De 
legătura lor atîrna înflorirea lui akh, fâptura de lumină. Dacă 
ba şi KA nu se alăturau, akh nu s-ar mai fi ivit. 

Isis rosti formulele transformării, trezindu-l pe KA, hrânit 
de putere, şi atrăgîndu-l pe ba, hrănit de soare. 

Învăluită într-o sclipire orbitoare, mumia lui Iker trecu 
poarta şi suferi îndată o preschimbare aidoma celei pe care o 
cunoştea Osirisul metalic. Unirea lui ba şi a lui KA odată 
împlinită, pasărea-akh, ibisul comata, putea să-şi ia zborul. 

— Ra îţi dăruiește aurul ieșit din Osiris, zise Isis. Thot te 
însemnează cu pecetea de metal pur, născut din Marele Zeu. 
Mumia ta e unită şi trainică precum piatra misterioasă 
provenită din muntele de la răsărit. Aurul îţi luminează chi- 
pul, îţi îngăduie să respiri şi dă mîinilor tale tărie. Mulțumită 
lui Maat, Aurul Zeilor, treci de la cele pieritoare la cele 
nepieritoare. Ea rămîne în faţa ta şi nu se va îndepărta de 
trupul pe cale să reînvieze. 

Luna plină, ochi întregit, împrăştia scînteieri vii, care 
totuşi nu-l ascundeau vederii pe Orion, ivit la apus. 

Isis luă un sceptru al cărui capăt avea forma unei stele cu 
cinci colţuri şi atinse fruntea lui Iker. Apoi ridică fără greu- 
tate un uriaş harpon din lemn de cedru, împodobit cu doi 
şerpi, şi puse cîrligul pe faţa mumiei. 

— Înfaţişează-te acoperit de aur, străluceşte aidoma elec- 
trumului şi trăieşte veşnic. 


Luna khoiak 
A douzeci şi şaptea zi (15 noiembrie) 
Abydos 


Pleşuvul îi întîmpină la debarcader pe Marea Soţie regală 
şi pe ceilalți membri ai Cercului de Aur. 

— Ce călătorie groaznică! tună şi fulgeră generalul 
Nesmontu. Vîntul a lipsit, mai mulţi corăbieri au căzut 

bolnavi, iar Nilul a ridicat tot soiul de piedici în calea noas- 
tră. Dar, în sfîrşit, iată-ne la Abydos! 

— Dacă nu luai tu cîrma şi nu îmbărbătai echipajul, am fi 
şi acum departe de aici, îl lăudă Sehotep. 

— Dar faraonul va ajunge la timp? se neliniști Pleşuvul. 

— Nu ştim cum s-a încheiat lupta, mărturisi Senankh. Dacă 
biruie, Luminăţia Sa va folosi o corabie nouă, de o iuţeală 
fără pereche. 

— Marea Operă se desfăşoară cu bine? întrebă regina. 

— Iker se găseşte acum la poarta ținutului de lumină, 
răspunse Pleşuvul. 

Cu toţii se înfiorară. 

Oare Fiul regal, atît de tînăr şi de lipsit de experienţă, era 
îndeajuns de înzestrat spiritual ca să poată răzbi dincolo de ea? 

— Dragostea lui Isis va reuşi să învingă moartea, îşi dădu 
cu părerea Nephtys. 

— Nu e nevoie să speri ca să înfăptuieşti, îi reaminti 
Pleşuvul. Să ne îndeplinim datoria noastră, pregătind pîinea 
reînvierii. 

Preotul modelá pîinea în formă de piramidă, movila 
începuturilor, unde se incarnase prima rază de lumină. 


Isis eliberă mişcările luminii, îngăduindu-i astfel spiritu- 
lui Fiului regal să se înalțe şi să se mişte cu ajutorul razelor 
ei. Ele pătrunseră în fiecare părticică a trupului său şi-i pri- 
meniră carnea. 

— În mijlocul soarelui, locul tău e încăpător, iar gîndirea ta — 
un foc. El uneşte apusul cu răsăritul. 

Sub ceafa mumiei se ivi un cerc luminos, din care se ridică 
o flacără domoală ce învălui chipul lui Iker, fără să-l ardă. 

Văduva trebuia să aştepte acum un semn care să-i dea de 
veste că putea trece la următorul pas al ritualului. 


Chipul reginei rămînea împietrit, Pleşuvul se încruntase, 
Sehotep de-abia îşi ţinea firea, Nesmontu se plimba de 

colo-colo, nerăbdător, Nephtys se simţea tot mai cuprinsă 
de spaimă, iar în ochii lui Senankh nu se putea citi nimic. 

Sekari, Vînt-de-Miazănoapte şi Sîngerosul continuau să 
supravegheze împrejurimile Casei Vieţii, deşi acestea se 
aflau sub pază severă. 

— Moartea e un vrăjmaş ca oricare altul, socoti bătrînul 
general. Daca îi găseşti punctul slab şi ataci în clipa cea mai 
potrivită, poţi să-l învingi! 

Sehotep nu împărtăşea cîtuşi de puţin încrederea lui 
Nesmontu. Dat fiind că fusese cît pe-aci să primească osînda 
cea mai grea din pricina unei învinuiri nedrepte, se gîndea acum 
la tot ce putea fi mai rău. Reînvierea de pe treizeci khoiak i se 
părea nespus de îndepărtată, ba, la o adică, chiar de neatins. 

Senankh însă îşi punea întreaga nădejde în Isis. Nu 
înlăturase, oare, tînăra femeie o grămadă de piedici ce-i 
ieşiseră în cale şi pe care toţi le socoteau de netrecut? 

Bineînţeles, primejdiile vor spori în ultimele trei zile ale 
lunii khoiak şi, în lipsa regelui, strădaniile văduvei nu vor da 
roadele aşteptate. 

— Uite-l! strigă Nesmontu ridicîndu-şi privirea. 

Un biîtlan cenuşiu plutea sus, în văzduh. Cu o graţie şi o 
măreție fără pereche, cobori spre Marele Ţinut şi se aşeză pe 
pîinea în formă de piramidă. 

Mesager al principiului creator în dimineaţa primei zile a 
lumii, suflet al lui Osiris, pasărea avea acum ochii lui Iker. 


Luna khoiak 
A douăzeci şi opta zi (16 noiembrie) 


Dinspre miazănoapte vîntul bătea cu putere. Bucurîndu-se 
de acest ajutor neaşteptat, căpitanul îl folosi cu multă 
iscusinţă. Jumătate din echipaj muncea şase ore, în vreme ce 
restul se odihnea. 

Ţinîndu-se mereu drept la proră, Sesostris nu-şi îngădui 
nici o clipă de răgaz. 

— Avem sorţi de izbîndă, Luminăţia Voastră, puţini, dar 
există, socoti căpitanul. Nu mi-aş fi închipuit că o corabie 

poate înainta cu aşa iuţeală. Numai de nu s-ar ivi nici o 
piedică în drum! 

— Hathor ne ocroteşte. Nu uita să aţiîți mereu focul pe 
altarul ei. 

Iker tocmai trecuse pragul ținutului luminii, iar poarta 
strălucitoare nu-l respinsese. Aurul îi curgea prin vine, dar 
viaţa lui depindea în continuare de lumea mineralelor, a meta- 
lelor şi a plantelor. Pe treizeci khoiak, faraonul va încerca să-i 
redea înfăţişarea omenească. 


Unul dintre cei mai buni vîslaşi ai echipajului, Două-Cio- 
turi, plănuia să pună umărul la înfrîngerea lui Sesostris. 

Cu ceva vreme în urmă, fiica sa, Floare-Mică, îl dăduse pe 
Iker pe mîna gărzilor, pentru că refuzase s-o ia de soţie. De 
atunci, existența lui Două-Cioturi fusese un şir întreg de 
nenorociri. Mai întîi, îşi pierduse pămîntul pentru că încercase 
să-l păcălească pe scribul care strîngea dările, apoi Floare-Mi- 
că murise timpuriu, cu sufletul ros de păreri de rău, în timp ce 
el se îmbolnăvise grav şi îi căzuseră aproape toţi dinţii. 

Iar vinovaţi de toate acestea erau Iker, ridicat la rangul de 
Fiu regal, şi faraonul Sesostris, tatăl său spiritual! Dar cum să 
se răzbune pe nişte persoane atît de puternice? 

Însă chiar cînd credea că ajunsese în fundul prăpastiei, 
norocul îi surîse. Unul dintre oamenii de nădejde ai lui Medes 
îl încredințase sarcina de a transporta pe ascuns nişte mărfuri. 
Apoi fu numit în fruntea echipajului unei corăbii folosite pen- 
tru răspîndirea decretelor regale. Una peste alta, Două-Cioturi 
se învoi să ia parte la uneltirile ce aveau ca ţel răsturnarea de 
pe tron a lui Sesostris. Aşa că ajunsese så se numere printre 
cei mai destoinici slujitori ai lui Medes. 

Dar, vai! Soarta i se arătă iarăşi potrivnică şi Secretarul 
Casei Regelui pierise! 

Ferindu-se să se lase tîrît de toată harababura ce se iscase 
după aceea, Două-Cioturi hotărî că trebuia să dea dovadă de 
îndrăzneală. Aflînd că, din porunca regelui, se construia în 
mare grabă o corabie nemaivăzută ce avea să pornească 

neîntîrziat la drum, se strecură printre membrii echipajului ca 
vislaş. Pe de altă parte însă, trimise veste ultimilor slujitori 
devotați ai lui Medes că li se oferea prilejul de a jefui o cora- 
bie încărcată de comori. 

Cu puţin înainte de Abydos, tilharii se vor aduna şi se vor 
năpusti asupra ei. Două-Cioturi îl va ucide pe căpitan şi va 
aprinde focul pe corabie, care va fi silită astfel să tragă la mal. 
Şi atunci, atacatorii îl vor încolţi pe faraon, care va câdea 
răpus sub loviturile lor. 

Niciodată Fulgerul nu-şi va duce călătoria pînă la capăt. 


Luna khoiak 
A douăzeci şi opta zi (16 noiembrie) 
Abydos 


Pentru ca spiritul luminos al lui Osiris să-şi facă simțită 
prezenţa, membrii Cercului de Aur traseră o sanie pe care 
odihnea piatra începuturilor, simbol al lui Ra. Strălucirea 
pătrunse în Marele Ţinut şi stîrni, înăuntrul Casei Vieţii, ulti- 
ma şi cea mai imporantă transformare a lui Osiris vegetal. 
Tulpinile de orz ieşiră din trupul mumiei, vestind apariţia unui 
nou început. Aurul vegetal străbătea acum venele lui Iker. 

Moartea continua să se risipească, pentru că văduva nu 
făcuse nici o greşeală. Dar izbînda depindea de faraon, căci 
numai el putea să transmită principiul regal. Doar focul lui 
Horus, fiul lui Osiris, va desăvîrşi reînvierea. 

Dar poate că un alt foc, cel al Prevestitorului, se apropia 
de Abydos. 


— Nu sînt deloc liniştit, îi mărturisi Sekari lui Nesmontu. 

— Să fi ramas în Abydos complici de-ai Prevestitorului? 

— Nu prea cred. 

— Dacă a întins niscaiva capcane pe ici, pe colo, Cercul de 
Aur le va veni de hac! 

— Dar dacă Prevestitorul a deşertat cazanul Muntelui 
Roşu? Şuvoiul de foc nu va întîrzia să ajungă şi la noi. 

— Sesostris a învins, grăi răspicat bătrînul general. Un rege 
ca el nu cunoaşte înfrîngerea. 

— Nu uita cît e de lung drumul dintre Memphis şi Abydos! 
Nu toţi credincioşii Prevestitorului au pierit. Cei care au 
scăpat cu viaţă ar putea să-şi unească forţele şi să atace cora- 
bia. O ultimă încercare deznădăjduită şi, de aceea, cu atît mai 
primejdioasă. 

Vorbele acestea îi dădură de gîndit generalului, care sfîrşi 
prin a împărtăşi temerile lui Sekari. 


— Nu ţi-ar plăcea să te razi în cap şi să citeşti în fiecare zi 
Legea? îl întrebă pe Sekari Pleşuvul. 

Sekari nu-şi ascunse uimirea. 

— Nu pricep... 

— Povara anilor devine tot mai grea, iar sarcinile, apă- 
sătoare. Abydosul are nevoie de un nou Pleşuv. Tu, fratele 
meu, ai umblat mult prin lume şi ai înfruntat o groază de 
primejdii. Oare n-ar fi timpul să te așezi într-un loc şi să te 
îngrijeşti de lucruri mai însemnate? Naivitatea m-a împins 
spre săvîrşirea a numeroase greşeli. Dar ţie firea ta neîn- 
crezătoare o să-ţi fie de ajutor. 

— Chiar crezi cu adevărat că... 

— Am să aduc la cunoştinţa faraonului numele urmaşului 
meu. 


Stînd alături de Iker, Isis retrăia clipele lor de fericire. Ele 
nu alcătuiau un trecut încheiat şi dureros, ci temelia trainică 
pe care se clădea veşnicia dragostei lor. 


Luna khoiak 
A douăzeci şi noua zi (17 noiembrie) 
Abydos 


În zorii penultimei zile a lunii khoiak, Isis împodobi piep- 
tul lui Iker cu un colier lat, ornat cu nouă petale de lotus. 
Simbol al lui Atum, Creatorul, el ocrotea şi fixa KA-ul. 
Crîmpeiele de viaţă adunate de-a lungul șirului de ritualuri nu 
se vor risipi. Alcătuită din patru sute şaptesprezece bucăţi de 

faianţă şi de piatră dură, aşezate în şapte şiraguri, bijuteria 
incarna Eneada, confreria puterilor creatoare, care zămisleau 
universul clipă de clipă. 

Se apropia ora cînd atanorul, cereasca vacă preschim- 
bată pe de-a-ntregul în aur, va fi scoasă la lumina zilei. 
Înăuntrul ei se continuau transformările, la adapost de 
privirile omeneşti. Oare era ea îndeajuns de puternică încît 
să îndure strălucirea soarelui, de care totuşi nu se putea 
lipsi? 

Dacă metalul va crăpa, dacă atingerea lumii de afară îi va 
pricinui stricăciuni, Osirisul vegetal se va veşteji, iar Iker va 
pieri pentru totdeauna. 

În fruntea procesiunii mergeau Isis şi Nephtys, purtînd 
vaca de aur în care odihnea Osirisul mineral şi metalic. 
Sub soarele blînd de toamnă, procesiunea trebuia să încon- 
joare de şapte ori mormîntul Zeului. Sekari, Sehotep, 
Senankh şi Nesmontu trăgeau după ei cele patru cufere 
tainice. Pe rînd, Pleşuvul şi regina rosteau formulele de 
protecţie. 

Nici unul nu izbutea să-şi alunge spaima, pîndind apariţia 
celui mai mărunt semn de descompunere, ce ar fi adus cu el 
dezastrul. Totuşi, cele două surori nu-şi grăbiră paşii. 

Sehotep îşi simţea gura uscată. 

O părticică de pe spatele vacii se schimbase la culoare. 
Dar, spre uimirea tuturor, pata nu se umflă, ci bătu din aripi! 

— Un fluture mare şi auriu, murmură Senankh. Sufletul lui 
Iker ne însoţeşte. 

Ceremonia se isprăvi fără a mai fi tulburată de alte 
întîmplări. 


Erau vreo treizeci de sărăntoci, oameni care altădată 
îndepliniseră treburile murdare ale lui Medes. O adunătură 
de răufăcători, obişnuiţi să se dedea la tot soiul de 
nelegiuiri. Mai devreme sau mai tîrziu, aveau să încapă pe 
mîna gărzilor, aşa că nu le rămînea nimic de pierdut. Vestea 
primită de la prietenul lor, Două-Cioturi, le zgîndărise 


370 CHRISTIAN JACQ 


lăcomia: o corabie plină de mărfuri, pe care s-o jefuiască 
lesne! 

La miazănoapte de Abydos, în dreptul unui sătuc aflat pe 
un deal, Două-Cioturi va aprinde focul la bord, iar corabia 
va fi nevoită să tragă la mal. Şi atunci, haita înfometată se va 
năpusti asupra ei. 

Începuseră deja de pe acum să se tocmească în ce fel să 
împartă prada. Pînă la urmă hotărîră să respecte legea ve- 
chimii: cei care făceau parte de mai multă vreme din ceată 
aveau dreptul să aleagă primii. 

Pitiţi printre trestii, aşteptau clipa cea mare. 

— Corabie în zare! strigă un pîndar. 

Cu pînzele umflate de vîntul puternic ce bătea dinspre 
miazănoapte, minunata corabie înainta cu o iuţeală de 
necrezut. 

— Dar nu e o corabie de marfuri, băgă de seamă unul din- 
tre tîlhari, nedumerit. 

— Ia uită-te mai bine, îl sfătui un tovarâş de-al său. La 
proră s-ar zice că stă chiar... 

— Puțin îmi pasă. Îndată ce acostează, atacăm. 

Deasupra cabinei se înălță deodată o flacără. 


Noaptea cobora. 

Tăcut, Marele Ţinut al Abydosului se pregătea să trăiască 
penultima noapte a lunii khoiak. 

Dar faraonul tot nu sosise. În lipsa lui, ritualurile nu 
puteau fi celebrate la timpul cuvenit, iar strădaniile lui Isis 
vor fi zadarnice. 

Regina se retrase în palatul de lîngă templul lui Sesostris. 
Preotesele şi preoţii permanenţi îşi vedeau de treburile lor, de 
parcă nici o nenorocire n-ar fi ameninţat Abydosul. 

Nesmontu nu-şi mai găsea locul. 

— O capcană... ultimii credincioşi ai Prevestitorului i-au 
întins regelui o capcană! Mîine, în zori, pornesc în jos, pe Nil. 

— Te-ai osteni degeaba, îşi dădu cu părerea Sehotep. 

— Poate are nevoie de noi! 

— Noi avem nevoie de el. Doar prezenţa lui va învin- 
ge moartea la care Prevestitorul i-a osîndit pe Osiris şi pe 
Iker. 

Senankh nu avea tăria nici măcar să se amăgească. 

— În ciuda oricăror primejdii, îi încurajă Sekari, Sesostris 
va călători, fără îndoială, şi pe timpul nopţii. Să nu ne pier- 
dem nădejdea. 


Luna khoiak 
A treizecea zi (18 noiembrie) 
Abydos 


Generalul Nesmontu umbla cu paşi mari încoace şi-ncolo, 
pe cheiul Abydosului. Neputînd să doarmă, se pregătea să 
plece spre miazănoapte ca să-l caute pe rege şi să-i dea o mînă 
de ajutor. 

Cum să-și închipuie, fie şi numai pentru o clipă, că Pre- 
vestitorul ieşise învingător şi că trupele sale erau pe cale să 
cucerească Egiptul? 

Însoţit de un vînt năprasnic, soarele răsări. 

Nesmontu zări în depărtare o corabie zveltă şi puternică. 

La porunca generalului, soldaţii îşi încordară arcurile. 

Dar la prora corabiei se desluşea silueta unui uriaş. 

Sesostris! 

Nesmontu se înclină înaintea monarhului, care coborî 
primul pe pămîntul lui Osiris. După ce-i mulţumi zeiţei 
Hathor pentru că-i îngăduise să-şi încheie cu bine călătoria, 
faraonul se îndreptă spre templu. 

— Aţi întîmpinat greutăţi? îl întrebă Nesmontu pe căpitan. 

— În privinţa Nilului şi a vîntului, nici cea mai măruntă. 
Fulgerul îşi merită pe deplin numele! Din nenorocire însă, am 
pierdut un membru al echipajului. 

— Cum s-a întîmplat? 

— O aşa grozăvie n-am mai văzut! Ieri seară, Două-Cioturi 
a luat foc şi a pierit în vîrtejul de flăcări, fără ca noi să-l 
putem scăpa. Chiar atunci, vreo treizeci de oameni au răsărit 
din stufăriş şi s-au strîns lîngă un mic debarcader. Cînd 

Luminăţia Sa i-a privit, s-a iscat o învălmaăşeală fără pereche 
şi mulţi dintre ei au murit călcaţi în picioare. 

Nesmontu îl ajunse din urmă pe suveran, căruia regina şi 
ceilalţi membri ai Cercului de Aur îi ieşiseră în întîmpinare. 
Dar nu era vreme pentru cuvinte călduroase de bun sosit, 
căci primejdii mari amenințau ultimul ritual ce trebuia 
săvîrşit. 

Faraonul păşi în Locaşul Aurului, o îmbrăţişă pe Isis şi 
aşeză pe capul lui Osiris-Iker coroana celor drepţi, o simplă 
fişie de pînză împodobită cu flori desenate. 

— Bolta cerului strâluceşte într-o nouă lumină, grăi el, 
zeii alungă furtuna, vrăjmaşii tài sînt înfrînţi. Tu devii 
Horus, moştenitorul lui Osiris, în stare să domneşti, căci 
Maat salăşluieşte în inima ta, iar faptele tale respectă drep- 
tatea şi adevărul. Înalţă-te la cer odată cu lumina, cu fumul 
de tămiîie, cu păsările, cu barca zilei şi cu cea a nopții, treci 
de la existenţă la viaţă. Spiritul şi materia devin una, iar 
flacăra lui Nun te modelează. Ea şterge hotarele dintre 
pietre, metale, animale, plante şi oameni. Străbaţi toate 
lumile şi cunoşti clipa de dinainte ca moartea să se 
ivească. 

Faraonul destupă vasul pecetluit pe care-l adusese de la 
Medamud. 

— Tu, văduvă, hrâneşte cu fluidul osirian trupul ce urmează 
să reînvieze. 

Oare mumia se va topi sau opera avea să se săvîrşească? 
Iker deschise ochii, dar privirea lui era îndreptată spre tărîmul 
celălalt. 

Regele şi Isis merseră la Templul lui Osiris. 

Culcată pe dalele din capela principală, se găsea coloana 
Stabilitate. 

Ţinînd în mînă sceptrul Putere, regina se aşeză în spatele 
lui Sesostris şi îi dădu forţa trebuincioasă pentru ca regele să 
înalțe coloana cu ajutorul unei frînghii. 

— Cel lipsit de viaţă va trăi din nou, rosti faraonul, şi se va 
ridica din moarte. Coloana venerabilă, la fel de trainică în 

fiecare clipă, întinereşte de-a lungul anilor. Şira spinării lui 
Osiris e din nou plină de energie, KA-ul se linişteşte. 

Perechea regală tămîie coloana. 

Înăuntrul atanorului, zeiţa Isis se apropie de fratele ei 
Osiris, în chip de uliu femelă, bucurîndu-se şi arătîndu-i 
dragostea pe care i-o purta. Precisă precum steaua Sothis, ea 
se aşeză pe falusul lui Osiris preschimbat în aur, iar sămînţa 
Marii Opere pătrunse în ea. Horus cel ascuţit se născu din 
pîntecele mamei sale. 

— Rămînînd femeie, spuse regina, Isis a ţinut în acelaşi 
timp şi locul unui bărbat. Ea cunoaşte astfel tainele cerului 
şi ale pămîntului. Ivită din lumină, ea e pupila ochiului cre- 
ator. Horus se naşte din unirea unei stele şi a focului 
alchimic. 

Isis şi Nephtys îmbrăcară rochii cu aripi mari, împes- 
tritate. Apoi, împreună cu regele, se întoarseră lîngă Iker şi le 
desfăşurară într-un ritm susţinut, dîndu-i aer întremător celui 
care se trezea. 

— Ţi-am adus oasele, îi zise Isis fratelui ei, părţile trupului 
tău au fost adunate. Ochii tăi sînt iarăşi deschişi. Trăieşte-ţi 
viaţa. Moartea te părăseşte şi se îndepărtează de tine. Erai 
mort, dar vei trăi din nou, mai mult decît Eneada, teafar şi 
nevătămat, pentru stăpînul armoniei. 

Isis mînui sceptrul adus din cea de-a doua provincie a 
Egiptului de Jos, Coapsa. Cele trei curele de piele simbolizau 
paşii triplei naşteri. 

— Lumina îţi dă viaţă, grâi regele atingînd nasul Fiului 
regal cu cheia vieţii, cu sceptrul înfloririi şi cu coloana sta- 
bilităţii. 

Un soare arzător îşi revărsa razele asupra mumiei. 

— Porţile sarcofagului se deschid, vesti Isis. Geb, mai-ma- 
rele zeilor, redă vederea ochilor tăi. El îţi îndreaptă picioarele 
care erau îndoite. Anubis îţi întăreşte genunchii, acum poţi să 
stai drept. Puternica Sekhmet te ridică. Îți recapeţi judecata 
mulţumită inimii tale, îţi foloseşti iar braţele şi picioarele şi 
împlineşti voinţa KA-ului tău. 

Cerul Abydosului căpătă o culoare de lapislazuli, raze de 
turcoaz luminară Marele Ţinut. 

Uriaş, părînd să atingă cerul, Arborele vieţii, salcîmul lui 
Osiris, se acoperi cu mii de flori albe şi înmiresmate, răspîn- 
dind un parfum de o gingâşie divină. 

Cercul de Aur se strînse în jurul lui Osiris reînviat. La 
răsărit stătea perechea regală, Isis şi Iker, care făcea parte, în 
sfîrşit, din această confrerie la care visase atît; la apus — 
Pleşuvul şi Sekari; la miazănoapte — Nesmontu şi Sehotep; 
iar la miazăzi — Senankh. 

Faraonul celebră nevăzuta şi totuşi atît de via prezenţă a 
lui Khnum-Hotep, pe cea a lui Djehuty şi pe cea a generalu- 
lui Sepi şi aminti Legea, râmasă neschimbată din vremea 
începuturilor. 

— Îndatorirea cea mai de seamă a membrilor Cercului de 
Aur nu e nici să predice, nici să-i silească pe alţii să se 
plece în faţa zeilor, nici să propovăduiască o credinţă mai 
presus de toate, ci să respecte, prin faptele sale, dreptatea 
şi adevărul. 

Confreria duse vasul pecetluit şi pe Osirisul preschimbat 
în locaşul său de veci, a cărei intrare se afla înspre apus. 

Marea Operă fu aşezată pe un pat de bazalt, alcătuit din 
trupurile a doi lei ce simbolizau ziua de ieri şi pe cea de 
mîine. Doi şoimi stăteau de pază la căpătii şi la picioare. 
Stăpînul tăcerii avea să rămînă aici pînă la viitoarea lună 
khoiak, cînd iniţiaţii din Abydos vor încerca, încă o dată, să-l 
trezească la viaţă. 

În afară de Sesostris, de Isis şi de Iker, membrii Cercului 
de Aur părăsiră mormîntul. 

Faraonul contemplă poarta lumii de dincolo. 

— După ce a fost mult timp plecat, Iker s-a întors. Astăzi, 
Fiul regal poate să treacă pragul lumii de dincolo şi să vină 
îndărăt. Ce-ţi doreşti tu, Isis? 

— Vreau să trăim împreună pentru totdeauna, să nu mai 
fim despărțiți şi să ne odihnim în pace, unul lîngă altul, la 
adăpost de Rău. Vom trece mînă în mînă pragul tărîmului 

veşniciei şi vom vedea lumina, chiar în clipa minunată a 
renașterii ei. 

— Osiris-Iker trebuie să treacă de această poartă, continuă 
Sesostris. Dacă îi însoţeşti, vei străbate moartea lui. Şi, deşi 
tu cunoşti Calea de Foc, îţi pui viaţa în primejdie. Numai tu 
poţi să alegi. 


TRECEREA 


Luna thot 
Prima zi (20 iulie) 
Memphis 


Sub protecţia stelei Sothis, ce scînteia, inundația hrănită 
de lacrimile lui Isis era îndestulătoare. Anul avea să fie 
aducător de fericire şi belşug. 

Vizirul îşi venea cu greu în fire după iniţierea sa în Cercul 
de Aur din Abydos. Obișnuit să lupte cu încrîncenare 
împotriva vrăjmaşilor şi să nu dea înapoi în faţa primejdiei, 
Sobek nu se aştepta să i se dezvăluie nişte taine care să-l tul- 
bure într-atât. 

Sobek se simțea mîndru să slujească o ţară capabilă să 
transmită Marele Secret. Cele Două Regate se clădeau zi de 
zi din materiale pe care lumina tărîmului de dincolo îşi pusese 
sigiliul. Să asiguri bunăstarea poporului nu era de ajuns. Tre- 
buia, în primul rînd, să deschizi ferestrele cerului. 

Vizita lui Nesmontu îl înveseli. 

— Veşti bune, generale? 

— Straşnice. Nici un semn de răzmeriţă în Syro-Palestina, 
pace trainică în Nubia. 

— Tu ce zici, întărirea pazei Memphisului îşi mai are rostul? 

— Dispariţia Prevestitorului i-a descurajat pe ultimii săi 
credincioşi. Ameninţările mi se par înlăturate. 

Cu braţele încărcate de papirusuri, Senankh intră în odaie, 
întrerupîndu-i pe cei doi fraţi. 

— Regele mi-a poruncit să întocmesc neîntîrziat 
numeroase decrete care să schimbe legile vechi şi să asigure 

un trai mai bun supuşilor săi, mărturisi el. Fără sprijinul vizi- 
rului n-am s-o scot la capăt. Şi îl înştiinţez pe marele general 
că şi în rîndurile armatei noastre trebuie aduse unele 
îmbunătăţiri. 

Nesmontu începu să bodogâne. 

— Mă întreb dacă nu cumva ar fi mai nimerit să las bal- 
tă tot şi mă alătur lui Sekari. El, noul Pleşuv al Abydo- 
sului, nu-şi îngreunează viaţa cu treburile încurcate ale 
administraţiei. 

— Greşeşti, se împotrivi Senankh. 

Păşind ţanţoş, cu fruntea sus, bătrînul soldat plecă să-i 
plimbe pe Vînt-de-Miazănoapte şi pe Sîngerosul, care nu 
aveau cum să-i îndruge verzi şi uscate, aşa cum făcea 
Senankh. 

— În privinţa lui Nesmontu, eu, unul, mă dau bătut, zise 
vizirul. 

— Fii pe pace, veghează cu asprime asupra trupelor şi orice 
soldat şi-ar da viaţa pentru el. Nimeni n-ar putea să ne apere 
mai bine, 

— Ştiu, ştiu, mormăi Sobek. Sehotep s-a întors de la 
Abydos? 

— Reparaţiile de la Templul lui Osiris o să-l mai ţină acolo 
o vreme. 

— Fii sincer, Senankh, încuviinţezi ultima hotărîre a 
regelui? 

— El vede mai departe decît noi şi desluşeşte lucruri aşa 
cum sînt ele cu adevărat. 

Sobek îi împărtăşea părerea. 

Acest uriaş se afla mai presus de toţi, fiind în stare să 
îndrepte orice greşeală a înalţilor demnitari şi să zărească cea 
mai palidă rază de lumină în negura cea mai adîncă. Cu sufle- 
tul înseninat de acest gînd, vizirul putea acum să-şi îndepli- 
nească anevoioasele sarcini. 

— Marele demnitar care se îngrijeşte de rînduielile palatu- 
lui a fost prevenit? 

— Chiar eu l-am înștiințat. O să se poarte aşa cum se 
cuvine cu oaspeţii Luminăţiei Sale. 

Întregul Memphis vuia de mii de zvonuri, întrucît 
Sesostris era pe cale să numească un nou Fiu regal, pe care 
să-l pregătească pentru a-i urma la domnie. 

Oamenii puneau rămăşag pe un nume sau altul, fără ca 
moştenitorii familiilor bogate ale capitalei să aibă mai mulţi 
sorţi de izbîndă decît ceilalţi, căci monarhul nu judeca 
oamenii după înfăţişare, ci după harurile cu care era înzestrat 
fiecare. 

Slujitorul însărcinat cu primirea oaspeţilor îşi dadu silinţa 
să nu săvîrşească nici cea mai mâruntă greşeală. Incordat, 
nervos, se grăbi să le iasă înainte, ferindu-se să le pună sume- 
denie de întrebări despre sănătate şi despre călătoria pînă la 
Memphis şi mâărginindu-se să-i conducă pînă la odaia de 
lucru a monarhului, a cărei uşă rămăsese pe jumătate 
deschisă. 

— Pe aici, bîigui el, înainte de a se face nevăzut. 

Vocea puternică şi gravă a lui Sesostris ajunse la urechile 
celor doi oaspeţi. 

— Intraţi, Isis şi Iker. Vă aşteptam. 

Prevestitorul, deghizat în preot temporar, s-a Amoun 
chiar în inima Egptulun la Abydos, unde, împreun 
ucenicii săi, pune la cale crima supremă: uci 
lui Iker, ii, regal. Moartea lui ar atrage 
Pieirea sia 

Însă Marea Preoteasă Isis, soția lui Iker, izbutes 
păstreze mumia într-o stare intermediară, la 
dintre viată si moarte. Pentru a-l reînvia pe Iker 
să afle Marele Secret al zeitei Isis, urmind r 
Misterelor lui Osiris. În minile ei stă nu doar soana 
întregului regat, ci și readucerea la viață a lui Iker. 

